
PSICHOISTORIKAI 


HARIS SELDONAS -... gimė 11986; mirė 12069 Galaktinės Eros 
metais. Dažniau pateikiamos datos pagal Fondo Eros laiko 
skaičiavimą - 79 ir 1 F.E.M. Gimtoji planeta - Helikonas, Arktūro 
sektorius. Tėvai priklausė viduriniajai klasei (anot abejotino 
patikimumo legendų, jo tėvas augino tabaką bidroponinėse 
plantacijose). Jau ankstyvoj vaikystėj pasireiškė jo neeiliniai 
matematiniai sugebėjimai. Egzistuoja daugybė pasakojimų, nere- 
tai vienas kitam prieštaraujančių, apie jo gabumus. Pasakoja- 
ma, kad, būdamas dvejų metų, jis... 

„Be abejonės, labiausiai jis nusipelnė psichoistorijai. Seldo- 
nas šioje mokslo šakoje įžvelgė kur kas daugiau negu tiesiog 
padrikųaksiomųrinkinį, jis padarėpsicboistoriją tikru statistiniu 
mokslu... 

„„Patikimiausią jo gyvenimo smulkmenų aprašymą galima 
rasti biografijoj, parašytoj Gaalio Dorniko, kuris susipažino su 
Seldonu, likus dvejiem metams iki didžiojo matematiko mirties. Jų 
pažinties istorija... = 

GALAKTIKOS ENCIKLOPEDIJA* 


Jį vadino Gaaliu Dorniku ir jis buvo tikras provincialas, niekada 
nematęs Trantoro. Tai yra, nematęs jo realybėje. Jis buvo nekart 
visa tai regėjęs hipervideoekrane, o kelissyk ir grandiozinėse 
trimatėse naujienų laidose, kai transliuodavo imperatoriaus karū- 
navimą ar Galaktinės Tarybos atidarymo ceremoniją. Žodžiu, nors 
visą savo gyvenimą jis buvo praleidęs Sinakso planetoje, kuri 
sukosi apie žvaigždę Žydrosios Srovės pakrašty, kaip matot, jis toli 


* Visos pateikiamos citatos paimtos iš 116-ojo “Galaktikos enciklopedi- 
jos" leidimo, išspausdinto 1020 F.E.M. Galaktikos enciklopedijos leidyk- 
loje, Terminuse, leidėjams sutikus. 

gražu nebuvo atskirtas nuo civilizuoto pasaulio. Tais laikais Galak- 
tikoj nebuvo tokios vietos. 

Tada Galaktikoje buvo apie dvidešimt penkis milijonus gyvena- 
mų planetų, ir visos kaip viena pripažino save Imperijos dalimi, o 
jos sostinė buvo Trantoras. Taip buvo ir pastarąją pusę šimtmečio. 

Jaunam mokslininkui Gaaliui ši kelionė neabejotinai buvo viso 
dar neilgo jo gyvenimo viršūnė. Buvoti kosmose jam teko ir 
anksčiau, todėl pats savaime skrydis jį nelabai tedomino. Tiesą 
sakant, ligi šiol jis buvo skridęs tik iki vienintelio Sinakso palydovo, 
kai rinko disertacijai duomenis apie meteoritų dreifo mechaniką, 
tačiau erdvės kelionės beveik nesiskyrė - ar tai būtų pusė milijono 
mylių, ar pusė milijono šviesmečių. 

Jis tik truputį įsitempė prieš šuolį per hipererdvę, nes paprastų 
tarpplanetinių kelionių metu to jis dar nebuvo patyręs. Šuolis 
buvo ir, matyt, visada bus vienintėlis praktiškai prieinamas tarpž- 
vaigždinių kelionių būdas. Kaip žinia, paprastų erdvės kelionių 
greitis negali viršyti įprasto šviesos greičio (viena iš nedaugelio 
mokslo tiesų, žinomų nuo pat seniausių, jau kadais užmirštų 
žmonijos istorijos laikų), o tai reikštų, kad net iki artimiausių 
gyvenamų sistemų tektų skristi metų metus. Kelionių per hipe- 
rerdvę - tą žmogaus protui nesuvokiamą dalyką, kuris nėra nei 
erdvė, nei laikas, materija nei energija, kažkas ir niekas - dėka 
Galaktiką pasidarė įmanoma perskristi sugaišus tiek, kiek užima 
laiko intervalas tarp dviejų akimirksnių. 

Gaalis laukė pirmojo šuolio, jausdamas kažkur pilve susivijusį 
baimės kamuolėlį, o tepatyrė tik švelnų vibravimą ir nestiprų vidinį 
stumtelėjimą, kuris baigėsi anksčiau, negu Gaalis suvokė, kad 
kažką pajuto. Ir viskas. 

Po to liko tik milžiniškas žvilgantis žvaigždėlaivis, bejausmis 


dvylikos Imperijos gyvavimo tūkstantmečių produktas, ir jis pats | 


su ką tik apgintu matematikos daktaro laipsniu ir didžiojo Hario 
Seldono kvietimu atvykti į Trantorą ir prisidėti prie grandiozinio 
bei paslaptingo Seldono Projekto įgyvendinimo. 

Nusivylęs šuoliu, Gaalis dabar laukė, kada gi pagaliau pasiro- 
dys Trantoras. Jis visą laiką stypsojo apžvalgos salėje. Nustatytu 

laiku plieno langinės atsiverdavo ir jis niekada nepraleisdavo to 
momento. Jis žvelgdavo į šaltą žvaigždžių spindesį, gėrėdamasis 
pasakiškomis žvaigždžių spiečiaus ūkanomis, kurios priminė gi- 
gantišką ugninių muselių debesį, sustabdytą ir amžiams sustingusį 
judesį. Kurį laiką jis galėjo stebėti šaltą, baltai melsvą dujų ūko 
dūmelį, buvusį už penkių šviesmečių nuo laivo, išsiliejusį pienu 
anapus lango ir užtvindžiusį visą patalpą lediniu švytėjimu, o po 
poros valandų, po eilinio šuolio, visai išnykusį iš akiračio. 

Trantoro saulę jis pirmąsyk išvydo kaip baltą šviesos dėmelę, 
pasiklydusią tarp daugybės tokių pat, kaip ji, ir sužinojo, kad tai 
ji, vien dėl to, jog ją parodė laivo gidas. Čia, Galaktikos centre, 
žvaigždžių buvo daugybė. Sulig kiekvienu šuoliu dėmelė švietė vis 
ryškiau, nustelbdama ir užgoždama kitų šviesą. 

- Apžvalgos salė uždaroma iki skrydžio pabaigos, - pranešė įėjęs 
karininkas. - Pasiruošti nusileidimui. 

Gaalis nusekė paskui, įsikibęs į baltos uniformos rankovę su 
Imperijos emblema - žvaigždėlaiviu ir saule. 

- Ar negalėčiau aš pasilikti? Aš taip norėčiau pamatyti Trantorą. 

Karininkas nusišypsojo, o Gaalis raustelėjo. Jis susivokė, kad 
kalba su provincijos akcentu. 

- Rytą mes nusileisim Trantore, - tarė karininkas. 

- Bet aš norėčiau jį pamatyti iš kosmoso. 

- Deja, mano berniuk, niekuo negaliu padėti. Jeigu čia būtų 
kosminė jachta, tada kitas dalykas. Bet mes leisimės iš saulės 
pusės. O jūs juk nenorėtumėte tuo pat metu būti apakintas, 
nudegintas ir gauti didelę radiacijos dozę, ar ne? 

Gaalis nuspūdino šalin. Karininkas šūktelėjo jam pavymui: 

- Vaike, Trantoras jums vis vien pasirodytų panašus tiesiog į 
pilką dėmę. Geriau jau, atvykęs į Trantorą, nusipirkit bilietą 
kosminei ekskursijai. Tai visai nebrangu. 

- Labai jums dėkoju, - grįžtelėjęs tarė Gaalis. 

Buvo vaikiška jaustis apviltam, tačiau vaikiškumas beveik tiek 
pat būdingas ir berniūkščiui, ir suaugusiam vyriškiui. Gaalio 
gerklę suspaudė kažkoks kamuolėlis. Jis niekada nebuvo matęs 

Trantoro visoj didybėj, neaprėpiamoj kaip pats gyvenimas, ir jis 
nesitikėjo, kad laukti reikės taip ilgai: 5 

Laivas leidosi, apgaubtas garsų lavinos. Kažkur šnypštė laivo 
skrodžiama ir besitrinanti į jo metalinį paviršių atmosfera, tolygiai 
gaudė kondicionieriai, malšindami trinties karštį, slopdami riau- 
mojo laivą stabdantys varikliai. 

Pasigirdo žmonių balsai - vyrai ir moterys šurmuliavo prie 
išėjimo; girgždėjo keltuvai, kuriais iškrovinėjo bagažą, siuntinius 
bei kitką į ilgą centrinį laivo koridorių, iš kurio vėliau viskas pateks 
ant specialių iškrovimo platformų. 

Gaalis jautė nestiprų vibravimą, iš kurio galėjo spręsti, jog laivo 
skrydis baigtas. Per kelias valandas laivo gravitaciją palaipsniui 
+ pakeis planetos gravitacija. Tūkstančiai keleivių kantriai sėdėjo 
išlaipinimo salėse, kurias lengvai sūpavo besikaitaliojantys jėgos 
laukai, kad neprarastų orientacijos kintančių krypčių gravitacinių 
jėgų chaose. Dabar jie pamažu slinko lenkta, žemyn besileidžian- 
čia rampa link didžiulių žiojinčių liukų angų. 

Gaalis beveik neturėjo bagažo. Jis stovėjo prie stalelio, kol greit 
ir sumaniai jo daiktus išpakavo, paskui vėl supakavo, patikrino 
vizą ir uždėjo antspaudą. Į tai jis visiškai nekreipė dėmesio. 

"Tai buvo Trantoras! Oras čia atrodė kiek tankesnis, traukos jėga 
kiek didesnė negu jo gimtojoj Sinakso planetoj, bet prie to galima 
greit priprasti. Tačiau jis abejojo, ar sugebės priprasti prie tokio 
neaprėpiamumo. EA 

Kosmodromo pastatas buvo milžiniškas. Jo skliautai skendėjo 
beveik neįžvelgiamose aukštybėse. Nesunkiai galėjai įsivaizduoti, 
kaip kažkur palei lubas kaupiasi debesys. Priešingos sienos Gaalis 
nematė; vien žmonės, atramos ir grindys, besidriekiančios į tolį ir 
ištirpstančios ūkanose. 

Žmogus prie stalo vėl prakalbo. Jis atrodė suirzęs: 


———— 


-—-— 


- Eikit, Dornikai. 

Jam teko atsiversti vizą, kad prisimintų pavardę. 

- Ku... kur? - sumurmėjo Gaalis. 

Žmogus prie stalelio mostelėjo nykščiu. 

- Taksi į dešinę. 

Gaalis atsitraukė, žvelgdamas į tuštumoj sustingusį švytinčių 
dujų užrašą: “TAKSI Į BET KURIĄ VIETĄ". Kai Gaalis nuėjo, nuo 
beveidės minios atsiskyrė žmogus ir priėjo prie stalelio. Sėdėjusy- 
sis prie jo pakėlė akis ir trumpai linktelėjo. Žmogus atsakė taip pat 
linktelėjimu ir nusekė jaunąjį atvykėlį. 

Jis suspėjo išgirsti, kur Gaalis vyksta. 

Gaalis pasijuto prispaustas prie turėklų. “ 

Nedidelis užrašas skelbė: “PRIŽIŪRĖTOJAS". Žmogus, prie 
kurio buvo užrašas, net nežvilgtelėjo į Gaalį. 

- Jums į kur? 

Gaalis ir pats tiksliai nežinojo, bet nuo kelias sekundes truku- 
sio jo neryžtingumo už nugaros jau rinkosi eilutė. 

Prižiūrėtojas pakėlė akis: 

- Kur jūs vykstate? 

Pinigų Gaalis turėjo ne kažin kiek, bet tik viena naktis ir jis turės 
darbą. Stengdamasis atrodyti nerūpestingas, jis tarstelėjo: 

- Prašyčiau į gerą viešbutį. 

Prižiūrėtojui tai nepadarė jokio įspūdžio: 

- Jie visi geri. Į kokį konkrečiai? 

- Į artimiausią, - visai sugniuždytas ištarė Gaalis. 

Prižiūrėtojas paspaudė mygtuką. Per grindis nusidriekė plony- 
tis šviesos takelis, besirangantis tarp kitų, švytinčių visokiausiomis 
spalvomis ir atspalviais. Gaaliui į rankas įbruko bilietą. Jis taip pat 
švelniai švytėjo. 

- Vienas taškas dvylika, - pasakė prižiūrėtojas. 

Gaalis pradėjo krapštytis, ieškodamas smulkių. 


- Kur man eiti? - paklausė jis. 

- Sekit šviesos liniją. Kol eisit teisingai, jūsų bilietas švytės. 

Gaalis pakėlė galvą ir nuėjo. Šimtai žmonių žengė palei linijas, 
išraizgiusias milžiniškų grindų paviršių, išsibarstydami ar stovi- 
niuodami ten, kur linijos susikirsdavo; kiekvienas skubėjo į savo 
galutinį tikslą. 

Jo paties takelis baigėsi. Žmogus, vilkintis ryškia, geltonai ir 
žydrai išmarginta, uniforma iš nesitepančios plastotekstilės, pač- 
mė abu jo lagaminus. 

- Tiesi linija į “Liuksorą", - ištarė jis. 

Jo žodžius girdėjo ir tas, kuris sekė paskui Gaalį, matė, kaip 
Gaalis linktelėjo, ir sulaukė, kol šis įsėdo į bukanosę mašiną. 

Taksi staigiai šovė į viršų. Gaalis akis išpūtęs žvalgėsi pro 
išlenktą skaidrų langą. Jį pribloškė keistas pojūtis - jie skrido 
uždaroj erdvėj - ir Gaalio pirštai instinktyviai įsikirto į vairuotojo 
krėslo atramą. Neaprėpiama erdvė susitraukė, žmonės pavirto į 
skruzdėles, netvarkingai išsibarsčiusias apačioje. Grindys vis ma- 
žėjo ir mažėjo, o paskui pradėjo slinkti į šoną. 

Priekyje buvo siena. Ji prasidėjo aukštai viršuje ir tęsėsi, kol 
galiausiai visai išnyko iš akių. Joje žiojėjo skylės - tunelių angos. 
Gaalio taksi pasuko prie vienos iš jų ir nėrė vidun. Akimirkai Gaalis 
susimąstė, kaip iš tokios daugybės vairuotojas sugebėjo išrinkti 
reikiamą. 5 

Aplinkui viešpatavo tamsa, kurioj šmėkščiojo tik pralekiančios 
pro šalį įvairiaspalvės signalinės švieselės. Oras buvo perpildytas 
skubančių mašinų gausmo. 

Staigus stabdymas palenkė Gaalį pirmyn, taksi išniro iš tunelio 
ir nusileido ant žemės. 

- “Liuksoro" viešbutis, - pasakė vairuotojas, nors viskas ir taip 
buvo aišku. Jis padėjo Gaaliui iškelti bagažą, visai nesutrikęs | 
paėmė dešimtinę arbatpinigių, įsisodino lūkuriavusį keleivį ir vėl 
pakilo. 

Per visą tą laiką, nuo pat nusileidimo momento, Gaalis nepa- 
matė nė lopinėlio dangaus. 

TRANTORAS -... tryliktojo tūkstantmečio pradžioje ši tenden- 
cija pasiekė apogėjų. Ta planeta, kurioje jau šimtai kartų yra 
Imperijos vyriausybės būstinė, ir esanti Galaktikos centre tarp 
gausiai apgyvendintų, išsivysčiusių planetų bei žvaigždžių siste- 
mų, tiesiog negalėjo netapti galingiausia ir turtingiausia žmonių 
sankaupa per visą šios rasės gyvavimo istoriją. 

Progresuojanti planetos urbanizacija galų gale pasiekė ribą. 
Visą Trantoro paviršių - 75 milijonus kvadratinių mylių - užėmė 
vienas miestas. Didžiausio suklestėjimo laikotarpiu planetoje 
gyveno daugiau nei keturiasdešimt milijardų žmonių. Visa ta 
didžiulė gyventojų masė praktiškai visą savo laiką ir jėgas skyrė 
administraciniams Imperijos poreikiams tenkinti, bet jų vis vien 
trūkdavo, sunkėjant uždaviniams. (Verta priminti, kad būtent 
galimybės iš tikrųjų ją valdyti nebuvimas, taip pat paskutiniųjų 
imperatorių abejingumas Imperijos likimui ir buvo svarbiausios 
priežastys, galiausiai ją sužlugdžiusios.) Kasdien dešimtys tūkstan- 
čių laivų pristatydavoproduktus iš dvidešimties agrarinių planetų 
Trantoro pietų stalui... 

Trantoras buvo priklausomas nuo kitų planetų, tiekiančių jam 
maisią bei kitus gyvybiškai būtinus dalykus ir darėsi vis labiau 
pažeidžiamas, jei būtų pabandyta jį palaužti blokada. Per pasku- 
tiniuosius tūkstantmečius monotoniškai besikartojantys nesus- 
kaičiuojami sukilimai privertė imperatorius vieną po kito įsisamo- 
ninti šį pavojų, ir galų gale Imperijos politika pavirto vien tik 
gyvybinės Trantoro arterijos apsauga... 

GALAKTIKOS ENCIKLOPEDIJA 


Gaalis nežinojo, ar šviečia saulė ir apskritai ar buvo diena, ar 
naktis. Jam buvo gėda klausinėti. Atrodė, jog visa planeta gyvena 
po metaliniu gaubtu. Jam buvo paduoti “antrieji pusryčiai", tačiau 
daugelio planetų gyventojai gyveno pagal standartinį laiką, nek- 

reipdami dėmesio į dažnai nepatogią dienos ir nakties kaitą. 
Planetos juk sukasi nevienodu greičiu, o Trantoro sukimosi grei- 
čio Gaalis nežinojo. 

Pirmiausiai jis nosies tiesumu patraukė link užrašo “Soliariu- 
mas", bet tai tebuvo patalpa, kur galėjai degintis dirbtinės saulės 
šviesoje. Jis pastypsojo ten keletą sekundžių, o paskui sugrįžo į 
pagrindinį “Liuksoro" holą ir paklausė portjė: 

- Kur galėčiau gauti bilietą į ekskursiją po planetą? 

= 

- Kada ji prasideda? 

- Jūs truputėlį pavėlavot. Kita bus SA rytoj. Pirkit bilietą dabar 
ir mes jums paliksim vietą. 

- A... - Rytoj bus jau per vėlu. Rytoj jam reikia būti Universitete. 

- O gal čia yra koks nors apžvalgos bokštas ar kas nors panašaus? 
Na, kas nors, atvirame ore. 

- Žinoma! Jei norit, galiu jums parduoti bilietą. Palaukit, tik 
patikrinsiu, ar nelyja. - Jis spustelėjo mygtuką prie alkūnės ir 
permetė akimis matiniame ekrane bėgančias raides. Gaalis skaitė 
kartu su juo. 

- Oras geras. Tiesą sakant, dabar, atrodo, sausasis metų laikas, 
- pasakė portjė ir, lyg norėdamas pratęsti pokalbį, pridėjo: - Aš pats 
neypatingai mėgstu ropštis į viršų. Paskutinį kartą aš ten buvau 
prieš kokį trejetą metų. Pažiūrėjai kartą ir užteks. Ką ten nauja 
bepamatysi?.. Štai jūsų bilietas. Specialus liftas jums už nugaros. 
Prie jo užrašas “Į bokštą". Sėkmės! 


+ 


Liftas buvo naujoviško tipo ir veikė antigravitacijos principu. 
Gaalis įėjo, įkandin nusekė ir kiti keleiviai. Operatorius paspaudė 
mygtuką. Dingus gravitacijai, akimirką Gaalis pakibo ore, paskui 
vėl atgavo truputį svorio, liftui vis labiau įsibėgėjant. Po to prasi- 
dėjo stabdymas ir grindys vėl išslydo jam iš po kojų. Jis nevalingai 
aiktelėjo. 


12 


- Pakiškit kojas po turėklu, - šūktelėjo operatorius. - Skaityti 
nemokat, ar ką? 

Kiti iš tikrųjų taip ir buvo padarę, o dabar šypsodamiesi stebėjo, 
kaip jis lyg pamišęs bejėgiškai mėgina nusikepurnėti siena žemyn. 
Jų batai buvo prispausti prie chrominių turėklų, besitęsiančių per 
visas grindis lygiagrečiai vienas kitam kas dvi pėdos. Tuos įtaisus 
jis pastebėjo dar įžengdamas į liftą, bet neteikė jiems didelės 
reikšmės. 

Kažkieno ranka jį pasiekė ir nutraukė žemyn. 

Gaalis išlemeno kažką panašaus į padėką ir liftas sustojo. Jis 
žengė į atvirą terasą, užlietą akinamai balto žėrėjimo. Žmogus, 
kuris ką tik buvo ištiesęs pagalbos ranką, sustojo jam už nugaros. 

- Čia daugybė vietų, - maloniai ištarė jis. Ė 

Gaalis užčiaupė iš nuostabos pražiotą burną ir pasakė:- 

- Taip, iš tiesų taip. - Jis automatiškai buvo beeinąs atsisėsti, 
paskui stabtelėjo. 

- Jeigu jūs nieko prieš, -šiek tiek pastovėsiu prie turėklų, - tarė 
jis. - Norėtųsi... norėtųsi truputį pasidairyti. 

Geraširdiškai gūžtelėjęs, žmogus nusigręžė, o Gaalis parimo 
ant aukštų turėklų ir visa savo esybe paniro į atsivėrusią panoramą. 

Žemės nesimatė - ją paslėpė viena už kitą didingesnės žmogaus 
rankų sukurtos konstrukcijos. Ligi pat horizonto - nieko daugiau, 
tik metalas dangaus fone, išsidriekęs visur ir pilkas kaip uniforma. 
Gaalis žinojo, kad taip atrodo visas planetos paviršius. Peizažas 
atrodė visiškai sustingęs - nė vieno judančio daikto, išskyrus kelias 
iškylautojų jachtas, tingiai plūduriuojančias danguj, tačiau jam 
buvo aišku, jog po metaline šio pasaulio oda verda įtemptas 
milijardų Žmonių gyvenimas. 

Žalumos nesimatė. Nebuvo nei augmenijos, nei dirvos, nei 
jokio kito gyvo padaro, išskyrus žmogų. Jis miglotai prisiminė, jog 
kažkur šioj planetoj esama Imperatoriaus rūmų, kuriuos supo 
šimtai kvadratinių mylių natūralaus dirvožemio ir kurie skendo 
medžių žalumoj bei įvairiausių gėlių spalvose. Mažutė salelė 
plieninio okeano vidury, bet iš ten, kur stovėjo Gaalis, jos nebuvo 
matyti. Ji galėjo būti už dešimties tūkstančių mylių. To jis nežinojo. 

Ilgai netrukęs, jis turi leistis į ekskursiją! 

Jis garsiai atsikvėpė, galutinai įsitikinęs, kad pagaliau tikrai esąs 
Trantore, visos Galaktikos centre ir žmonijos širdyje. Jis neįžvelgė 
tos planetos silpnybių. Jis nematė nusileidžiančių laivų su maisto 
produktais. Jam nekėlė nerimo tai, kad visų keturiasdešimties 
milijardų trantoriečių egzistavimas priklausomas nuo tos plonytės 
gyslelės, kuri jungė juos su likusia Galaktikos dalimi. Mąstė tik apie 
didingą žmogaus žygdarbį - apie tai, kaip jis visiškai ir beveik su 
- panieka užkariavo pasaulį. 

Atvykėlis atsitraukė nuo turėklo, bet žvilgsnis tebebuvo kažkur 
toli. Žmogus, su kuriuo susipažino lifte, parodė jam vietą greta 
savęs ir Gaalis atsisėdo. 

Žmogus nusišypsojo: 

- Mane vadina Džerilu. Pirmąsyk Trantore? 

- Taip, misteri Džerilai. 

- To ir reikėjo tikėtis. O Džerilas - tai mano vardas, ne pavardė. 
Trantoras sukrečia poetiškos prigimties žmones. Nors patys tranto- 
riečiai čia keltis nemėgsta. Jiems tai nepatinka, jie darosi nervingi. 

- Nervingi? Beje, mano vardas Gaalis. Kodėl nervingi? Juk tai 
didingas reginys! 

- Nuomonės subjektyvios, Gaali. Jeigu tu gimei mažučiame 
kambarėlyje, užaugai koridoriuje, dirbi narvelyje, o atostogas 
praleidi perpildytame soliariume, išėjus viršun, į atvirą erdvę, kur 
virš galvos nieko daugiau, tik dangus, tavo nervai gali ir neišlaikyti. 
Kai vaikams sukanka penkeri, jie kartą per metus pakeliami čia, į - 
viršų. Nežinau, ar iš to yra kokios naudos. Jiems to tikrai maža. 
Keletą pirmųjų kartų jie klykia iki isterijos. Juos reikėtų išleisti čia 
vos atėmus nuo krūties ir bent jau kartą per savaitę. 

Jis padarė pauzę, o paskui tęsė: 

- Žinoma, visa tai nieko nereiškia. Na ir kas, jei jie iš viso niekad 
neišeis į viršų? Jie laimingi ir ten, apačioje - juk tai jie valdo 
Imperiją. Kaip jūs manote, kokiame mes dabar aukštyje? 

- Pusės mylios? - Gaalis pamanė, kad jo žodžiai tikriausiai 
skamba naiviai. 


Greičiausiai taip ir buvo, nes Džerilas caktelėjo liežuviu ir tarė: 

- Ne, tik penki šimtai pėdų. 

- Ką? Bet juk liftu kilome kokias... 

- Žinau, tačiau didžiąją to laiko dalį sugaišome pakildami iki 
žemės paviršiaus. Trantoro tuneliai įsirausę gilyn apie mylią. Tai 
panašu į ledkalnį. Devyni jo dešimtadaliai nematomi. Tiesą sakant, 
mes įsikasėm taip giliai, kad savo energetinius poreikius galim 
tenkinti, naudodami temperatūrų skirtumą planetos paviršiuje ir 
poros mylių gelmėje. Ar tai jūs žinojote? 

- Ne, aš maniau, kad jūs naudojatės atominiais generatoriais. 

- Anksčiau taip, bet šita energija pigesnė. 

- Nesunku įsivaizduoti. 

- Ką jūs apie tai manote? - akimirkai Džerilo geraširdiškumą 
pakeitė kandumas ir jo veidas įgavo beveik ironišką išraišką. 

Gaalis pasimuistė. 

- Didinga, - pakartojo jis. 

- Jūs čia atostogaujate? Keliaujate? Apžiūrinėjate įžymybes? 

- Nevisiškai. Šiaip ar taip, aš visada troškau pamatyti Trantorą, 
tačiau atvykau čia visų pirma dėl darbo. 

- Štai kaip? 

Gaalis pajuto turįs paaiškinti daugiau. 

- Dalyvauti daktaro Seldono projekte, Trantoro universitete. 

- Kranklio Seldono? 

- Ne, ne. Turėjau omeny Harį Seldoną, psichoistoriką. N epažįs- 
tu jokio Kranklio Seldono. 

- Apie tą aš ir kalbu. Jį vadina Krankliu. Pravardė, suprantate. Jis, 
matot, kranksi, pranašaudamas nelaimes. 

- Nejaugi? - Gaalis buvo tiesiog priblokštas. 

- Jūs gi turėtumėte žinoti, - Džerilas nebesišypsojo. - Juk jūs 
kartu su juo ruošiatės dirbti, ar ne? 

- Na, taip, aš matematikas. Kodėl jis pranašauja nelaimes? 
Kokias nelaimes? 

- O kaip jūs manote? 

- Bijau, kad net neįsivaizduoju. Aš skaičiau straipsnius, kuriuos 
skelbė Seldonas ir jo grupė. Straipsnius iš matematinės teorijos 
srities. 

- Taip, jūs skaitėt tik tuos, kuriuos jie skelbė. 

Gaalis pasijuto sudirgęs. Jis tarė: 

- Regis, man metas. Malonu buvo su jumis susipažinti. 
Džerilas abejingai pamojavo ranka atsisveikindamas. 


+ 


Gaalio kambaryje laukė žmogus. Iš netikėtumo Gaalis nepajė- 
gė pratarti net tos įprastos panašiais atvejais frazės: “Ką jūs čia 
veikiate?“ 

Žmogus atsistojo. Jis buvo senas, beveik plikas, eidamas šlub- 
“ čiojo, bet jo akys buvo tyros ir žydros. 

- Aš esu Haris Seldonas, - tarė jis akimirka anksčiau, negu 
padūmaviusios Gaalio smegenys sutapatino prieš jį esantį veidą su 
daugybe ligi tol matytų atvaizdų. 

PSICHOISTORIJA - ... Gaalis Dornikas, naudodamas nemate- 
matines sąvokas, apibrėžė psichboistoriją kaip matematikos šaką, 
kuri nagrinėja žmonių bendrijos reakcijas įtamtikrus socialinius 
bei ekonominius stimulus... - 

„Atsižvelgus į visus šiuos apibrėžimus, daroma prielaida, kad 
aptariamosios žmonių bendrijos yra pakankamo dydžio ir todėl 
galibūtitikslios statistinės analizės objektu. Būtiną tokių bendrijų 
dydį galima nustatyti pagal Pirmąją Seldono teoremą, kuri... 
Antroji būtina sąlyga -pačios žmonių bendrijos neturi žinoti apie 
joms taikomą psicboistorinę analizę, kad jų reakcijos būtų nevar- 
Žomos... 

Psicboistorinės analizės pagrindas yra Seldono apskaičiuotos 
funkcijos, kurios parodo savybes, atitinkančias tokias socialines ir 
ekonomines jėgas, kaip... 

GALAKTIKOS -ENCIKLOPEDIJA 

- Laba diena, sere, - tarė Gaalis. - Aš... aš... 

- Jūs manėte, kad mes susitiksim ne anksčiau kaip rytoj? 
Normaliomis sąlygomis taip ir būtų atsitikę. Bet-susiklostė tokios 
aplinkybės, jog, norėdami pasinaudoti jūsų paslaugomis, turim 
veikti nedelsdami. Darosi vis sunkiau rasti bendradarbių. 

- Aš nesuprantu,-sere. 

- Jūs apžvalgos bokšte kalbėjotės su vyriškiu, ar ne? 

- Taip, jo vardas Džerilas. Daugiau aš apie jį nieko nežinau. 

- Jo vardas nieko nesako. Jis yra Visuomenės saugumo komisi- 
jos agentas. Jis sekė jus nuo pat-kosminio uosto. 

- Bet kodėl? Bijau, kad aš visiškai nieko nesuprantu. 

- Ar tas žmogus bokšte ką nors kalbėjo apie mane? 

Gaalis sumišo: 

- Jis pavadino jus Krankliu Seldonu. 

- Ar jis sakė dėl ko? 

- Sakė, kad jūs pranašaujate nelaimes. 

- Taip, tai tiesa. Kokį jums įspūdį daro Trantoras? 

Atrodė, kad visi jį tik ir teklausinėja, kokia jo nuomonė apie 
Trantorą. Tačiau Gaalis nerado kito atsakymo, kaip vienintelis 
žodis “didinga". 

- Pasakėte nepagalvojęs. O ką apie tai pasakytų psichoistorija? 

- Niekad negalvojau jos taikyti šiai problemai. 

- Kol aš gyvas, jaunuoli, jūs turėsite išmokti psichoistoriją 
taikyti visoms problemoms, kaip savaime suprantamą dalyką. 
Žiūrėkit. 

Seldonas iš kišenėlės prie juosmens išsitraukė kalkuliatorių. 
Buvo kalbama, jog tą daiktelį jis laikąs netgi po pagalve ir, 
kankinamas nemigos, skaičiuojąs. Pilkas blizgantis kalkuliatoriaus 
paviršius buvo nusitrynęs nuo dažno naudojimo. Vikrūs Seldono 
pirštai, jau nusėti senatvės dėmėmis, nubėgo kietu plastiku. 
Pilkame paviršiuje sušvito raudoni simboliai. 

- Tai dabartinė Imperijos padėtis, - tarė jis ir luktelėjo, ką 
atsakys Gaalis. 

- Bet tai, be abejonės, nėra pilnas vaizdas, - pagaliau ištarė šis. 

- Ne, žinoma, ne, - pasakė Seldonas. - Džiaugiuosi, kad nepa- 
tikėjot mano žodžiais aklai. Vis dėlto šis prilyginimas padės įrodyti 
teoremą. Su tuo jūs sutinkat? 

- Sprendžiant iš rezultatų, kuriuos gavau tikrindamas šios 
funkcijos išvedimą, turėtų būti taip. - Gaalis iš visų jėgų stengėsi 
išvengti galimų spąstų. 3 

- Gerai. Pridėkite prie to Imperatoriaus nužudymo, vicekara- 
liaus maišto tikimybę, periodiškai pasikartojančius ekonominio 
nuosmukio laikotarpius, mažėjantį naujų planetų tyrinėjimo 
aktyvumą, taip pat... 

Jis tęsė. Sulig kiekvienu paminėtu nauju faktoriumi po jo 
prisilietimo kalkuliatoriuje pasirodydavo vis nauji ir nauji simbo- 
liai, kurie tirpdavo pagrindinėje funkcijoje, plėsdami ir keisdami 
ją. 

Gaalis sustabdė jį tik kartą: 

- Man kelia abejonių šios sistemos pertvarkymo pagrįstumas. 

Seldonas pakartojo operaciją lėčiau. 

- Bet juk tai atlikta draudžiamu socialinės operacijos būdu, - 
tarė Gaalis. 

- Puiku, jūs viską suvokiate greitai, bet visgi dar nepakankamai 
greitai. Šioj situacijoj tai nėra draudžiama. Ką gi, paaiškinsiu 
„plačiau. = : 

Šį kartą procedūra užtruko žymiai ilgiau. Jai pasibaigus, sutrikęs 
Gaalis: pripažino: 

- Taip, dabar aš matau. 

Pagaliau Seldonas liovėsi skaičiavęs. 

- Štai Trantoras po penkių šimtmečių. Ką galėtumėte pasakyti 
apie tai? A? - Jis pakreipė galvą ir laukė. 

Negalėdamas patikėti savo akimis, Gaalis ištarė: 

- Visiškas žlugimas! Bet... bet tai neįmanoma. Trantoras nieka- 
da nebuvo... 

Seldonas, užlietas jaunatviško jaudulio, įsitempė kaip styga. 
Atrodė, kad to žmogaus tik kūnas paseno. 

- Na, na. Jūs gi pats matėte, kaip atsirado šitie rezultatai. 
Paverskite viską žodžiais. Užmirškite akimirkai simbolius. 

- Vis didėjant Trantoro specializacijai, - prabilo Gaalis, - jis 
darosi vis labiau pažeidžiamas, mažiau sugeba apsiginti pats. Kuo 
toliau, tuo labiau stiprėja jo, kaip administracinio Imperijos 
centro, vaidmuo ir dėl to Trantoras tampa vis labiau viliojančiu 
grobiu. Imperatorių paveldėjimo linija darosi neapibrėžta, o tuo 
pačiu auga ir kilmingų giminių tarpusavio priešiškumas. Išnyks- 
ta socialinė atsakomybė. 

- Pakaks. O kokia būtų skaičiais išreikšta totalinio susinaikini- 
mo tikimybė per penkių šimtmečių laikotarpį? 

- To aš negaliu pasakyti. 

- Jūs, be abejonės, sugebėtumėte atlikti lauko diferenciaciją? 

Gaalis pasijuto remiamas prie sienos. Kalkuliatoriaus jam 
nepasiūlė. Jis buvo per pėdą nuo jaunuolio akių. Gaalis it patrakęs 
puolė skaičiuoti jausdamas, kaip kakta drėksta nuo prakaito. 

- Apie 85 procentus, - pagaliau ištarė jis. - 

- Neblogai, - pasakė Seldonas, prikąsdamas apatinę lūpą, - bet 
ir negerai. Tikslus skaičius būtų 92,5 procento. 

- Ir dėl to jus vadina Krankliu Seldonu? Panašių dalykų man 
neteko matyti žurnaluose, - tarė Gaalis. 

- Aišku, kad ne. Tokie dalykai nespausdinami. Negi jūs manote, 
kad Imperija galėtų atvirai pareikšti apie savo nestabilumą? Psi- 
chaistorijai tai labai paprastas uždavinys. Tačiau kai kurių mūsų 
tyrinėjimų rezultatai tapo žinomi aristokratijai. 

- Tai blogai. 

- Ne, nebūtinai. Mes atsižvelgiam į visas aplinkybes. 

- Dėl to aš esu sekamas? 

- Taip. Sekama viskas, kas susiję su mano projektu. 

- Jums gresia pavojus, sere? 

- Taip, žinoma. Egzistuoja 1,7 procento tikimybės, kad būsiu 
pasmerktas mirti, bet tai, suprantama, nesužlugdytų projekto. 
Tačiau mes ir į tai atsižvelgiam. Na, gerai. Tikiuosi, rytoj susitiksim 
Universitete? 

- Be abejonės, - atsakė Gaalis. 

VISUOMENĖS SAUGUMO KOMISIJA - ...Aristokratų klanas atėjo į 
valdžią po Kleono I, paskutiniojo Entunų dinastijos atsiovo, 
nužudymo. Iš esmės jie buvo tikru tvarkos elementu šimtmečius 
trukusį Imperijos nestabilumo ir netvirtumo laikotarpį. Paprastai 
kontroliuojama įtakingų Čenų ir Divartų šeimų, šigrupė ilgainiui 
išsigimė ir tapo aklu egzistuojančios sistemos palaikymo įrankiu... 
Jieišlaikė valstybėje tam tikrą valdžią iki patpaskutiniojo stipraus 
Imperatoriaus Kleono II įžengimo į sostą. Pirmasis Vyriausiasis 
Komisaras... 

„Pakankamai argumentuotai galima teigti, jog Komisija pra- 
dėjo prarasti įtaką bo Hario Seldono proceso, įvykusio likus 
dvejiems metams iki Fondo Eros pradžios. Ši procesą aprašė 
Gaalis Dornikas Hario Seldono biografijoje... 

GALAKTIKOS ENCIKLOPEDIJA 


Gaalis neįvykdė pažado. Kitą rytą jį pažadino prislopintas 
skambutis. Jis atsiliepė ir portjė balsas, taip pat prislopintas, 
mandagus ir smerkiantis (tokiomis aplinkybėmis tai visiškai sup- 
rantama), pranešė, kad Visuomenės saugumo komisijos įsakymu 
jis yra namų arešte. 

Gaalis puolė prie durų, bet paaiškėjo, kad jos neatsidaro. Jis 
galėjo tik apsirengti ir laukti. 

Jie atėjo jo pasiimti ir kažkur nusivedė. Jis vis dar tebebuvo 
areštuotas. Jį be galo mandagiai klausinėjo ir apskritai elgėsi gana 
padoriai. Gaalis paaiškino, kad jissprovincialas iš Sinakso planetos: 
lankė tokias ir tokias mokyklas, matematikos daktaro laipsnį gavo 
tada ir tada, parašė pareiškimą, prašydamas vietos daktaro Seldo- 
no grupėje, ir buvo priimtas. Vėl ir vėl jis kartojo visas tas 
smulkmenas, vėl ir vėl jie klausė apie jo dalyvavimą Seldono 
Projekte. Iš kur jis apie tai sužinojo; kokios turėtų būti jo pareigos; 
kokias gavo slaptas instrukcijas; kokia to projekto esmė. 

Jis atsakinėjo, jog nieko nežino, jog negavo jokių slaptų inst- 
“ rukcijų. Jis mokslininkas, matematikas ir politika nesidomi. 

Galų gale švelnusis inkvizitorius paklausė: 

- Kada bus sunaikintas Trantoras? 

Gaalis užsikirto: 

- Aš tokios informacijos neturiu. 

- O kas ją turi? 

- Kaip aš galiu atsakinėti už ką nors kitą? - jam pasidarė karšta, 
labai karšta. 

- Ar jums kas nors kalbėjo apie sunaikinimą, minėjo datas? - 
"klausinėjo inkvizitorius. Kadangi jaunuolis tylėjo, jis tęsė: 

- Jus sekė, daktare. Mes buvome kosminiame uoste, kai jūs 
atskridot; apžvalgos bokšte, kai laukėt susitikimo; ir, be abejonės, 
mes sugebėjom pasiklausyti jūsų pokalbio su daktaru Seldonu. 

- Tada jūs žinote jo požiūrį į tą dalyką, - pasakė Gaalis. 

- Gali būti. Bet mes norėjome tai išgirsti iš jūsų. 

- Jo nuomone, per penkis šimtmečius Trantoras žlugs. 

- Ir jis tai įrodė... e... matematiškai? 

- Taip, įrodė, - iššaukiančiai tarė Gaalis. 

- Ir jūs manote, kiek aš suprantu, kad šitie... e... matematiniai 
apskaičiavimai yra teisingi. 

- Jeigu daktaras Seldonas taip teigia, vadinasi, taip ir yra. 

- Apie tai mes dar pakalbėsim. 

- Minutėlę. Aš juk turiu teisę pasikviesti advokatą. Aš reikalauju, 
kad mano, Imperijos piliečio, teisės nebūtų pažeistos. 

- Jos nebus pažeistos. 

Taip ir buvo. 

Žmogus, kuris įžengė, buvo aukštas, o jo veidą, atrodė, sudarė 
tik vertikalios linijos, be to, jis buvo toks siauras, jog sunkiai galėjai 
įsivaizduoti, kad jame kaip nors sugebėtų įsisprausti šypsena. 

Gaalis pakėlė galvą. Jis jautėsi esąs susivėlęs ir be galo pavargęs. 
Tiek visko nutiko, nors Trantore jis tebuvo praleidęs ne daugiau 
kaip trylika valandų. 

- Aš esu Lorsas Avakimas. Daktaras Seldonas atsiuntė mane jūsų 
ginti, - pasakė Žmogus. 

- Tikrai? Tada klausykit. Aš reikalauju nedelsiant paduoti ape- 
liaciją Imperatoriui. Aš sulaikytas be priežasties. Aš niekuo nenu- 
sikaltau. Niekuo, - jis skėstelėjo rankomis. - Jūs turite kuo greičiau 
išreikalauti, kad byla būtų svarstoma, dalyvaujant Imperatoriui. 

Avakimas kruopščiai dėliojo ant grindų savo plokščio aplanko 
turinį. Jeigu Gaalį visa tai būtų bent truputėlį dominę, jis būtų 
pastebėjęs dokumentų blankus iš celometo, plonus, metalinius ir 
panašius į juosteles, tokio dydžio, kad juos būtų galima įdėti į 
asmeninę kapsulę. Būtų pastebėjęs ir kišeninį magnetofoną. 

Avakimas, nekreipdamas dėmesio į Gaalio jausmų protrūkį, 
galų gale pakėlė galvą ir tarė: 

- Be abejonės, Komisija nukreipė į mus pasiklausymo spindu- 
lius. Tai draudžia įstatymai, tačiau jų tai nesulaikys. 

Gaalis sugriežė dantimis. 

- Vis dėlto, - Avakimas atsargiai atsisėdo, - magnetofonas, kurį 
padėjau ant stalo, išoriškai visai paprastas ir veikia normaliai, 
tačiau turi dar vieną papildomą savybę - visiškai neutralizuoja 
pasiklausymo spindulius. Jie ne iš karto susigaudys, kas dedasi. 

- Vadinasi, aš galiu kalbėti. 

- Žinoma. 

- Tada aš reikalauju svarstyti bylą, dalyvaujant Imperatoriui. 

Avakimas šaltai nusišypsojo. Paaiškėjo, kad jo siaurame veide 
vis dėlto yra vietos šypsenai, kai skruostai susiraukšlėja ir atsitrau- 
kia į šonus. 

- Jūs iš provincijos, - tarė jis. 

- Bet dėlto aš nė kick ne mažiau Imperijos pilietis. Lygiai toks pat, 
kaip jūs arba bet kuris šitos Visuomenės saugumo komisijos narys. 

- Be abejonės, be abejonės. Tiesiog jūs, būdamas provincialas, 
nesuprantate Trantoro gyvenimo. Dalyvaujant Imperatoriui, by- 
los nesvarstomos. 

- Tai kam dar galima apskųsti šitos Komisijos veiksmus? Juk 
egzistuoja kažkokia procedūra? 

- Jokios. Praktiškai išeities nėra jokios. Formaliai jūs galite 
kreiptis į Imperatorių, bet jūs nebūsite išklausytas. Nepamirškit, 
kad šiandien Imperatorius - tai visai kas kita negu Entunų dinas- 
tijos laikais. Bijau, kad Trantorą dabar valdo aristokratų šeimos, 
kurių nariai sudaro Visuomenės saugumo komisiją. Tokią įvykių 
eigą gana tiksliai nusakė psichoistorija. 

- Tikrai? - paklausė Gaalis. - Tokiu atveju, jei daktaras Seldonas 
gali nuspėti Trantoro istoriją penkis šimtmečius į priekį... 

- Jis gali nuspėti pusantro tūkstančio metų į priekį. 

- Dėl manęs tebūnie penkiolika tūkstantmečių. Tuomet kodėl 
jis vakar negalėjo nuspėti šios dienos įvykių ir manęs perspėti?.. 
Ne, atleiskite... - Gaalis atsisėdo ir parėmė galvą suprakaitavusiu 
delnu. - Aš suprantu, kad psichoistorija - statistinis mokslas ir 
negali pakankamai tiksliai nusakyti vieno žmogaus ateities. Sup- 
raskite, aš tiesiog išmuštas iš vėžių. 

- Tačiau jūs klystate. Daktaras Seldonas manė, kad šįryt jūs 
būsite areštuotas. 

- Ką?! 

- Nemalonu, bet tai tiesa. Komisija vis įtariau ir įtariau žvairavo 
įjo veiklą. Kuo toliau, tuo labiau buvo trukdoma naujiems nariams 
prisidėti prie grupės darbo. Grafikai parodė, kad, norėdami 
pasiekti savo tikslų, turime kaip tik dabar priversti įvykius per- 
žengti kritinį tašką. Pati Komisija veikė neryžtingai, todėl daktaras 
Seldonas, norėdamas pagreitinti jų veiksmus, vakar jus ir aplankė. 
Jokios kitos priežasties. 

Gaalis įkvėpė oro: 

- Aš protestuoju... 

- Prašom. Tačiau supraskite, tai buvo būtina. Jus pasirinko ne 
dėl kokių nors asmeninių motyvų. Jūs turite suvokti, kad daktaro 
Seldono planai, pagrįsti aštuoniolikos metų laikotarpio matema- 
tikos pasiekimais, apima visus įmanomus faktorius ir tikimybė 
pakankamai didelė. Šiandieniniai įvykiai - tik vienas iš tų faktorių. 
Mane pasiuntė tik įtikinti jus, jog nėra ko baimintis. Viskas baigsis 

gerai. Beveik neabejojant tą patį galima pasakyti ir apie projektą, 
"o jums tokia tikimybė taip pat pakankamai didelė. 

- O tiksliau, kokia tikimybė? 

- Projektui - daugiau nei 99,9 procento. 

- O man? 

- Atrodo - 77,2 procento. 

- Žodžiu, yra daugiau nei vienas šansas iš penkių, kad būsiu 
patupdytas į kalėjimą arba pasmerktas mirti. 

- Pastaroji galimybė neviršija vieno procento. 

- Tikrai? Vadinasi, apskaičiuoti vieno žmogaus likimą nieko 
nereiškia. Atsiųskite pas mane daktarą Seldoną. 

- Deja, negaliu. Daktaras Seldonas taip pat areštuotas. 

Durys su trenksmu atsidarė. Gaalis, kuris Buvo bepašokąs, 
užgniaužė besiveržiantį riksmą. Įžengęs sargybinis priėjo prie 
stalo, paėmė magnetofoną, apžiūrėjo jį iš visų pusių ir įsidėjo į 
kišenę. 

- Man tas prietaisas reikalingas, - tyliai ištarė Avakimas. 

- Mes jums duosim kitą, patarėjau. Tokį, kuris negeneruos 
statinio lauko. 

- Tokiu atveju, mano pokalbis baigtas. 

Gaalis palydėjo jį žvilgsniu ir liko vienas. 

Procesas, nelabai priminęs tas sudėtingas teismines procedū- 
ras, apie kurias buvo skaitęs Gaalis, truko neilgai. Buvo trečioji 
teismo diena, nors Gaalis jau nepajėgė pakankamai giliai įsirausti 
į atmintį, kad prisimintų jo pradžią. 

Jį patį kliudė tik truputėlį. Sunkioji artilerija buvo nukreipta į 
Seldoną. Tuo tarpu pats Haris Seldonas buvo šaltakraujiškai 
ramus. Gaaliui atrodė, kad tas žmogus - vienintelis tvirtumo ir 
stabilumo įsikūnijimas, likęs šiame pasaulyje. 

Klausytojų buvo nedaug. Visą auditoriją sudarė Imperijos 
baronai. Spaudos ir visuomenės atstovų nebuvo. Vargu ar daug 


24 


-———— ——— ——— 


kas žinojo, kad tuo metu vyko Hario Seldono teismas. Atmosferoje 
tvyrojo slogus priešiškumas kaltinamiesiems. 

Penki Visuomenės saugumo komisijos nariai sėdėjo prie stalo, 
esančio ant paaukštinimo. Jie buvo apsitaisę purpuriniais auksu 
išpuoštais rūbais, ant galvų užsitempę ryškias plastikines kepurai- 
tes - teisinės valdžios ženklus. Centre sėdėjo Vyriausiasis komisa- 
ras Ling Čenas. Gaalis dar niekad nebuvo matęs tokio žymaus 
didiko ir žvelgė į jį susižavėjęs. Čenas per visą procesą beveik 
nepravėrė burnos, tuo duodamas suprasti, jog kalbėti jam tiesiog 
per žema. 

Komisijos Advokatas peržvelgė savo užrašus ir klausinėjo to- 
liau. Seldonas tebestovėjo. 

Klausimas: - Taigi, daktare Seldonai, kiekgi žmonių dabar dirba 
prie projekto, kuriam jūs vadovaujate? 

Atsakymas: - Penkiasdešimt matematikų. 

K: - Įskaitant daktarą Gaalį Dorniką? Ė 

A: - Daktaras Dornikas penkiasdešimt pirmas. 

K: - Vadinasi, penkiasdešimt vienas? Pasirauskite savo atminty- 
je, daktare Seldonai. Galbūt jų penkiasdešimt du ar penklšieM 
trys? O gal dar daugiau? 

A: - Formaliai daktaras Dornikas dar nėra mano organizacijos 
narys. Kai juo taps, tada bus penkiasdešimt vienas. O dabar yra 
penkiasdešimt, kaip jau sakiau. 

K: - Gal kartais apie šimtą tūkstančių? 

A: - Matematikų? Ne. 

K: - Aš nesakiau, kad matematikų. O žmonių, dirbančių, skirtin- 
gose srityse, bus šimtas tūkstančių? 

A: - Jei kalbėsim apie visus, jūsų skaičius gali būti ir teisingas. 

K: - Gali būti? Aš sakau, kad jis yra teisingas. Aš pareiškiu, kad 
jūsų projekte dalyvauja devyniasdešimt aštuoni tūkstančiai penki 
šimtai septyniasdešimt du žmonės. 

A: - Manau, jūs skaičiuojate ir moteris bei vaikus. 

K (pakeldamas balsą): - Noriu pasakyti, kad jų yra devyniasde- 
šimt aštuoni tūkstančiai penki šimtai septyniasdešimt du. Ir nėra 
ko išsisukinėti. 

A: - Sutinku su šiuo skaičiumi. 

K (žvilgtelėjęs į užrašus): - Kol kas atidėkim šitai į šalį ir grįžkim 
prie klausimo, kurį jau pakankamai ilgai aptarinėjom. Daktare 
Seldonai, prašyčiau pakartoti jūsų požiūrį į Trantoro ateitį. 

A: - Aš jau sakiau ir sakau dar kartą, kad per penkis šimtmečius 
Trantoras bus sugriautas. 

K: - O ar jums neatrodo, kad jūsų teiginys nepasižymi... e... 
lojalumu? 

A: - Ne, sere. Mokslo tiesa nematuojama lojalumu ar nelojalumu. 

K: - Ar jūs įsitikinęs, kad jūsų teiginys tikrai yra mokslo tiesa? 

A: - Taip, įsitikinęs. 

K: - Kuo pagrįstas toks įsitikinimas? 

A: - Jis pagrįstas psichoistorijos matematiniais apskaičiavimais. 

K: - Ar galite įrodyti, kad tie apskaičiavimai teisingi? 

A: - Tai gali suprasti tik kitas matematikas. 

K (su šypsena): - Jūs tvirtinate, kad toji jūsų tiesa tokia sudėtin- 
ga, jog eilinis žmogus jos nesupras. O man atrodo, kad tiesa turi 
būti aiškesnė, ne tokia paslaptinga ir labiau prieinama žmogaus 
protui. 

A: - Kai kuriems protams ji nekelia jokių sunkumų. Energijos | 
perdavimo fizika, mums žinoma termodinamikos pavadinimu, 
buvo aiški ir teisinga per visą žmonijos istoriją, pradedant nuo 
neatmenamų laikų, tačiau net ir šioj srity atsirastų žmonių, kurie 
nesugebėtų sukonstruoti paties paprasčiausio variklio. Aš abejo- 
ju, ar puikiai išsilavinęs Komisaras... 


Tuo momentu vienas Komisijos narys pasilenkė prie advokato. 
Jo žodžių nebuvo girdėti, tačiau iš jo balso šnibždesio padvelkė 
šalčiu. Advokatas užsiplieskė raudoniu ir nutraukė Seldoną. 

K: - Mes čia ne kalbų klausytis susirinkom, daktare Seldonai. 
Tarkim, jūs įrodėt savo požiūrio teisingumą. Leiskite jums pasaky- 
ti, kad jūs, pranašaudamas katastrofą, galite stengtis pakirsti 
visuomenės pasitikėjimą Imperijos vyriausybe ir siekti asmeninių 
tikslų. 

A: - Bet taip nėra. 

K: - Žodžiu, jūs teigiate, kad laikotarpis iki = Tranto- 
ro žlugimo bus kupinas įvairaus pobūdžio neramumų. 

A: - Visiškai teisingai. 

K: - Ir tokios pranašystės buvimo dėka jūs tikitės sukelti šiuos 
neramumus, nes jūsų dispozicijoje yra šimtatūkstantinė armija. 

A: - Visų pirma, tai netiesa. Bet net jei ir būtų tiesa, tyrimas 
parodytų, jog vargu ar susirinktų dešimt tūkstančių vyrų, kurių 
amžius būtų tinkamas karinei = Maža to, nė vienas iš jų 
neturi karinio pasiruošimo. 

K: - Ar jūs dirbate kokio nors asmens labui? 

A: - Ponas advokate, man niekas nemoka. 

K: - Jūsų nedomina pinigai? Jūs tarnaujate tik mokslui? 

A: - Taip. 

K: - Ką gi, pažiūrėsim, kokiu būdu. Daktare Seldonai, ar galima 
keisti ateitį? 

A: - Žinoma. Teismo rūmai po kelių valandų gali būti išsprog- 
dinti arba neišsprogdinti. Jeigu juos išsprogdintų, ateitis neabejo- 
tinai truputėlį pasikeistų. 

K: - Jūs išsisukinėjate, daktare Seldonai. Ar galima iš esmės 
pakeisti žmonijos istorijos eigą? 

A: - Taip. 

K: - Ar tai lengva? 

A: - Ne. Be galo sunku. 

K: - Kodėl? 

A: - Planetose, perpildytose žmonių, psichoistorinės tendenci- 
jos pasižymi be galo didele inercija. Norėdami ką nors pakeisti, 
turėtume rasti panašios inercijos atsvardą. Tame procese tūrėtų 
dalyvauti panašus kiekis žmonių arba, jei jų skaičius palyginti 
nedidelis, tuomet permainoms reikalingas labai ilgas laiko tarpas. 
Jūs mane suprantate? 

K: - Manau, kad taip. Trantoras bus sugriautas, jeigu didžiulis 
kiekis žmonių nesiims veikti, kad taip neatsitiktų. 

A: - Visiškai teisingai. 

K: - Užtektų maždaug šimto tūkstančių? 

„A: - Ne, sere. Tai gerokai per mažas skaičius. 

K: - Jūs tuo įsitikinęs? 

A: - Pagalvokit pats. Trantore yra daugiau nei keturiasdešimt 
milijardų. Be to, nepamirškit, kad žlugimo tendencijos susijusios 
ne vien su Trantoru, bet ir su visa Imperija, kurioje esama beveik | 
* kvintilijonas žmonių. 

K: - Aišku. Tai gal šimtas tūkstančių gali pakeisti tą tendenciją, 
jeigu jų ainiai darbuosis dėl šio tikslo penkis šimtus metų? 

A: - Bijau, kad ne. Penki šimtai metų - per mažas laiko tarpas. 

K: - Aha! Tokiu atveju, daktare Seldonai, iš jūsų paties teiginių 
galima padaryti tam tikras išvadas. Savo projekto įgyvendinimui 
jūs surinkote šimtą tūkstančių žmonių. Tačiau jie nepajėgūs per 
penkis šimtmečius pakeisti Trantoro istorijos. Kitaip tariant, ką 
bedarytų, jie negalės apsaugoti Trantoro nuo žlugimo. 

A: - Deja, jūs teisus. | 

K: - Bet, kita vertus, tie jūsų žmonės neturi jokių draudžiamų 
tikslų. 

A: - Būtent. 

K (lėtai ir pasigardžiuodamas): - Tokiu atveju, daktare Seldo- 
nai... klausykit atidžiai, sere, jūsų atsakymas turės būti apgalvotas. 
Tai kokie gi jūsų grupės tikslai? 


Advokato balsas nemaloniai sugergždė. Jis paspendė spąstus, 
įginė Seldoną į kampą ir, atrodė, atėmė bet kokią galimybę rasti 
atsakymą. 

Stiprėjantis balsų šurmulys nuvilnijo per salę didikų eilėmis, 
užkliudydamas netgi Komisijos narius, tik Vyriausiasis komisaras 
nepasidavė visuotiniam jauduliui. 

Haris Seldonas išliko nepajudinamas. Jis palaukė, kol klegesys 
aprimo. 


A: - Tikslas - iki minimumo sumažinti to žlugimo pasekmes. 

K: - Ką konkrečiai jūs turite omenyje? 

A: - Paaiškinti nesunku. Būsimas Trantoro žlugimas pats savai- 
me nėra izoliuotas žmonijos raidos schemoje. Tai kulminacija tos 

sudėtingos dramos, kuri prasidėjo prieš daugelį amžių ir kuo 
toliau, tuo greičiau, nesulaikomai juda pirmyn. Aš kalbu, ponai, 
apie bręstantį Galaktinės Imperijos Krachą. 


Šurmulys pavirto monotonišku gausmu. Advokatas, kuris jau 
nebekontroliavo situacijos, suvapėjo: 

- Ir jūs atvirai kalbate tokius dalykus... - ir užtilo, nes salėje 
aidintys šūksniai “Išdavystė!" nustelbė jo žodžius. 

Vyriausiasis komisaras lėtai pakėlė plaktuką ir stuktelėjo. Ne- 
garsiai skambtelėjo gongas. Jam nutilus, salėje taip pat įsivyravo 
tyla. Advokatas giliai įkvėpė. 

K (teatrališkai): - Ar jūs suprantate, daktare Seldonai, kad 
kalbate apie Imperiją, kuri išliko nepajudinama dvylika tūkstančių 
metų, daugybė jos kartų atlaikė visus bandymus, apie Imperiją, 
kurią remia ir myli begalinė daugybė žmonių? 

A: - Aš puikiai informuotas tiek apie dabartinę Imperijos padėtį, 
tiek ir apie jos istoriją. Nenorėdamas parodyti nepagarbos, galiu 
pareikšti, jog tuos dalykus aš išmanau kur kas geriau už bet kurį 
iš sėdinčių šioje salėje. 

K: - Ir vis dėlto, jūs pranašaujate Imperijos žlugimą? 

A: - Žlugimą pranašauja matematika. Mano sąžinė rami. Asme- 
niškai aš apgailestauju dėl tokios perspektyvos. Net jeigu manytu- 
me, kad Imperija toli gražu nėra pats geriausias dalykas (o to aš 
neteigiu), anarchija, prasidėsianti jai žlugus, bus dar blogesnė. 
Mano projektas kaip tik ir turės kovoti su šia anarchija. Tačiau, 
ponai, Imperijos žlugimas pasižymės milžiniška jėga ir kovoti bus 
nelengva. Jį jau pranašauja biurokratijos stiprėjimas, silpstanti 
iniciatyva, nepajudinamas susiskirstymas į kastas, smalsumo slo- 
pinimas ir šimtai kitų faktų. Visa tai, kaip jau sakiau, tęsiasi ištisus 
amžius. Šis procesas pernelyg grandiozinis ir visaapimantis, kad jį 
būtų galima sustabdyti. 

K: - O argi nėra akivaizdu, kad Imperija dabar lygiai tokia pat 
stipri, kaip visada? 

A: - Taip, iš išorės ji tikrai atrodo kupina jėgos. Ir atrodo, kad 
tai amžina. Tačiau, ponas advokate, sutrūnijęs medžio kamienas 

taip pat atrodo sveikutėlis, pakol įsišėlusios vėtros gūsis neperlau- 
žia jo pusiau; pažvelgus į jį, gal taip pat atrodytų, jog jis stovės 
amžinai. O tos audros gūsiai jau dabar ūžauja Imperijos šakose. 
Gerai įsiklausykite psichoistorijos ausimis ir jūs išgirsite braškesį. 

K (netvirtai): - Mes čia ne tam, daktare Seldonai, kad klausy... 

A (įsitikinęs): - Imperija grius, drauge su ja ir viskas, kas gero 
joje buvo. Žinios, kurias ji sukaupė, bus prarastos, neliks tvarkos, 
kurią ji įkūnydavo. Prasidės begaliniai tarpžvaigždiniai karai, su- 
nyks prekybos ryšiai tarp planetų, gyventojų skaičius sumažės; 
daugelis planetų praras ryšį su Galaktikos centru. Ir tai tęsis labai 
ilgai. 

K (vos girdimas balsas mirtinoje tyloje): - Amžinai? 

A: - Psichoistorija, kuri gali nuspėti žlugimą, gali daryti tam 
tikras išvadas, susijusias su būsimųjų tamsybės amžių trukme. 
Imperija, ponai, kaip ką tik buvo pasakyta, gyvuoja dvylika tūks- 
tančių metų. Užslinksiantys tamsos laikai truks ne dvylika, o 
trisdešimt tūkstantmečių. Iškils Antroji Imperija, tačiau tarp jos ir 
mūsų civilizacijos tūkstantis kartų gyvens kančiose. Mes turim 
kovoti, kad taip nebūtų. 

K (truputėlį atsipeikėjęs): - Jūs prieštaraujate pats sau. Juk jūs 
teigėte, kad nepajėgsite sulaikyti Trantoro žlugimo; iš to seka, jog 
jūs negalite sulaikyti ir... taip sakant... Imperijos žlugimo. 

A: - O aš ir nesakiau, kad tai įmanoma. Bet dar ne vėlu 
sutrumpinti būsimąjį tarpuvaldį. Įmanoma, ponai, sumažinti anar- 
chijos laikotarpį iki vieno tūkstantmečio, jeigu mano grupei bus 
leista veikti tuojau pat. Dabar mes esame nepaprastai jautriame 
istorijos taške. Milžinišką, audringai besivystančių įvykių masę 
reikia stumtelti tik truputėlį, tik per aguonos grūdą... Daugiau 
negalim padaryti nieko, bet gal ir tiek užteks, kad būtų išvengta 
dvidešimt devynių tūkstantmečių žmonijos kančios. 

K: - Kaip jūs siūlote tai įgyvendinti? 

A: - Išsaugoti žmonijos sukauptas žinias. Visų žmonijos žinių 
suma neįveikiama vienam žmogui. Neįveikiama ji ir tūkstančiui. 
Suirus mūsų socialinei struktūrai, mokslo žinios subyrės į milijo- 
nus gabalėlių. Atskiri žmonės puikiai išmanys tiktai tam tikras 

specializuotas vienos ar kitos disciplinos sritis. Pačios savaime tos 
žinios bus varganos ir nereikalingos. Beprasmės informacijos 
skeveldrų niekas nepirks. Būsimos kartos jas praras. Tačiau, jeigu 
mes dabar apibendrinsime visas esamas žinias, jos nedings. Būsi- 
mos kartos jau turės pagrindą, joms nereikės visko aisadinėti iš 
naujo. Per vieną tūkstantmetį bus padaryta tai, kam priešingu 
atveju prireiktų trisdešimties. 

K: - Visa tai... : 

A: - Ir yra mano projektas: trys tūkstančiai mano vyrų su 
žmonomis ir vaikais paskyrė savo jėgas “Galaktikos enciklopedi- 
jos" kūrimui. Per savo gyvenimą jie neužbaigs to darbo. O aš 
nesulauksiu netgi tikros jo pradžios. Bet iki Trantoro žlugimo 
dienos viskas bus paruošta, ir kiekvienoj didelėj Galaktikos biblio- 
tekoje bus šios enciklopedijos kopijos. 


Vyriausiojo komisaro plaktukas pakilo ir nusileido. Haris Sel- 
donas pasitraukė nuo pulto ir tylom atsisėdo šalia Gaalio. 

- Kaip jums patiko spektaklis? - šyptelėjęs paklausė jis. 

- Jums pasisekė. Bet kas bus toliau? - atsakė Gaalis. 

- Jie nutrauks posėdį ir pabandys tartis su manimi asmeniškai. 

- Iš kur jūs tai žinote? 

-- Būsiu sąžiningas, - tarė Seldonas. - Aš nežinau. Tai priklauso 
nuo Vyriausiojo komisaro. Daug metų aš jį tyrinėjau. Mėginau 
analizuoti jo veiksmus, tačiau jūs juk žinote, kaip sunku individua- 
lias charakteristikas įsprausti į psichoistorines lygtis. Tačiau viltis 
manęs neapleidžia. 

Priėjo Avakimas, linktelėjo Gaaliui ir, pasilenkęs prie Seldono, 
kažką pašnibždėjo. Nuaidėjo skambutis, paskelbęs posėdžio pa- 
baigą, ir sargybiniai juos išskyrė. Gaalį išvedė. 

Rytojaus dieną viskas atrodė kitaip. Dalyvavo tik Haris Seldo- 
nas, Gaalis Dornikas ir Komisijos nariai. Prie stalo jie sėdėjo visi 

kartu, niekas nebeskyrė penkių teisėjų ir dviejų teisiamųjų. Jiems 
netgi pasiūlė cigarų iš vaivorykštėmis ribuliuojančios plastikinės 
dėžutės, kurios paviršiumi, rodėsi, sruvo nesibaigiančios vandens 
kaskados. Tas judėjimas galėjo apgauti akį ir, tik ją palietęs, galėjai 
įsitikinti, kad dėžutės paviršius tvirtas ir sausas. 

Seldonas cigarą paėmė, Gaalis atsisakė. 

- Nėra mano advokato, - tarė Seldonas. 

- Tai jau nebe teismas, daktare Seldonai, - atsakė vienas iš 
Komisijos narių. - Mes susirinkome aptarti Valstybės saugumo. 

- Kalbėsiu aš, - ištarė Ling Čenas, o kiti Komisijos nariai atsilošė, 
pasiruošdami klausytis. Čeną apgaubė tyla, į kurią jis galėjo pažerti 
savo žodžius. 

Gaalis sulaikė kvėpavimą. Čenas, sausas, kaulėtas, atrodantis 
senesnis negu iš tiesų, buvo tikras Galaktikos Imperatorius. 
Vaikas, nešiojęs tą titulą, tebuvo tik simbolis, sukurtas Čeno, ir, 
beje, jau ne pirmas. 

- Daktare Seldonai, - prabilo Čenas, - jūs sudrumstėte ramybę 
Imperatoriaus valdose. Nė vieno iš tų kvadrilijono žmonių, kurie 
dabar išsibarstę tarp Galaktikos žvaigždžių, nebebus gyvųjų tarpe 
jau po šimtmečio. Tad kodėl mus turėtų jaudinti, kas bus po 
penkių šimtmečių? 

- Aš neišgyvensiu ir penkerių metų, - tarė Seldonas, - tačiau 
ateities problemos mane be galo jaudina. Vadinkite tai idealizmu. 
Arba manykite, kad aš tapatinu save su ta mistine sąvoka, kurią mes : 
vadiname žmonija. 

- Nesiruošiu savęs varginti, mėgindamas suvokti mistikų teori- 
jas. Sakykit, kas gi man trukdo atsikratyti jūsų drauge su visa 
neparankia ir nereikalinga penkių šimtmečių ateitimi, kurios aš vis 
vien nepamatysiu, ir paprasčiausiai šiąnakt įvykdyti jums mirties 
bausmę? 

- Prieš savaitę, - nerūpestingai tarė Seldonas, - jūs būtumėt 
galėjęs taip ir padaryti, išlaikydamas vieną šansą iš dešimties, kad 
iki metų galo liksite gyvas. Dabar tokia tikimybė ne viena iš 
dešimties, o viena iš dešimties tūkstančių. 

Pasigirdo atodūsiai ir neramus bruzdesys. Gaalis pajuto, kaip 
piestu pasistojo trumpi plaukeliai ant jo sprando. Čeno akių vokai 
kiek nusileido. 

- Kodėl? - paklausė jis. 

- Trantoro žlugimo neįmanoma sustabdyti jokiomis priemonė- 
mis, - atsakė Seldonas, - užtat jį labai lengva paspartinti. Gandas 
apie mano proceso nutraukimą pasklis po Galaktiką. Mano planų, 
turėjusių sušvelninti katastrofą, suardymas galutinai įtikins žmo- 
nes, kad ateitis jiems nieko gero nežada. Jau dabar jie pavydžiai 
mini savo senelių laikus. Jie supras, jog politinės revoliucijos ir 
prekybos stagnacija įgis vis didesnius mastus. Galaktikoje įsigalės 
požiūris, jog glemžti reikia viską ir nesižvalgant. Ambicingieji 
nesnaus, kelią skinsis žmonės, neturintys jokių skrupulų. Kiekvie- 
nas jų veiksmas greitins tų pasaulių smukimą. Nužudykite mane ir 
Trantoras parklups ne po penkių šimtmečių, bet po penkių 
dešimtmečių, o jūs pats - po vienerių metų. 

- Tai žodžiai, kuriais galima gąsdinti vaikus, - tarė Čenas, - o jūsų 
mirtis nėra vienintelis sprendimas, galintis mus patenkinti. 

Jis kilstelėjo savo išdžiūvusią ranką nuo popierių ir dabar tik du 
pirštai lietė viršutinį lapą. 

- Sakykit, - paklausė jis, - ar minėtosios enciklopedijos ruošimas 
- vienintelė numatoma jūsų veikla? 

- Taip, vienintelė. 

- Ar būtina tai daryti Trantore? 

- Trantore, jūsų prakilnybe, yra Imperatoriškoji biblioteka, o 
taip pat ir Trantoro universiteto mokslininkai. 

- Ir vis dėlto, jeigu jūs būtumėte kitur, tarkim, planetoj, kur 
neblaškytų dėmesio metropolio bruzdesys, kur niekas netrukdytų 
moksliniams apmąstymams, kur jūsų žmonės galėtų visiškai pasi- 
nerti į darbą - argi tai nebūtų tam tikras privalumas? 

- Gal šioks toks. 

- Jums surado tokią planetą. Ten jūs, daktare, galėsite ramiai 
dirbti drauge su šimtu tūkstančių jūsiškių. Galaktika žinos, kad jūs 
dirbate, kovodami su gresiančia katastrofa. Jiems net bus pasaky- 
ta, jog jūsų dėka tos katastrofos pavyks išvengti. - Jis šyptelėjo. - O 

kadangi daugeliu dalykų aš netikiu, man lengva nepatikėti ir 
Imperijos žlugimu, todėl aš būsiu visiškai įsitikinęs, kad sakau 
žmonėms tiesą. Na, o jūs, daktare, nekelsite daugiau Trantorui 
rūpesčių ir niekas jau nebedrums Imperatoriaus ramybės. Šio 
pasiūlymo alternatyva - jūsų mirtis. Jūsų ir tiekos jūsų pasekėjų, 
kiek atrodys būtina. O į jūsų grasinimus aš nekreipiu dėmesio. Ką 
rinksitės, mirtį ar tremtį, jums teks nuspręsti per artimiausias 
penkias minutes. 

- Kokią planetą mums parinko, jūsų prakilnybe? - paklausė 
Seldonas. 

- Kiek prisimenu, jos pavadinimas Terminusas, - tarė Čenas. Jis 
nerūpestingai pirštų galiukais pasklaidė popierius ir atsuko juos 
į Seldoną. - Ji negyvenama, bet visai tam tinkama. Ją galima taip 
sutvarkyti, kad visiškai atitiktų mokslininkų poreikius. Tiesa, ji 
truputį tolokai... 

- Ji Galaktikos pakrašty, - nutraukė jį Seldonas. 

- Aš pasakiau, kad ji truputį nutolusi nuo kitų planetų. Kaip tik 
tai, ko jums reikia, kad niekas netrukdytų susikaupti. Jums liko dvi 
minutės. 

 - Pasiruošti tokiai kelionei mums reikės laiko, - tarė Seldonas. 
- Šiaip ar taip, dvidešimt tūkstančių šeimų. 

- Jums bus duota laiko. 

Seldonas akimirką pamąstė. Pradėjo tirpti paskutinė minutė. 

- Aš renkuosi tremtį. 

Nuo jo žodžių Gaaliui suspurdėjo širdis. Ryškiausias jausmas, 
kuris jį užplūdo, buvo begalinė laimė - kur nesidžiaugsi, išvengęs 
tikros mirties. Tačiau greta didžiulio palengvėjimo liko vietos ir 
šiokiam tokiam gailesčiui, kad Seldonas patyrė pralaimėjimą. 

Jie ilgai sėdėjo tylomis, kol taksi skriejo šimtus mylių besiran- 
gančiais, panašiais į kirminus tuneliais Universiteto link. Paskui 
Gaalis sujudėjo ir tarė: s 

- Negi tai, ką jūs pasakėte Komisarui, yra tiesa? Ar mirties 
bausmė, įvykdyta jums, tikrai paspartintų Trantoro žlugimą? 

- Aš niekada nemeluoju, kalbėdamas apie psichoistoriją. Be to, 
melas šiuo atveju manęs ir nebūtų išgelbėjęs. Čenas žinojo, kad aš 
sakau tiesą. Jis labai protingas politikas, o politikai dėl pačios jų 
veiklos prigimties turi instinktyviai jausti, kad psichoistorija teisi, 
- atsakė Seldonas. 

- Tokiu atveju gal nevertėjo pasirinkti tremties? - paklausė 
Gaalis, tačiau Seldonas neatsakė. 

Kai taksi įdūmė į Universiteto teritoriją, Gaalio raumenys patys 
pradėjo veikti ar, tiksliau, iš viso atsisakė bet ką darę. Jį teko beveik 
nešte išnešti iš mašinos. 

Visas Universitetas buvo užlietas ryškios šviesos. Gaalis buvo 
beveik užmiršęs, kad esama saulės. Universitetas taip pat buvo ne 
po atviru dangumi: jo pastatus gaubė didžiulis kupolas iš panašios 
į stiklą medžiagos. Ji buvo poliarizuota ir Gaalis galėjo žiūrėti 
tiesiog į liepsnojančią aukštybėse žvaigždę. Tačiau jos šviesa 
nebuvo prislopinta ir visur, kur akys užmatė, ant metalinių pastatų 
sienų žaidė jos atspindžiai. 

Universiteto statiniai buvo ne pilkos plieno spalvos, kaip viskas 
Trantore, o greičiau jau sidabriški. Metalo žvilgesys beveik primi- 
nė dramblio kaulo spalvą. 

- Atrodo, kareiviai, - tarė Seldonas. 

- Ką? - Gaalis nusileido iš aukštybių į šią nuodėmingąją žemę ir 
prieš pat save išvydo sargybinį. 

Jie sustojo, ir pro artimiausias duris išniro lipšnus kapitonas. 

- Daktaras Seldonas? - paklausė jis. 

- Taip. 

- Mes jūsų laukėme. Nuo šio momento jūs ir jūsų žmonės 
paklūsta karo meto įstatymams. Man liepta jums perduoti, kad 
susiruošti į Terminusą jums suteikiami šeši mėnesiai. 

- Šeši mėnesiai! - buvo bepradedąs Gaalis, bet Seldono pirštai 
švelniai suspaudė jo alkūnę. 

- Man taip liepta, - pakartojo kapitonas. 

Jis nuėjo, o Gaalis atsisuko į Seldoną: 

- Kodėl? Ką galima padaryti per šešis mėnesius? Tai toks pat 
nužudymas, tik lėtas. 

- Ramiai. Ramiai. Nueikim iki mano kabineto. 

Kabinetas buvo nedidelis ir visiškai apsaugotas nuo bandančių 
šnipinėti. Nukreipti į jį pasiklausymo spinduliai neaptikdavo nei 
"įtartinos tylos, nei dar įtartinesnio statinio lauko. Vietoj to jie 
fiksuodavo pokalbį, laisvai sudėliotą iš daugybės visiškai nekaltų 
frazių, kurios buvo tariamos skirtingų balsų ir skirtingomis intona- 


cijomis. 
- Na štai, - tarė Seldonas atsipalaiduodamas, - šešių mėnesių 
visiškai pakaks. 


- Neįsivaizduoju kodėl. 
- Ogi todėl, mano berniuk, kad tokiame plane, kaip mūsiškis, 
kitų veiksmai tarnauja mūsų labui. Argi aš aš nesakiau, kad Čeno 
psichologinė sankloda buvo išanalizuota taip kruopščiai, kaip 
nebuvo analizuotas nė vienas žmogus per visą istoriją. Mes nega- 
lėjom leisti, kad teismo procesas prasidėtų anksčiau, negu laikas 
ir aplinkybės priverstų jį susiklostyti mūsų naudai. | 

- Bet negi jūs galėjot viską sutvarkyti taip... 

-.. kad mus ištremtų į Terminusą? O kodėl gi ne? 

Jis palietė pirštais reikalingą stalo vietą, ir už jo nugaros 
nedidelė sienos dalis pasislinko į šoną. Tai galėjo padaryti tik jo 
pirštai, nes tik į jo pirštų odos raštą reagavo skaneris po stalo 
paviršiumi. 

- Viduj jūs rasite keletą mikrofilmų, - tarė Seldonas. - Paimkite 
tą, kuris pažymėtas raide T. 
 Gaalis paėmė ir luktelėjo, kol Seldonas įdėjo filmą į projektorių 
ir ištiesė jam porą okuliarų. Gaalis juos susireguliavo ir jam prieš 
akis ėmė bėgti filmo kadrai. 

- Bet tada... - ištarė jis. 

- Kas jus stebina? - paklausė Seldonas. 

- Jūs ruošėtės persikėlimui dvejus metus? 

- Pustrečių. Žinoma, mes negalėjom būti visiškai tikri, kad jis 
pasirinks Terminusą, bet tikėjomės ir, atsižvelgdami į tai, atitinka- 
mai veikėme... 

- Bet kodėl, daktare Seldonai? Kodėl jūs viską pakreipėte taip, 
kad būtume ištremti? Ar nebūtų buvę geriau įvykius kontroliuoti 
čia, Trantore? 

"- Kodėl? Yra kelios priežastys. Dirbdami Terminuse, būsime 
remiami Imperatoriaus, kuriam nereikės būgštauti, jog sukelsime 
grėsmę Imperijos saugumui. 

- Bet juk jūs ir sukėlėte tokius būgštavimus vien tam, kad 
priverstumėte mus ištremti. Aš vis tiek nieko nesuprantu. 

Galimas dalykas, dvidešimt tūkstančių šeimų nebūtų panorėję 
gera valia kraustytis į Galaktikos pakraštį. 

- Bet kodėl juos reikėjo versti? - Gaalis padarė pauzę. - Ar galiu 
tai sužinoti? 

- Kol kas ne, - atsakė Seldonas. - Kol kas užteks žinoti, jog 
mokslininkai ras priebėgą Terminuse. O kiti įsikurs kitame Galak- 
tikos krašte, sakykim, - jis šyptelėjo, - Žvaigždžių Pašalyje. O visa 
kita... Aš greit numirsiu ir jūs pamatysite kur kas daugiau už 
mane... Ne, ne, apsieisime be jūsų protestų ir geros sveikatos 
palinkėjimų. Gydytojai sako, kad negyvensiu ilgiau nei metus ar 
porą. Iki to laiko aš spėsiu įgyvendinti tai, ko siekiau visą gyvenimą. 
Ar bereikia norėti geresnio laiko palikti šį pasaulį. 

- O kas gi bus po jūsų mirties? 

- Ką gi, po to bus mano pasekėjai - gal net jūs pats. Tie pasekėjai 
sugebės padaryti mano drobėje paskutinį potepį ir išprovokuoti 
sukilimą Anakreone reikiamu laiku ir reikiamu būdu. Po to įvykiai 
galės tekėti savo vaga. 

- Aš nesuprantu. 

- Suprasit. - Seldono raukšlėtas veidas įgavo ramią ir kartu 
pavargusią išraišką. - Dauguma mano žmonių išskris į Terminusą, 
bet kai kurie liks. Tai nebus sunku padaryti... O aš, - ir jis užbaigė 
vos girdimu šnibždesiu, - man jau viskas baigta. 


II skyRius < 


ENCIKLOPEDISTAI 


TERMINUSAS - ... jo padėtis erdvėj (žr. žvaigždėlapį) keistai 
neatitiko tos paskirties, nulemtos jam Galaktikos istorijoje. Jis 
pačiame Galaktikos spiralės pakraštyje, vienintelė nuo kitųnuto- 
lusios saulės planeta. Resursai menki, ekonominės vertės praktiš- 
kai jokios. Per penkis šimtmečius, praėjusius nuo Terminuso 
atradimo, jis taip ir nebuvo apgyvendintas, kol nenusileido 
Enciklopedistai... 

Buvo neišvengiama, kad, sulig naujos kartos atsiradimu, Ter- 
"minusas turėjo tapti kai kuo daugiau, ne vien Trantoro psichois- 
torikų priedėliu. Įvykus sukilimui Anakreone ir atėjus į valdžią 
Salvorui Hardinui, pirma didžioji dinastija... 

GALAKTIKOS ENCIKLOPEDIJA 


Luisas Pirenis buvo pasinėręs į darbą prie rašomojo stalo 
ryškiai apšviestame kambario kampe. Darbą reikėjo koordinuoti, 
nukreipti mokslininkų pastangas reikiama linkme. Į audinį turėjo 
būti įaustos trūkstamos gijos. 

Penkiasdešimt metų. Penkiasdešimties metų prireikė, kad Pir- 
masis Enciklopedijos Fondas taptų darniai veikiančiu mechaniz- 
mu. Penkiasdešimt metų, kol buvo surinkta medžiaga, kol pasi- 
ruošta. 

Visa tai jau atlikta. Dar penketas metelių ir dienos šviesą išvys 
pirmasis to grandiozinio veikalo tomas, pranokstantis viską, kas 
kada nors buvo išleista Galaktikoje. O po to su dešimties metų 
intervalais, tiksliai kaip pagal laikrodį, pasirodys tomas po tomo. 
Drauge bus spausdinami priedai: specialūs straipsniai, aktualūs 
tuo momentu, kol... 

Pirenis nerangiai pasimuistė; ant jo stalo prislopintai ir, rodės, 
irzliai dūzgė skambutis. Jis buvo beveik užmiršęs paskirtą priėmi- 


38 


mą. Pirenis truktelėjo rankenėlę, atidarančią duris, ir akies 
krašteliu pamatė pro jas įžengiančią stambią Salvoro Har- 
dino figūrą. Pirenis net akių nepakėlė. 

Hardinas mintyse nusišypsojo. Jis skubėjo, tačiau puikiai žino- 
jo, kad beviltiška pykti ant Pirenio už jo požiūrį į bet ką, kas trukdo 
dirbti. Jis įsirausė į krėslą kitapus stalo ir pradėjo laukti. 

Pirenio rašiklis vos girdimai skrebėjo, bėgdamas popieriumi. 
Daugiau jokio judesio, jokio garso. Tada Hardinas iš liemenės 
kišenėlės išsitraukė dviejų kredų monetą. Jis mestelėjo ją aukštyn. 
Nerūdijančio plieno paviršius, gaudydamas šviesos pluoštus, su- 
žaibavo ore atspindžiais. Jis sugavo monetą ir vėl mestelėjo, tingiai 
žvelgdamas į jos žybsėjimą. Nerūdijantis plienas buvo gera mainų 
priemonė planetoje, į kurią visi metalai buvo importuojami. 

Pirenis pakėlė galvą ir sumirksėjo. 

- Liaukitės! - suniurzgė jis. 

- Ką? 

- Liaukitės mėtęs tą prakeiktą monetą. Prašau. 

- A... - Hardinas įsidėjo į kišenę metalinį diską. - Pasakykite, kada 
jūs būsite laisvas, gerai? Aš prižadėjau grįžti į Miesto Tarybos 
posėdį prieš prasidedant balsavimui dėl naujo vandentiekio pro- 
jekto. 

Pirenis atsiduso ir atsiplėšė nuo stalo. 

- Aš pasiruošęs. Bet tikiuosi, jūs nesiruošiate kvaršinti man 
galvos dėl kažkokių miesto problemų. Tuo prašyčiau pasirūpinti 
jus pačius. Visas mano laikas skirtas Enciklopedijai. 

- Ar girdėjote naujieną? - flegmatiškai paklausė Hardinas. 

- Kokią naujieną? 

- Tą, kuri prieš dvi valandas gauta Terminuso ultrabangų ryšio 
kanalu. Anakreono prefektūros Imperatoriaus vietininkas pasis- 
kelbė karaliumi. 

- Taip? Na ir kas iš to? 

- Tai reiškia, - atsakė Hardinas, - kad mes esam atskirti nuo 
centrinių Imperijos sričių. Kažko panašaus mes ir tikėjomės, bet 
nuo to nė kiek ne lengviau. Anakreonas lyg tyčia kontroliuoja 
paskutinįjį prekybos kelią, kuris mus jungia su Santaniu, Trantoru 

ir tuo pačiu su Vega. Iš kur dabar gausim metalą? Jau pusmetis, kai 
niekaip nepavyksta gauti plieno ar aliuminio, o dabar siuntos išvis 
liausis mus pasiekę ir priklausys tik nuo Anakreono karaliaus 
malonės. 

Pirenis nekantriai sučepsėjo: 

- Tada veikit be jo žinios. 

- Kaip? Paklausykit, Pireni, pagal Fondo įkūrimo chartiją visa 
administracinė valdžia suteikiama Enciklopedijos komiteto .Glo- 
bėjų tarybai. Aš, Terminuso miesto meras, turėsiu teisę tik išsiš- 
nypšti nosį, na, gal dar ir nusičiaudėti, jeigu jūs nuspręsite atšaukti 
nutarimą, suteikiantį man įgaliojimus. Vadinasi, spręsti turite jūs 
ir jūsų Taryba. Aš prašau jus miesto vardu - miesto, kurio gerovė 
priklauso nuo nepertraukiamos prekybos su Galaktika - sušaukti 
neeilinį posėdį... 2 

- Stop! Tos jūsų kalbos tiktų tik rinkiminei kampanijai, bet ne 
čia. Be to, Hardinai, Globėjų taryba neprieštarauja, kad būtų 
sukurta municipalinė Terminuso vyriausybė. Mes suprantame jos 
būtinumą, nes per penkiasdešimt metų, praėjusių nuo Fondo 
sukūrimo pradžios, gyventojų skaičius padidėjo, be to, atsirado 
kur kas daugiau žmonių, kurių-darbas nėra tiesiogiai susijęs su 
Enciklopedija. Tačiau tai jokiu būdu nereiškia, jog išsamios visų 
žmonijos Žinių Enciklopedijos publikavimas jau nebėra mūsų 
svarbiausias ir vienintelis tikslas. Mes esame valstybinė mokslo 
institucija, Hardinai. Mes negalim, neturim ir nesikišim į vietinę 
politiką. 

- Vietinę politiką! Prisiekiu Imperatoriaus kairės kojos nykščiu, 
Pireni, tai gyvybės ar mirties klausimas. Terminuso planeta pati 
savaime negali išlaikyti industrinės civilizacijos. Ji neturi metalų. Ir 
jūs tai žinote. Paviršiaus uolienose nėra nė pėdsako geležies, vario 
ar aliuminio - čia iš viso beveik nieko nėra. Kaip jūs manote, kas 
atsitiks Enciklopedijai, jeigu tas, atsiprašant, Anakreono karalius 
nuspręs mus čiupti už gerklės? 

- Mus? Nepamirškite, kad mes esam tiesiogiai pavaldūs Impe- 
ratoriui. Mes nesame Anakreono prefektūros dalis, lygiai kaip 
nepriklausom ir jokiai kitai prefektūrai. Nepamirškite to! Mes 

esame Imperatoriaus asmeninių valdų dalis ir mūsų niekas nedrįs 
liesti. Imperija sugebės apginti savo nuosavybę. 

- Tai kodėl ji leido Anakreono Imperatoriaus vietininkui išklysti 
iš doros kelio? Argi vien Anakreono? Bent dvidešimt tolimiausių 
Galaktikos prefektūrų - praktiškai visa Periferija - pradėjo elgtis 
taip, kaip jiems patiems patinka. Reikia pasakyti, mane kankina 
rimtos abejonės tiek dėl Imperijos, tiek dėl jos sugebėjimo mus 
apginti. - 

- Nesąmonė! Imperatoriaus vietininkai, karaliai - koks skirtu- 
mas? Imperija su panašiais dalykais visada susidorodavo, pasi- 
telkusi į pagalbą paprasčiausias politines intrigas, kai skirtingi 
žmonės tampomi už skirtingų virvučių. Gubernatoriai ir anksčiau 
sukildavo, o Imperatoriai būdavo priverčiami atsisakyti sosto arba 
nužudomi greičiau, negu spėdavo tai padaryti. Bet ar visa tai ką 
nors reiškė pačiai Imperijai? Pamirškite, Hardinai. Tai ne mūsų 
reikalas. Mes mokslininkai - nuo pradžios iki pabaigos. Mūsų 
vienintelis rūpestis - Enciklopedija. A, tiesa, vos nepamiršau, 
Hardinai! 

- Taip? Ę 

- Padarykit ką nors su savo laikraštpalaikiu! - Pirenio balse | 
galėjai justi pyktį. 

- Jūs apie Terminuso miesto “Dienraštį"?- Jis ne mano. Jis yra 
privati nuosavybė. O kuo jis nusikalto? 

- Jis jau ištisas savaites skalambija, jog penkiasdešimtųjų Fondo 
metinių proga reikia surengti visuotinę šventę ir visiškai bepras- 
miškas iškilmes. 

- O kodėl gi ne? Radžio laikrodis atvers Pirmąją saugyklą po trijų 
mėnesių. Sakyčiau, tai tikrai didis įvykis. Negi jūs manote kitaip? 

- Kam tas idiotiškas paradas, Hardinai? Pirmoji saugykla ir 
viskas, kas su ja susiję, - vien Globėjų tarybos reikalas. Viskas, kas 
būtina, bus pranešta žmonėms. Kitaip nebus. Prašyčiau šitaip ir 
perduoti tam “Dienraščiui". 

- Atsiprašau, Pireni, tačiau Miesto chartija garantuoja tokią 
smulkmeną, kuri vadinama spaudos laisve. 

. Galbūt. Tačiau ne Globėjų taryba. Aš esu Imperatoriaus 
atstovas Terminuse, Hardinai, ir man suteikti visi valdžios įgalio- 
jimai. E 

Hardino veidas įgavo tokią išraišką, tarsi jis mintyse būtų 
skaičiavęs iki dešimties. Po to jis niūriai ištarė: 

- Jei jau prisiminėme jūsų, kaip Imperatoriaus vietininko, 
statusą, tai turiu jums dar vieną naujieną. 

- Apie Anakreoną? - Pirenis tvirtai suspaudė lūpas. Jis jautėsi 
sudirgęs. 

- Taip. Pas mus bus atsiųstas ypatingasis Anakreono pasiunti- 
nys. Po dviejų savaičių. > 

- Pasiuntinys? Čia? Iš Anakreono? - Pirenis bandė suvirškinti šią 
žinią. - Kodėl? 

Hardinas atsistojo ir pristūmė krėslą prie stalo. 

- Pabandykit atspėti. 

Ir be jokių ceremonijų išėjo iš kambario. 

Salvoras Hardinas sutiko jo prakilnybę Anselmą Rodriką kos- 
miniame uoste su visomis ceremonijomis, kurios dera tokios 
valstybinės reikšmės įvykiui. Titulas “jo prakilnybė" jau pats savai- 
me rodė, kad jo savininko gyslomis teka kilmingas kraujas. Be to, 
Rodrikas buvo Pluemos subprefektas bei Jo šviesybės Anakreono 
karaliaus ypatingasis pasiuntinys, be to, turėjo dar pusę tuzino 
visokiausių titulų. 

Užsitempęs ant lūpų šypseną ir žemai nusilenkdamas, subpre- 
fektas išsitraukė iš dėklo lazerinį pistoletą ir ištiesė jį Hardinui 
rankena į priekį. Hardinas padarė lygiai tą patį, perduodamas 
svečiui pistoletą, kurį buvo pasiskolinęs specialiai šiai progai. 
Tokiu būdu buvo patvirtintas draugiškumas bei geranoriškumas 
ir, nors Hardinas pastebėjo, jog prie Jo Prakilnybės Rodriko peties 
šis bei tas pūpso, protingai šį dalyką nutylėjo. 

Jie susėdo į mašiną, lydimi tokiam atvejui būtino ne tokių 
reikšmingų personų būrio. Lėtai ir iškilmingai kortežas pasuko 
link Enciklopedijos aikštės, sveikinamas entuziastingos, kaip ir 
dera tokiomis progomis, minios. 

Subprefektas Anselmas priėmė sveikinimus didingai ir atsai- 
niai, kaip tikras karys aristokratas. 

- Šis miestas ir yra visas jūsų pasaulis? - paklausė jis Hardino. 

Hardinas pakėlė balsą, kad būtų išgirstas per minios šūksnius. 

- Mūsų pasaulis jaunas, Jūsų Eminencija. Per visą neilgą mūsų 
istoriją tik keletas aukštosios aristokratijos atstovų aplankė mūsų 
varganą planetą. Todėl jus taip audringai sutinka. 

Buvo aišku, jog “aukštosios aristokratijos“ atstovas ironijos 
nepajuto. 

- Įkurta prieš penkiasdešimt metų. M-hm! - susimąstęs tarė jis. 
- Pas jus čia daugybė nenaudojamų žemių, mere. Ar jums niekad 
neatėjo į galvą suskirstyti ją į dvarus? 

- Kol kas tai nėra būtina. Čia viskas labai centralizuota. Taip ir 
turi būti vardan Enciklopedijos. Gal kada nors, kai gyventojų 
padaugės... 

- Keistas pasaulis! Argi pas jus nėra valstietijos? 

“Nereikia didelių proto pastangų, - pagalvojo Hardinas, - kad 
suprastum, jog Jo Eminencija gana negrabiai bando išsišniukšti- 
nėti padėtį." 

- Ne, nėra, lygiai kaip nėra ir aristokratijos, - nerūpestingai 
atsakė jis. S 

Rodriko antakiai pakilo: 

- O jūsų vadovas, su kuriuo aš turiu susitikti? 

-Jūs apie daktarą Pirenį? Taip! Jis Globėjų tarybos pirmininkas 
ir asmeninis Imperatoriaus atstovas. 

- Daktaras? Ir jokio kito titulo? Mokslininkas? Ir jis laikomas 
aukščiausia civiline valdžia? 

- Taip, žinoma, - draugiškai atsakė Hardinas. - Mes visi čia 
daugiau ar mažiau mokslininkai. Galų gale, mes greičiau ne 
pasaulis, o mokslo įstaiga, tiesiogiai pavaldi Imperatoriui. 

Pastaroji frazė buvo truputėlį pabrėžta ir, atrodo, tai kiek 
sutrikdė subprefektą. Visą likusį kelią, ligi pat Enciklopedijos 
aikštės, jis susimąstęs tylėjo. 


+ 


Nors Hardinui buvo mirtinai nuobodžios visos tos ceremoni- 
jos, trukusios iki vakaro, jis pajuto tikrą pasitenkinimą supratęs, 
kad Pirenis ir Jo Prakilnybė Rodrikas, sutikę vienas kitą garsiais 
abipusės pagarbos bei prielankumo pareiškimais, šlykštisi vienas 
antro kur kas labiau. 

“Pažintinės ekskursijos" po Enciklopedijos rūmus metu Jo 
Prakilnybė Rodrikas stikliniu žvilgsniu klausėsi Pirenio paskaitos. 
Šypsodamasis mandagia ir bereikšme šypsena, jis leido pro ausis 
greitakalbe beriamus paaiškinimus ir ėjo per nesibaigiančias mik- 
rofilmų saugyklas, begalinę daugybę peržiūros kambarių. 

Tiktai perėjęs keliasdešimt aukštų, kuriuose buvo komplekta- 
vimo, redagavimo, leidybos bei peržiūrų skyriai, jis galų gale 
padarė pirmąją sąmoningą pastabą. 

. Visa tai labai įdomu, - tarė jis, - bet turiu pasakyti, tai gana 
keistas užsiėmimas suaugusiems žmonėms. Kokia iš viso to nauda? 

Į šią pastabą Pirenis nerado atsakymo, tačiau jo veido išraiška, 
kiek spėjo pamatyti Hardinas, buvo daugiau negu iškalbinga. 

Užtat vakarienė buvo tiesiog dienos įvykių veidrodinis atspin- 
dys, kadangi Jo Prakilnybė Rodrikas monopolizavo teisę kalbėti ir 
su begaliniu entuziazmu bei subtiliausiomis techninėmis smulk- 
menomis ėmė pasakoti savo žygdarbius, kuriuos jis atliko, vado- 
vaudamas batalionui neseniai vykusiame Anakreono kare su kai- 
myniniu Smyrnu, kuris jau taip pat spėjo pasiskelbti karalyste. 

Vakarienė baigėsi, smulkūs valdininkėliai išsilakstė, O subpre- 
fekto nuotykiams vis dar nebuvo galo. Baigiamoji, pergalingoji šio 
pasakojimo dalis apie ištaškytus į gabalus kosminius laivus nus- 
kambėjo, kai jis, lydimas Pirenio ir Hardino, išėjo į balkoną ir 
atsipalaidavo, glostomas šilto vasaros vakaro Oro. 

- O dabar, - tarė jis džiugiai, - pakalbėkim apie rimtus reikalus. 

- Būtinai, - sumurmėjo Hardinas, užsidegdamas ilgą cigarą iš 
Vegos tabako. “Nedaug jų jau beliko", - pagalvojo jis, atsilošdamas 
krėsle taip, kad šis pakibo ant dviejų kojų. 

Aukštai danguje nuo horizonto iki horizonto driekėsi miglota 
Galaktikos juosta. Palyginus su ja, tos kelios žvaigždutės, žibančios 
čia, Visatos pakraštyje, atrodė tik menki mirksintys žiburėliai. 

- Žinoma, - tarė subprefektas, - visos oficialios diskusijos, 
dokumentų pasirašymas ir panašūs formalumai vyks šitoje... Kaip, 
jūs ten sakėte, vadinasi ta jūsų Taryba? 

- Globėjų taryba, - šaltai atsakė Pirenis. 

- Keistas pavadinimas! Na, tiek to, tai bus rytoj. Ir vis tik mes 
galėtume, taip sakant, paruošti dirvą dabar, akis į akį, ar ne? 

- Būtent? - provokuodamas paklausė Hardinas. i 

- Taigi. Čia, Periferijoje, įvyko tam tikros permainos ir jūsų 
planetos statusas tapo kiek neapibrėžtas. Būtų labai neblogai, 
jeigu mes surastume bendrą požiūrį į susiklosčiusią situaciją. Beje, 
mere, ar nepavaišintumėte manęs dar vienu cigaru? 

Hardinas išpūtė akis ir nenoriai ištraukė dar vieną. Jo Prakilny- 
bė Anselmas Rodrikas pauostė jį ir patenkintas sučepsėjo. p 

- Vegos tabakas! Kur jūs jo gaunate? 

- Neseniai parsisiųsdinom truputėlį. Nedaug beliko. Visata 
težino, kada vėl gausim, jei tai išvis kada nors bus. 

Pirenis susiraukė. Jis nerūkė ir, tiesą sakant, negalėjo pakęsti 
tabako dūmų. 

- Kiek aš suprantu, Jūsų Eminencija, jūsų misijos tikslas - šį bei 
tą išsiaiškinti? 

Rodrikas linktelėjo, skęsdamas godžiai traukiamų dūmų ka- 
muoliuose. 

- Tokiu atveju ji praktiškai baigta. Pirmoji Enciklopedijos 
Fondo situacija nepasikeitė, ji tokia, kokia buvo visada. 

- A! Na, ir kokia gi ji visada buvo? 

- Tai štai. Fondas yra valstybinė mokslo institucija, o drauge ir 
asmeninė Jo Šviesybės Imperatoriaus valda. 

Atrodo, subprefektui tai nepadarė nė menkiausio įspūdžio. Jis 
pūtė dūmų žiedus. 

- Gana nebloga teorija, daktare Pireni. Manau, kad jūs turite 
visus tam reikalui būtinus raštus su Imperatoriaus antspaudais, 
tačiau mane domina, kokia tikroji padėtis? Kokie jūsų santykiai su 
Smyrnu? Nuo jūsų planetos, kaip žinia, mažiau nei penkiasdešimt 
parsekų iki Smyrno sostinės. O kur dar Konomas ir Daribova! 

- Mes neturim reikalų nė su viena prefektūra. Kaip Imperato- 
riaus valdų dalis... 

- Tai ne prefektūros, - paaiškino Jo Prakilnybė Rodrikas, - dabar 
jos - karalystės. 

- Gerai, tebūnie karalystės. Mes neturim su jomis reikalų. Kaip 
mokslo įstaiga... 

- Velniai griebtų tą mokslą! - tėškė grubų kareivišką keiksmą 
-Prakilnybė ir visas oras tarsi įsielektrino. - Kokią tai, po perkūnais, 
turi reikšmę? Juk bet kurią akimirką Terminusą gali užgrobti 
Smyrnas! 

- O Imperatorius? Negi jis sėdės, rankas sudėjęs? 

Rodrikas apsiramino ir tarė: 

- Na, gerai, paklausykit, daktare Pireni, jūs gerbiate Imperato- 
riaus nuosavybę, Anakreonas taip pat, o Smyrnui, galimas dalykas, 
atrodo kitaip. Prisiminkite, jog mes neseniai pasirašėm su Impe- 
ratoriumi sutartį - kopiją pateiksiu jūsų tarybai rytoj, - kuria 
įsipareigojame palaikyti tvarką buvusiose Anakreono prefektūros 
ribose. Jo Šviesybės vardu. Tai mūsų pareiga, suprantate? 

- Žinoma. Tačiau Terminusas nėra Anakreono prefektūros 
dalis. 

- O Smyrno... 

- Jis taip pat nepriklauso ir Smyrno prefektūrai. Jis iš viso 
nepriklauso jokiai prefektūrai. 

- O ar Smyrnas tai žino? 

- Man nerūpi, ką jis žino ir ko ne. 

- Užtat mums rūpi. Mes ką tik baigėm karą su juo. Jis dar tebėra 
užgrobęs dvi žvaigždžių sistemas, kurios priklauso mums. Termi- 
nusas užima strategiškai itin svarbią padėtį tarp dviejų valstybių. 

Hardinas neteko kantrybės ir įsikišo: 

- Tai ką jūs siūlote, Jūsų Eminencija? 

Subprefektas mielai liovėsi pyškinęs į orą ir perėjo prie tieses- 
nio pokalbio: i 

- Akivaizdu, jog Terminusas negali apsiginti pats, todėl Anak- 
reonas turi imtis šios pareigos savo paties labui. Jūs suprantate, 
kad neturim jokio noro kištis į jūsų vidaus reikalus... 

- U-hu, - sausai numykė Hardinas. 

- ... bet mes manom, kad visoms suinteresuotoms šalims būtų 
geriausia, jei Anakreonas įkurtų jūsų planetoje savo karinę bazę. 

- Ir tai viskas, ko jūs norite... karinės bazės didžiulėje neužim- 
toje teritorijoje... ir daugiau nieko? 

- Na, taip, žinoma, kyla klausimas, kas gi aprūpins armiją, kuri 
jus gins. 

Hardino krėslas atsistojo ant visų keturių kojų, o jo alkūnės 
įsirėmė į kelius. 

- Štai pagaliau ir prisikasėm iki esmės. Vadinkim daiktus tikraisiais 
vardais. Terminusas tampa protektoriatu ir moka duoklę. 

- Ne duoklę. Mokesčius. Mes jus saugome, o jūs už tai mums 
mokate. 

Pirenis netikėtai stipriai tvojo kumščiu į krėslo atramą. 

- Leiskit kalbėti man, Hardinai. Jūsų Eminencija, aš neduočiau 
ir sudilusios pusės kredo monetos už Anakreoną, Smyrną ir visas 
tas jūsų politines intrigas bei vietinius karus. Aš jums jau sakiau, 
kad esame valstybinė įstaiga, atleista nuo mokesčių. 

- Valstybinė? Tačiau mes esame valstybė, daktare Pireni, ir mes 
jūsų neišlaikome. 

Pirenis įsiutęs pašoko. 

- Jūsų Eminencija, aš tiesiogiai atstovauju... 

- „Jo Šviesybei Imperatoriui, - užbaigė Anselmas Rodrikas 
pašaipiai. - O aš esu tiesioginis Anakreono karaliaus atstovas. 
Anakreonas gerokai arčiau, daktare Pireni. 

- Grįžkim prie reikalo, - pasiūlė Hardinas. - Kaip jūs ketinate 
rinkti tuos vadinamuosius mokesčius, Jūsų Prakilnybe? Natūra? 
Grūdais, bulvėmis, daržovėmis, gyvuliais? 

Subprefektas išvertė akis. 
. Po velnių! Kam mums tai? Mums šito gero ir taip per akis. 


Auksu, žinoma. Dar geriau būtų chromas ar vanadis, suprantama, 
jei jų Čia yra pakankamai. 

Hardinas pradėjo juoktis: 

. Pakankamai! Mes net geležies p 
Štai, žvilgtelėkit, kokia mūsų valiuta. 

Jis pamėtėjo pasiuntiniui monetą. 

Šis pastukseno į ją ir dar labiau išpūtė akis. 


akankamai neturim. Auksas! 


- Kas čia? Plienas? 
- Visiškai teisingai. 
- Nieko nesuprantu. 2 
- Terminuso planetoje praktiškai nėra metalų. Visus mes im- 
portuojame. Vadinasi, mes neturime aukso ar ko nors kito, kuo 
galėtume jums mokėti. Nebent jūs paimtumėte keletą tūkstančių 
saikų bulvių. 
- O pramonės gaminiai? 
. Be metalų? Kaip jūs manote, 
Stojo tyla ir Pirenis vėl pabandė 
- Ši diskusija visiškai nereikalinga. Terminusas NE planeta, bet 
mokslo įstaiga, ruošianti milžiniškos apimties enciklopediją. Pri- 
siekiu Visata, man regis, jūs negerbiate mokslo. 
. Su enciklopedija karo nelaimėsi. - Rodrikas suraukė antakius. 
- Visiškai bevertis pasaulis. Be to, praktiškai tuščias. Na, jūs 
galėtumėte mokėti žeme. 
- Kaip tai? 
a, o neužimtos žemės gali būti derlin- 


- Ši planeta beveik tušči 
gos. Anakreone užtektinai didikų, kurie norėtų išplėsti savo dva- 


iš ko mums gaminti mašinas? 
išsakyti savo nuomonę. 


rus. 
- Jūs negalite siūlyti panašių... 
. Nėra reikalo taip baimintis, daktare Pireni. Visiems užteks. 
Jeigu viskas bus taip, kaip turi būti, O jūs mums padėsite, mes, 
greičiausiai, galėsim viską sutvarkyti taip, kad jūs nepatirsite 
skriaudos. Bus paskirti titulai, dovanoti dvarai. Manau, jūs manė 


suprantate. 

- Dėkoju! - nusišaipė Pirenis. 

Staiga Hardinas atviraširdiškai paklausė: 

- Gal kartais Anakreonas galėtų mums parūpinti reikiamą kiekį 
plutonio mūsų atominėms jėgainėms? Atsargų mums liko tik 
keleriems metams. 

Pirenis įkvėpė didelį gurkšnį oro, paskui kelioms minutėms 
įsivyravo mirtina tyla. Kai Jo Prakilnybė Rodrikas prakalbo, jo 


balsas skambėjo jau visiškai kitaip negu iki tol: 


- Jūs turite atominę energetiką? 

- Be abejo. Kas čia nepaprasto? Kiek žinau, atominė energija 
naudojama jau penkiasdešimt tūkstantmečių. Kodėl mūsų plane- 
toj jos turėtų nebūti? Tiesa, truputį kebloka gauti plutonio... 

- Taip... taip, - pasiuntinys padarė pauzę ir sumišęs pridėjo, - 
gerai, ponai, atidėkime šį klausimą rytojui. Labai atsiprašau... 

Pirenis palydėjo jį žvilgsniu ir pro dantis iškošė: 

- Nepakenčiamas, besmegenis asilas! Šitas... 

Hardinas jį nutraukė: 

- Visiškai ne. Tiesiog savos aplinkos kūrinys. Jis supranta 
vienintelę kalbą: “Aš turiu pistoletą, o tu - ne". 

Dusdamas iš pykčio, Pirenis atsisuko į Hardiną: 

- Kokios dar, po perkūnais, kalbos apie karines bazes ir duoklę? 
Gal jūs iš proto išsikraustėt? 

- Ne, tiesiog pamėtėjau jam masalą, kad išsišnekėtų. Pastebėjo- 
te, kaip jis, prarijęs kabliuką, išplepėjo tikruosius Anakreono 
kėslus - išdalinti Terminuso žemes į dvarus. Žinoma, aš visiškai 
nesiruošiu leisti, kad taip atsitiktų. 

*- Jūs nesiruošiate leisti. Jūs nesiruošiat! O kas jūs toks? Ar 
galėčiau paklausti, kokiu tikslu jūs paleidote gerklę apie mūsų 
atominę jėgainę? Juk kaip tik šitai pavers mus taikiniu. 

- Taip, - vyptelėjo Hardinas, - taikiniu, nuo kurio reikia laikytis 
kuo toliau. Argi neakivaizdu, kodėl prakalbau apie šį dalyką? Tai 
tik patvirtino mano labai rimtus įtarimus. 

- Kokius? 3 

- Kad Anakreonas jau nebeturi atominės energetikos. Jei turė- 
tų, mūsų draugas neabejotinai būtų supratęs, kad plutonis atomi- 

nėse jėgainėse buvo naudojamas senų senovėje, bet ne dabar. 
Išvada - likusi Periferijos dalis atominės energetikos taip pat 
neturi. Bent jau Smyrnas - be jokios abejonės. Priešingu atveju, 
Anakreonas nebūtų laimėjęs daugelio mūšių neseniai vykusiame 
jų kare. Įdomu, ar ne? 

- M... taip! - šnypšdamas iš siuto, Pirenis išėjo, o Hardinas 
švelniai nusišypsojo. Jis užgesino cigarą ir pažvelgė aukštyn į 
didingai besidriekiančią Galaktiką. “Negi jie grįžo prie naftos ir 
anglies?" - sumurmėjo jis. Visas kitas mintis jis pasiliko sau. 


-] 


Kai Hardinas neigė, kad “Dienraštis" priklauso jam, formaliai 
jis buvo teisus, bet tik formaliai. Hardinas buvo kompanijos už 
Terminuso autonomiją ir municipalinį valdymą įkvėpėjas, jis buvo 
išrinktas pirmuoju miesto meru, todėl nenuostabu, jog, nors nė 
viena “Dienraščio" akcija nepriklausė Hardinui, faktiškai jis kont- 
roliavo apie šešiasdešimt procentų - kitais, subtilesniais būdais. 

O tokių būdų buvo. 

Vadinasi, kai Hardinas pradėjo prašyti Pirenį, kad jam būtų 
leista dalyvauti Globėjų tarybos posėdžiuose, visiškai nebuvo 
sutapimas, kad panašią akciją pradėjo ir “Dienraštis". Įvyko pirma- 
sis Fondo istorijoje mitingas, kuriame buvo reikalaujama miesto 
atstovo dalyvavimo “nacionalinėje" vyriausybėje. 

Galų gale Pirenis nenorom pasidavė. 

Hardinas, sėdėdamas gale stalo, tingiai svarstė, kodėl moksli- 
ninkai, tiksliųjų mokslų žinovai, tokie niekam tikę administrato- 
riai. Gal dėl to, jog jie įpratę prie nepajudinamų faktų, o žmonių 
paslankumas jiems visiškai neįprastas. 

Šiaip ar taip, kairėje jo sėdėjo Tomazas Satas ir Džordas Fara, 
dešinėje - Lundinas Krastas ir Jeitas Fulhemas, o pirmininkavo pats 
Pirenis. Suprantama, visus juos Hardinas pažinojo, tačiau dabar, 
šia proga, jie visi buvo nutaisę itin orias ir kiek iškilmingas minas. 

Hardinas snūduriavo, kol truko įvairiausi posėdžio pradžios 
formalumai, tačiau pažvalėjo, kai Pirenis, tarsi atlikdamas savotiš- 
ką pasiruošimo ritualą, gurkštelėjo iš stiklinės vandens ir prabilo: 

- Jaučiuosi be galo laimingas, galėdamas Tarybai pranešti, kad 
per tą laiką, kuris praėjo nuo paskutiniojo mūsų susitikimo, aš 
gavau pranešimą, kad lordas Dorvinas, Imperatoriaus kancleris, 
po dviejų savaičių atvyks į Terminusą. Galime būti tikri, jog mūsų 
santykiai su Anakreonu bus sutvarkyti taip, kad mus visiškai 
patenkintų, vos tik apie situaciją bus informuotas Imperatorius. 

Jis nusišypsojo ir per visą stalą kreipėsi į Hardiną: 

- Informacija apie tai perduota “Dienraščiui?. 

Hardinas tylom nusijuokė. Atrodė akivaizdu, jog Pirenio troš- 
kimas pateikti jam šią informaciją ir buvo viena iš priežasčių, kodėl 
ji įsileido į šią šventovių šventovę. 

- O jei paliktume nuošalyje visus iškilmingus pareiškimus, 
sakykit, ko jūs iš tikrųjų tikitės iš lordo Dorvino vizito? 

Atsakė Tomazas Satas. Jis turėjo netikusį įprotį kreiptis į 
žmones trečiuoju asmeniu, kai panorėdavo jaustis itin svarbia 
persona. 

- Visiškai akivaizdu, - pastebėjo jis, - kad meras Hardinas - 
profesionalus cinikas. Vargu ar jam sunku suprasti, jog Imperato- 
rius greičiausiai netoleruos bandymų pasikėsinti į savo asmeninę 
nuosavybę. ; 

- Tikrai? O ką jis darys, jeigu vis dėlto bus pasikėsinta? 

Nuvilnijo nepasitenkinimo šnabždesys. Pirėnis tarė: 

- Jūs pažeidžiate tvarką, - ir pridūrė: - Be to, jūsų pareiškimai 
yra ant išdavystės ribos. 

- Turiu manyti, kad į mano klausimą atsakėte? 

- Taip! Ir jeigu jūs daugiau neturite ko pasakyti... 

- Neskubėkite daryti išvadų. Norėčiau pateikti vieną klausimą. 
Išskyrus šį diplomatinį manevrą, kuris gal bus, o gal ir nebus 
vaisingas, ar buvo imtasi kokių nors konkrečių veiksmų, kad būtų 
likviduota Anakreono grėsmė? 

Jeitas Fulhemas perbraukė ranka savo barbariškus, beveik 
raudonus ūsus. 

- Tai jūs įžvelgiate čia grėsmę, ar ne? 

- O jūs ne? 

- Vargu, - atsakė šis atlaidžiai, - Imperatorius... 

- Didysis Kosmose! - Hardinas suirzo. - Kas čia dedasi? Tai 
vienas, tai kitas be perstojo kartoja žodžius “Imperatorius" ar 
“Imperija", tarsi jie būtų magiški. Imperatorius už penkiasdešim- 
ties tūkstančių parsekų ir aš labai abejoju, kad jis kvaršina sau galvą 
dėl mūsų rūpesčių. Bet net jeigu ir taip, kas iš to? Imperijos 
laivynas, buvęs šiame rajone, dabar keturių karalysčių rankose. 
Atitinkama jo dalis kliuvo ir Anakreonui. Supraskit, kovoti mes 
turim ginklu, o ne žodžiu. Ir dar. Mums buvo duoti du mėnesiai 
greičiausiai dėl to, jog pakišom Anakreonui mintį, €54 mes turime 
atominį ginklą. Taip, mes visi žinom, kad tai melas, nors ir 
nekaltas. Mes turim atominę energiją, bet tik taikiems tikslams. 
Labai greit jie tą dalyką išsišniukštinės ir, jei manote, kad jie labai 
apsidžiaugs, pasijutę apmulkinti, tai be galo klystate. 

- Mielas sere... 

- Palaukit, aš dar nebaigiau. - Hardinas įsibėgėjo ir jam tai visai 
patiko. - Labai malonu, kad į šį reikalą įpainiojami kancleriai, 
tačiau aš kur kas mieliau jų vietoj matyčiau keletą nuostabių, 
galingų apsiausties ginklų su puikiais atominiais užtaisais. Mes 
praradom du mėnesius, ponai, ir vargu, ar kas mums duos dar du. 
Ką jūs ketinate daryti? 

Lundinas Krastas, piktai suraukęs savo ilgą nosį, tarė: 

- Jeigu jūs siūlote militarizuoti Fondą, tai aš net girdėti nenoriu 
tokių kalbų. Tai reikštų, kad mes atvirai žengiame į politikos areną. 
O mes, misteri mere, esame tik mokslo įstaiga ir niekas kitas. 

Satas pridūrė: 

- Dar daugiau, jis nesuvokia, kad ginklų gamyba atitrauks dalį 
žmonių - vertingų žmonių - nuo Enciklopedijos rengimo. Bet 
kokiu atveju, to negalima leisti. 

- Visiškai teisingai, - sutiko Pirenis. - Enciklopedija svarbiau už 
viską, ir taip bus visada. 

Hardinas sunkiai atsiduso. Atrodė, kad visą Tarybą kankina 
sunki “Enciklopedijos komplekso“ forma. 

Jis šaltai pasakė: 

- O ar Tarybos nariams kada nors nešovė į galvą, jog Terminusas 
gali turėti ir kitų interesų, ne vien Enciklopediją? 

- Aš neįsivaizduoju, Hardinai, kad Fondas gali turėti dar kokių 
nors kitų interesų, išskyrus Enciklopediją, - atsakė Pirenis. 

- Aš pasakiau ne Fondas; aš pasakiau Terminusas. Bijau, kad jūs 
nesuprantate susidarusios padėties. Terminuse mūsų milijonas su 
kaupu; darbą, tiesiogiai susijusį su Enciklopedija, dirba ne dau- 
giau kaip šimtas penkiasdešimt tūkstančių. Mums, likusiems, čia 
namai. Mes čia gimėm. Mes čia gyvenam. Palyginus su mūsų 
fermomis, mūsų namais ir fabrikais, Enciklopedija mums labai 
mažai tereiškia. Mes norim, kad jie būtų apginti... 

Jį nutildė šauksmų lavina. š 

- Enciklopedija aukščiau už viską, - suriaumojo Krastas. - Mes 
turime įvykdyti misiją. 

- Velniop misiją! - suriko Hardinas. - Gal tai buvo teisinga prieš 
penkis dešimtmečius: Bet dabar atėjo nauja karta. 

- Tai visiškai nieko nereiškia, - atkirto Pirenis. - Mes - mokslininkai. 

Ir Hardinas nelaukdamas nėrė į atsivėrusį plyšį. 

- Nejaugi? Ak, kokia miela haliucinacija, ar ne? Pažvelgęs į šią 
jūsų kompaniją, akivaizdžiai pamatai, kas blogai buvo visoje 
Galaktikoje ištisus tūkstantmečius. Koks gi čia mokslas - kiurksoti 
šimtus metų vienoje vietoje ir klasifikuoti paskutiniojo tūkstant- 
mečio mokslininkų darbus? Ar jūs kada bent pagalvojote žengti 
toliau, plėsti jų žinias, papildyti jas kuo nors, ko iki tol nebuvo? Ne! 
Jūs visiškai laimingi, tupėdami stovinčioj baloj. Sąstingis smaugia 
visą Galaktiką jau Kosmosas žino kiek laiko. Štai kodėl sukilo 
Periferija, traukomos ryšių sistemos; štai kodėl smulkūs karai 
tampa amžinais, O ištisos žvaigždžių sistemos praranda atominę 
energetiką ir grįžta prie barbariško cheminės energijos išgavimo 
būdo... Jeigu jūs manęs paklausite, - sušuko jis, - pasakysiu: 
Galaktika griūva! 

Jis nutilo ir klestelėjo į krėslą, norėdamas atgauti kvapą ir 
nekreipdamas dėmesio į du ar tris balsus, kurie tuo pat metu 
bandė jam paprieštarauti. Galų gale prabilo vienas Krastas: 

- Nežinau, ko jūs siekiate, ponas mere, savo isteriškais pareiš- 
kimais, tačiau aišku, kad nieko konstruktyvaus diskusijai jie ne- 
duoda. Aš siūlau, ponas pirmininke, nekreipti dėmesio į kalbė- 
jusiojo pastabas ir tęsti diskusiją nuo tos vietos, kur ji buvo nutraukta. 

Pirmąsyk atgijo Džordas Fara. Ligi tol Fara nesikišo į ginčą, net 
ir tada, kai aistros liejosi per kraštus. Bet dabar sugriaudėjo jo 
galingas balsas - sunkus bosas, kurio sunkumas beveik prilygo tris 
šimtus svarų sveriančio jo savininko kūno masei. 

- Ponai, ar mes kai ko nebūsim pamiršę? 

- Ko? - irzliai paklausė Pirenis. 

- Kad po mėnesio švęsim penkiasdešimtmetį. 

Fara turėjo įprotį pačius banaliausius dalykus pareikšti be galo 
iškilmingai. 

- Ir kas iš to? 

- Tą dieną, - taikiai tęsė Fara, - atsivers Hario Seldono Saugykla. 
Ar jūs kada nors susimąstėte, kas ten galėtų būti? 

- Nežinau. Tikriausiai nieko ypatingo. Greičiausiai sveikinimo 
kalba. Nemanau, kad Saugyklai reikėtų teikti kokią nors išskirtinę 
reikšmę, nors “Dienraštis", - čia jis įsispitrėjo į Hardiną, kuris 
vyptelėjo, atsakydamas į tą žvilgsnį, - bandė tą dalyką kiek įmany- 
damas išpūsti. Bet čia aš padėjau tašką. 

- A, - tarė Fara, “ bet gal jūs klystate. Ar jums kartais nepasirodė, 
- jis padarė pauzę, pridėdamas pirštą prie savo mažos IS 
nosytės, - kad Saugykla atsiveria labai laiku? 

- Norėjote pasakyti, labai nelaiku, - suburbėjo Fulhemas. - Ir be 
jos mums rūpesčių per akis. 

- Negi gali būti kas nors svarbiau negu Hario Seldono prane- 
šimas? Manau, ne. 

Fara labiau nei bet kada tapo panašus į pranašą, o Hardinas 
žvelgė į jį susimąstęs, bandydamas suprasti, kurgi šis lenkia. 

- Iš tikrųjų, - beveik džiugiai pareiškė Fara, - atrodo, jūs visi 
pamiršote, jog Seldonas buvo žymiausias mūsų laikų psichologas 
ir mūsų Fondo įkūrėjas. Visai logiška būtų teigti, jog jis galėjo, 
pasitelkęs savo mokslą, numatyti istorijos eigą artimiausioje atei- 
tyje. Jei taip, kas visai tikėtina, aš kartoju, jis greičiausiai galėjo rasti 

būdą perspėti mus apie pavojų ir, galimas dalykas, parodyti, kaip 
tas problemas išnarplioti. Kaip jūs žinote, Enciklopedija jam buvo 
be galo brangi. 

Ore tvyrojo sumišimas ir abejonė. Pirenis numykė: 

- Taip, na, aš nežinau. Psichologija - didis mokslas, bet... kiek 
suprantu, šiuo metu mes neturime psichologų. Man regis, mes 
žengiam ant netvirto pagrindo. 

Fara atsisuko į Hardiną. 

- Juk jūs studijavote psichologiją pas Aljueriną. 

Hardinas atsakė beveik pagarbiai: 

- Taip, tačiau aš taip ir nebaigiau studijų. Man įgriso teorija. 
Norėjau būti psichologu-inžinieriumi, bet čia tokios galimybės 
nebuvo, todėl pasirinkau kitą neblogą užsiėmimą - tapau politiku. 
Iš esmės tai tas pats. 

- Ir ką gi jūs galvojate apie Saugyklą? 

- Nežinau, - atsargiai išsisuko Hardinas. 

Daugiau jis nepratarė nė žodžio iki pat posėdžio pabaigos, nors 
jame dar buvo kalbama ir apie Imperijos Kanclerio vizitą. 

Tiesą sakant, jis net nesiklausė. Jam parodė naują takelį ir 
išsibarstę mozaikos gabalėliai po truputį pradėjo gultis į savo 
vietas. Jų kampai pamažu glaudžiai sulipdavo vienas su kitu. 

Raktas buvo psichologija. Jis buvo tuo įsitikinęs. 

Jis karštligiškai bandė prisiminti psichologijos teoriją, kurios 
kažkada mokėsi, ir joje rado siūlo galą. 

Toks didis psichologas, koks buvo Seldonas, turėjo puikiai 
nusimanyti apie žmonių emocijas bei reakcijas, priešingu atveju jis 
nebūtų galėjęs tiksliai nusakyti ateities istorinių procesų. 

O tai reiškia, kad... 

Lordas Dorvinas pauostė tabako. Jis turėjo ilgus, keistai ir 
aiškiai ne iš prigimties besiraitančius plaukus ir dar vešlias šviesias 

žandenas, kurias jis meiliai glostinėjo. Be to, jis kalbėjo tik itin 
subtiliomis frazėmis ir visiškai nepripažino raidės “r". 

Šiuo momentu Hardinas neturėjo laiko galvoti, dėl kokių dar 
priežasčių kilmingasis kancleris jam iš pirmo žvilgsnio nepatiko. 
O, tie be galo elegantiški rankų gestai, kurie lydėjo kiekvieną jo 
pastabą, tas kruopščiai ištobulintas maloningas tonas, kuris skam- 
bėjo net paprasčiausiuose jo teiginiuose! 

Bet, šiaip ar taip, dabar svarbiausia buvo jį surasti. Jis dingo 
kartu su Pireniu prieš pusvalandį. Paprasčiausiai išnyko iš akira- 
čio, perkūnas jį nutrenktų. 

Hardinas buvo įsitikinęs, kad jo nebuvimas pirminių derybų 
metu visiškai parankus Pireniui. 

Bet Pirenį matė šiame korpuse ir šiame aukšte. Tiesiog reikėjo 
patikrinti kiekvienas duris. Pusiaukelėje jis ištarė: “Aha!" ir žengė 
į užtemdytą salę. Sušiauštos lordo Dorvino ševeliūros siluetas 
apšviesto ekrano fone buvo toks aiškus, kad tiesiog neįmanoma 
buvo apsirikti. 

Lordas Dorvinas pakėlė galvą ir tarė: 

- A, Hahdinas. Neabejotinai, jūs mūsų ieškote? - Jis ištiesė 
Hardinui savo tabakinę, papuoštą masyviu ornamentu, bet, kaip 
pastebėjo Hardinas, gana grubaus darbo. Meras mandagiai atsisa- 
kė, tada kancleris pats paėmė žiupsnį, drauge gracingai nusišyp- 
sodamas. 

Pirenis apniuko, bet Hardinas į tai sureagavo visišku abejingu- 
mu. 

Vienintelis garsas, nutraukęs įsivyravusią trumpą tylą, buvo 
lordo Dorvino tabakinės spragtelėjimas. Jis pasidėjo dėžutę ir 
tarė: 

- Jūsų Enciklopedija yha didis pasiekimas, Hahdinai. Tiesiog 
žygdahbis, lygus ghandioziškiausiems visų laikų laimėjimams. 

- Dauguma mūsų mano taip pat, milorde. Tačiau tas pasiekimas 
dar nėra visiškai pasiektas. 

- Iš to nedaugelio dalykų, kuhiuos mačiau, susidahiau tam 
tikhą nuomonę apie jūsų Fondo efektyvumą ih dėl šios phiežas- 

ties aš visiškai nesibaiminu. - Jis linktelėjo Pireniui, kuris jam 
atsakė padėkos nusilenkimu. 

“Tiesiog meilės šventė", - pagalvojo Hardinas. 

- Aš nesiskundžiau efektyvumo stoka, milorde, lygiai kaip ir 
efektyvumo pertekliumi iš Anakreono pusės, tiesa, kita, griaunan- 
čia linkme. i 

- Ach, taip. Anakheonas. - Nerūpestingas rankos mostas. - Aš ką 
tik iš ten. Bahbahiškiausia planeta. Tiesiog neįtikėtina, kad čia, 
Pehifehijoje, gali gyventi žmonės. Nėha elementahių sąlygų, bū- 
tinų kultūhingam džentelmenui; jokio, net elementahaus, kom- 
fohto ih patogumų - visiškas nuosmukis, kuhiame jie... 

Hardinas sausai jį nutraukė: 

- Deja, Anakreonas turi visas būtinas sąlygas kariauti ir visas 
reikalingas griovimo priemones. 

- Žinoma, žinoma. - Lordas Dorvinas atrodė nepatenkintas, 
greičiausiai dėl to, kad jį nutraukė vidury sakinio. - Bet dabah mes, 
suphantate, nekalbame apie heikalus. Dabah man hūpi kitkas. 
Daktahe Piheni, ah jūs nežadate pahodyti man anthojo tomo? 
Phašyčiau. 

Šviesa užgeso ir kitą pusvalandį Hardinas būtų ramiai galėjęs 
praleisti, pavyzdžiui, Anakreone, nes jie vis vien nekreipė į jį nė 
menkiausio dėmesio. Knyga ekrane jam buvo menkai supranta- 
ma, ojis ir nesistengė sekti paaiškinimų, tuo tarpu lordui Dorvinui 
retsykiais pasireikšdavo visiškai žmogiško jaudulio priepuoliai. 
Hardinas pastebėjo, kad, kai kancleris susijaudindavo, raidę “r" jis 
ištardavo kuo puikiausiai. 

Kai šviesa vėl įsižiebė, lordas Dorvinas tarė: 

- Nuostabu! Tikhai nuostabu. Ah jūs kahtais nesidomite ah- 
cheologija, Hahdinai? 

- A? - Hardinas nusipurtė susimąstymo kiautą. - Ne, milorde, 
negalėčiau to pasakyti, kad domiuosi. Aš psichologas iš pašauki- 
mo ir politikas galutiniu sprendimu. 

- O! Neabejotinai įdomūs dalykai. O aš pats, žinote, - jis paėmė 
žiupsnelį tabako, - mėgaujuosi ahcheologija. 

- Tikrai? 

- Jo aukštenybė, - įsiterpė Pirenis, - yra puikus šios srities 
žinovas. 

- Na, galbūt, galbūt, - patenkintas tarė jo aukštenybė. - Aš 
nuveikiau čia didžiulį dahbą. Labai daug skaičiau. Perskaičiau 
Džavduną, Obijasi, Khomvilį... o, žinote, phaktiškai juos visus. 

- Aišku, aš apie juos girdėjau, - tarė Hardinas, - tačiau jų darbų 
skaityti neteko. 

- Bhangusis mano, jums heikėtų pasistengti juos pehskaityti. 
Tai be galo phatuhtintų jūsų žinias. Be abejo, aš manau, jog man 
vehtėjo keliauti čia, į Pehifehiją, jau vien dėl to, kad čia aš pamačiau 
Lameto veikalo egzempliohių. Nepatikėsite, mano bibliotekoje nė 
vieno egzempliohiaus nėha. Beje, daktahai Piheni, ah nepamihšo- 
te savo pažado padahyti jos kopiją iki man išvykstant? 

- Su didžiausiu malonumu. 

- Lametas, kaip žinia, - tęsė kancleris pamokomu tonu, - 
pateikia naują ih be galo įdomų “Kilmės phoblemos“ papildymą. 
Pati phoblema man buvo žinoma ih anksčiau. 

- Kokia ji? - paklausė Hardinas. 

- “Kilmės phoblema"? Aš kalbu apie tą phoblemą, klausimą, iš 
kuh kilusi žmonių giminė. Be abejonės, jūs tuhėtumėte žinoti, jog 
žmonių hasė anksčiau užėmė tik vieną planetų sistemą. 

- Taip, aš tai žinau. 

- Tiesa, niekas nežino kokią - atsakymas paklydo amžių ūkano- 
se. Tačiau egzistuoja įvaihios teohijos. Vieni sako, kad tai Sihijus, 
kiti tvihtina, kad Kentauho Alfa ahba Saulė, o dah kiti - Gulbės 61 
- visa tai Sihijaus sektohiuje. 

- O ką sako Lametas? 

- Suphantate, jis eina visiškai kita linkme. Jis stengiasi įhodyti, 
kad ahcheologiniai hadiniai, aptikti thečiojoje Ahktūho sistemos 
planetoje, liudija, jog žmonija ten egzistavusi dah phieš atsihan- 
dant tahpžvaigždinėms kelionėms. 

- Ir tai reiškia, kad ši planeta buvo žmonijos lopšys. 

- Gali būti. Aš tuhėčiau jį įdėmiau pehskaityti, pehžiūrėti 
duomenis, tik tada aš galėsiu paheikšti tam tikhą nuomonę. Heikia 
įsitikinti, ah svahbūs jo ahgumentai. 

Kurį laiką Hardinas tylėjo. Po to paklausė: 

- Kada Lametas parašė šią knygą? 

- O, na, gal prieš kokius aštuonis šimtus metų. Žinoma, savo 
tyhinėjimus jis daugiausia ghindė ankstesniais Glino veikalais. 

- Tai kodėl juo pasikliauti? Kodėl gi nenuvykus į Arktūrą ir 
pačiam nepatyrinėjus visų radinių? 

Lordas Dorvinas kilstelėjo antakius ir skubiai stvėrė žiupsnį 
tabako. 

- Kodėl, mielasis mano, kam to heikia? 

- Suprantama, tam, kad gautumėte informaciją iš pirminio 
šaltinio. 

- Ahgi tai būtina? Pehnelyg sudėtingas ir beviltiškai ydingas 
būdas, nohint ko nohs pasiekti. Paklausykit, aš tuhiu visų senųjų 
autohitetų veikalus - visų didžiųjų phaeities ahcheologų. Aš ghe- 
tinu juos vienus su kitais, athenku labiausiai įtikėtiną vahiantą ih 
padahau išvadas. Tai ih yha mokslinis metodas. Bent jau, - globė- 
jiškai pridėjo jis, - taip jį suvokiu aš. Kaip neįsivaizduojamai kvaila 
būtų vykti į Ahktūrą ah, pavyzdžiui, į Saulę, ghaibytis aklai, kai 
senovės mokslininkai taip nuodugniai visą ištyhė, kad mums nėha 
nė menkiausios vilties juos phanokti. 

- Suprantu, - mandagiai išmurmėjo Hardinas. 

Po velnių, na ir mokslinis metodas! Nenuostabu, kad Galaktika 
ritasi į liūną. 

- Eime, milorde, - tarė Pirenis, - manau, mums būtų metas grįžti. 

- O, taip, tikhiausiai. 

Kai jie išėjo iš salės, Hardinas netikėtai tarė: 

- - Milorde, ar galiu jūsų kai ko paklausti? 

Lordas Dorvinas mandagiai nusišypsojo, patvirtindamas savo 
atsakymą gracingu rankos mostu: 

- Žinoma, mano mielasis. Džiaugiuosi, galėdamas būti jums 
naudingas. Jeigu aš jums bent kiek galėsiu padėti savo kukliomis 
žiniomis... 

- Tačiau mano klausimas toli gražu ne apie archeologiją, 
milorde. 

- Taip? 

- Taip. Tai štai. Praeitais metais čia, Terminuse, mes gavom | 
pranešimą, kad sprogo atominė elektrinė, buvusi penktojoje 
Andromedos Gamos planetoje. Mes gavome tik glaustą žinutę ir 
visiškai jokių smulkmenų. Ar jūs negalėtumėte pasakyti, kas gi ten 
iš tikrųjų atsitiko? 

Pirenio burna persikreipė. 

- Jūs varginate jo aukštenybę klausimais, kurie visiškai nesusiję 
su mūsų pokalbio tema. 

- Nieko, nieko, daktahe Piheni, - įsiterpė kancleris. - Viskas 
gehai. Bet kuhiuo atveju negaliu apie tą įvykį papasakoti labai 
daug. Elekthinė tikhai susphogo ih, žinote, tai buvo tiesiog katast- 
hofa. Kiek žinau, žuvo keletas milijonų žmonių, pusė planetos 
vihto ghiuvėsiais. Tiesą sakant, vyhiausybė labai himtai svahsto, ah 
nevehtėtų įvesti tam tikhų aphibojimų, kuhie neleistų naudoti 
atominės enehgijos kam pakliuvo. Tačiau ši infohmacija, patys 
suphantate, neplatintina. 

- Suprantu, - tarė Hardinas. - Tačiau kodėl ta elektrinė sprogo? 

- O kas ją žino? - abejingai atsakė lordas Dorvinas. - Joje buvo 
gedimų jau phieš keletą metų, ih- kalbama, kad tiek hemontui 
panaudotos detalės, tiek ih patys hemonto darbai buvo gana 
nekokybiški. Šiais laikais labai sunku suhasti žmonių, kuhie iš 
tikhųjų gehai išmanytų mūsų enehgijos sistemas. - Nutaisęs liūdną 
veido išraišką, jis paėmė eilinį tabako žiupsnį. 

- Suprantate, - tarė Hardinas, - nepriklausomos Periferijos 
karalystės visiškai prarado atominę energetiką. 

- Iš tikhųjų? Na, manęs tai visiškai nestebina. Bahbahiškos 
planetos. O, bet, mano mielasis, nevadinkite jų nephiklausomo- 
mis. Jūs juk žinote, kad taip nėha. Tai įhodo sutahtys, kuhias su 
jomis pasihašėme. Jie phipažįsta aukščiausiąją Impehatohiaus 
valdžią. Jie buvo phivehsti, kitaip mes apskhitai su jais nephasidė- 
tume. 

- Gal ir taip, tačiau jie turi tam tikrą veikimo laisvę. 

- Taip, ko geho. Tam tikhą. Bet tai vahgu ah tuhi kokią nohs 
heikšmę. Impehijai naudingiau, kad Pehifehija pasikliautų tik 

savais hesuhsais. Suphantate, mums jų neheikia. Bahbahiškiau- 
sios planetos. Beveik necivilizuotos. 

- Praeityje jos buvo civilizuotos. Anakreonas buvo viena turtin- 
giausių tolimųjų provincijų. Ji galėjai lyginti su pačia Vega. 

- Ak, Hahdinai, bet gi tai buvo phieš šimtus metų. Vahgu ah iš 
to galima dahyti kokias nohs išvadas. Senais gehais laikais viskas 
buvo kitaip. Žinoma, mes jau ne tokie, kokie buvom kadaise. Pala, 
Hahdinai, bet juk jūs tikhas užsispyhėlis. Aš jau sahiau, kad 
šiandien aš nenusiteikęs kalbėti apie heikalus. Daktahas Pihenis 
mane pehspėjo dėl jūsų. Jis sakė, kad jūs bandysite mane išphovo- 
kuoti, tačiau aš jau peh senas ih peh daug patyhęs, todėl jums 
nieko nepavyks. Atidėkime tai hytojui. 

Kas gi beliko? 

Tai buvo antrasis Tarybos posėdis, kuriame dalyvavo HRardinas, 
neskaitant neoficialaus Tarybos susitikimo su dabar jau išvykusiu 
lordu Dorvinu. Tačiau merą graužė gana pagrįsti įtarimai, kad į 
vieną, o gal net į du ar tris posėdžius jo tiesiog nepakvietė. 

Jis nusprendė, kad greičiausiai niekas jo nebūtų kvietęs ir į šį, 
jeigu ne ultimatumas. 2 

Kad ir kaip ten būtų, jis prilygo ultimatumui, nors, paviršuti- 
niškai perskaitęs šį vizigrafu atsiųstą dokumentą, galėjai jį palaiky- 
ti dviejų valdovų apsikeitimu draugiškais sveikinimais. 

Hardinas atsargiai palygino jį pirštais. Dokumentas prasidėjo 
įmantriu pasveikinimu, kurį “Jo Didenybė Visagalis Anakreono 
Karalius siunčia savo draugui ir broliui Luisui Pireniui, Pirmojo 
Enciklopedijos Fondo Globėjų Tarybos Pirmininkui", o baigėsi 
dar puošnesniu, gigantišku ir spalvingų antspaudu bei itin sudė- 
tinga simbolika. 

Ir vis dėlto tai buvo ultimatumas. 

- Išeitų, kad mums davė labai nedaug laiko - tik tris mėnesius, 
- tarė Hardinas. - Tačiau, bet kuriuo atveju, mes jį vis vien 

iššvaistėm vėjais. Šitas dalykėlis mums duoda savaitę. Ką dabar 
darysim? š 

Pirenis susirūpinęs suraukė kaktą. 

- Turi būti kažkokia spraga. Tiesiog neįtikėtina, kad jie griebtųsi 
tokių kraštutinių priemonių. Nepamirškim, kad lordas Dorvinas 
mus patikino Imperatoriaus ir Imperijos pozicijos tvirtumu. 

Hardinas sukluso. : 

- Aišku, jūs informavote Anakreono karalių apie Imperijos 
požiūrį į tai, kas vyksta? 

- Taip, informavau. Aš pateikiau tokį pasiūlymą Tarybai ir ši 
vienbalsiai jam pritarė. 

- Ir kada gi tai buvo? 

Pirenis nutaisė dar oresnę išraišką. 

- Aš nemanau, kad turėčiau jums atsiskaitinėti, mere Hardinai. 

- Tiek to. Ne tai svarbiausia. Tiesiog, mano manymu, šis jūsų 
pranešimas apie be galo vertingą lordo Dorvino indėlį šiomis 
aplinkybėmis, - jo lūpų kampučiai kilstelėjo sarkastiškam šyptelė- 
jimui, - buvo tiesioginė šitos mielos ir draugiškos notos atsiradimo 
priežastis. Priešingu atveju jie būtų dar kiek uždelsę, nors, turėda- 
mas omenyje Tarybos pažiūras, nemanau, kad papildomas laikas 
bent kiek būtų padėjęs Terminusui. . 

- Ir kaipgi jūs padarėte tokią nepaprastą išvadą, ponas mere? - 
paklausė Jeitas Fulhemas. 

- Gana paprastai. Tiesiog pasinaudojau priemone, kuri dažnai 
ignoruojama - paprasčiausia sveika nuovoka. Matote, yra tokia 
žmogaus žinių sritis, vadinama simbolių logika. Pasinaudodami ja, 
mes galime iš bet kurio žmogaus kalbos pašalinti visą joje esantį 
balastą. 

- Na ir kas? 

- Aš pasinaudojau šiuo metodu. Be kita ko, pabandžiau jį 
pritaikyti ir šitam dokumentui. Man pačiam tai nebuvo itin būtina 
- ir taip žinojau, kokia tikroji šio dokumento reikšmė; tačiau, 
manau, penkiems mokslininkams, tiksliųjų mokslų atstovams, 
simboliai bus žymiai suprantamesni už žodžius. 

Hardinas išėmė iš aplanko keletą lapų ir juos išskleidė. 

- Beje, tai padariau ne aš pats, - tarė jis. - Kaip jūs patys galite 
įsitikinti, po šiomis analizėmis yra Miulerio Holko iš Logikos 
skyriaus parašas. 

Pirenis pasilenkė viršum stalo, norėdam-s geria 1ižiūrėti, O 
Hardinas tęsė: 

- Anakreono raštas buvo gana paprasta užduotis, ir tai visiškai 
natūralu, nes jį rašė ne žodžio, bet veiksmo žmonės. Nesunkiai ir 
be didelių išvedžiojimų išryškėja teiginys, kurio esmė jums pateik- 
ta simboliais. Žodžiais ją būtų galima šifruoti taip: “Jūs turit 
atiduoti mums tai, ko reikalaujame, arba mes jums užkursim tikrą 
pirtį ir jūs vis vien būsit priversti tai padaryti". 

Įsivyravo tyla: penki Tarybos nariai tyrinėjo simbolių eilutes. Po 
to Pirenis atsisėdo ir nervingai kostelėjo. 

- Nėra spragos, daktare Pireni? 

- Atrodo, ne. 

- Gerai. - Hardinas patiesė kitą lapą. - O štai čia Imperijos ir 
Anakreono sutarties kopija. Sutartį, beje, Imperatoriaus vardu 
pasirašė tas pats lordas Dorvinas, kuris buvo pas mus praeitą 
savaitę. O čia jo analizė, išdėstyta simboliais. 

Sutartis užėmė penkis smulkiu šriftu spausdintus puslapius, o 
jos analizė brūkštelėta ranka ir jai užteko pusės puslapio. 

- Kaip matote, ponai, maždaug devyniasdešimt procentų teks- 
to analizės metu tiesiog išgaravo, nes visiškai neturėjo prasmės, o 
tai, kas liko, galima nusakyti gana įdomiai: “Anakreono įsipareigo- 
jimų Imperijai - jokių!" “Imperijos valdžios Anakreonui - jokios!" 

Vėl visas penketukas palinko prie lapų, įdėmiai studijuodamas 
analizės rezultatus ir lygindamas juos su sutarties tekstu. Kai jie 
baigė, Pirenis susirūpinęs konstatavo: 

- Atrodo, viskas teisingai. 

- Tokiu atveju, jūs prisipažįstate, kad ši sutartis - ne kas kita, 
kaip Anakreono nepriklausomybės deklaracija ir kad Imperija su 
tuo sutinka? 

- Atrodo, taip. 


- Negi jūs manote, kad Anakreonas šito nesupranta ir nesisten- 
gia pabrėžti savo pozicijos, kad pačiu natūraliausiu būdu būtų 
užkirstas kelias bet kokioms galimoms Imperijos pretenzijoms? 
Juo labiau dabar, kai akivaizdu, jog Imperija nepajėgtų įvykdyti 
savo grasinimų. Priešingu atveju, ji nebūtų leidusi Anakreonui 
tapti nepriklausomam. 

- Bet tada, - įsiterpė Satas, - kaip meras Hardinas paaiškintų tą 
faktą, jog lordas Dorvinas garantavo mums Imperijos paramą. Tos 
garantijos, - jis truktelėjo pečiais, - jos atrodė visiškai patikimos. 

Hardinas vėl atsisėdo. 

- O žinote, tai kaip tik ir yra visų įdomiausia. Prisipažįstu, aš iš 
pradžių jo aukštenybę palaikiau paskutiniu asilu, bet pasirodė, jog 
jis gudriausias diplomatas ir protingiausias žmogus. Aš išdrįsau 
užrašyti viską, ką jis sakė. 


Pasigirdo šurmulys, pasibaisėjęs Pirenis jau žiojosi, norėdamas + 


išreikšti savo nuomonę. 

- Na ir kas? - nukirto Hardinas. - Aš sutinku, kad pasielgiau 
nesvetingai ir nedžentelmeniškai. Be to, jeigu jo aukštenybė būtų 
tai pastebėjęs, aišku, būtume neišvengę nemalonumų. Tačiau jis 
o jo kopiją taip pat pasiunčiau Holkui, kad šis ją išanalizuotų. 

- O kur šios analizės rezultatai? - paklausė Lundinas Krastas. 

- O tai, - atsakė Hardinas, - ir yra pats įdomumas. Šį tekstą tirti 
buvo sunkiausia. Kai Holkas, be atokvėpio dirbęs dvi dienas, šiaip 
taip atsikratė visų beprasmių pareiškimų, miglotų plepalų ir nieko 
nereiškiančių teiginių, trumpai tariant, visų banalybių ir šlamšto, 
paaiškėjo, jog nieko neliko. Tekstas paprasčiausiai sutirpo. Lordas 
Dorvinas, ponai, visas penkias derybų dienas pūtė jums į akis 
miglą, ir dar taip, kad jūs to net nepastebėjote. Štai ko vertos jūsų 
numylėtosios Imperijos garantijos. 


Net jeigu Hardinas būtų padėjęs ant stalo tiksinčią bombą, 


nebūtų kilusi didesnė sumaištis negu po šių jo žodžių. Hardinas 
kantriai kaip pasmerktasis palaukė, kol triukšmas nurims. 

- Taigi, - susumavo jis, - kai jūs nusiuntėte grasinantį laišką - o 
jūsų raštas ir teiginiai, esą Imperija nubausianti Anakreoną, buvo 

suprastas kaip grasinimas, - tiesiog suerzinote monarchą, kuris 
žymiai geriau išmanė tikrąją padėtį. Natūralu, kad jo įžeista 
savimeilė pareikalavo nedelsiant imtis veiksmų ir štai rezultatas - 
ultimatumas. O mes grįžome prie to, nuo ko ir pradėjom. Mums 
liko savaitė. Ką darysim? 

- Atrodo, - tarė Satas, - kito kelio nėra. Teks leisti Anakreonui 
įsteigti Terminuse savo karines bazes. 

- Dėl šito aš sutinku, - atsakė Hardinas, - tačiau ką mums daryti, 
kad, pasitaikius pirmai progai, galėtume juos iš čia išgrūsti? 

Jeito Fulhemo ūsai sukrutėjo: 2 

- Kalbate taip, tarsi jau būtumėt nusprendęs tai padaryti 
prievarta. 

- Prievarta, - išgirdo jis atsakymą, - tai paskutinioji nekompeten- 
tingųjų priemonė. Bet aš tikrai neketinu tiesti kilimų jiems po 
kojomis ar, vizgindamas uodegą, tempti jiems pačių geriausių 
baldų. ; 

- Man tiesiog nepatinka, kaip jūs tai formuluojate, - nenusileido 
Fulhemas. - Tai pavojingas požiūris, juo labiau, kad, kaip jau 
esame pastebėję, didžioji gyventojų dalis būtent taip ir supranta šį 
jūsų pasiūlymą. Turiu jums pasakyti, mere Hardinai, kad Taryba 
nėra akla ir mato, kuo jūs užsiimate. 

Jis padarė pauzę. Likusieji neprieštaravo. Hardinas gūžtelėjo 
pečiais. 

- Jeigu jūs įpūsite mieste prievartos ugnį, - tęsė Fulhemas, - tai 
bus ne daugiau kaip gana sudėtingas būdas nusižudyti. O mes 
neketiname leisti, kad taip atsitiktų. Vienintelis ir pagrindinis 
mūsų politikos principas - viskas Enciklopedijai. Nesvarbu, ką mes 
benuspręstume daryti ar nedaryti, bet kokio sprendimo tikslas bus 
Enciklopedijos saugumas. 

- Vadinasi, - pasakė Hardinas, - jūs nusprendėte ir toliau tęsti 
aktyvią nieko neveikimo kampaniją. 

-Jūs gi pats įrodėte, - karčiai tarė Pirenis, - jog Imperija mums 
niekuo negali padėti, nors aš nesuvokiu, kaip ir kodėl taip galėjo 
atsitikti. Jeigu būtinas kompromisas... 

Hardinas pasijuto tarsi košmariškame sapne didžiuliu greičių 
bėgąs į niekur. 

- Kompromisai neįmanomi! Negi jūs nesuprantate, kad visi šie 
tauškalai apie karines bazes - tiesiog nevykusiai maskuojamas 
melas? Jo prakilnybė Rodrikas mums pasakė, ko iš tikrųjų trokšta 
Anakreonas: atvirai aneksuoti mūsų planetą, primesti mums savą- 
ją feodalinę sistemą bei dvarų ekonomiką, pagrįstą principų 
“valstiečiai - aristokratai". Jeigu jie dar bent kiek prisimena tą mūsų 
blefą apie atominę energetiką, gal tai truputėlį sulėtins jų veiks- 
mus, tačiau, bet kokiu atvėju, jų tikrai nesustabdys. 

Kunkuliuodamas iš pasipiktinimo, jis pakilo nuo kėdės. Likų- 
sieji taip pat atsistojo, išskyrus Džordą Farą. 

Tada Džordas Fara prabilo: 

- Prašau, sėskitės visi. Man rodos, nuėjome jau pakankamai toli. 
Paklausykit, mere Hardinai, nėra reikalo taip niršti. Nė vienas iš 
mūsų nėra išdavikas. 

- Tai dar reikia įrodyti! 

Fara švelniai nusišypsojo. 

- Jūs gi pats žinote, kad tai nerimta. Leiskit kalbėti man. 

Jo mažos gudrios akytės buvo pusiau primerktos, o ant lygios 
smakro odos blizgėjo prakaito lašeliai. 

- Manau, neverta daugiau slėpti, jog Taryba priėjo prie išvados, 
kad tikrasis sprendimo būdas atsiskleis po šešių dienų, kai atsida- 
rys Saugykla. 

- Ir tai yra jūsų indėlis į sprendimo paieškas? 

- Taip. 

- Mes turime nieko nedaryti, tik sėdėti rankas sudėję ir laukti, 
nebyliai melsdamiesi ir aklai tikėdami, kol iš Saugyklos iššoks Zezzs 
ex macbina? 

- Jeigu atmestume jūsų emocionalią frazeologiją, kaip tik šitai 
ir norėjau pasakyti. 

- Šitaip atvirai pasprukti! Taip, daktare Fara, jūsų kvailumas 
tikrai ribojasi su genialumu. Menkesniam protui tokie dalykai 
neįmanomi. 

Fara atlaidžiai šyptelėjo. 

mos iui at 


- Jūsų pomėgis epigramoms nuostabus, Hardinai, tačiau visiš- 
kai ne vietoje. Tiesą sakant, manau, jūs prisimenate mano argu- 
mentų seką, kai kalbėjom apie Saugyklą maždaug prieš tris savai- 
tes. 

- Taip, prisimenu. Aš neneigiu, kad dedukcinės logikos požiū- 
riu, tai toli gražu nebuvo kvaila mintis. Jūs pasakėte - sustabdykite 
mane, jeigu suklysiu, - kad Haris Seldonas buvo didžiausias 
Sistemos psichologas, vadinasi, jis galėjo numatyti, į kokią nepa- 
togią padėtį mes pateksim, todėl jis ir įrengė Saugyklą, norėdamas 
nurodyti išeitį iš susidariusios situacijos. 

- Jūs suvokėte esmę. 

- Ar jūs labai nustebtumėte, jei pasakyčiau, kad pastarąsias 
savaites labai daug apie tai galvojau? 

- Jaučiuosi pamalonintas. Ir kokie gi rezultatai? 

- Rezultatai tokie - vien tik dedukcijos toli gražu nepakanka. Vėl 
reikėtų pridėti nors truputėlį sveikos nuovokos. 

- Pavyzdžiui? 

- Pavyzdžiui, jeigu jis numatė visą šitą painiavą su Anakreonu, 
kodėl jis mūsų neįkurdino kokioje nors kitoje planetoje, arčiau 
Galaktikos centro? Puikiausiai žinoma, kad Seldonas, įvairiai 
manevruodamas, privertė Trantoro Komisiją įsteigti Fondą būtent 
Terminuse. Tačiau kodėl jis taip pasielgė? Ir iš viso, kodėl jis mus 
įkurdino čia, jeigu iš anksto numatė, kad bus sugriauta visa 
komunikacijų sistema, kad mes liksim izoliuoti nuo Galaktikos, 
patirsim kaimynų grasinimus, jeigu numatė, kad, neturėdami savo 
planetoj metalų, būsim visiškai bejėgiai. Ir dar. Jeigu jis visa tai 
numatė, kodėl jis negalėjo įspėti pirmųjų Terminuso gyventojų iš 
anksto, kad jie turėtų laiko pasiruošti, užuot laukęs, kaip tai 
atsitiko dabar, kol iki bedugnės beliks vienas žingsnis. Nepamirš- 
kite ir dar vieno dalyko. Net jeigu jis galėjo numatyti šią problemą 
tada, tai mes nė kiek ne blogiau ją matom dabar. Todėl, jeigu jis 
sugebėjo rasti sprendimo būdą tada, mes privalom sugebėti jį rasti 
dabar. Galų gale Seldonas nebuvo burtininkas. Juk nėra tokių 
sprendimo būdų, kuriuos jis galėjo matyti, o mes - ne. 

- Bet, Hardinai, - priminė Fara, - mes tikrai negalim. 

- Jūs net nebandėt. Jūs nė karto nebandėt to padaryti patys. 
Pradžioj jūs iš viso atsisakėte pripažinti, kad grėsmė egzistuoja. 
“Paskui jūs aklai pasikliovėte Imperatoriumi. Dabar jūs lygiai taip 
pat griebiatės Hario Seldono. Visos jūsų viltys siejamos arba su 
valdžia, arba su praeitimi. Tik jūs niekad nebandėte pasitikėti savo 
jėgomis. į 

Jo kumščiai mėšlungiškai susigniaužė. 

- Tai jau beveik liga, sąlyginis refleksas, kuris paralyžiuoja jūsų 
sugebėjimą laisvai mąstyti, vos tik prabylama apie pasipriešinimą 
valdžiai ar autoritetui. Atrodo, į jūsų mintis niekad neužklydo nė 
menkiausia abejonė, kad Imperatorius už jus stipresnis, o Haris 
Seldonas - protingesnis. Bet tai netiesa, argi jūs nematote? 

Kažkodėl niekas nesiryžo atsakyti. 

Hardinas tęsė: 

- Ne tik jūs. Visa Galaktika tokia pat. Pirenis girdėjo lordo 
Dorvino apmąstymus apie mokslinius tyrimo metodus. Lordo 
Dorvino manymu, norėdamas būti geru archeologu, turi perskai- 
tyti visas tos srities knygas, parašytas žmonių, kurie mirę prieš 
daug šimtmečių. Jis mano, kad archeologijos mįsles galime išnarp- 
lioti, sulygindami keletą autoritetų, kurių nuomonės skirtingos. O 
Pirenis klausė ir neprieštaravo. Argi jūs nematote, kad toks būdas 
klaidingas? 3 

Jo balse vėl nuskambėjo beveik maldaujančios gaidelės. Vėl 
jokio atsakymo. 

Jis kalbėjo toliau: 

- Ir jūs, ir pusė Terminuso gyventojų serga ta pačia liga. Mes 
kiurksome čia, pasinėrę į apmąstymus apie Enciklopediją ir mano- 
me, kad didingiausias mokslo tikslas - suklasifikuoti jau egzistuo- 
jančią informaciją. Tai, žinoma, svarbu, tačiau argi nereikia eiti 
pirmyn? Mes riedame atgal, prarasdami turėtas žinias. Negi jūs to 
nepastebite? Čia, Periferijoje, prarado atominę energetiką. Andro- 
medos Gamoje sprogo jėgainė, nes ją prastai pataisė. Imperijos 
kancleris skundžiasi, kad sunku rasti atominės energetikos specia- 
listų. Ir ką žadama daryti? Ruošti naujus? Kurgi ne! Jie nusprendžia 
verčiau jau apriboti atominės energijos panaudojimą. - Ir jis trečią 

kartą paklausė: - Argi jūs nematote? Juk visoj Galaktikoj tas pats. 
Visur meldžiasi praeičiai. juk tai nuosmukis, tai stagnacija! 

Jo žvilgsnis bėgiojo nuo vieno prie kito Tarybos nario, o šie, 
akis įsmeigę, žvelgė į jį. 

Fara atsipeikėjo pirmasis. 

- Ką gi, mistinė filosofija mums vargu ar padės. Kalbėkim apie 
konkrečius dalykus. Ar jūs neigiate, kad Haris Seldonas, naudoda- 
mas paprasčiausią psichologinę metodiką, galėjo lengvai numaty- 
ti ateities istorijos tendencijas? 

- Ne, žinoma, neneigiu! - šūktelėjo Hardinas. - Bet mes negalim 
pasikliauti tik juo, ieškodami sprendimo. Geriausiu atveju, jis gali 
nurodyti mums pačią problemą, bet, jeigu tik sprendimas egzis- 
tuoja, mes turim surasti jį patys. Jis negali šito padaryti už mus. 

Netikėtai prabilo Fulhemas: 

- Ką jūs turite mintyje, sakydamas “nurodyti problemą“? Mes ją 
žinom. Ę £ 

Hardinas atsigręžė į jį: 

- Jūs taip manote? Jūs manote, kad Anakreonas - vienintelis 
dalykas, dėl kurio Haris Seldonas kvaršino sau galvą? Aš nesutinku! 
Turiu jums pasakyti, ponai, kad kol kas nė vienas iš jūsų net 
nenutuokia, kas gi iš tikrųjų vyksta. 

- O jūs? Jūs nutuokiate? - priešiškai paklausė Pirenis. 

- Manau, kad taip! - Hardinas pašoko, atstumdamas kėdę. Jo 
žvilgsnis buvo šaltas ir tvirtas. - Jeigu bent kuo nors galima 
neabejoti, tai tik tuo, kad viskas nėra taip paprasta, kaip atrodo: 
tai, kas vyksta, gerokai pranoksta visa, apie ką mes esam kalbėję. 
Pamėginkite savęs paklausti: kodėl iš tų, kurie atsikėlė į Terminu- 
są, nebuvo nė vieno rimtesnio psichologo, išskyrus Borą Aliūriną? 
O ir jis kiek galėdamas vengė dėstyti ką nors daugiau negu 
psichologijos pradmenis. 

Trumpa tyla. Paskui Fara paklausė: 

- Gerai. Ir kodėl gi? 

- Greičiausiai todėl, kad psichologas galėjo susigaudyti, ką visa 
tai reiškia, ir pernelyg greitai. O tai neatitiko Hario Seldono planų. 
Štai mes ir klupinėjame regėdami tik miglotus tiesos kontūrus, bet 

ne daugiau. Kaip tik to ir norėjo Haris Seldonas. - Jis kimiai 
nusijuokė. - Viso geriausio, ponai! - ir išžingsniavo iš kambario. 

Meras Hardinas kramtė cigaro galiuką. Cigaras jau seniausiai 
užgeso, tačiau jis to nepastebėjo. Praeitą naktį jis praleido be 
miego ir buvo beveik tikras, kad ateinančią bus lygiai tas pats. Tai 
galėjai spręsti iš jo akių. 

- Na, štai. Atrodo, viskas? - tarė jis pavargusiu balsu. 

-Atrodo, taip. - Johanas Li pakėlė ranką prie smakro. - Kaip visa 
tai atrodo? 

- Ne taip jau blogai. Suprantate, tai reikia padaryti ryžtingai. 
Dvejoti negalima: neturim tiek laiko, kad galėtume leisti jiems 
paimti iniciatyvą į savo rankas. Kai tik galėsim įsakinėti, įsakinėkit 
taip, tarsi nuo gimimo nieko kito nebūtumėt veikęs. Ir jie iš įpročio 
paklus. Tai ir yra šio mūsų žaidimo esmė. 

- Jeigu Taryba bus neryžtinga, net.. 

- Taryba? Meskit ją iš galvos. Po rytojaus ių jos įtaka 
Terminuso valdymui nebus verta nė sudilusio skatiko. 

Li lėtai linktelėjo. 

- Ir vis dėlto keista, kad jie ligi šiol net nebandė mums 
sutrukdyti. Jūs gi sakėte, jog negali būti, kad jie nieko nežinotų. 

- Fara šį bei tą užuodžia. Dėl jo man kartais neramu. O Pirenis 
mane įtarinėja nuo pat tos dienos, kai buvau išrinktas. Tačiau, 
matot, jie tiesiog niekad nesugebėjo suvokti, kas gi iš tikrųjų 
vyksta. Jie išauklėti pagarbos autoritetams dvasia. Jų įsitikinimu, 
Imperatorius, vien dėl to, kad jis Imperatorius, yra visagalis. Lygiai 
taip pat jie įsitikinę, kad Globėjų taryba, paprasčiausiai todėl, kad 
ji yra Globėjų taryba, veikianti Imperatoriaus vardu, negali būti 
nušalinta nuo valdžios. Jų nesugebėjimas suvokti, kad sukilimas 
įmanomas - geriausias mūsų sąjungininkas. 

Jis sunkiai pakilo ir priėjo prie grafino su vandeniu. 

- Jie visai neblogi vyrukai, Li, kada krapštinėjasi apie tą savo 
Enciklopediją, o mes jau pasistengsim, kad ateityje jie nieku kitu 
ir neužsiiminėtų. Jie beviltiškai nekompetentingi, kai bando valdy- 
ti Terminusą. Dabar eikite ir pradėkite daryti tai, ką sutarėm. Aš 
noriu pabūti vienas. 

Jis atsisėdo ant stalo krašto ir įsispoksojo į puodelį su vande- 
niu. 

Didysis Kosmose! Jeigu jis tikrai būtų tiek įsitikinęs savo 
teisumu, kiek stengėsi atrodyti! Anakreoniečiai išsilaipins po 
dviejų dienų. O kuo jis gali pasikliauti, išskyrus tuos miglotus 
samprotavimus ir pusiau spėjimus, ko gi iš tikrųjų siekė Haris 
Seldonas pastaruosius penkiasdešimt metų? Jis pats nebuvo net 
tikras psichologas, o greičiau tik lošėjas, turintis šiokią tokią patirtį 
ir bandantis apgraibomis įminti didžiausio šio amžiaus proto 
paslaptį. ž = 

O jeigu Fara teisus? Jeigu Anakreonas - vienintelė Hario Seldo- 
no numatyta problema? Jeigu vienintelis jo rūpestis tebuvo Encik- 
lopedija? Kokia tada prasmė organizuoti valstybės perversmą? 

Jis gūžtelėjo pečiais ir išgėrė vandenį. 

Saugykloje buvo ne šešios kėdės, o kur kas daugiau, tarsi būtų 
tikėtasi, kad dalyvaus žymiai didesnė kompanija. Hardinas paste- 
bėjo šį faktą ir susimąstęs vangiai atsisėdo kampe, kaip galėdamas 
toliau nuo likusių - jų penkiukės. 

Atrodė, kad ir Tarybos nariai neketino jam dėl to prieštarauti. 
Jie pašnibždom kalbėjosi tarpusavyje ir Hardinas girdėjo tik šiugž- 
dėjimą ir vieno kito žodžio nuotrupas. Po to ir šie garsai nutilo. Iš 
jų visų tik Džordas Fara atrodė ganėtinai ramus. Jis išsitraukė 
laikrodį ir niūriai įsispoksojo į ciferblatą. 

Hardinas žvilgtelėjo į savo laikrodį, po to - į stiklinį kubą, 
visiškai tuščią ir užimantį pusę Saugyklos. Tai ir.buvo vienintelis 

neįprastas daiktas, esantis šioje patalpoje, nes iš išorės nesimatė, 
jog kažkur čia mažutėlė radžio kruopelytė spinduliuoja energiją, 
kad tiksliai nustatytu momentu sujungtų kontaktą ir... 

Šviesa prigeso! 

Ji neužgeso visiškai, bet pageltonavo ir pradėjo blėsti taip 
netikėtai, kad Hardinas net pašoko. Jis apstulbęs pažvelgė į lubas, 
kur buvo šviestuvai, o kai nuleido žvilgsnį žemyn, stiklinis kubas 
jau buvo nebe tuščias. 

Jo viduje buvo figūra - žmogus invalido kėdėje! 

Keletą akimirkų žmogus tylėjo. Jis užvertė ant kelių gulėjusią 
knygą ir susimąstęs paglostė jos viršelį. Tada jis nusišypsojo ir jo 
veidas visiškai atgijo. 

- Aš - Haris Seldonas, - tarė žmogus. Jo balsas buvo senas ir 
švelnus. 

Hardinas buvo bepakyląs, norėdamas taip pat prisistatyti, 
tačiau laiku susigriebė. 3 

O balsas kalbėjo toliau, tarsi paprasčiausiai tęsdamas pokalbį. 

- Kaip matote, esu prikaustytas prie šios kėdės ir negaliu 
atsistoti jūsų pasveikinti. Jūsų seneliai atvyko į Terminusą prieš 
kelis mėnesius manuoju laiku. Nuo tada mane kankina šis nelem- 
tas paralyžius. Jūs ir patys žinote, kad nematau jūsų, todėl negaliu 
pasisveikinti, kaip derėtų. Aš net nežinau, kiek jūsų čia yra, todėl 
teks apsieiti be ypatingų ceremonijų. Jeigu kas nors stovi, prašom 
sėstis. Jei kas nori rūkyti, aš neprieštarauju. - Tylus juokas. - O 
kodėl turėčiau prieštarauti? Juk iš tikrųjų manęs čia nėra. 

Hardinas automatiškai buvo besigraibąs cigaro, bet po to 
persigalvojo. 

Haris Seldonas padėjo knygą į šalį - taip, tarsi dėtų ją ant greta 
stovinčio rašomojo stalo, tačiau kai jis atitraukė ranką, knyga 
išnyko. 

Jis vėl prabilo: 

- Praėjo penkiasdešimt metų nuo Fondo sukūrimo momento. 
Penkiasdešimt metų jo nariai nežinojo tikrojo tikslo, kurio labui jie 
visi triūsė. Privalėjom juos laikyti nežinioje, bet dabar tokios 
būtinybės jau nebėra. 

Pradėkim nuo to, kad Enciklopedijos fondas yra ir visada buvo 
apgaulė. 

Hardinui už nugaros pasigirdo kažkokie krebždesiai, vienas 
kitas prislopintas šūksnis, tačiau jis nesižvalgė. 

Suprantama, Haris Seldonas išliko visiškai ramus. Jis tęsė: 

- Apgaulė ta prasme, kad ir man, ir mano kolegoms visiškai 
nesvarbu, ar bus išleistas bent vienas Enciklopedijos tomas. Ji savo 
misiją jau atliko: tik taip mes galėjome priversti Imperatorių 
pasirašyti įsakymą, kurio dėka sutelkėme šimtą tūkstančių žmo- 
nių, reikalingų mūsų planams įgyvendinti. Enciklopedija suteikė 
šiems žmonėms užsiėmimą, kol įvykiai tekėjo sava vaga ir kol bet 
kuriam iš čia esančių projekto dalyvių pasidarė per vėlu pasitrauk- 
ti iš žaidimo. 

Per penkiasdešimt metų, kol jūs vykdėte šį tariamą projektą - 
vadinkim daiktus tikraisiais vardais, - jūsų prieglobstis buvo atkirs- 
tas nuo viso išorinio pasaulio ir dabar jums neliko kitos išeities, 
kaip imtis vykdyti daugybę kartų reikšmingesnį planą, kuris buvo 
ir yra mūsų tikrasis tikslas. 

Būtent todėl jus ir įkurdinom tokioj planetoj ir tokiu laiku, kad 
po penkiasdešimties metų atsidurtumėte situacijoje, kurioje jau 
nebeturėsite veikimo laisvės. Nuo šio momento daugybę šimtme- 
čių jūs neišvengiamai eisite vienu taku. Per tą laiką jūs patirsite 
daugybę krizių - dabar kaip tik pirmoji iš jų - ir kiekvienu atveju 
aplinkybės taip apribos jūsų veiksmų laisvę, kad jūs neišvengiamai 
turėsite pasukti vienu vieninteliu keliu. 

Šį kelią numatė mūsų psichologai ir tam yra keletas priežasčių. 

Jau daug šimtmečių Galaktikos civilizaciją marino sąstingis, ji 
degradavo, tačiau tik nedaugelis pajėgė tai suprasti. Bet štai dabar 
galų gale Periferija atskilo, Imperijos politinė vienybė pažeista. 
Kažkur čia, šiame penkiasdešimties metų laikotarpyje, kuris kaip 
tik dabar pasibaigia, ateities istorikai brūkštelės liniją tardami: 
“Štai, nuo čia prasideda Galaktinės Imperijos irimas". 

Ir jie bus teisūs, nors dar bent keletą šimtmečių niekas nepri- 
pažins, kad Imperija žlugo. 

O Imperijai žlugus, neišvengiamai prasidės barbariškumo epo- 
cha, laikotarpis, kuris, kaip tvirtina psichoistorija, normaliomis 
aplinkybėmis turėtų tęstis trisdešimt tūkstantmečių. Mes negalim 
sulaikyti Imperijos griuvimo. Mes to ir netrokštame, kadangi jos 
kultūra neteko gyvybingumo ir vertės, kurią kitados turėjo. Bet 
mes galim sutrumpinti neišvengiamai užslinksiantį barbariškumo 
laikotarpį iki vieno tūkstantmečio. 

Negaliu papasakoti jums visų smulkmenų, kokiu būdu tai bus 
atlikta, lygiai kaip negalėjom pasakyti visos teisybės apie Fondą 
tada, prieš penkiasdešimt metų. Jei jūs žinosite viską, mūsų planai 
gali sužlugti. Taip galėjo atsitikti ir tuo atveju, jeigu mūsų melas 
apie Enciklopediją būtų atskleistas anksčiau. Tai žinodami, jūs 
būtumėte galėję veikti žymiai laisviau ir būtų atsiradę tiek kinta- 
mųjų, kad mūsų psichologija negalėtų su jais susidoroti. 

Bet jūs nieko nesužinosite, nes Terminuse nėra psichologų ir 
niekad nebuvo, išskyrus Aliūriną, o jis buvo vienas iš mūsų. 

Galiu jums pasakyti tik tiek: Terminusas ir dar vienas panašus 
Fondas kitame Galaktikos pakraštyje - tai būsimo atgimimo židi- 
niai, būsimi Antrosios Galaktinės Imperijos įkūrėjai. Ir būtent ši 
krizė nukreips Terminusą ta linkme. - 

Beje, ši krizė gana lengvai įveikiama ir žymiai paprastesnė už 
daugelį tų, kurios dar laukia ateityje. Pagrindiniai jos komponen- 
tai tokie: jūsų planeta netikėtai atskiriama nuo labiau civilizuotų 
Galaktikos centrų; jums grasina gerokai stipresni kaimynai; jūs - 
mažas mokslininkų pasaulėlis, apsuptas didžiulių ir nuolat besip- 
lečiančių barbarų valdų; jūs - salelė, turinti atominę energetiką 
augančiame primityvesnės energetikos vandenyne; ir vis dėlto jūs 
bejėgiai, nes neturite metalų. 

Dabar jūs matote prieš akis iškilusią grėsmingą būtinybę. Jūs 
verčiami imtis tam tikrų veiksmų. Tų veiksmų esmė, tai yra jūsų 
dilemos sprendimo būdas, be jokios abejonės, akivaizdus! 

Hario Seldono atvaizdas ištiesė ranką į tuštumą ir joje vėl 
atsirado knyga. Jis atvertė knygą ir tarė: 

- Kad ir kokia paini būtų jūsų ateities istorija, įskiepykite savo 
ainiams mintį, jog šis kelias buvo iš anksto nulemtas ir kad jo 
pabaigoje - nauja, dar didingesnė Imperija! 

Ir kai jis nukreipė akis į knygą, jo atvaizdas ištirpo tuštumoje. 
Vėl ryškiau įsižiebė šviesos. 

Hardinas kilstelėjo galvą ir jo žvilgsnis susidūrė su Pirenio 
žvilgsniu. Pirenio akyse spindėjo tragiška išraiška, lūpos virpėjo. 

» Pirmininko balsas buvo tvirtas, bet bespalvis: 

- Atrodo, jūs buvote teisus. Ateikite šiandien šeštą valandą. 
Taryba norėtų su jumis pasitarti dėl tolimesnių veiksmų. 

Vienas po kito jie paspaudė jam ranką. Hardinas mintyse 
nusišypsojo. Jie pasielgė gana protingai: šiaip ar taip, jie moksli- 
ninkai ir sugeba prisipažinti klydę. Tačiau jie jau pavėlavo. 

Jis žvilgtelėjo į laikrodį. Viskas jau baigta. Johano Li žmonės 
užėmė visus valdymo pultus ir Taryba daugiau nebegali įsakinėti. 

Pirmasis Anakreono laivas nusileis rytoj, bet ir čia viskas buvo 
tvarkoje. Po šešių mėnesių ir jie liausis įsakinėję. 

Tiesą sakant, kaip kalbėjo Haris Seldonas ir kaip pats Salvoras 
Hardinas nujautė nuo to momento, kai Jo Prakilnybė Anselmas 
Rodrikas prasitarė, kad Anakreone nebėra atominės energijos, 
išeitis iš pirmosios krizės buvo akivaizdi. 2 

Akivaizdi, velniai rautų! 

11 skyRius 


MERAI 


KETURIOS KARALYSTĖS - taip buvo pavadintos tos Anakreono 
provincijos sritys, kurios atskilo nuo Pirmosios Imperijos Fondo 
Eros pradžioje ir sudarė nepriklausomas, tačiau trumpaamžes 
karalystes. Didžiausia ir galingiausia išjų buvo pats Anakreonas, 
kuris toje srityje... 

..„Be abejonės, įdomiausias Keturių Karalysčių istorijos reiški- 
nys - ta keista visuomenės struktūra, kuri joms buvo laikinai 
primesta Salvoro Hardino valdymo metu... 

GALAKTIKOS ENCIKLOPEDIJA 


Delegacija! 

Tai, kad Salvoras Hardinas numatė ją ateisiant, nė kiek nedarė 
to fakto malonesnio. Dar daugiau, laukimas jį erzino. 

Johanas Li siūlė imtis ypatingųjų priemonių. 


- Hardinai, - tarė jis, - aš nemanau, kad turėtume tuščiai švaistyti 


laiką. Jie negali nieko padaryti iki kitų rinkimų, bent jau oficialiai. 
Vadinasi, lieka dar metai. Vykit juos lauk. 

Hardinas patempė lūpas. 

- Li, tu niekad taip ir neišmoksi. Per tuos keturiasdešimt metų, 
kiek tave pažįstu, tu nesugebėjai išstudijuoti to subtilaus meno - 
kaip tyliai prisėlinti iš pasalų. 

- Ne man toks kovos stilius, - burbtelėjo Li. 

- Taip, žinau. Gal dėl to tu esi vienintelis žmogus, kuriuo 
pasitikiu. - Jis trumpam nutilo ir pasiėmė cigarą. - Li, mes nuėjom 
ilgą kelią nuo tų laikų, kai rengėme sąmokslą prieš Enciklopedis- 
tus. Aš senstu. Man šešiasdešimt dveji. Ar kada pagalvojai, kaip 
greitai pralėkė tos trys dešimtys metų? 

Li prunkštelėjo. 

- Man šešiasdešimt šešeri, bet aš visiškai nesijaučiu senas. 

- Taip, bet tavo skrandis geresnis. 

Hardinas tingiai čiulpė cigarą. Jis jau seniai liovėsi ilgėjęsis to 
švelnaus Vegos tabako, kurį rūkė jaunystėje. Tos dienos, kai 
Terminuso planeta prekiavo su visais Galaktinės Imperijos kam- 
peliais, nugrimzdo ten, kur visada nugrimzta seni geri laikai. Į tą 
pačią nebūtį, į kurią baigė pasinerti ir Galaktinė Imperija. Įdomu, 
kas dabar imperatorius, jeigu toks iš viso yra ir jeigu dar iš viso yra 
ir pati Imperija. Didysis Kosmose! Jau trisdešimt metų, nuo tada, 
kai šis Galaktikos užkampis nutraukė ryšius su likusiu pasauliu, 
visa Terminuso visata buvote tik jūs pats ir keturios aplinkinės 
karalystės. 

Kur pražuvo buvusi galybė! Karalystė! Senais laikais jos buvo 
prefektūros, vienos provincijos dalys, o provincija savo ruožtu 
priklausė sektoriui, kuris taip pat priklausė kvadratui, o kvadratas 
buvo visos neaprėpiamos Galaktinės Imperijos dalis. O dabar, 
kada Imperija jau nebegali kontroliuoti tolimiausiųjų Galaktikos 
rajonų, šios mažos atskilusių planetų grupelės tapo karalystėmis 
su operetiniais karaliais ir aristokratais bei smulkiais, beprasmiais 
karais; jų apgailėtinas gyvenimas rusena tarp griuvėsių. 

Civilizacija nyksta. Atominė energija pamiršta. Mokslas pama- 
žu virsta mitologija. Ir tada į areną išeina Fondas. Fondas, kurį 
Haris Seldonas įkūrė Terminuse. 

Li stovėjo prie lango ir jo balsas nutraukė Hardino apmąsty- 
mus: 

- Atvažiavo šuniūkščiai, - tarė jis, - naujausio modelio mašina. 

Jis žingtelėjo kelis netvirtus žingsnius durų link, po to pažvelgė 
į Hardiną. 

Hardinas nusišypsojo ir pamojo jam, kad grįžtų. 

- Liepiau juos atvesti čionai. 

- Čionai? Kam? Jie per daug užries nosis. 

- Kam tas visas mero audiencijos ceremonialas? Tokiems žaidi- 
mams aš jau darausi per senas. Be to, kartais nebekenkia truputį 
pameilikauti, ypač jei tenka bendrauti su jaunesniais. Juo labiau, 
kad tai dar visiškai nieko neįpareigoja. - Jis pamerkė akį. - Prisėsk, 

Li, palaikysi mane morališkai. O tokios paramos man reikės 
pokalbyje su jaunuoju Sermaku. 

- Tas vaikėzas, Sermakas, - niūriai tarė Li, - pavojingas tipelis. Jis 
turi pasekėjų, Hardinai. Bus blogai, jeigu tu deramai jo neįvertinsi. 

- Ar aš kada nors ko nors deramai neįvertinau? 

- Na, tada areštuok jį. Kokį nors kaltinimą jam galėsi pateikti 
vėliau. 

Hardinas tarsi neišgirdo šio Li patarimo. 

- Štai ir jie, Li. 

Atsakydamas į signalą, jis nuspaudė pedalą po rašomuoju stalu 
ir durys atsidarė. 

Jie įėjo - ketveriukė, sudaranti delegaciją. Hardinas mandagiu 
gestu nurodė keturis krėslus, pusračiu sustatytus priešais jo stalą. 
Jie linktelėjo laukdami, kad meras prabils pirmasis. - 

Hardinas atidarė sidabrinę dėžutę cigarams, kurios dangtelyje 
buvo išgraviruotas sudėtingas ornamentas ir kuri kitados, seniai 
pamirštais Enciklopedistų laikais, priklausė Globėjų tarybos na- 
riui Džordui Farai. Ji buvo dar iš Imperijos epochos, pagaminta 
Santanio planetoje, nors cigarai dabar joje buvo vietiniai. Vienas 
po kito, su niūrios pagarbos išraiška, visi keturi deputatai pasiėmė 
po cigarą. Tai priminė savotišką ritualą. 

Sefas Sermakas buvo antras iš dešinės - pats jauniausias ir 
labiausiai vertas dėmesio: rūpestingai pakirpti gelsvi ūsiukai, giliai 
įkritusios neaiškios spalvos akys. Hardinas beveik išsyk nuspren- 
dė, kad likusieji negali būti rimti priešininkai: iš jų veidų galėjai 


spręsti, kad jie tik eiliniai. Visą dėmesį jis sutelkė į Sermaką. Tą patį | 


Sermaką, kuris jau pačią pirmąją kadenciją Miesto taryboje nesyk 
klibino šią apsnūdusią organizaciją. Būtent į Sermaką jis ir krei- 
pėsi: 

- Labai sujaudintas jūsų apsilankymo, patarėjau, ypač po to, kai 
jūs praeitą mėnesį pasakėte tokią nuostabią kalbą, kurioje be galo 
sėkmingai užsipuolėte mano vyriausybės užsienio politiką. 

Sermako akys užsiliepsnojo: 

- Jūsų dėmesys daro man garbę. O mano išpuoliai, sėkmingi jie 
ar ne, buvo tikrai teisingi. 

- Galimas dalykas! Jūs, be abejo, galite turėti savo nuomonę. 
Tačiau jūs dar gana jaunas. 

- Šį trūkumą turi dauguma žmonių tam tikru jų gyvenimo 
laikotarpiu. Jūs tapote miesto meru, būdamas dvejais metais 
jaunesnis už mane, - sausai atrėžė Sermakas. 

Hardinas mintyse nusišypsojo. Šitas vaikėzas ne iš kelmo 
spirtas. 

- Manau, jūs norėjote mane pamatyti dėl tos pačios užsienio 
politikos, kuri jus taip erzina Tarybos rūmuose. Ar jūs kalbėsite ir 
visų trijų jūsų kolegų vardu, ar aš turėsiu išklausyti kiekvieną 
atskirai? - paklausė jis. 

Delegatai žaibiškai persimetė žvilgsniais - švelniai suvirpėjo 
akių vokai. 

- Aš kalbu visų Terminuso žmonių vardu, - niūriai pareiškė 
Sermakas, - tų žmonių, kuriems nėra deramai atstovaujama šitoj 
biurokratinėj organizacijoj, kurią kai kas vadina Taryba. 

- Aišku. Tuomet tęskite! 

- Taigi, ponas mere, mes nepatenkinti... 

- "Mes" - tai turėčiau suprasti “Terminuso liaudis", ar ne? 
Sermakas priešiškai dėbtelėjo į jį, bijodamas spąstų, ir sausai 
atšovė: š že 
- Manau, kad išreiškiu daugumos Terminuso rinkėjų pažiūras. 
Jus tai patenkina? 

- Na, tokį teiginį dar reikėtų įrodyti, bet tiek jau to, tęskite. 
Žodžiu, jūs nepatenkinti. 

- Taip, nepatenkinti ta politika, kuri jau trisdešimt metų palieka 
Terminusą beginklį, negalintį apsiginti nuo neišvengiamos išori- 
nės atakos. 

- Suprantu. Na, na tęskite, tęskite. 

- Malonu, kad jūs suvokiate. Taigi, dėl šios priežasties mes 
kuriame naują politinę partiją, tokią, kuri gintų dabartinius Termi- 
nuso interesus, o ne kažkokią mistinę “didingą paskirtį" sukurti 
būsimąją Imperiją. Mes ketiname išgrūsti jus su visa jūsų pataikū- 
nų ir apsišaukėlių taikdarių klika iš Miesto tarybos. Ir, beje, labai 
greitai. 

- Jeigu... Jūs gi žinote, kad visada esama kokio nors “jeigu". 

- Šiuo atveju pasirinkimas nedidelis: jeigu jūs tuoj pat neatsis- 
tatydinsit. Aš neprašau, kad pakeistumėte politiką: aš jumis neti- 
kiu. Jūsų pažadai nieko neverti. Jūs turite tuoj pat atsistatydinti, ir 
kitokie variantai mums netinka. 

- Aišku. - Hardinas užsimetė koją ant kojos ir atsilošęs ėmė 
sūpuotis ant dviejų krėslo kojelių. - Toks jūsų ultimatumas. Labai 
malonu, kad mane perspėjote. Tačiau, žinote, aš, ko gero, igno- 
ruosiu šį perspėjimą. 

- Nemanykit, kad tai įspėjimas, ponas mere. Tai mūsų principų 
ir veiksmų deklaracija. Nauja partija jau sukurta ir nuo rytojaus 
pradeda oficialią veiklą. Kompromisų mums nereikia, be to, šiuo 
atveju jie ir netiktų. Atvirai kalbant, tiktai jūsų ankstesni nuopelnai 
Miestui paskatino mus pasiūlyti jums lengvesnę išeitį. Nemaniau, 
kad jūs šį pasiūlymą priimsite, bet dabar mano sąžinė rami. 
Artėjantys rinkimai bus dar ryškesnis ir nepaneigiamas primini- 
mas, kad jūs tikrai turėjote atsistatydinti. 

Jis atsistojo ir pamojo likusiems padaryti tą patį. 

Hardinas pakėlė ranką. 

- Palaukit! Sėskitės! 

Sefas Sermakas vėl prisėdo ir, regis, vos pastebimai įsitempė. 
Hardinas mintyse šyptelėjo, išlaikydamas rimtumo kaukę. Kad ir 
ką kalbėjo Sermakas, buvo matyti, jog jis laukia pasiūlymo. 

- Konkrečiai, kaip jūs norėtume, kad būtų pakeista mūsų 
užsienio politika? - paklausė Hardinas. - Jūs norite, kad mes 
užpultume Keturias Karalystes? Dabar, nedelsdami ir visas ketu- 
rias iškart? 

- To aš nesiūlau, ponas mere. Mes tiesiog siūlome tuojau pat 
liautis taikdariavus. Per visą jūsų administracijos valdymo laiką jos 
politika rėmėsi moksline parama Karalystėms. Jūs davėte jiems 
atominę energiją. Padėjote jiems atstatyti elektrines visose jų 
teritorijose. Įsteigėte klinikas, chemijos laboratorijas ir gamyklas. 

- Taip? Kurgi jūsų prieštaravimai? 

- Visa tai jūs darėte tam, kad sukliudytumėte jiems mus užpulti. 
Naudodamiesi tais savotiškais kyšiais, jūs vaidinote juokdarių rolę 

milžiniškame šantažo spektaklyje. Jūs leidote jiems Terminusą 
gręžte išgręžti. Rezultatas - mes dabar priklausom nuo tų barbarų 
malonės. 

- Kaipgi? 


- O todėl, kad jūs davėte jiems energiją, davėte ginklus, | 


praktiškai aptarnaujate jų laivus. Dabar jie kur kas stipresni, negu 
buvo prieš tris dešimtmečius. Jų reikalavimai auga ir, būdami taip 
ginkluoti, jie vieną gražią dieną juos patenkins visus iškart, papras- 


“ Čiausiai prievarta aneksuodami Terminusą. Argi ne tuo paprastai 


baigiasi šantažas? 

- Ir kokią išeitį jūs siūlote? 

- Tuojau pat liautis davus kyšius, kol tai dar įmanoma. Visas 
jėgas skirti Terminuso stiprinimui. Ir pulti pirmiems! 

Hardinas tyrinėjo jaunuolio šviesius ūsiukus su beveik liguistu 
susidomėjimu. Sermakas jautėsi tvirtai, kitaip jis nebūtų tiek 
kalbėjęs. Be abejonės, jo žodžiai atspindėjo gana žymios visuome- 
nės dalies nuotaikas. 

Mero balsas neišdavė nė menkiausio nerimo šešėlio. Jis skam- 
bėjo beveik nerūpestingai: 

- Jūs baigėte? 

- Kol kas taip. 

- Ką gi, ar pastebėjote tą įrėmintą užrašą už mano nugaros, ant 
sienos? Perskaitykite jį! 

Sermakas perkreipė lūpas: 

- Ten parašyta: “Prievarta - paskutinioji nekompetentingųjų 
priemonė". Ponas mere, ši doktrina tinka tik senukams. 

- Aš pritaikiau ją, būdamas jaunas, ponas patarėjau! Ir sėkmin- 
gai. Tų įvykių metu jūs kaip tik užsiiminėjote atėjimo į šį pasaulį 
reikalais, bet, galimas dalykas, jums teko ką nors skaityti mokyk- 
loje. 

Jis pervėrė Sermaką įdėmiu žvilgsniu ir ritmingu balsu tęsė: 

- Kai Haris Seldonas čia įkūrė Fondą, „tai buvo padaryta, 
prisidengus didžiosios Enciklopedijos kūrimo pretekstu. Penkias- 
dešimt metų mes ėjom įkandin šitos žaltvykslės, kol pagaliau 
atsiskleidė tikroji tiesa. Mes vos nepavėlavom. Kai nutrūko ryšiai 

su centriniais senosios Imperijos rajonais, mes susivokėm, jog 
esame tik mažutis mokslininkų pasaulėlis, kurio praktiškai visi 
gyventojai sutelkti viename vieninteliame mieste, jog visiškai 
neturime pramonės ir esame apsupti naujai susikūrusių karalys- 
čių, priešiškų ir barbariškų. Mes buvome atominės energetikos 
salelė didžiuliame barbariškumo vandenyne ir tapome itin gei- 
džiamu grobiu. Anakreonas tada, kaip ir dabar, buvo stipriausias 
iš Keturių Karalysčių. Jis pareikalavo, kad leistume Terminuse 
įkurti karinę bazę ir praktiškai jau buvo ją įkūręs. Tuometinė 
Terminuso vadovybė, Enciklopedistai, puikiausiai suprato, kad tai 
dar tik žiedeliai, kad kėsinamasi į visą planetos teritoriją. Žodžiu, 
situacija buvo tokia, kai aš... na... faktiškai perėmiau valdžią į savo 
rankas. O kaip jūs būtumėte pasielgęs, manim dėtas? 

Sermakas patraukė pečiais: 

- Akademiškas klausimas. Suprantama, aš žinau, kaip pasielgė- 
te jūs. 

- Vis dėlto aš jums priminsiu. Gal jūs nevisiškai suvokėte esmę. 
Buvo didžiulė pagunda sutelkti visas jėgas ir stoti į kovą. Tokia 
išeitis paprasčiausia, labiausiai paglostanti savigarbą - ir beveik 
visuomet pati kvailiausia. Jūs būtumėt taip ir padaręs - jūs ir jūsų 
kalbos “pulti pirmiems". Tuo tarpu aš paeiliui aplankiau visas tris 
likusias karalystes; paaiškinau, jog leisdami atominės energijos 
paslapčiai pakliūti į Anakreono nagus, jie labai sumaniai savom 
rankom persipjauna sau gerkles. Po to pasufleravau akivaizdžiau- 
sią išeitį. Ir viskas. Praėjus mėnesiui nuo Anakreono karių išsilai- 
pinimo Terminuse, jų karalius gavo bendrą trijų savo kaimynų 
ultimatumą. Po septynių dienų paskutinis anakreonietis išsinešdi- 
no iš Terminuso. O dabar pasakykit, ar būtinai reikėjo panaudoti 
jėgą? 

Jaunasis patarėjas susimąstęs tyrinėjo savojo cigaro likučius, 
paskui sumaigė juos peleninėje ir pareiškė: 

- Nematau analogijos. Insulinas padės sergančiam diabetu be 
menkiausio chirurgų įsikišimo, tačiau apendicitą išoperuoti būti- 
na. Be operacijos neįmanoma apsieiti. Jeigu kitos priemonės 

nepadeda, lieka, anot jūsų, ši paskutinioji priemonė. Tai jūs kaltas, 
kad esame priversti jos imtis. 

- Aš? O, taip, vėl mano taikdariška politika. Atrodo, jūs vis dar 
niekaip nesuvokiate, kokios mūsų didžiausios problemos. Jos 
nesibaigė, išėjus Anakreono kariškiams. Jos tik prasidėjo. Keturios 
Karalystės tapo dar didesniais mūsų priešais negu bet kada, nes 
kiekvienai magėjo pasiglemžti atominę energiją. Kiekviena iš jų 
nečiupo mums už gerklės tik todėl, kad bijojo kitų trijų. Mes 
balansavome ant be galo aštraus kardo ašmenų: mažiausias nuk- 
rypimas į kurią nors pusę - jei, pavyzdžiui, viena iš karalysčių itin 
sustiprėtų, ar, tarkim, dvi karalystės sudarytų koaliciją... Supran- 
tate? 

- Žinoma. Kaip tik tada ir reikėjo pradėti visapusiškai ruoštis 
karui. 

- Priešingai. Kaip tik tada reikėjo kiek įmanoma stengtis jo 
išvengti. Aš pjudžiau juos vieną su kitu. Padėdavau kiekvienam iš 
eilės. Aš daviau jiems mokslą, prekybą, švietimą, mokslinę medi- 
ciną. Mano dėka Terminusas jų akyse įgavo kur kas didesnę vertę 
negu bet kuris kitas klestintis pasaulis, kurį galima tiesiog užka- 
riauti. Trisdešimt metų ši politika buvo veiksminga. 

- Taip, bet jūs buvot priversti apgaubti šias mokslo dovanas 
šlykščiausiomis raganystėmis. Jūs pavertėte mokslą pusiau religi- 
ja, pusiau paistalais. Sukūrėte žynių hierarchiją ir sudėtingus, 
beprasmius ritualus. 

Hardinas susiraukė: 

- Ir kas iš to? Man atrodo, tai visiškai nesusiję su mūsų ginču. 
Pasielgiau šitaip todėl, kad barbarai į mokslą žiūrėjo, kaip į 
savotišką burtų atmainą, be to, buvo lengviausia jiems visa tai 
primesti būtent tokia forma. Žynių luomas atsirado savaime, o jei 
mes tai ir skatinome, tai tik dėl to, kad ėjome mažiausio pasiprie- 
šinimo keliu. Beje, tai jau antraeiliai dalykai. 

- Tačiau žyniai vadovauja elektrinėms. Tai toli gražu ne antraei- 
lis dalykas. 

- Tiesa, bet mokėme juos mes. Jų techninės žinios grynai 
empirinės ir jie tvirtai tiki visais tais burtais. 

- O jeigu kas nors sugebės išsipainioti iš to prietarų voratinklio 
ir pasirodys besąs pakankamai nuovokus, kad atmestų empiriką, 
kas jam uždraus išsiaiškinti tikruosius veikimo principus ir par- 
duoti savo žinias tam, kuris pasiūlys daugiau? Ko ir kiek mes 
tuomet .būsim verti karalysčių požiūriu? 

- Mažai įtikėtina, Sermakai. Jūs mąstote paviršutiniškai. Geriau- 
si žmonės iš planetų, priklausančių karalystėms, kasmet siunčiami 
čia, į Fondą, kur ruošiami tapti žyniais. O talentingiausi iš jų čia 
lieka dirbti mokslinio darbo. Jeigu jūs manote, kad likusieji, kurie 
praktiškai neturi jokių teorinių žinių arba, dar blogiau, kurie gavo 
iškreiptas žinias, pateikiamas žyniams, sugebės prasiskverbti į 
atominės energijos, elektronikos ar hiperiškreivinimo teorijos 
paslaptis, tai jūsų nuomonė apie mokslą be galo romantiška ir be 
galo kvaila. Tam reikia visą gyvenimą mokytis ir turėti labai 
pagaulų protą. 

Šios kalbos viduryje Johanas Li staiga atsistojo ir išėjo iš 
kambario. Netrukus jis sugrįžo ir, Hardinui baigus kalbėti, palinko 
prie savo viršininko ausies. Jie pakuždom apsikeitė keliomis 
frazėmis, paskui Li perdavė Hardinui švininį cilindrą ir, metęs 
priešišką žvilgsnį į delegatus, vėl nugrimzdo savo krėsle. 

Hardinas pasukiojo cilindrą rankose, pro blakstienas žvilgčio- 
damas į delegatus, paskui staigiu rankos judesiu jį atidarė. Tik 
Sermakas ištvėrė, nežvilgtelėjęs į iškritusį popieriaus rulonėlį. 

- Trumpai tariant, ponai, - pasakė Hardinas, - vyriausybė mano, 
kad elgiasi teisingai. 

Kalbėdamas jis skaitė. Dokumentas buvo išmargintas sudėtin- 
go, beprasmio šifro eilutėmis, o viename kampe pieštuku brūkš- 
telėti dar trys žodžiai, trumpa žinutė. Vienu žvilgsniu permetęs 
dokumentą, Hardinas jį atsainiai nusviedė į šiukšliadegį. 

- Bijau, -tarė jis, - kad tuo mūsų pokalbis ir baigsis. Malonu buvo 
jus visus matyti. Dėkoju, kad aplankėte. 

Jis mechaniškai paspaudė kiekvienam ranką ir delegatai išėjo. 

Hardinas jau buvo beveik atpratęs juoktis, bet kai Sermakas ir 
trys jo nebylūs palydovai buvo pakankamai toli, kad neišgirstų, jis 
sausokai sukikeno ir linksmai pažvairavo į Li: 

- Kaip tau patiko šitos blefų kautynės, Li? 

Šis tik sušnirpštė: 

- Nesu įsitikinęs, kad jis blefuoja. Jeigu mes su juo elgsimės per 
švelniai, jis išties gali laimėti ateinančius rinkimus, kaip ir pareiškė. 

- Visiškai įmanoma, visiškai įmanoma - jeigu iki to laiko nieko 
neatsitiks. 

- Hardinai, kas beatsitiktų, reikia, kad tai vyktų mums palankia 
linkme. Aš tau sakau, šitas Sermakas turi pasekėjų. O ką, jei jis 
nelauks iki rinkimų? Juk buvo laikas, kai ir mudu pavartojom 
prievartą, nors tau ji ir nepatinka. 

Hardinas kilstelėjo antakius. 

- Tu šiandien pesimistiškai nusiteikęs, Li. Turbūt tave erzina 
priešpriešos, kitaip tu nešnekėtum apie prievartą. Mūsų mažytis 
perversmas, kiek prisimenu, apsiėjo be aukų. Tai buvo būtina 
priemonė, pavartota tinkamiausiu laiku, ir viskas vyko sklandžiai, 
neskausmingai ir beveik be jokių pastangų. O štai Sermakui jau 
sunkiau. Tu ir aš, Li, tai ne Enciklopedistai. Mes visada budrūs. 
Užsiundyk tuos vaikigalius savo vyrukais, tiktai subtiliau, senuk. 
Tegu jie nežino, kad yra stebimi, o mes patys turim plačiau 
atsimerkti. 

Li liūdnai nusijuokė. 

- Koks aš gerutis būčiau, jei laukčiau tavo nurodymų, ar ne, 
Hardinai? Sermakas ir jo žmonės jau visą mėnesį sekami. 

Meras sukikeno: 

- Vadinasi, pirmiau susiprotėjai, taip? Gerai. Beje, - apsižvalgęs 
tyliau pridūrė jis, - ambasadorius Verisovas grįžta į Terminusą. 
Tikiuosi, laikinai. 

. Trumpa tyla, kurioje glūdėjo baimė. 

- Tai buvo pranešime? - paklausė Li. - Negi jau prasideda? 

- Nežinau. Nieko negaliu pasakyti, kol neišklausiau Verisovo. 
Visko gali būti. Galų gale, iki rinkimų turi kažkas įvykti. Na, ko gi 
tu toks persigandęs? 

- Todėl, kad nežinau, kaip visa tai gali pakrypti. Per daug 
įsipainiojai, Hardinai. Tavo žaidimai darosi labai jau pavojingi. 

- Ir tu, Brutai, - sumurmėjo Hardinas, o garsiai pridūrė: - Ar tai 
reiškia, kad stoji į naująją Sermako partiją? 

Li šyptelėjo prieš savo valią: 

- Gerai. Tu laimėjai. Eisim pietų? 

Hardinas laikomas daugybės aforizmų autoriumi - tai jam 
puikiai sekdavosi. Tačiau reikia pripažinti, jog daugelio posakių 
autorystę jam primeta nepelnytai. Šiaip ar taip, manoma, jog kartą 
jis yra pasakęs: “Retsykiais neblogai būti paprastam, ypač jeigu turi 
gudruolio reputaciją“. 

Polis Verisovas nekart turėjo progą pasinaudoti šiuo patarimu, 
kadangi jau keturiolika metų jis gyveno Anakreone ir, beje, ganė- 
tinai dviprasmiškoje padėtyje: dažnokai tai buvo tas pats, kaip 
šokti basam ant įkaitusio metalo. E 

Anakreono žmonėms jis buvo didysis žynys, atstovaujantis 
Fondui, kuris tiems “barbarams" buvo paslapčių paslaptis, įkūni- 
janti religiją, sukurtą - žinoma, ne be Hardino pagalbos - per 
pastaruosius tris dešimtmečius. Kaip žyniui, jam buvo reiškiama 
didžiulė pagarba, kuri jam siaubingai įkyrėdavo - jis visa siela 
nepakentė tų ritualų, kurių centru norom nenorom buvo. 

Tačiau Anakreono karaliui, tiek ankstesniajam, tiek ir jo jauna- 
jam vaikaičiui, kuris dabar sėdėjo soste, jis buvo viso labo tik 
ambasadorius valstybės, kurios jie drauge ir bijojo, ir troško 
užgrobti. 

Apskritai, darbelis ne iš maloniųjų, todėl kelionė į Fondą, 
pirmoji per pastaruosius trejetą metų, jam pasirodė panaši į 
atostogas, nors incidentas, dėl kurio jam prireikė vykti, buvo 
pakankamai rimtas. 

O kadangi jis ne pirmą kartą keliavo visiškai slaptai, vėl cilinisyk 
pasinaudojo Hardino patarimu apie paprastumo privalumus. 

“ Jis apsivilko civilinius drabužius - o tai jau savaime buvo šventė 
- ir išvyko į Fondą laineriu, antrąja klase. Atsidūręs Terminuse, jis 

prasibrovė pro minią ir iš vizifono būdelės paskambino į Miesto 
Rotušę. 

- Aš esu Janas Smitas, - pasakė jis. - Šiandien man paskirtas 
priėmimas pas merą. 

Dalykiška jauna dama negyvu balsu susijungė dar su kažkuo, 
persimetė keliomis trumpomis frazėmis, o paskui sausu, mecha- 
nišku tonu pranešė Verisovui: 

- Meras Hardinas priims jus po pusvalandžio, sere. 

Tuomet Anakreono ambasadorius nusipirko naujausią Termi- 
nuso “Dienraščio" numerį, neskubėdamas nupėdino į Rotušės 
parką ir įsitaisė ant pirmo pasitaikiusio laisvo suoliuko. Belaukda- 
mas paskirto laiko, jis perskaitė vedamąjį, sporto skyrių ir komiksų 
puslapį. Po pusvalandžio jis pasibruko laikraštį po pažastimi, 
įžengė į Rotušę ir prisistatė priimamajame. 

Kaip ir reikėjo tikėtis, jo niekas nepažino ir net nepažvelgė į jo 
pusę - per daug natūraliai ir paprastai jis elgėsi. 

Hardinas pažvelgė į jį ir pabandė šyptelėti: 

- Vaišinkitės cigaru! Kaip kelionė? 

Verisovas priėmė pasiūlymą. 

- Gana įdomi. Gretimoje kabinoje buvo šventikas - skrido čionai 
į specialius kursus mokytis naudoti radioaktyvias sintetines prie- 
mones, kuriomis gydomas vėžys. Jūs žinote... 

- Bet jis tikriausiai tų vaistų taip nevadino? 

- To betrūko! Jam tai Šventasis Maistas. 

Meras nusišypsojo. 

- Tęskite. 

- Jis įvėlė mane į teologinę diskusiją ir, kiek tik jo žinios leido, 
stengėsi prikelti mane iš niekingo materializmo purvyno. 

- Jis taip ir nepažino savo didžiojo žynio? 

- Be purpurinės mantijos? Be to, jis buvo iš Smyrno. Šiaip ar 
taip, įspūdis įdomus. Tiesiog nuostabu, Hardinai, kaip įsitvirtino 
mokslo religija. Aš apie tai net straipsnį parašiau - grynai savo 
malonumui. Juk spausdinti jo vis tiek negalima. Sociologinių 
požiūriu, atrodo, jog tada, kai Imperijos pakraščiai pradėjo trūny- 
ti, mokslas, senuoju savo pavidalu, taip pat ėmė netekti galios 

tolimosiose planetose. Kad vėl būtų priimtas, jam reikėjo pasiro- 
dyti kitais apdarais. Būtent tai jis ir padarė. Viskas labai gražiai 
susidėlioja į vietas, kai pasitelki simbolių logiką. 

- Įdomu! - meras susidėjo rankas už.sprando ir netikėtai tarė: 
- Papasakokite, kokia padėtis Anakreone! Ė 

Ambasadorius apsiblausė, išsiėmė iš burnos cigarą, nepaten- 
kintas jį nužvelgė ir padėjo į šoną. 

- Situacija kebli. 

- Jei būtų kitaip, jūsų čia nebūtų. 

- Be abejonės. Taigi, pagrindinė figūra Anakreone yra princas 
regentas Vienis. Jis karaliaus Leopoldo dėdė. ; 

- Žinau. Bet kitąmet Leopoldas sulauks pilnametystės, ar ne? 
Regis, šešiolika jam sukaks vasarį? 

- Taip. - Pauzė, o po jos pasiuntinys niūriai pridėjo. - Jeigu jis 
dar bus gyvas. Karaliaus tėvą mirtis ištiko gana įtartinomis aplin- 
kybėmis. Bemedžiojant jo krūtinę pervėrė adatinė kulka. Buvo 
paskelbta, esą įvykęs nelaimingas atsitikimas. 

- Hm. Atrodo, prisimenu Vienį iš tų laikų, kai lankiausi Anakreo- 
ne, tada, kai išgrūdome juos lauk iš Terminuso. Tai buvo dar prieš 
jus. Leiskit pagalvoti. Jei gerai „prisimenu, jis buvo rūškanas 
jaunuolis, tamsiaplaukis ir žvairas dešine akim. Jo nosis kažkaip 
juokingai kumptelėjusi. 

- Tas pats. Kumpa nosis ir žvaira akis išliko, tik plaukai dabar 
žili. Jo žaidimai nešvarūs. Dar gerai, kad jis tikras kvailių kvailys. 
Vaizduoja velnioniškai gudrų, tačiau kaip tik dėl to jo kvailumas 
dar akivaizdesnis. 

- Paprastai taip ir būna. 

- Jo manymu, jei nori pramušti kiaušinį, reikia paleisti į jį 
atominį užtaisą. Kad ir tie mokesčiai, kuriuos jis bandė užkrauti už 
šventyklų nuosavybę prieš dvejus metus, tuoj pat po senojo 
karaliaus žūties. Prisimenate? 

Hardinas susimąstęs linktelėjo, po to nusišypsojo. 

- Žyniai tiesiog įsistūgavo. 

- Taip, jų staugsmą galėjai išgirsti net Lukrezoje. Dabar su 
žyniais jis elgiasi atsargiau, bet vis dar tebemėgina demonstruoti 

savo tvirtą ranką. Mums tokia politika tikrai neparanki. Jo pasiti- 
kėjimui savimi tiesiog nėra ribų. 

- Gal tai perdėtos pastangos kompensuoti nepilnavertiškumo 
kompleksą. Žinia, taip neretai atsitinka jauniausiems karališkųjų 
šeimų vaikams. > 

- Bet rezultatai vis tiek tokie patys. Jam net putos iš burnos 
drimba, kaip baisiai maga užpulti Fondą. Jis beveik nebando šito 
slėpti. Ginkluotės požiūriu, jis visiškai galėtų tai padaryti. Senasis 
karalius pastatydino puikų laivyną, o ir Vienis pastaruosius porą 
metų nesnaudė. Faktiškai mokesčiai už šventyklų nuosavybę 

"turėjo būti paskirti karinėms reikmėms, o šiam planui sužiugus, jis 
dvigubai padidino pajamų mokesčius. 

- Ir niekas nebandė murmėti? 

- Tik truputėlį. Paklusnumas valdžiai daugelį savaičių buvo 
pagrindinė visų pamokslų tema. Tačiau dėl to Vienis neparodė nė 
menkiausio dėkingumo. 

- Gerai. Bendra situacija man aiški. O dabar apie tai, kas vis 

dėlto atsitiko? 
Ž - Prieš dvi savaites Anakreono prekybinis laivas aptiko paliktą 
Senosios Imperijos karinį kreiserį. Jis jau kokius tris šimtmečius 
dreifavo kosmose. 

Hardino akyse įsižiebė susidomėjimas. Jis atsitiesė. 

- Taip, girdėjau apie tai. Laivybos taryba atsiuntė man prašymą 
įsigyti šį laivą, kad galėtų jį ištyrinėti. Kiek suprantu, jis neblogai 
išsilaikęs. 

- Net per gerai, - dygiai atsakė Verisovas. - Kai Vienis praeitą 
savaitę gavo jūsų pasiūlymą perduoti laivą Fondui, jo vos nesuėmė 

traukuliai. Ž 

- Kol kas jis dar nieko neatsakė. 

- Ir neatsakys, nebent ginklais - bent jau jis taip mano. Matot, 
tą dieną, kai aš išskridau iš Anakreono, jis buvo pas mane atėjęs ir 
pareikalavo, kad Fondas sutvarkytų kreiserį iki kovinės parengties 
ir perduotų Anakreono laivynui. Jam užteko įžūlumo pareikšti, jog 
jūsų nota, atsiųsta praeitą savaitę, liudija apie Fondo ketinimus 

užpulti Anakreoną. Jis pasakė, jog atsisakymas remontuoti karinį 
kreiserį sustiprintų jo įtarimus, ir pabrėžė, kad tuo atveju Anakreo- 
nas bus priverstas imtis savigynos priemonių. Taip ir pasakė - bus 
priverstas. Todėl aš ir čia. 

Hardinas tyliai susijuokė. 

Verisovas šyptelėjo ir tęsė: 

- Neabejotinai, jis tikisi, kad mes atsisakysim ir jis turės puikiau- 
sią pretekstą - jo supratimu - tuojau pat mus užpulti. 

- Suprantu, Verisovai. Ką gi, mūsų žinioj dar bent pusmetis. 
Sutvarkykite laivą ir perduokite drauge su karščiausiais linkėji- 
mais. Pavadinkit jį “Vieniu" mūsų meilės ir pagarbos vardan. 

Jis vėl nusijuokė. 

Vėl Verisovas jam atsakė vos pastebimu šypsnio šešėliu. 

- Manau, tai logiškas žingsnis, Hardinai, bet man neramu. 

- Kodėl? 

- Juk tai kosminis laivas! Tais laikais mokėjo juos statyti. Jo 
kubinė talpa - kaip pusė viso Anakreono laivyno. Jo atominiai 
pabūklai gali ištaškyti į šipulius planetą, o skydas apsaugo nuo O 
spindulių, nekaupdamas radiacijos. Per daug gerų dalykų, Hardi- 
nai... 

- Paviršutiniška, Verisovai, labai paviršutiniška. Ir jums, ir man 
aišku, kad su tais ginklais, kuriuos dabar turi, jie sutriuškintų 
Terminusą gerokai anksčiau, negu mes spėtume sutaisyti kreiserį 
tiek, kad galėtume naudotis juo patys. Tada koks skirtumas, 
duosim mes jam kreiserį ar ne? Jūs gi žinote, kad tikras karas 
niekada neprasidės. Ž 

- Tikiuosi, kad taip. - Ambasadorius pakėlė akis. - Bet Hardi- 
nai... 

- Taip? Ko nutilote? Tęskite. 

- Paklausykite, ne mano reikalas, bet aš perskaičiau laikraštį. - 
Jis padėjo “Dienraštį" ant stalo ir bakstelėjo į pirmąjį puslapį. - Ką 
visa tai reiškia? 

Hardinas abejingai užmetė žvilgsnį ir perskaitė: 

- “Grupė patarėjų kuria naują politinę partiją“. 

- Bent jau čia taip rašo. - Verisovas pasimuistė. - Žinau, kad jūs 
geriau orientuojatės vidaus politikoje, tačiau jie jus puola, nors 
fiziškai susidoroti dar ir negrasina. Ar jie stiprūs? 

- Šėtoniškai stiprūs. Po ateinančių rinkimų jie, galimas dalykas, 
kontroliuos Tarybą. 

- Ne anksčiau? - Verisovas paskersakiavo į merą. - Yra ir kitų 
būdų, ne vien rinkimai, kaip paimti valdžios vairą į savo rankas. 

- Negi laikote mane Vieniu? 

- Ne, bet laivo remontas užtruks keletą mėnesių, o po to - 
neišvengiama ataka. Mūsų nuolaidą palaikys neįtikėtino silpnumo 
požymiu, be to, atiduodami Imperijos kreiserį mes beveik padvi- 
gubinsim Vienio laivyno galią. Jie mus užpuls. Esu tuo įsitikinęs 
tiek pat, kiek ir tuo, kad esu didysis žynys. Kam bandyti laimę? 
Rinkitės vieną iš dviejų: arba atskleiskit kampanijos planą Tarybai, 
arba nedelsdami spręskite Anakreono problemą! 

Hardinas susiraukė: 

- Spręsti dabar? Neprasidėjus krizei? Būtent to aš ir neturiu 
daryti. Juk yra Haris Seldonas ir jo Planas. 

Verisovas sutriko, o po to išniurnėjo: 

- Jūs visiškai įsitikinęs, kad toks planas yra? 

- Vargu ar įmanoma bent truputį suabejoti, - nukirto Hardinas. 
- Aš buvau, kai atsidarė Saugykla ir viską girdėjau iš paties Seldono 
lūpų. 

- Aš ne apie tai, Hardinai. Aš tiesiog negaliu suvokti, kaip 
įmanoma suplanuoti istoriją tūkstantį metų į priekį. Gal Seldonas 
pervertino savo jėgas. - Jis truputį susigūžė nuo ironiškos Hardino 
šypsenos ir pridūrė. - Tiesa, aš juk nesu psichologas. 

- Būtent. Tarp mūsų psichologų nėra. Bet aš jaunystėje gavau 
šiokių tokių pradinių žinių - pakankamai, kad įsivaizduočiau, 
kokios yra psichologijos galimybės, nors pats jomis pasinaudoti ir 
negaliu. Be abejonės, Seldonas tikrai padarė tai, apie ką jis kalbėjo. 

Anot jo, Fondas sukurtas, kaip prieglobstis mokslininkams, kaip 
priemonė, padėsianti išsaugoti mirštančios Imperijos mokslą ir 
kultūrą per ilgus barbarizmo šimtmečius, kurie jau prasidėjo, kad 
galų gale būtų naujosios Imperijos pradininku. 

Verisovas, kiek abejodamas, linktelėjo: 

- Visi žino ir tikisi, kad bus kaip tik šitaip. Bet ar galim sau leisti 
rizikuoti? Ar galim rizikuoti dabartimi dėl tolimos, miglotos atei- 
ties? 

- Privalom todėl, kad ateitis visai ne miglota. Ją apskaičiavo ir 
suplanavo Seldonas. Kiekviena būsima mūsų istorijos krizė pažy- 
mėta ir kiekviena priklauso nuo to, kiek sėkmingai buvo išnarplio- 
ta prieš ją buvusioji. Dabar dar tik antroji krizė ir, Kosmosas žino, 
kokias pasėkmes galų gale sukels kad ir menkiausias nuokrypis. 

- Tuščios kalbos. 

- Ne! Saugykloje Haris Seldonas pasakė, jog kiekviena krizė 
mūsų laisvę apribos tiek, kad bus tik vienas tolesnės įvykių raidos 
variantas. 

- Kad tiesiai eitume vienu siauru takeliu? 

- Taip, kad nenuklystume į šoną. Bet, paprastai kalbant, kol 
egzistuoja daugiau negu viena galimybė, krizė dar nepasiekta. 
Mes turim leisti įvykiams tekėti sava vaga, kiek tai įmanoma, ir, 
prisiekiu Kosmosu, kaip tik taip aš ketinu pasielgti. 

Verisovas nieko neatsakė. Jis kramtė apatinę lūpą ir piktai 
tylėjo. Tik prieš metus Hardinas pirmąsyk svarstė su juo šią 
problemą - labai rimtą problemą, - kaip atsispirti priešiškiems 
Anakreono kėslams. Ir tai tik dėl to, kad jis, Verisovas, buvo 
nusiteikęs prieš tolesnę taikos politiką. 

Hardinas tarsi atspėjo ambasadoriaus mintis: 

- Geriau jau niekad nieko jums būčiau apie tai nesakęs. 

- Kodėl jūs taip manote? - iš nuostabos šūktelėjo Verisovas. 

- Todėl, kad dabar jau šeši žmonės - jūs, aš, kiti trys ambasado- 
riai ir Johanas Li - pakankamai suvokia, kas mūsų laukia ateityje, 
o aš velniškai bijau, kad Seldonas nebuvo to numatęs. 

- Kodėl? 

- Dėl to, kad net pažangioji Seldono psichologija buvo ribota. 
Ji nepajėgi aprėpti pernelyg didelio kiekio nepriklausomų kinta- 
mųjų. Neįmanoma numatyti atskirų žmonių veiksmų tokiam lai- 
kotarpiui, lygiai kaip negalima pritaikyti dujų kinetikos teorijos 
atskiroms molekulėms. Jis operavo miniomis, ištisų planetų gy- 

ventojais, o juk kaip tik aklos minios nesugeba numatyti savo pačių 
veiksmo rezultatų. 

- Ne visai aišku. | 

- Niekuo negaliu padėti. Nesu toks geras psichologas, kad 
sugebėčiau paaiškinti moksliškai. Jūs tai žinote. Terminuse nėra 
kvalifikuotų psichologų ar matematinių šios srities tekstų. Akivaiz- 
džiai norėta, kad Terminuse niekas nesugebėtų iš anksto nusakyti 
ateities. Seldonas norėjo, kad mes eitume aklai, vadinasi, teisingai, 
pagal minios psichologijos dėsnius. Aš jau kartą jums sakiau, kad 
nežinau, kur link mes einame nuo to momento, kai pirmąsyk 
išvijome anakreoniečius. Mano tikslas buvo išlaikyti jėgų pusiaus- 
vyrą, ne daugiau. Ir tik po to išvydau, kaip man pasirodė, tam tikrą 
| įvykių tvarką. Bet aš kaip įmanydamas stengiausi nesinaudoti tuo 
žinojimu. Jei toks numatymas būtų sukėlęs aktyvius veiksmus, 
planas būtų išklydęs iš jam nubrėžtos orbitos.. 

Verisovas susimąstęs linktelėjo: 

- Panašaus painumo ginčus man tekdavo girdėti Anakreono 
šventyklose. Ir kaipgi jūs ketinate nustatyti tą momentą, kada 
reikės pradėti veikti? 

- Jis jau nustatytas. Juk jūs sutinkate, kad, vos tik sutaisysim 
kovinį kreiserį, niekas nesukliudys Vieniui mus užpulti. Alternaty- 
vos čia nėra. 

- Taip. 

- Puiku. Tai užsienio politikoje. Jūs taip pat sutinkate, kad 
būsimi rinkimai atvers kelią į valdžią naujai ir priešiškai Tarybai, 
kuri trokšta stoti prieš Anakreoną. Ir čia jokios alternatyvos. 

- Taip. į 3 

- O jeigu nėra alternatyvų, vadinasi, prasidėjo krizė. Bet man vis 
vien neramu. 

Jis padarė pauzę. Verisovas laukė. Lėtai, beveik nenoromis, 
Hardinas tęsė: 


| 
| 


- Aš manau, tiesiog nujaučiu, kad suplanuota taip, jog ir vidinė, 
ir išorinė įtampa kritinį tašką pasiektų vienu metu. O šiuo atveju 
susidaro kelių mėnesių skirtumas. Vienis greičiausiai mus užpuls, 
dar neprasidėjus pavasariui, tuo tarpu rinkimai - tik po metų. 

- Nemanau, kad tai labai svarbu. 

- Nežinau. Gal tai dėl neišvengiamų skaičiavimo klaidų, o gal ir 
dėl to, kad aš per daug žinojau. Aš visada stengdavausi elgtis taip, 
kad manasis ateities numatymas neturėtų įtakos mano veiks- 
mams, bet kas žino? Ir kokios bus neatitikimo pasekmės? Vienaip 
ar kitaip, - jis pakėlė galvą, - šį bei tą aš nusprendžiau. 

- Būtent? 

- Kai tik prasidės krizė, aš vyksiu į Anakreoną. Noriu būti 
pačiame įvykių sūkuryje... O, pakaks, Verisovai. Jau vėlu. Eime kur 
nors pavakaroti. Norėčiau kiek atsipalaiduoti. 

- Tada įsitaisykim tiesiog Čia, - tarė Verisovas. - Nenoriu, kad 
mane pažintų. Įsivaizduokit tiktai, ką pasakytų ta naujoji jūsų 
garbingiausiųjų patarėjų partija. Geriau paprašykit, kad atneštų 
brendžio. = 

Hardinas taip ir padarė, bet brendžio paprašė nedaug. 


;] 


Tais senais laikais, kai Galaktinė Imperija aprėpė visą Galakti- 
ką, o Anakreonas buvo turtingiausia Periferijos prefektūra, ne 
vienas imperatorius lankėsi jo vicekaraliaus rūmuose. Ir nė vienas 
neliko neišbandęs savo miklumo su greituoju oro kateriu ir 
adatiniu šautuvu bemedžiodamas plunksnuotą skraidančią tvirto- 
vę, kuri čia vadinama paukščiu njaku. 

Bėgo laikas, ir Anakreono šlovė nugrimzdo užmaršties upėn. 
Vicekaraliaus rūmai pavirto griuvėsių krūva, po kurią gainiojosi 
vėjai, išskyrus vieną sparną, atstatytą Fondo atsiųstų darbininkų. 
Ir jau du šimtmečius nė vieno imperatoriaus koja nežengė Anak- 
reono žeme. E 

Tačiau njakų medžioklė tebebuvo karališkasis sportas, o taikli 
akis ir adatinis šautuvas - bene svarbiausias Anakreono valdovų 
privalumas. 

Leopoldas I, Anakreono Karalius ir Išorinių Teritorijų Viešpats 
- pastarąjį titulą pridėdavo visuomet, nors tiesos jame nebuvo nė 

lašo, - jau daug kartų buvo išbandęs savo meistriškumą šioje srity- 
je, nors šešiolikos dar ir neturėjo. Pirmąjį njaką jis nušovė sulau- 
kęs vos trylikos metų, dešimtąjį - praėjus savaitei po įžengimo į 
sostą, o dabar grįžo sumedžiojęs keturiasdešimt šeštąjį paukštį. 

- Iki pilnametystės paklosiu penkiasdešim*, - Ažiė gavo jis. - Kas 
nori kirsti lažybų? 

Tačiau dvariškiai nesilažina ir nesirungia su valdovais - visada 
yra mirtina grėsmė laimėti. Dėl šios priežasties iššūkio niekas 
nepriėmė ir karalius, puikiausiai nusiteikęs, nudrožė persirengti. 

- Leopoldai! 

Karalius sustingo vidury žingsnio, išgirdęs vienintelį balsą, 
kuris galėjo jį sustabdyti. Suirzęs jis atsisuko. 

Vienis stovėjo ant savo apartamentų slenksčio ir dėbsojo į 
jaunąjį sūnėną. 

- Liepk jiems eiti, - nekantriai mostelėjo jis.-- Nuvyk juos. 

Karalius trumpai linktelėjo ir du dvariškiai, lankstydamiesi 
atatupsti, nušlepsėjo laiptais žemyn. Leopoldas įėjo į dėdės kam- 
barį. 

Vienis nepritariamai žvairakiavo į karaliaus medžiotojiškus 
drabužius. 

- Tau reikės imtis žymiai rimtesnių reikalų negu njakų me- 
džioklė, ir jau gana greitai. 

Jis apsisuko ir priėjo prie rašomojo stalo. Kai jis pasidarė per 
senas oro gūsiams, pavojingam pikiravimui per sparno nuotolį 
nuo njako, staigiems katerio, paklūstančio lengvam kojos jude- 
siui, posūkiams ir pakilimams, nuo tada jis pradėjo kreivai žiūrėti 
į bet kokį sportą. 

Leopoldas suprato, ko dėdulė taip niršta, todėl ne be piktdžiu- 
g0s entuziastingai pradėjo: 

- Ak, dėde, jums reikėjo šiandien būti sa mumis. Mes pakėlėm 
vieną iš Samnijos miškų. Tikras pabaisa! O medžioklė kaip me- 
džioklė. Mes gainiojomės jį dvi valandas po kokių septyniasdešim- 
ties kvadratinių mylių plotą, paskui aš užėjau iš saulės pusės, - jis 
išraiškingai gestikuliavo, tarsi dar tebebūtų kateryje, - atspėjau jo 
judesį ir sugavau bekylantį, po kairiuoju sparnu. Tai jį įsiutino ir 

jis nėrė į šoną. Aš pasekiau jį, suktelėjau kairiau laukdamas, kada 
jis ims leistis. Ir aš neapsirikau. Jis puolė žemyn ir atsidūrė per 
sparno nuotolį nuo manęs. Aš padariau posūkį ir... 

- Leopoldai! 

- Na, aš jį nudėjau. 

- Neabejoju. O dabar pagaliau paklausyk! 

Karalius patraukė pečiais, nupėdino prie stalo, paėmė Leros 
riešutą ir pradėjo jį visiškai nekarališkai kramsnoti. Jis nedrįso 
žiūrėti dėdei į akis. 

Vienis tarsi savotiškai įžangai tarė: 

- Šiandien aš buvau laive. 

- Kokiame laive? į 

- Yra tik vienas laivas. Tas. Tas, kurį mūsų laivynui remontuoja 
Fondas. Senasis Imperijos kreiseris. Ar dabar jau užtektinai aišku? 

- Šitas? Na va, aš juk sakiau, kad Fondas sutiks jį sutvarkyti, jeigu 
tik mes paprašysim. Ta tavo istorija, esą jie ruošiasi mus užpulti, 
grynų gryniausi paistalai. Jeigu jie tikrai būtų to norėję, kam tada 
jiems reikėtų remontuoti laivą? Visiška nesąmonė, supranti? 

- Leopoldai, tu kvailys! 

Karalius, kuris ką tik sudorojo vieną Leros riešutą ir kaip tik 
kėlė prie lūpų antrąjį, išraudo. | 

- Paklausykit, - tarė jis piktai, nors jo pyktis labai jau priminė 
kaprizą, - manau, jums nedera manęs taip vadinti. Jūs užsimirštate. 
O juk po dviejų mėnesių aš būsiu pilnametis. 

- Taip, ir tau pats laikas imtis karališkų pareigų. Jeigu tu bent 
pusę to laiko, kurį švaistai njakų medžioklei, paskirtum visuome- 
niniams reikalams, aš ramia sąžine pasitraukčiau iš regento parei- 
gų. 

- Na ir kas? Tai visiškai nesusiję dalykai. Svarbu tai, jog nors jūs 
ir regentas, ir mano dėdė, aš vis vien esu karalius, o jūs - mano 
pavaldinys. Bet kuriuo atveju jūs neturite vadinti manęs kvailiu, 
kaip ir sėdėti mano akivaizdoje. Jūs nepaprašėte mano leidimo. 
Manau, jūs turėtumėte elgtis atsargiau, nes aš imsiuosi tam tikrų 
priemonių ir, beje, gana greitai. 2 

Vienis pervėrė jį šaltu žvilgsniu. 

- Jūs pageidaujate, kad kreipčiausi į jus “jūsų didenybe"? 

- Taip. 

- Puiku! Jūs kvailys, jūsų didenybe! 

Jo juodos akytės žibėjo iš pasitenkinimo po tankiais antakiais. 
Jaunasis karalius lėtai atsisėdo. Akimirką regento veide šmėkštelė- 
jo sardoniška išraiška, bet tuojau pat išnyko. Jo putlios lūpos 
išsitempė į šypseną, o viena ranka nusileido karaliui ant peties. 

- Na, gerai, Leopoldai. Nereikėjo man su tavimi kalbėti taip 
griežtai. Kartais sunku elgtis taip, kaip derėtų, kai pečius užgula 
tokia įvykių našta, kad... Supranti mane? 

Tačiau nors žodžiai ir skambėjo raminančiai, žvilgsnis nė 
truputėlio nesušvelnėjo. 

Leopoldas netvirtai ištarė: 

- Taip. Valstybiniai reikalai velniškai sudėtingi. 

Jis ne be siaubo spėliojo, ar neužgrius jo nuobodžios ir 
beprasmės metinių ataskaitų apie prekybą su Smyrnu smulkme- 
nos arba ilgi ir varginantys ginčai apie menkai apgyvendintas 
Raudonojo Koridoriaus planetas. 

Vienis vėl prabilo: 

- Mano berniuk, jau seniai ruošiausi su tavimi pasikalbėti. 
Greičiausiai taip ir turėjau padaryti, bet tavo jaunatviškas tempe- 
ramentas nepakenčia valstybės valdymo meno smulkmenų. 

Leopoldas linktelėjo: 3 

- Taip, teisybė... 

Dėdė jį pertraukė ir tvirtu balsu tęsė: 

- Tačiau po dviejų mėnesių tu sulauksi pilnametystės. Negana 
to, tuo sunkiu laiku, kuris jau artinasi, tu turėsi visa galva pasinerti 
į aktyvią veiklą. Juk tu būsi karalius, Leopoldai. 

Leopoldas vėl linktelėjo, bet jo veido išraiška buvo bereikšmė. 

- Bus karas, Leopoldai. 

- Karas! Bet gi su Smyrnu paliaubos... 

- Ne su Smyrnu. Su pačiu Fondu. 

- Bet, dėde, juk jie sutiko taisyti laivą. Tu sakei... 

Jis užsikirto pamatęs, kaip persikreipė dėdės lūpos. 

- Leopoldai, - draugiškumo gaidelės balse gerokai nusilpo, - 
pakalbėkim kaip vyras su vyru. Karas su Terminusu turi prasidėti 
nepriklausomai nuo to, bus laivas sutaisytas ar ne. O greičiausiai 
netgi todėl, kad jį sutaisė. Fondas - jėgos ir valdžios šaltinis. Visa 
Anakreono didybė, visi jo laivai ir miestai, žmonės ir prekyba 
priklauso nuo tų trupinių ir likučių, kuriuos mums nenorom 
numeta Fondas. Aš prisimenu laikus - tiek siekia dar mano paties 
atmintis, - kai Anakreono miestai buvo šildomi nafta ir anglimi. Bet 
baikim tas kalbas - vis vien neturi apie tai savo nuomonės. 

- Atrodo, - kukliai pasiūlė karalius, - mes turėtume būti jiems 
dėkingi. 

- Dėkingi? - sumaurojo Vienis. - Dėkingi už tai, kad jie šykščiai 
kyščioja mums visokias atliekas, pasilikdami sau tokius turtus, 
apie kuriuos tik Kosmosas žino. O dėl ko? Ogi tik dėl to, kad vieną 
gražią dieną užvaldytų visą Galaktiką. 

Jo ranka nusileido ant sūnėno kelio, o akys susiaurėjo. 

- Leopoldai, tu - Anakreono karalius. Tavo vaikai ir tavo vaikų 
vaikai gali tapti Visatos valdovais, jeigu tu turėsi tą galybę, kurią 
nuo mūsų dabar slepia Fondas! 

- Nebloga mintis. - Leopoldo akys sužėrėjo, nugara išsitiesė. - 
Galų gale, kokią jie turi teisę visa tai laikyti tiktai sau. Juk tai tiesiog 
nesąžininga. Negalima pamiršti ir Anakreono. 

- Na matai, tu jau pradedi suprasti. O dabar pagalvok, mano 
berniuk, kas atsitiks, jeigu savo ruožtu Smyrnas taip pat užsimany- 
tų užpulti Fondą ir užgrobtų visą jų jėgą? Kaip tu manai, ar ilgai 
mums pavyktų išvengti jų vasalų dalios? Ar ilgai tu išsilaikytum savo 
soste? 

Leopoldas įsiaudrino: 

- Didysis Kosmose! Jūs gi visiškai teisus! Mes turim smogti 
pirma. Juk tai paprasčiausia savigyna. 

Šypsena Vienio veide truputį paplatėjo. 

-Juolabiau, kad kažkada, pačioje tavo seneliovaldymo pradžioje, 
Anakreonas praktiškai buvo įkūręs karinę bazę Fondo planetoje, 
Terminuse, - baze, gyvybiškai būtiną mūsų valstybės gynybai. Mus 
privertė atsisakyti šios bazės dėl Fondo lyderio, gudraus moksli- 


98 


ninko ir sukčiaus, machinacijų. Negana to, jo gyslose nėra nė lašo 
kilmingo kraujo. Supranti, Leopoldai? Tavo tėvą pažemino kaž- 
koks prasčiokas. Aš jį prisimenu! Jis buvo tik vos vos vyresnis už 
mane, kai atvyko čia, į Anakreoną, su savo šėtoniška šypsenėle, ne 
mažiau šėtoniškomis smegenimis ir kitų trijų karalysčių jėga užnu- 
garyje: tie bailiai susijungė, priešindamiesi Anakreono didybei. 

Leopoldo skruostai užkaito, akys sužėrėjo: 

- Prisiekiu Seldonu, būdamas senelio vietoje, vis vien būčiau 
kovojęs toliau. 

- Ne, Leopoldai. Mes nutarėme palaukti tinkamesnio momento 
nuplauti mūsų gėdai. Tavo tėvas vylėsi, kad tai padarys jis, tačiau 
netikėta mirtis... Na, na... 

Vienis nusisuko, o po kelių akimirkų, tarsi užgniaužęs plūste- 
lėjusius jausmus, kalbėjo toliau: 

- Jis buvo mano brolis. O dabar, jeigu jo sūnus... 

- Taip, dėde, aš jo neišduosiu. Aš nusprendžiau. Teisingumo 
vardan, Anakreonas turi nušluoti šitus ramybės drumstėjus nuo 
žemės paviršiaus, ir nedelsdamas. 

- Ne taip greitai. Pirmiau turim palaukti, kad jie sutaisytų karinį 
kreiserį. Jau vien tai, kad jie sutiko imtis širo darbo, liudija, jog jie 
mūsų bijo. Jie, kvailiai, mėgina užkalbėti mums dantį, bet mes juk 
nepasitrauksim iš pasirinkto kelio, ar ne? 

Leopoldas trinktelėjo kumščiu sau per delną. 

- Ne, kol Anakreono karalius esu aš! 

Vienio lūpomis perbėgo sardoniška šypsenėlė: 

- Be to, mes turim palaukti atvykstant Salvoro Hardino. 

- Salvoro Hardino? - karaliaus akys suapvalėjo, o iš bebarzdžio 
jaunuoliško veido išnyko visos ten spėjusios atsirasti griežtos 
linijos. 

- Taip, Leopoldai, pats Fondo vadovas atvyks į Anakreoną tavo 
gimimo dieną - galimas dalykas, norėdamas mus užliūliuoti sal- 
džiais žodeliais. Bet jam nepavyks. 

- Salvoras Hardinas! - ištarė karalius beveik pašnibždom. 
Vienis susiraukė: 

- Bijai šito vardo? Juk tai tas pats Salvoras Hardinas, kuris, 
apsilankęs čia pirmąsyk, sumurkdė mus stačia galva į purvyną. Tu 
neužmiršai, kad jis mirtinai įžeidė karališkąją šėimą? Jis, prasčio- 
kas. Žmogus, išsiritęs iš mėšlyno. š 

- Ne. Atrodo, ne. Aš neužmiršau, neužmiršau! Ką gi, mes turim 
su juo atsiskaityti, bet... bet aš bijau... truputėlį. 

Regentas atsistojo. 

- Bijai? Ko? Ko bijai tu, jaunikli... - jis užspringo. 

- Juk tai būtų... a... tai būtų tiesiog šventvagystė... užpulti 
Fondą. Noriu pasakyti... - jis nutilo... 

- Tęsk. 

- Noriu pasakyti, - sumišęs sumurmėjo Leopoldas, - kad, jeigu 
Galaktikos Dvasia tikrai yra, jai gali... na... nepatikti. Ar jums taip 
neatrodo? 

- Ne, neatrodo, - nukirto Vienis ir vėl atsisėdo. Jo lūpas iškreipė 
keistas šypsnys. - Negi tu tikrai tiek kvaršini sau galvą dėl Galakti- 
kos Dvasios? Štai ką reiškia leisti tau daryti viską, ką tik užsimanai. 
Man rodosi, tu per daug klausaisi Verisovo šnekų. 

- Jis man daug ką paaiškino... 

- Apie Galaktikos Dvasią? 

- Taip. || 

- Ech tu, žindukli neatjunkytas, juk jis visu tuo akių dūmimu tiki 
kur kas mažiau už mane, o aš juo visai netikiu. Kiek kartų aš tau 
sakiau, kad visos tos kalbos - gryniausi paistalai? 

- Žinau. Bet Verisovas sako... 

- Velniop Verisovą. Visa tai - nesąmonių nesąmonės. 

Po trumpos protesto kupinos pauzės Leopoldas tarė: 

- Vis vien visi tuo tiki. Turiu omenyje tas kalbas apie pranašą 
Harį Seldoną ir apie tai, kad jis patikėjo Fondui misiją - atgaivinti 
Žemiškąjį Rojų, o tie, kurie jam nepaklus, bus pražudyti amžiams. 
Tuo tikima. Aš vadovavau įvairioms iškilmėms ir galėjau tuo 
įsitikinti. 

- Taip, jie tiki, o mes ne. Turi tik džiaugtis, kad šitaip yra, nes 
tai jų kvailumo dėka tu karalius, gavęs tą teisę iš dievo, be to, ir pats 
esi pusdievis. Labai paranku. Nelieka sukilimų grėsmės, visame 

kame garantuotas absoliutus paklusnumas. Ir kaip tik dėl to, 
Leopoldai, tu turi aktyviai prisidėti prie karo Terminusui paskel- 
bimo. Aš esu tik regentas ir paprastas mirtingasis. O tu - karalius, 
juo labiau, dar ir pusdievis - jų akimis. 

- Bet, kiek suprantu, iš tikrųjų taip nėra, - susimąstęs tarė 
karalius. 

- Žinoma, nėra, - ironiškai atšovė Vienis, - bet visi tave tokiu 
laiko, išskyrus Fondo gyventojus. Aišku? Visi, išskyrus tuos iš 
Fondo. Kai tik jais atsikratysim, niekas nebegalės paneigti, kad tu 
- dievo vietininkas. Pagalvok apie tai! 

- Ir tada mes patys galėsime valdyti šventyklose esančias 
energijos stotis, laivus, kurie skraido be žmonių, savo nuožiūra 
skirstysime šventąjį maistą, kuris gydo vėžį, ir visa kita? Verisovas 
sakė, kad tik tie, kuriuos palaimino Galaktikos Dvasia, gali... 

- Taip, Verisovas sakė! Po Salvoro Hardino Verisovas - didžiau- 
sias tavo priešas. Laikykis manęs, Leopoldai, ir nesuk sau galvos 
dėl jų. Mes kartu atkursim Imperiją, ne tik Anakreono karalystę, 
bet visą didžiulę Imperiją su milijardais Galaktikos saulių. Argi tai 
ne geriau už vadinamąjį “Žemiškąjį Rojų“? 

- Taaip. 

- Ar gali Verisovas pažadėti daugiau? 

- Ne. 

- Puiku. - Regento tonas pasidarė įsakmus. - Manau, galime 
laikyti šitą reikalą sutvarkytu. - Atsakymo jis nelaukė. - Eik. Aš 
ateisiu vėliau. Ir dar, Leopoldai. 

Jaunasis karalius tarpduryje atsigręžė. 

Vienis švytėte švytėjo šypsena, tačiau akys buvo šaltos. 

.- Būk atsargus, medžiodamas njakus, mano berniuk. Po to 
nelaimingo atsitikimo su tavo tėvu mane kartais persekioja keistos 
nuojautos ir dėl tavęs. Maža kas gali atsitikti, kai medžioklės 
įkarštyje visas oras pilnas skraidančių adatų. Tikiuosi, tu būsi 
atsargus. O su Fondu tu pasielgsi taip, kaip tau sakiau, ar ne? 

Leopoldo akys išsiplėtė ir jis nusuko žvilgsnį nuo dėdės veido. 

- Taip... be abejo. 

- Gerai! 


Jis abejingu žvilgsniu palydėjo sūnėną ir grįžo prie rašomojo 
stalo. 

O Leopoldą, išėjusį iš dėdės kambario, apėmė niūrios mintys, 
kuriose šmėkščiojo ir baimė. Žinoma, būtų neblogai sutriuškinti 
Fondą ir užgrobti tą galią, apie kurią kalbėjo Vienis. Bet po to, kai 
karas pasibaigs ir jis tvirtai sėdės savo soste... Staiga jam pasidarė 
labai neramu, kad Vienis ir du jo įžūlūs sūneliai dabartinėje: 
padėtyje yra po jo tiesioginiai pretendentai į sostą. 

Tačiau jis karalius. O karaliai gali įsakyti, kad ką nors nušautų. 

Net jeigu tai dėdė ar pusbroliai. 

Po Sermako Luisas Bortas buvo aktyviausias kitaminčių grupės, 
susibūrusios į rėksmingą Veiksmo partiją, narys. Tačiau jo nebuvo 
delegacijoje, kuri beveik prieš pusmetį lankėsi pas Salvorą Hardi- 
ną. Taip atsitiko ne dėl to, kad jo pastangos būtų likusios neįver- 
tintos. Greičiau priešingai. Jis nedalyvavo todėl, kad kaip tik tuo 
metu buvo Anakreono centrinėje planetoje. 

Ten jis lankėsi kaip privatus asmuo, nesusitikinėjo su jokiais 
pareigūnais, nedarė nieko svarbaus. Jis tik šniukštinėjo po nuoša- 
liausius šios triukšmingos planetos kampelius ir kaišiojo savo 
trumpą nosį į kiekvieną pridulkėjusį plyšį. 

Namo jis grįžo trumpos žiemos dienos pabaigoje. Nuo pat ryto 
vėjas ginė debesis, kurie vakarop pratrūko sniegu. Po valandos jis 
jau sėdėjo Sermako namuose prie aštuoniakampio stalo. 

Jo pirmieji žodžiai nė kiek nepataisė susirinkusiųjų nuotaikos, 
kuri ir taip jau buvo pabjurusi dėl tirštėjančių sutemų ir anapus 
lango drimbančio sniego. 

- Bijau, - tarė jis, - kad mūsų padėtį, melodramiškai kalbant, 
galima apibūdinti žodžiais “visiškas pralaimėjimas". 

- Manote? - niūriai pasiteiravo Sermakas. 

- Manyti jau per vėlu, Sermakai. Kitokia nuomonė neįmanoma. 

- Ginkluotė... - buvo bepradedąs Dokoras Valtas beveik oficia- 
liu tonu, tačiau Bortas kaipmat jį nutraukė. 

- Pamirškite. Sena istorija. - Jo žvilgsnis apibėgo visus susirin- 
kusiuosius. - Aš kalbu apie žmones. Prisipažįstu, pradžioj aš 
maniau, kad reikia surengti rūmų perversmą ir pasodinti į sostą ką 
nors, kas labiau tiktų Fondui. Idėja buvo gera. Tebėra gera ir 
dabar. Tiesa, ji turi vienintelį mažą trūkumėlį - yra neįgyvendina- 
ma. Didysis Salvoras Hardinas tuo pasirūpino. 

- Gal galėtumėte pateikti šiokių i detalių, Bortai, - rūgščiai 
išspaudė Sermakas. 

- Detalių! Jų nėra! Viskas ne taip paprasta. Viskuo kalta padėtis 
Anakreone, velniai ją rautų! Religija, kurią sukūrė Fondas. Ji 
veikia! 

- Ir kas? 

- Reikia pamatyti pačiam, kad suprastum. Jūs žinote tik tiek, 
kad turime didžiulę mokyklą, kuri ruošia žynius, ir kad kai kada 
nuošalesniuose miesto pakraščiuose rengiami specialūs šou, į 
kuriuos plaukia piligrimai - ir viskas. Tai labai įprasta ir mažai mus 
jaudina. Tačiau Anakreone... 

Lemas Tarkis vienu pirštu susiglostė savo mažus stirksančius 
vandykiškus ūselius ir krenkštelėjo. 

- Kokia tai religija? Hardinas visada sako, kad ji viso 12 tik 
išpūsti plepalai, reikalingi tik tam, kad jie per daug nesimuistyda- 
mi priimtų mūsų siūlomą mokslą. Prisimenate, Sermakai, tada jis 
mums pasakė... 

- Hardino išvedžiojimai, - priminė Sermakas, - retai sutampa su 
tikrove. Tačiau kokia ta religija, Bortai? 

Bortas susimąstė. 

- Etiniu požiūriu, visai nebloga. Mažai tesiskiria nuo įvairių 
senosios Imperijos filosofinių krypčių. Aukštos moralinės normos 
ir panašiai. Šiuo požiūriu nieko neprikiši. Religija - vienas svar- 
biausių civilizacijos faktorių istorijoje, čia ji efektyviai vykdo... 

- Šitai mes žinome, - nekantriai įsiterpė Sermakas. - Arčiau prie 
reikalo. 

- Prašom. - Bortas kiek sutriko, bet to neparodė. - Religija, kūrią 
skiepijo ir skatino Fondas, grindžiama griežtais autoritariniais 
principais. Atkreipkite dėmesį. Žyniai visiškai kontroliuoja moks- 
linius prietaisus ir instrumentus, kuriuos mes tiekiame Anakreo- 
nui, tačiau jų žinios grynai praktinės, empirinės. Jie tvirtai tiki šia 
religija ir... na... dvasine jų valdomos jėgos verte. Pavyzdžiui, prieš 
porą mėnesių kažkoks kvaišelis nusprendė pasikrapštinėti Tesale- 
kianos šventyklos jėgainėje - vienoje iš didžiausių. Žinoma, ji išlėkė 
į orą, kartu su penkiais miesto kvartalais. Vienbalsiai, neišskiriant 
ir žynių, buvo nuspręsta, jog tai esanti dievo bausmė. 

- Prisimenu. Tada laikraščiai pateikė kažkokią miglotą įvykių 
aiškinimo versiją. Tačiau nesuprantu, kur link jūs kreipiate. 

- Tada paklausykite, - sausai burbtelėjo Bortas. - Žyniai sudaro 
tam tikrą hierarchinę struktūrą, kurios viršūnėje - karalius, laiko- 
mas pusdieviu. Dievo valia jis absoliutus monarchas, ir žmonės, 
neišskiriant žynių, šventai tuo tiki. Tokio karaliaus nuversti neįma- 
noma. Ar dabar jums aišku? 

- Palaukit, - įsiterpė Valtas. - Ką jūs turėjote omenyje sakydamas, 
kad visa tai - Hardino tvarinys? Kuo jis čia dėtas? 

Bortas metė į klausiantiįjį kartėlio kupiną žvilgsnį. 

- Fondas visokeriopai skatina šią apgaulę. Akims apdumti 
pasitelktos visos mūsų mokslo žinios. Ten nebūna nė vienos 
šventės, kurioje nedalyvautų karalius, apgaubtas radioaktyvaus 
švytėjimo, kuris sklinda nuo viso jo kūno, o virš galvos kyla į viršų, 
sudarydamas savotišką karūną. Kiekvienas, kas prie jo prisiliečia, 
rimtai apdega. Iškilmingais momentais jis gali judėti iš vienos 
vietos į kitą, nesiekdamas žemės, atseit, įkvėptas dieviškosios 
dvasios. Vienu rankos mostelėjimu jis pripildo šventyklą per- 
lamutrinio švytėjimo. Tokių paprastų triukų, kuriuos mes kuriame 
jo labui, tiesiog be skaičiaus. Bet net žyniai, kurie patys juos kuria, 
šventai visu tuo tiki. š 

- Blogai! - tarė Sermakas prikąsdamas lūpą. 

- Galėčiau įsiraudoti kaip tas fontanas Rotušės parke, - visiškai 
rimtai pareiškė Bortas, - kai pagalvoju, kokį šansą praradome. Kad 
ir ta situacija prieš tris dešimtmečius, kai Hardinas išgelbėjo 

Terminusą nuo Anakreono... Tada anakreoniečiai dar kaip rei- 
kiant nesuvokė, kad Imperija rieda į pražūtį. Po sukilimo Zeone jie 
buvo iki ausų įklimpę savuose rūpesčiuose, tačiau net ir tada, kai 
visi ryšių kanalai buvo pažeisti, o tas piratas, Leopoldo senelis, 
pasiskelbė karaliumi, jie niekad žmoniškai ir nesuprato, kad 
Imperijai galas. 

- Jeigu Imperatoriui būtų užtekę drąsos surizikuoti, jis būtų 
galėjęs viską susigrąžinti, padedamas poros kreiserių ir vidinio 
sukilimo, kurį neabejotinai buvo galima sukurstyti. O mes? Juk ir 
mes galėjome padaryti tą patį! Tačiau ne. Hardinas užsigeidė 
monarchijų. Asmeniškai aš niekaip nesuprantu. Kodėl? Kodėl? 
Kodėl? 

- O ką veikia Verisovas? - netikėtai paklausė Haimas Orsis. - 
Buvo laikai, kai jis karštai pritarė aktyvių veiksmų politikai. Ką jis 
daro? Negi ir jis aklas? == 

- Nežinau, - atšovė Bortas. - Jų akyse jis didysis žynys. Kiek žinau, 
jis tik žynių patarėjas įvairiais techniniais klausimais. Visa tai tik 
išorė, perkūnas ją suskaldytų, tik išorė! 

Užgulė tyla. Visų akys įsmigo į Sermaką. Jaunasis partijos 
lyderis nervingai graužė nagą, po to garsiai pareiškė: 

- Prasti popieriai. Čia kažkas ne taip. - Apsižvalgęs jis dar 
energingiau pridūrė: - Nejaugi Hardinas būtų toks kvailas? 

- Panašu, kad taip, - truktelėjo pečiais Bortas. 

- Amžiais nepatikėsiu! Čia kažkas ne taip. Reikia būti paskutiniu 
kvailiu, kad taip kruopščiai ir metodiškai pjautumeisi sau gerklę. 
Net jeigu Hardinas būtų kvailas, būti žžek kvailam neįmanoma. O 
aš jokiu būdu nesutiksiu, kad jį išvis galėtum laikyti kvailiu. Viena 
vertus, jis sukūrė religiją, kuri panaikina bet kokių vidinių neramu- 
mų galimybę. Kita vertus, apginklavo Anakreoną visa įmanoma 
karine technika. Nieko nesuprantu. 

- Sutinku, dalykas gana miglotas, - tarė Bortas, - tačiau faktai 
akivaizdūs. Ką mums dar manyti? 

- Juk tai išdavystė, - springdamas išdrožė Valtas. - Jis jiems 
parsidavė! 

Tačiau Sermakas nekantriai papurtė galvą. 

- Nesutinku ir su tokia nuomone. Visa ši istorija kažkokia 
nesveika ir beprasmė... Sakykit, Bortai, ar žinote ką nors apie 
kovinį kreiserį, kurį Fondas turi sutvarkyti ir perduoti Anakreono 
laivynui? 4 

- Kovinį kreiserį? 

- Seną Imperijos kreiserį... 

- Ne, neteko girdėti. Bet tai nieko nereiškia. Jų laivų statyklos 
- religinės šventovės, kur paprastas mirtingasis negali patekti. Apie 
laivyną niekas nieko nežino. 

- Tačiau šiokių tokių gandų vis vien prasisunkė. Kai kurie mūsų 
partijos nariai prakalbo apie tai Taryboje. Ir žinote, Hardinas to 
nepaneigė. Jo atstovas pasmerkė gandonešius ir tuo viskas baigėsi. 
Yra peno apmąstymams. 

- Tos pačios mozaikos gabaliukas, - pareiškė Bortas. - Jei taip, 
atrodo, visi kuoktelėjo. Tačiau tai nė kiek ne blogiau negu visa 
kita. 

- Manau, - tarė Orsis, - Hardinas neturi atsargoje jokio slapto 
ginklo. Tai galėtų... 

- Taip, - piktai sušnypštė Sermakas, - turi dėžutę su spyruokliniu 
kipšiuku, kuris iššoks psichologiškai tinkamiausiu momentu ir 
mirtinai išgąsdins senąjį Vienį. Jei viskas priklauso nuo kažkokio 
slapto ginklo, tai Fondas lygiai taip pat sėkmingai gali susisprog- 
dinti ir tuo būdu išvengti nežinomybės agonijos. 

- Tokiu atveju, - tarė Orsis, skubiai keisdamas temą, - iškyla 
klausimas: kiek laiko mums liko? A, Bortai? 

- Aišku, šis klausimas dabar svarbiausias, tačiau ko jūs taip į 
mane žiūrite? Aš nežinau. Anakreono spauda niekada net neužsi- 
mena apie Fondą. Dabar ji mirgėte mirga žinutėmis apie būsimas 
iškilmes ir nieko daugiau. Juk po savaitės Leopoldas sulauks 
pilnametystės. 

- Tada mes dar turime keletą mėnesių. - Pirmąsyk per visą 
vakarą Valtas šyptelėjo. - Tai mums duoda laiko... 

- Kurgi ne, - nekantriai burbtelėjo Bortas. - Aš jums jau sakiau, 
kad karalius - tai dievas. Negi jūs manote, kad jam dar reikės 
suorganizuoti propagandinę kampaniją ir įkvėpti savo liaudžiai 

kovos dvasią? Nejau jums atrodo, kad jis, norėdamas sukurstyti 
pigias emocijas, turės apkaltinti mus agresija? Kai ateis laikas 
smogti, Leopoldas įsakys ir žmonės puls į mūšį. Viskas labai 
paprasta. Tiesiog velniška sistema. Dievo neklausinėjama. Kiek 
suprantu, įsakyti jis gali nors ir rytoj. Galėsite iš jo įsako lapelio 
susisukti suktinę ir užsirūkyti. 

Vienu metu pratrūko lavina balsų. Sermakas beldė į stalą, 
prašydamas tylos. Tuo momentu atsivėrė durys ir įžengė Levis 
Norastas. Jis pasipurtė, nukratydamas nuo palto sniegą. 

- Jūs tik pažiūrėkit! - sušuko jis sviesdamas ant stalo sniegais 
apžirusį laikraštį. - Videonaujienų laidos apie tai tik ir teklykia. 

Laikraštį išskleidė, virš jo palinko penkios galvos. 

- Didysis Kosmose! Jis skrenda į Anakreoną! Jis skrenda į 
Anakrconą! - sušnabždėjo Sermakas. 

- Išdavystė! - suspiegė Tarkis, pagautas netikėto jaudulio. - 
Velniai mane griebtų, Valtas buvo teisus. Jis mus pardavė, o dabar 
skrenda atsiimti savo užmokesčio. 

Sermakas atsistojo. 

- Dabar mes neturime kito kelio. Rytoj pat pareikalausiu, kad 
Taryba pareikštų Hardinui nepasitikėjimą. O jeigu nepavyks... 

Snigti liovėsi, tačiau visą žemę jau spėjo padengti storas sniego 
sluoksnis, per kurį vargais negalais pūškavo tuščiomis gatvėmis 
slenkantis žemas automobilis. Šėma prabundančios rūškanos 
dienos šviesa buvo šalta ne tik poetine, bet ir tiesiogine to žodžio 
prasme, todėl net ir tokiu audringų Fondo politinio gyvenimo 
laikotarpiu nei Veiksmo partijos, nei Hardino šalininkai nebuvo 
tiek įsikarščiavę, kad pultų kažką daryti tokioj ankstybėj. 

Johanas Li buvo nepatenkintas ir bambėjo vis garsiau: 

- Negražiai atrodys, Hardinai. Jie pradės kalbėti, kad tu pasprukai. 

- Tegul sako, ką tik nori. Man reikia į Anakreoną ir aš noriu ten 
pakliūti, išvengdamas bereikalingo vargo. Liaukis, Li. 

Hardinas atsilošė minkštoje sėdynėje ir pajuto lengvą virpuliu- 
ką. Gerai šildomoje mašinoje šalta nebuvo, tačiau apsnigto pasau- 
lio vaizdas, tegul ir už lango, skleidė šaltį, ir jį tai erzino. 

- Kada nors prie progos, - susimąstęs tarė jis, - reikės imtis 
Terminuso klimato kondicionavimo. Visiškai įmanomas dalykas. 

- Visų pirma, - atsiliepė Li, - norėčiau, kad būtų sutvarkyta kai 
kas kita. Pavyzdžiui, ką tu pasakytum apie Sermako kondicionavi- 
mą? Puiki sausa kamera, kurioje ištisus metus temperatūra dvide- 
šimt penki laipsniai, būtų jam kaip sykis. 

- Tada man tikrai prireiktų asmens sargybinių, - pasakė Hardi- 
nas. - Ir ne tik šitų dviejų. 

Jis mostelėjo į du tvirtai sudėtus Li komandos bernužėlius, 
įsitaisiusius priekyje, greta vairuotojo. Abiejų akys įsmeigtos į 
tuščias gatves, rankos gniaužia atominius blasterius. 

- Nori sukelti pilietinį karą? 

- Aš? Šiame lauže yra ir daugiau žarijų, užtektų tik truputį 
pamaišyti ir plykstelėtų liepsna. Jei nori, galiu išvardinti. - Li 
pradėjo lenkti savo striukus pirštus. - Pirma, Sermakas vakar užvirė 
košę Miesto taryboje reikalaudamas, kad atsistatydintum. 

- Jis turėjo tokią teisę, - šaltai atsakė Hardinas. - Be to, jo 
pasiūlymą atmetė: 206 balsai prieš, 184 - už. 

- Teisingai. Dvidešimt dviejų balsų persvara, o mes tikėjomės 
bent šešių dešimčių. Nebandyk neigti: juk tikėjaisi. 

- Padėtis buvo rizikinga, - sutiko Hardinas. 

- Gerai. Antra, po balsavimo penkiasdešimt devyni Veiksmo 
partijos nariai pasišiaušė ir išėjo iš Tarybos salės. - Hardinas tylėjo, 
o Li tęsė: - Pagaliau trečia. Prieš išeidamas Sermakas subliuvo, kad 
tu išdavikas, kad dabar skuodi į Anakreoną atsiimti savo trisdešim- 
ties sidabrinių, kad Tarybos dauguma, atsisakiusi balsuoti už 
nepasitikėjimą, taip pat įsipainiojusi į išdavystę ir kad jų partija 
pavadinta Veiksmo partija ne šiaip sau. Į ką tai panašu? 

- Atrodo, gresia nemalonumai. 

- O dabar tu sprunki paryčiais it nusikaltėlis. Tu turi su jais 
susitikti, Hardinai, ir, jei reikės, paskelbti nepaprastąją padėtį, 
prisiekiu Kosmosu! : 

- Smurtas - paskutinioji... 

- „ Nekompetentingųjų priemonė. Plepalai! 

- Gerai. Pamatysim. O dabar, Li, paklausyk manęs atidžiai. Aną 
kartą Laiko Saugykla atsivėrė, sukakus lygiai penkiasdešimčiai 
metų nuo Fondo įkūrimo, pasirodė Hario Seldono atvaizdas ir 
pirmąsyk mums bent kiek paaiškino, kas iš tikrųjų vyksta. 

- Prisimenu, - Li linktelėjo, jo lūpomis perbėgo nostalgiškos 
šypsenos šešėlis. - Tai buvo tą pačią dieną, kai mes paėmėm 
valdžią. 

- Teisingai. Tai buvo pirmoji mūsų didžioji krizė. O dabar 
antroji. Po trijų savaičių bus lygiai aštuoniasdešimt metų nuo 
Fondo įkūrimo. Ar tau neatrodo, kad čia glūdi kažkokia prasmė? 

- Manai, kad jis vėl pasirodys? 

- Aš nebaigiau. Seldonas neužsiminė, kad vėl pasirodys, tačiau 
tai jo plano dalis. Jis visada kaip įmanydamas stengėsi neparodyti, 
kas mūsų laukia ateityje. Taip pat neįmanoma pasakyti, ar radžio 
laikrodis užprogramuotas atidaryti Saugyklą dar kartą. Galimas 
dalykas, išardę Saugyklą, ką nors sužinotume, bet gal ji užprogra- 
muota susinaikinti, jei kas bandys tai padaryti. Dėl viso pikto aš 
ten nueidavau per kiekvieną sukaktį, nuo pat pirmojo jo pasirody- 
mo. Jo niekada nebuvo, tačiau juk po anų laikų mes dabar 
pirmąsyk atsidūrėme tikroje krizėje. 

- Tada jis pasirodys. 

- Gali būti. Aš nežinau. Tačiau štai kur esmė. Šiandieniniame 
Tarybos posėdyje, vos tik bus paskelbta, kad aš išskridau į Anak- 
reoną, pranešk, kad kovo keturioliktąją vėl pasirodys Hario Seldo- 
no atvaizdas ir kad tai susiję su itin svarbiu pranešimu apie mūsų 
neseniai sėkmingai įveiktą krizę. Tai labai svarbu, Li. Daugiau 
nieko nesakyk, kiek jie beklausinėtų. 

Li išpūtė akis. 

- Ir jie patikės? 

- Nesvarbu. Jie sumiš, o kaip tik to aš ir noriu. Spėliodami, ar 
tai tiesa ir ko aš siekiu, jeigu yra ne taip, jie nuspręs atidėti savo 
veiksmus iki kovo keturioliktosios. O aš grįšiu dar gerokai prieš tai. 

Li neatrodė įtikintas. 

- Tačiau sakyti “sėkmingai įveikta"... Tai sukčiavimas. 

- Ir labai meistriškas. Štai ir kosminis uostas. 

Laukiantis erdvėlaivis rūsčiai dūlavo prieblandoje. Hardinas 
per sniegą nuklampojo link jo, sustojo prie atviro liuko, pasisuko 
ir ištiesė ranką. 

- Lik sveikas, Li. Nemalonu man tave palikti šiame įkaitusiame 
pragare, tačiau daugiau neturiu kuo pasitikėti. Laikykis toliau nuo 
ugnies. Ž 

- Nesijaudink. Pragare ir be jos pakankamai karšta. Vykdysiu 
tavo nurodymus. 

Li atsitraukė, šliuzo liukas užsidarė. 

Salvoras Hardinas ne iškart pasuko į Anakreono planetą, kuri 
davė vardą visai karalystei. Jis atskrido tik likus vienai dienai iki 
karūnavimo iškilmių, prieš tai pabuvojęs aštuoniose didesnėse 
karalystės žvaigždžių sistemose, kuriose užtrukdavo tik tiek, kiek 
reikėjo pokalbiams su vietiniais Fondo atstovais. 

Kelionės pabaigoje jis jautėsi priblokštas, suvokęs karalystės 
neaprėpiamumą. Ji tebuvo menka skeveldra, dėmelė, palyginus 
su Galaktinės Imperijos platybėmis, beveik nesuvokiamomis žmo- 
gaus protui, kurios dalimi Anakreonas kadaise buvo. Tačiau 
Žmogui, įpratusiam mąstyti vienos retai gyvenamos planetos mas- 
tais, Anakreono karalystė, jos dydis ir žmonių gausa buvo stulbi- 
nantys. 

Jos ribos beveik sutapo su senosios Anakreono prefektūros 
ribomis. Karalystei priklausė dvidešimt penkios žvaigždžių siste- 
mos; šešiose iš jų buvo daugiau negu viena gyvenama planeta. 
Devyniolika milijardų gyventojų - tai kur kas mažiau, negu čia 
gyveno Imperijos klestėjimo laikais, tačiau jų skaičius nepaliauja- 
mai didėjo Fondo skatinamo mokslo progreso dėka. 

Tik dabar Hardiną iš tikrųjų sukrėtė jiems tekusios užduoties 
didybė. Per trisdešimt metų tik sostinės planeta buvo visiškai 

aprūpinta energija. Išorinėse provincijose dar buvo didžiulių 
plotų, kuriuose atominės energetikos dar neatkūrė. Tačiau net ir 
toks progresas, koks jis buvo dabar, būtų neįmanomas, jeigu ne 
išlikusi tinkama naudojimui technika, jos likučiai, nesunaikinti 
galingo Imperijos atoslūgio metu. 

Kai Hardinas išlipo sostinės planetoje, paaiškėjo, kad norma- 
lus, kasdieniškas darbas joje visiškai nutrūkęs. Karinėse planetose 
taip pat buvo švenčiama, tačiau čia, Anakreone, visi be išimties 
dalyvavo beveik pagoniškuose ritualuose, vainikuojančiuose jų 
dievo ir valdovo Leopoldo pilnametystę. 

Hardinui pavyko išplėšti tik pusvalandį iš nusigalavusio ir 
užguito Verisovo, po kurio jo pasiuntinys turėjo dumti į šventyklą 
vadovauti dar vienoms iškilmėms. Tačiau tas pusvalandis bendra- 
vimo buvo labai vaisingas, ir Hardinas ruošėsi vakariniam fejerver- 
kui puikiausiai nusiteikęs. 

Tiesą sakant, jis dalyvavo kaip pašalinis stebėtojas, nes jo nė 
kiek nežavėjo perspektyva veltis į visokiausius religinius ritualus, 
kurių tikrai nebūtų išvengęs, jei paaiškėtų, kas jis toks. Todėl, kai 
rūmų pokylių salę užplūdo susijaudinusi, išsipusčiusi aukščiau- 
siosios aristokratijos minia, jis pasijuto priremtas prie sienos. 
Hardino beveik, o gal ir visiškai, niekas nepastebėjo. 

Jį pristatė Leopoldui, kaip vieną iš svečių, laukusių ilgoje 
eilėje, ir tai pakankamai iš tolo, kadangi karalius stovėjo didingoj 
vienatvėj, apgaubtas mirtinų radioaktyvios auros spindulių. Ma- 
žiau nei po valandos jis užims savo vietą masyviame soste iš radžio 
ir iridžio lydinio, papuoštame auksiniais ornamentais ir brangiai- 
siais akmenimis. Tada sostas didingai pakils į orą, lėtai nuplauks 
virš grindų ir pakibs priešais didįjį langą, per kurį minių minios 
prastuomenės galės išvysti savąjį viešpatį ir pagauti ekstazės šaukti 
beveik iki sąmonės netekimo. Sostas nebūtų buvęs toks masyvus, 
jeigu ne jame įtaisytas atominis varikliukas. 

Buvo jau po vienuoliktos. Hardinas pasimuistė ir pasistiebė, 
kad geriau matytų. Jis užgniaužė impulsyvų norą užlipti ant kėdės. 
Tada jis pamatė per minią artyn besiiriantį Vienį ir nusiramino. 

Vienis stūmėsi į priekį labai pamažu. Beveik kas žingsnis jam 
tekdavo tarstelėti malonų sakinėlį kokiam nors garbiam aristokra- 
tui, kurio senelis padėjo Leopoldo seneliui užgrobti karalystę ir už 
tai buvo apdovanotas kunigaikščio titulu. 

Galų gale jis atsikratė paskutiniojo munduruoto dvariškio ir 
prisiyrė iki Hardino. Jo šypsena pavirto kreiva grimasa, o jo juodos 
akys po vešliais antakiais spinduliavo pasitenkinimu. 

„Mano mielasis Hardinai, - tarė jis žemu balsu, - jums, be abejo, 
tenka nuobodžiauti, nes atsisakėte prisistatyti, kas iš tikrųjų esate. 

- Man nenuobodu, jūsų šviesybe. Visa tai be galo įdomu. Žinia, 
Terminuse mūsų nelepina panašiais reginiais. 

- Be abejonės. Tačiau ar jūs nenorėtumėte užeiti į mano 
asmeninius apartamentus, kur mes galėtume pasikalbėti kur kas 
ilgiau ir žymiai ramesnėje aplinkoje? 

- Suprantama. 

Petys petin jie pakilo laiptais, ir ne viena našlaujanti kunigaikš- 
tienė pakėlė savo lornetus susidomėjusi, koks gi ten paprastai 
apsirengęs ir visiškai neypatingos išvaizdos svetimšalis buvo apdo- 
vanotas tokia garbe: pabendrauti su princu regentu. 

Vienio apartamentuose Hardinas lengviau atsikvėpė, patogiau 
įsitaisė ir, sumutmėjęs padėką, priėmė taurę gėrimo iš paties 
regento rankų. 

- Lokrio vynas, Hardinai, - tarė Vienis, - iš karališkojo rūsio. 
Neblogas dalykėlis - dviejų šimtų metų senumo. Padėtas ten 
dešimt metų prieš Zeono sukilimą. 

- Tikrai karališkas gėrimas, - mandagiai sutiko Hardinas. - Į | 
Leopoldo Pirmojo, Anakrėono karaliaus, sveikatą! 

Jie išgėrė, o po pauzės Vienis meilikaujančiu balsu pridūrė: 

- Kuris greitai taps Periferijos imperatoriumi, o gal ir ne vien 
Periferijos. Kas žino, gal išauš diena, kai Galaktika vėl bus suvie- 
nyta? 

- Be abejo. Ir tai padarys Anakreonas? 

- Kodėl gi ne? Padedami Fondo, mes pasieksime neginčijamai 
aukštesnį mokslo lygį negu visa likusi Periferijos dalis. 

Hardinas padėjo tuščią taurę ir tarė: 

- Taip, teisybė, tiktai Fondas, žinoma, ir toliau ketina padėti bet 
kuriai valstybei, kuri kreipiasi į jį prašydama mokslinės paramos. 
Mūsų vyriausybė turi sekti tais kilniais idealais bei aukštais mora- 
liniais principais, kuriuos mums nurodė mūsų įkūrėjas Haris 
Seldonas, taigi mes negalime teikti kam nors pirmenybės. Čia jau 
nieko nepadarysi, jūsų šviesybe. 

Vienio šypsena pasidarė dar platesnė. 

- Galaktikos Dvasia, kalbant populiariu žargonu, padeda tiems, 
kurie patys sau padeda. Aš puikiausiai suprantu, kad šiaip sau 
Fondas nė už ką nebūtų sutikęs bendradarbiauti. 

- Nepasakyčiau. Juk mes jums suremontavome Imperijos krei- 
serį, nors mano Navigacijos taryba ir norėjo jį gauti mokslo 
tikslams. 

Regentas ironiškai pakartojo paskutiniuosius žodžius: 

- Mokslo tikslams! Taip! Tačiau jūs niekada jo nebūtumėte 
taisę, jeigu aš nebūčiau pagrasinęs karu. 

Hardinas padarė nepritarimo gestą: 

- Nežinau. 

- Užtat aš žinau. Ir tokia grėsmė buvo visą laiką. 

- Ir tebėra? : 

- Dabar jau per vėlu kalbėti apie grasinimus. - Vienis metė greitą 
žvilgsnį į laikrodį ant rašomojo stalo. - Paklausykit, Hardinai, jūs 
jau kartą lankėtės Anakreone. Tada buvote dar jaunas. Abu mes 
tada buvom jauni. Bet net ir tada mūsų pažiūros visiškai skyrėsi. 
Jūs, taip sakant, taikus žmogus, ar ne? 

- Manau, kad taip. Ar bent jau laikau smurtą neekonomiška 


priemone tikslui pasiekti. Visada yra veiksmingesnių priemonių, 


nors dėl to kartais tenka eiti aplinkiniais keliais. 

- Taip, esu girdėjęs tą jūsų garsiąją mintį: “Smurtas - paskutinio- 
ji nekompetentingųjų priemonė". Ir vis dėlto, - regentas išsiblaš- 
kęs pasikrapštė ausį, - aš nepavadinčiau savęs visiškai nekompe- 
tentingu. 

Hardinas mandagiai linktelėjo, bet nieko nepasakė. 

- Nepaisant to, - tęsė Vienis, - aš visada buvau tiesaus veikimo 
šalininkas. Aš visada stengiuosi nusibrėžti tiesią liniją iki tikslo ir 
sekti ja. Šitaip aš daug pasiekiau ir tikiuosi pasiekti dar daugiau. 

- Žinau, - nutraukė Hardinas. - Esu įsitikinęs, kad brėžiate labai 
tiesų kelią į sostą - sau ir savo vaikams, ypač jei prisiminsime tokią 
tragišką karaliaus tėvo, jūsų brolio, mirtį bei silpną paties karaliaus 
sveikatą. Juk jo sveikata tikrai nekokia, ar ne? 

Vienis susiraukė nuo tokių užuominų, jo balsas pasidarė 
šaltesnis. 

- Būtų labai patartina, Hardinai, vengti tam tikrų temų. Matyt, 
jūs nusprendėte, kad, kaip Terminuso meras, turite teisę... 
neapgalvotoms pastaboms. Jei taip, siūlyčiau pakeisti savo nuos- 
tatą. Manęs neišgąsdinsite žodžiais. Mano gyvenimo nuostata - 
sunkumai nugalimi, jeigu veikiama ryžtingai, o aš dar niekada 
nesu traukęsis. 

- Neabejoju. O nuo kokio būtent sunkumo jūs neketinate 
trauktis dabar? 

- Ta problema, Hardinai, tai įtikinti Fondą bendradarbiauti. 
Jūsų taikingoji politika privertė jus padaryti keletą šiurkščių klai- 
dų, mat neįvertinote savo priešininkų drąsos. Niekas taip nebijo 
veikti atvirai, kaip jūs. 

- Pavyzdžiui? - paklausė Hardinas. 

- Pavyzdžiui, jūs atvykote į Anakreoną vienas ir vienas ėjote su 
manimi. 

Hardinas jį nužvelgė nuo galvos iki kojų. 

- Ir kas gi čia tokio? 

- Nieko, - atsakė regentas, - išskyrus tai, kad už durų stovi penki 
sargybiniai, kurie puikiai ginkluoti ir pasiruošę šaudyti. Nemanau, 
kad jūs iš čia išeisite, Hardinai. 

Meras kilstelėjo antakius. 

- Man nėraypatingo reikalo eiti dabar. Negi jūs tikrai taip manęs 
bijote? 

- Nė kiek. Bet gal šitai jus įtikins, kad mano ketinimai rimti. 
Pavadinkime tai jėgos demonstravimu. 

- Vadinkit, kaip tik jums patinka, - abejingai tarė Hardinas. - Šis 
incidentas nė kiek manęs nesutrikdys, nesvarbu, kaip jūs jį bepa- 
vadintumėte. 
padarėte ir kitą klaidą, Hardinai, žymiai rimtesnę. Atrodo, kad 
Terminuso planeta visiškai beginklė. 

- Savaime suprantama. Ko mes turėtume bijoti? Mes neužgau- 
name niekieno interesų ir padedame vienodai visiems. 

- O likdami beginkliai, - tęsė Vienis, - jūs maloningai padėjote 
apsiginkluoti mums, ypač nusipelnydami kuriant mūsų galingą 
laivyną. Laivyną, kuris, gavęs iš jūsų Imperijos kreiserį, tapo 
visiškai nenugalimas. 

- Jūsų šviesybe, jūs tuščiai gaištate laiką, - Hardinas sujudėjo 
tarsi norėdamas atsistoti. - Jeigu jūs norite paskelbti karą ir apie tai 
informuojate, jūs turite leisti man tuojau pat susisiekti su savo 

| vyriausybe. . 

- Sėskitės, Hardinai. Aš neskelbiu karo ir jūs negalėsite susisiek- 
ti su savo vyriausybe. Kai karas prasidės - prasidės, Hardinai, o ne 
bus paskelbtas, - Fondą apie tai informuos Anakreono laivyno 
atominės salvės. Laivyno, kuriam vadovauja mano sūnus, esantis 
Aagmane “Vienis", buvusiame imperatoriškojo laivyno kreiseryje. 

Hardinas susiraukė. 

- Kada visa tai bus? 

- Jei jus tai tikrai domina, tai Anakreono laivai išskrido lygiai 
prieš penkiolika minučių, vienuoliktą valandą. O pirmasis šūvis 
bus paleistas, vos tik ekranuose pasirodys Terminusas, tai yra rytoj 
apie pusiaudienį. Galite laikyti save karo belaisviu. 

- Būtent juo aš save ir laikau, jūsų šviesybe, - pasakė Hardinas 
Gar labiau apsiniaukdamas. - Tačiau aš jaučiuosi nusivylęs. 

Vienis paniekinamai krenkštelėjo. 

- Ir viskas? 2 

- Taip. Aš maniau, kad karūnavimo momentas, pusiaunaktis, 
pats suprantate, bus pats tinkamiausias laikas išskristi jūsų laivy- 
aui. Pasirodo, jūs panorote pradėti karą, kol dar esate regentas. Vis 
clto pusiaunaktį būtų buvę žymiai dramatiškiau. 

Regentas išsprogino akis. 

- Didysis Kosmose! Apie ką jūs kalbate? 

- Negi nesuprantate? - švelniai paklausė Hardinas. - Savo 
atsakomąjį smūgį aš paruošiau vidurnakčiui. 

Vienis pašoko nuo krėslo. 

- Nepūskite man miglos į akis. Nėra jokio atsakomojo smūgio. 
Jeigu jūs tikitės kitų karalysčių paramos, pamirškite tai. Jų laivynai, 
net visi kartu sudėti, neprilygsta mūsiškiui. 

. Žinau. Neketinu paleisti nė vieno šūvio. Tiesiog prieš savaitę 

„buvo pranešta, kad šiąnakt, vidurnaktį, Anakreono planeta atjun- 
giama. 

- Atjungiama? 

- Taip. Jeigu nesuprantate, galiu paaiškinti, kad sustreikuos visi 
Anakreono žyniai, jeigu aš neduosiu įsakymo to nedaryti. O šito | 
įsakyti aš jiems negaliu, nes esu paliktas be ryšio priemonių, bet 
net ir jas turėdamas nė negalvočiau atšaukti savo įsakymo. 

Jis pasilenkė pirmyn ir staiga pagyvėjusiu balsu pridūrė: 

- Ar suprantate, jūsų šviesybe, kad užpulti Fondą - pati baisiau- 
sia šventvagystė, kokia tik gali būti. 

Buvo matyti, kad Vienis tik vargais negalais tvardosi. 

- Nekalbėkite niekų, Hardinai, Palikite juos prasčiokams. 

. Mano mielasis Vieni, o kam kitam, jūsų manymu, jie skirti? * 
Manau, kad pastarąjį pusvalandį kiekvienoje Anakreono šventyk- 
loje minios prasčiokų klausosi žynių, kurie kalba jiems būtent apie 
tai. Nėr Anakreone tokio vyro ar moters, kurie nežinotų, kad jų 
vyriausybė visiškai be pagrindo klastingai užpuolė jų religijos 
centrą. Tačiau iki vidurnakčio liko keturios minutės. Patarčiau 
jums nusileisti į pokylių salę, kad viską pamatytumėte savo akimis. 
O aš saugiai pabūsiu čia su penkiais sargybiniais už durų. 

Jis atsilošė krėsle, įsipylė sau dar taurę Lokrio vyno ir visiš 
abejingai įsistebeilijo į lubas. 

Vienis, drebindamas orą riebiausiais keiksmais, išrūko pr 
duris. ž 

Aristokratai, susirinkę pokylių salėje, pritilo, pradėjus laisvin 
kelią sostui. Leopoldas jau sėdėjo savo vietoje, stipriai įsitvėręs 

atramas, aukštai pakelta galva ir lediniu veidu. Didžiuliai sietynai 
pritemo, ir įvairiaspalvėse šviesose, skleidžiamose atominių lem- 
pučių, prisagstytų lubose, dar ryškiau švytėjo karališkoji aura, 
kylanti aukštai virš jo galvos ir sudaranti spindinčią karūną. 

Vienis sustojo ant laiptų. Jo niekas nepastebėjo - visų akys buvo 
įsmeigtos į sostą. Jis sugniaužė kumščius ir pasiliko savo vietoje - 
Hardinas neišprovokuos jo prikrėsti kvailysčių. 

Staiga sostas suvirpėjo, be garso atitrūko nuo grindų ir nuplau- 
kė. Virš pakylos, paskui laipteliais žemyn, po to horizontaliai per 
šešis colius nuo žemės ir pasuko prie didžiulio atviro lango. 

Skambant žemiems varpo dūžiams, skelbiantiems vidurnaktį, 
sostas sustojo priešais langą ir... karaliaus aura užgeso. 

Akimirksniui karalius sustingo, veidas iš nuostabos persikrei- 
pė. Be švytinčios auros jis pasirodė visai kaip paprasto mirtingojo. 
Paskui sostas susvyravo, smuko per visus -šešis colius žemyn ir 
griausmingai trenkėsi į grindis. Tuo pat metu visos šviesos namuo- 
se užgeso. 3 

Per riksmus ir sumaištį pasigirdo garsus Vienio baubimas: 

- Atneškit fakelus! Atneškit fakelus! 

Jis švaistėsi alkūnėmis į kairę ir į dešinę, skindamasis per minią 
kelią link durų. Besigrumdydami tamsoje, vidun įvirto rūmų 
sargybiniai. 

Kažkokiu būdu į pokylių salę vis dėlto įnešė fakelūs, tuos 
pačius, kurie buvo skirti gigantiškai eisenai, turėjusiai po karūna- 
vimo patraukti miesto gatvėmis. 

Salėje knibždėte knibždėjo sargybiniai su fakelais, skleidžian- 
Čiais žydrą, žalią ir raudoną šviesą. Keista šviesa krito ant sumišu- 
sių, išsigandusių veidų. 

- Nieko blogo neatsitiko, - suriko Vienis. - Būkite savo vietose. 
Po akimirkos energija vėl atsiras. 

Jis kreipėsi į apsaugos karininką, kuris lyg suakmenėjęs stovėjo 
greta: ž 

- Kas yra, kapitone? 

- Jūsų šviesybe, - išpylė šis, - rūmus apsupo miesto gyventojai. 

- Ko jiems reikia? - suurzgė Vienis. 

- Jiems vadovauja žynys. Jį pažino - tai didysis žynys Polis 
Verisovas. Jis reikalauja, kad tuojau pat būtų paleistas meras 
Salvoras Hardinas ir nutrauktas karas prieš Fondą. 

Tai buvo pasakyta oficialiu karišku tonu, tačiau karininko akys 
neramiai bėgiojo. 

- Jei kuris nors iš tos gaujos pabandys lįsti pro rūmų vartus, 
nukepkit vietoj! - suriaumojo Vienis. - Daugiau kol kas nieko. 
Tegul sau skalija! Rytoj su jais atsiskaitysim. 

Išdalino fakelus ir salėje vėl pasidarė šviesu. Vienis puolė prie 
sosto, dar tebestovinčio priešais langą ir privertė priblokštą, 
vaikišku veidu Leopoldą atsistoti. 

- Eime. 

Jis žvilgtelėjo pro langą. Miestas skendėjo neįžvelgiamoj tam- 
soj. Apačioj girdėjosi kimūs, sumišę minios šūksniai. Tiktai dešinė- 
je, kur buvo Argolido šventykla, degė ryški šviesa. Jis piktai 
nusikeikė ir nusitempė karalių šalin. R 

Vienis įpuolė į savo kambarį, o jam iš paskos - visi penki 
sargybiniai. Įkandin spūdino Leopoldas, plačiai išplėtęs akis ir 
praradęs žadą. 

- Hardinai, - sugargaliavo Vienis, - jūs žaidžiate su jėgomis, 
kurios jums per stiprios. : 

Meras neparodė nė menkiausio susidomėjimo. Jis ramiai sėdė- 
jo savo krėsle ir ironiškai šypsojosi, O greta perlamutrinę šviesą 
skleidė atominė lempelė. 

- Labas rytas, jūsų didenybe, - tarė jis Leopoldui. - Sveikinu 
sulaukusį karūnavimo. 

- Hardinai, - vėl sukliko Vienis, - įsakykit savo žyniams grįžti prie 
darbo. 

Hardinas nužvelgė jį šaltu žvilgsniu. 

- Pabandykite įsakyti pats, Vieni, tada ir pažiūrėsim, kuris čia 
žaidžia su pernelyg galingomis jėgomis. Šiuo momentu Anakreo- 
ne nesisuka nė vienas ratas. Niekur, išskyrus šventyklas, nedega 
šviesos. Niekur, išskyrus šventyklas, nebėga nė lašas vandens. Toj 
planetos pusėj, kurioje dabar žiema, neišskiriama nė viena šilu- 
mos kalorija niekur kitur, vien tik šventyklose. Ligoninės daugiau 
nebepriima pacientų. Elektrinės neveikia. Visi laivai prikaustyti 

prie žemės. Jeigu jums tai nepatinka, Vieni, galite įsakyti žyniams 
vėl imtis darbo. O aš to daryti nenoriu. 

- Prisiekiu Kosmosu, Hardinai, aš taip ir padarysiu. Jeigu dėl to 
reikės atskleisti kortas, ką gi, tebūnie. Pažiūrėsim, ar atsilaikys jūsų 
žyniai prieš armiją. Šiąnakt visas planetos šventyklas pradės kont- 
roliuoti kariškiai. Ė 

- Labai puiku, tiktai kaip jūs ketinate įsakinėti? Neveikia nė 
viena planetos ryšių linija. Jums taip pat paaiškės, kad neveikia nei 
radijas, nei televizija, nei ultrabanginis ryšys. Faktiškai vienintelė 
šioje planetoje veikianti ryšio priemonė, žinoma, neskaitant tų, 
kurios šventyklose, yra hipervizorius čia, šiame kambaryje, tačiau 
aš jį nustačiau taip, kad jis veiktų tik kaip imtuvas. 

Vienis sunkiai gaudė kvapą, o Hardinas kalbėjo toliau: 

- Jeigu norite, galite įsakyti kariškiams įsiveržti į Argolido 
šventyklą - ji juk visai prie pat rūmų - ir, pasinaudoję ultrabanginiu 
ryšiu, susisiekti su kitais planetos rajonais. Tačiau jeigu jūs taip 
pasielgtumėte, bijau, kad jūsų armiją minia suplėšytų į skutelius, 
kas tada saugotų jūsų rūmus, Vieni? Ir jūsų, Vieni, gyvybes? 

- Mes išsilaikysim, velniai griebtų, - kimiai ištarė Vienis. - 
Išsilaikysim bent vieną dieną. Tegul minia skalija, tegul nėra 
energijos, bet mes išsilaikysim. O kai ateis žinia, tad Terminusas 
užimtas, jūsų mylimi prasčiokai suvoks, kad ta religija tebuvo oro 
pilis. Jie atsikratys jūsų žyniais, nukreips savo pyktį prieš juos. 
Duodu jums laiko iki rytojaus vidurdienio, Hardinai, nes jūs 
galėjote išjungti energijos tiekimą Anakreone, bet jūs negalite 
sustabdyti mano laivyno. - Jo balse pasigirdo piktdžiuga. - Jie 
kelyje, Hardinai, o jų priekyje - didingas kreiseris, kurį jūs pats 
įsakėte sutaisyti. 

- Taip, aš pats įsakiau kreiserį suremontuoti, bet taip, kaip 
norėjau aš, - ramiai atsakė Hardinas. - Sakykite, Vieni, ar esate kada 
nors girdėjęs apie ultrabangų relę? Ne? Matau, kad nesate. Ką gi; 
po poros minučių jūs sužinosite, ką ji gali. 

Jam bekalbant, nušvito hipervizoriaus ekranas ir Hardinas 
patikslino: 

- Ne, po poros sekundžių. Sėskitės, Vieni, ir pasiklausykite. 

Teo Aporatas buvo vienas iš aukščiausiųjų Anakreono žynių. 
Dėl šios priežasties jam buvo suteikta garbė tapti vyriausiuoju 
flagmano “Vienis" žyniu. 

Tačiau svarbu buvo ne tik jo padėtis. Jis puikiai pažinojo laivą 
ir dirbo, tiesiogiai vadovaujamas šventųjų tėvų iš Terminuso, savo 
rankomis padėdamas taisyti laivą. Pagal jų nurodymus jis tvarkė 
variklį, pervyniojo apvijas, remontavo ryšio sistemas, lopė pra- 
muštą korpuso šarvą, tvirtino sijas. Jam netgi leido padėti žiniuo- 
niams iš Fondo, kai buvo montuojamas šventų švenčiausias prie- 
taisas, kokio niekada niekas nenaudojo jokiame laive. Jį specialiai 
laikė šiam nuostabiam gigantiškam kreiseriui. Tai buvo ultraban- 
ginė relė. 

Nenuostabu, kad jis buvo priblokštas sužinojęs, kokia užduo- 
tis laukia šio puikaus laivo. Jis net nenorėjo patikėti Verisovo 
žodžiais, kai šis pasakė, kad laivo tikslas - baisiausia piktadarystė, 
kad jo ginklai nukreipti į didįjį Fondą. Į Terminusą, kuriame jis 
mokėsi jaunystėje, iš kurio sklido visokeriopa palaima. 

Bet dabar, po to, ką jam pasakė admirolas, abejonių neliko. 

Kaip galėjo karalius, dievo palaimintasis, leisti įvykti tokiai 
piktadarystei? Ir iš viso, ar tai buvo karaliaus sprendimas? O gal čia 
to prakeikto regento, Vienio, darbas, apie kurį karalius nieko 
nežinojo? Juk to paties Vienio sūnus prieš penkias minutes jam 
pasakė: 

- Rūpinkitės savo sielomis ir palaiminimais, šventike, O savo 
laivu pasirūpinsiu aš pats. 

Aporatas gudriai šyptelėjo. Jis, žinoma, pasirūpins sielomis ir 
palaiminimais, bet pasirūpins ir prakeikimais. Greitai princas 
Lefkinas kitaip užgiedos. 

"Jis įžengė į ryšių centro salę. Patarnautojas ėjo prieš jį. Du 
budintys karininkai nė nebandė jo sulaikyti. Vyriausiasis laivo 
žynys turėjo teisę įeiti į bet kurią laivo patalpą. 

- Uždarykite duris, - įsakė Aporatas ir pažvelgė į chronometrą. 
Iki dvyliktos valandos liko penkios minutės. Jis gerai apskaičiavo 
laiką. 

Greitais įgudusiais judesiais jis stumtelėjo mažutes svirteles, 
įjungiančias bendrąjį vidaus ryšį. Dabar visame dviejų mylių ilgio 
laive buvo girdimas jo balsas ir matomas atvaizdas. 

- Karališkojo flagmano “Vienis" kareiviai, dėmesio! Kalba jūsų 
laivo žynys. 

Jis žinojo, kad jo balsas aidi visur: nuo laivagalinių atominių 
pabūklų iki navigatorių pulto laivo priekyje. 

- Jūsų laivas, - sušuko jis, - vykdo šventvagystę! Jūms nežinant, 
daroma nuodėmė, dėl kurios kiekvieno siela bus pasmerkta 
amžinam Kosmoso šalčiui! Klausykite! Jūsų vadas ketina skraidinti 
šį laivą į Terminusą, numesti bombas ant to visokeriopų malonių 
šaltinio, kad pajungtų jį savo nuodėmingai valiai. Todėl aš, 
Galaktinės Dvasios vardu, atimu iš jo teisę vadovauti, nes nėra 
tokios teisės ten, kur paniekinamos Galaktinės Dvasios malonės. 
Net pats dieviškasis karalius negali vykdyti savųjų pareigų be 
Dvasios valios. 

Žynio balsas skambėjo vis stipriau ir stipriau. Patarnautojas 
klausėsi jo, apimtas pagarbaus virpulio, o abu kariškiai - stingdami 
iš baimės. 

- O kadangi laivas vykdo šią šėtonišką užduotį, iš jo taip pat 
atimamas Dvasios palaiminimas. 

Jis iškilmingai pakėlė ranką. Priešais tūkstančius ekranų visame 
laive susispietę kareiviai susigūžė nuo didingo savojo žynio 
atvaizdo, kuris bylojo: 

- Galaktikos Dvasios ir jos pranašo Hario Seldono vardu, taip 
pat jo aiškintojų, šventųjų tėvų iš Fondo, vardu, aš prakeikiu šitą 
laivą. Teapanka televizoriai - akys jo. Tesuparalyžiuoja čiuptuvus 
- rankas jo. Teapmiršta pabūklai - kumščiai jo. Tesustoja varikliai 
- širdis jo. Tepraranda žadą ryšių sistemos - balsas jo. Teliaujasi 
ventiliacija - kvėpavimas jo. Te nebūtin nugrimzta šviesos - siela 
jo. Galaktinės Dvasios vardu, tebūnie prakeiktas šitas laivas! 

Sulig paskutiniuoju žodžiu, lygiai vidurnaktį, ranka, esanti už 
daug šviesmečių nuo laivo, Argolido šventykloje, įjungė ultraban- 

ginę relę, kuri akimirksniu, greitesnėmis už šviesą ultrabangomis, 
įjungė kitą relę flagmane “Vienis". 

IR LAIVAS NUMIRĖ! 

Svarbiausias mokslo religijos bruožas - ji yra veiksminga, o jos 
prakeiksmai būna mirtini. 

Aporatas matė, kaip laivą apgaubė tamsa, ir girdėjo, kaip staiga 
nutrūko tolimas hiperatominių variklių gaudesys. Jis nudžiugo ir 
iš savo ilgos tunikos kišenės išsitraukė atominį žibintėlį, kuris 
užliejo visą patalpą perlamutrine šviesa. 2 

Jis pažvelgė žemyn į du kareivius, neabejotinai šaunius vyru- 
kus, kurie dabar suklupo ant kelių, apimti mirtino siaubo. 

- Gelbėkite mūsų sielas, jūsų šventenybe. Mes, vargšai žmonės, 
nieko nežinojome apie savo vado nusikaltimus, - suvapėjo vienas. 

- Eikite paskui mane, - griežtai paliepė Aporatas. - Jūsų sielos 
dar nepražuvusios. 

Laivą užgulusioje tamsoje tvyrojo tirštas, beveik apčiuopiamas 
siaubas, tarsi nuodingi garai besismelkiąs visur. Kur tik ėjo Apora- 
tas su savo šviesos ratu, krintančiu iš žibintėlio, visur knibždėjo 
kareiviai, tiesiantys rankas, bandantys prisiliesti jo tunikos krašto 
ir meldžiantys jį parodyti bent truputį gailestingumo. 

Ir kiekvieną kartą jis atsakydavo: 

- Eikite paskui mane! 

Jis rado princą Lefkiną karininkų patalpose apgraibomis beieš- 
kantį kelio ir garsiais keiksmais reikalaujantį įjungti šviesą. Admi- 
rolas įsmeigė į žynį neapykantos kupiną žvilgsnį. 

- Tai jūs! 

Žydras akis Lefkinas paveldėjo iš motinos, tačiau kumpa nosis 
ir žvairumas liudijo jį esant Vienio sūnumi. 

- Ką reiškia jūsų išdavikiški veiksmai? Grąžinkite laivui energiją. 
Čia aš vadovauju! 

- Jau nebe, - niūriai atsakė Aporatas. 

Lefkinas sužvėrėjusiu žvilgsniu apsidairė. 

- Griebkite šitą žmogų! Areštuokite jį, kitaip aš kiekvieną, kuris 
girdi mano balsą, išsiųsiu lauk pro liuką pliką kaip tilviką. 

Jis padarė pauzę, paskui vėl suspiegė: 

- Jums įsako jūsų admirolas! Areštuokite jį! - Galų gale jis 
visiškai neteko galvos. - Jūs leisitės mulkinami šito sukčiaus, šito 
klouno? Negi jūs šliaužiosite prieš religiją, supintą iš debesų ir 
mėnulio spindulių? Šis žmogus apsišaukėlis, o Galaktinė Dvasia, 
apie kurią jis kalba, vien tik vaizduotės žaismas, skirtas... 

Aporatas piktai nutraukė jo tiradą: 

- Čiupkite šventvagį. Klausydami jo, jūs rizikuojate savo sielo- 
mis. 

Tuojau pat kilmingasis admirolas žnektelėjo ant grindų, parb- 
lokštas daugybės kareivių rankų. 

- Paimkite jį ir sekite paskui mane. 

Aporatas pasisuko eiti. Tempdami jam iš paskos Lefkiną, jį sekė 
kareiviai, užtvindę visą koridorių. Aporatas grįžo į ryšių centrą. Čia 
jis įsakė buvusiam vadui sėstis priešais vienintelį veikiantį hipervi- 
zorių. . = 

- Įsakykite likusiems laivams pakeisti kursą ir pasiruošti grįži- 
mui į Anakreoną. 

Lefkinas, suniurkytas, kruvinas, priluptas ir pusiau praradęs 
žadą, įvykdė paliepimą. 

- O dabar, - rūsčiai tęsė Aporatas, - mes ultrabangomis susijun- 
gėme su Anakreonu. Kalbėkite tai, ką jums liepsiu. 

Lefkinas pabandė gestu atsisakyti, tačiau minia, susirinkusi 
tyšių centre ir užtvindžiusi gretimus koridorius, grėsmingai suūžė. 

- Kalbėkite! - paliepė Aporatas. - Pradėkite: “Anakreono laivy- 
nas..." 

Ir Lefkinas pradėjo. 

Kai ekrane pasirodė princo Lefkino atvaizdas, Vienio kambary- 
je viešpatavo mirtina tyla. Tiktai regentas aiktelėjo, išvydęs sukri- 
tusį sūnaus veidą bei sumaitotą uniformą, ir susmuko krėsle. Jo 
veidas persikreipė iš netikėtumo ir siaubo. 

Hardinas klausėsi abejingai, ramiai susidėjęs rankas ant kelių, 
o ką tik karūnuotas karalius susitraukė pačiame tamsiausiame 
kampe, nervingai kramtydamas savo auksu siuvinėtą rankovę. Net 
kareiviai prarado jiems būdingą bereikšmę išraišką. Išsirikiavę 
prie durų su paruoštais blasteriais, jie paslapčiomis žvilgčiojo į 
figūrą ekrane. į 

Lefkinas kalbėjo prisiversdamas, pavargusiu balsu, su dideliais 
pertrūkiais, tarsi jam būtų pasakinėjama ir, beje, nelabai švelniai: 

- Anakreono laivynas... žinodamas savosios misijos pobūdį... ir 
nenorėdamas būti... šventvagystės bendrininku... grįžta į Anak- 
reoną... pateikti šio ultimatumo... nusidėjėliams... kurie mėgino 
panaudoti nešvarią jėgą... prieš Fondą... visų malonių šaltinį... ir 
prieš Galaktinę Dvasią. Nedelsdami nutraukite bet kokius karinius 
veiksmus... prieš tikrąjį tikėjimą... ir suteikite garantijas, kurios 
patenkintų laivyną... atstovaujamą mūsų... šventiko Teo Apora- 
o... kad toks karas niekada ateityje... nebus atnaujintas, - šioje 
vietoje Lefkinas padarė ilgą pauzę, - ir kad buvęs princas regentas 
Vienis... bus sulaikytas... ir stos prieš bažnytinį teismą... už savo 
nusikaltimus. Priešingu atveju karališkasis laivynas... grįžęs į Anak- 
reoną... sulygins rūmus su žeme... ir imsis bet kokių priemonių... 
kokių tiktai prisireiks... kad sunaikintų nusidėjėlių lizdą... ir sielos 
priešų prieglobstį. 

Paskutinioji frazė baigėsi kūkčiojimu ir ekranas užgeso. 

Hardino pirštai greitai šoktelėjo prie atominio žibinto, ir jo 
šviesa ėmė blėsti. Buvęs regentas, karalius ir kareiviai pavirto 
neaiškiais šešėliais. Ir tada pirmąsyk paaiškėjo, kad Hardinas 
apgaubtas auros. 

Ji neturėjo akinančio spindesio - tai buvo karalių privilegija, - 
tačiau nors ir ne tokia ryški, ne tokia įspūdinga, ji buvo kur kas 
veiksmingesnė. 


Hardino balse skambėjo švėlni ironija, kai jis vėl kreipėsi į tą | 


patį Vienį, kuris prieš valandą paskelbė jį karo belaisviu ir prana- 
šavo Terminuso žlugimą, o dabar tebuvo tik apgailėtinas šešėlis - 
sugniuždytas ir tylus. 

- Yra tokia sena pasakėčia, - tarė Hardinas, - galimas dalykas, 
tokia pat sena, kaip ir pati žmonija, kadangi seniausi jos užrašai - 
tai tik dar senesnių užrašų kopijos. Gali būti, ji pasirodys jums 
įdomi. į 

O buvo taip. Arklys turėjo stiprų ir pavojingą priešą, vilką, 
todėl! visą laiką drebėjo dėl savo gyvybės. Galutinai nusiminęs, jis 
nusprendė susirasti stiprų sąjungininką ir kreipėsi į žmogų, 
siūlydamas vienytis ir primindamas, kad vilkas - lygiai taip pat ir 
žmogaus priešas. Žmogus nedvejodamas iškart sutiko ir pasiūlė 
tuojau pat nudobti vilką, jeigu jo naujasis partneris leis jam. 
pasinaudoti savuoju sugebėjimu greitai bėgti. Arklys neprieštara- 
vo ir leidosi žmogaus pabalnojamas. Žmogus taip ir padarė ir, 
pavijęs vilką, jį pribaigė. 

Arklys džiūgaudamas su palengvėjimu padėkojo žmogui ir 
tarė: “Dabar, kai mūsų priešas negyvas, nuimk nuo manęs pakink- 
tus ir balną, grąžink man laisvę". Bet žmogus tik garsiai nusijuokė 
ir atsakė: “Ką tu čia tauziji? Nagi, judinkis, senas kuine!" Ir smarkiai 
kirto jam pentinais per šonus. 3 

Užslinko tyla. Šešėlis, kuris anksčiau buvo Vienis, nejudėjo. 
Hardinas ramiai tęsė: 

- Tikiuosi, jūs įžvelgėte analogiją. Trokšdami amžiams įtvirtinti 
savo valdžią savo pačių liaudžiai, Keturių Karalysčių karaliai pri- 
ėmė mokslo religiją, kuri pavertė juos dievybėmis. Būtent ta 
religija tapo jų pakinktais ir balnu, nes ji atidavė gaivinantį 
atominės energijos kraują į žynių rankas, o žyniai vykdė mūsų - 
įsidėmėkite, mūsų, bet ne jūsų - nurodymus. Jūs užmušėte vilką, 
bet nesugebėjote atsikratyti žmo... 

Vienis pašoko. Prieblandoje jo akys žiojėjo kaip baisios skylės, 
balsas buvo kimus, kalba padrika: 
| - Vis tiek aš tave pribaigsiu. Nepaspruksi. Trūnysi čia. Tegu jie 
mus susprogdina. Viską tegu susprogdina. Bet dvėsi ir tu! Aš tau 
parodysiu!.. Kareiviai! - isteriškai sukliko jis. - Nudėkit šitą šėtoną! 
Šaukit! Šaukit! 

Hardinas pasisuko krėsle veidu į kareivius it nusišypsojo. 
Vienas iš jų nutaikė į Hardiną savo atominį blasterį, bet tuojau pat 

jį nuleido. Kiti net nesukrutėjo. Salvoras Hardinas, Terminuso 
meras, apgaubtas švelnaus švytėjimo, besišypsąs pasitikėjimo 
savimi kupina šypsena, žmogus, prieš kurį į dulkes subiro visa 
Anakreono galybė - toks taikinys buvo ne jų jėgoms, nesvarbu, ką 
beįsakinėtų tas klykiantis maniakas. 

Vienis sukriokė prakeiksmą ir puolė prie artimiausio kareivio. 
Kaip pamišęs išplėšė atominį blasterį jam iš rankų, nutaikė į 
Hardiną, kuris net nekrustelėjo, ir spustelėjo svirtelę. 

Blyškus, nenutrūkstantis spindulys atsimušė į jėgų lauką, ku- 
riuo buvo apsuptas Terminuso meras. Jėgų laukas energiją įsiurbė 
ir neutralizavo. Vienis paspaudė stipriau ir nusikvatojo laukiniu 
juoku. 

Hardinas tebesišypsojo, tiktai jo jėgų lauko aura, absorbuoda- 
ma atominio blasterio energiją, sušvytėjo truputį ryškiau. Savo 
kampe Leopoldas užsidengė akis ir suvaitojo. 

Beviltiškai suklikęs, Vienis pasuko blasterį ir vėl iššovė - ir 
susmuko ant grindų. Galvos nebebuvo. 

Hardinas nusipurtė nuo tokio reginio ir sumurmėjo: 

- Žmogus, kuris ėjo tiesiai iki pat galo. Paskutinioji priemonė! 


9 


Saugykla buvo pilnutėlė žmonių: trūko sėdimų vietų. Trys eilės 
žmonių stovėjo prie galinės sienos. 

Salvoras Hardinas mintyse palygino šį gausų sambūrį su ta 
saujele žmonių, dalyvavusių tada, prieš trisdešimt metų, kai 
pirmąsyk pasirodė Hario Seldono atvaizdas. Tada jie buvo tik 
šešiese: penki seni enciklopedistai, kurių dabar jau nebėra gyvųjų 
tarpe, ir jis pats, jaunas ir beteisis meras. Kaip tik tą dieną jis, 
padedamas Johano Li, išsikovojo savo teises. 

Dabar viskas buvo kitaip. Kitaip visais atžvilgiais. Visi Miesto 
tarybos nariai laukė pasirodant Seldono. Jis pats tebebuvo meras, 
tačiau dabar jau galingas, o po Anakreono sutriuškinimo dar ir be 
galo populiarus. Kai jis grįžo iš Anakreono su žinia apie Vienio 

mirtį ir su nauja sutartimi, pasirašyta kuo draugiškiausiai nusitei- 
kusio Leopoldo, jam nepaprastai entuziastingai buvo išreikštas 
pasitikėjimas. Labai greitai tokios pačios sutartys buvo pasirašytos 
ir su kitomis trimis karalystėmis. Jos suteikė Fondui tokias teises, | 
kad visiems laikams buvo užkirstas kelias bet -okiems bandymams 
užpulti, kaip tai neseniai mėgino Anakreonas. Ta proga visomis | 
Terminuso gatvėmis buvo surengtos eitynės su fakelais. Netgi 
Hario Seldono vardas nebuvo liaupsinamas labiau. 

Hardino lūpos persikreipė. Lygiai taip pat populiarus jis buo 
ir po pirmosios krizės. 

Kitame kambario kampe Sefas Sermakas ir Luisas Bortas karštai 
diskutavo. Atrodo, neseni įvykiai nė kiek jų neatvėsino. Jie balsavo 
už pasitikėjimą Hardinu, pasakė kalbas, kuriose viešai pripažino 
savo klaidas, mandagiai atsiprašė už kai kurias savo pareikštas 
ankstesniuosiuose debatuose frazes, labai delikačiai pateisino 
patys save sakydami, kad jie veikė pagal savo įsitikinimus ir sąžinės 
balsą... ir nedelsdami pradėjo naują kampaniją, palaikančią Veiks- 
mo partiją. . 

Johanas Li palietė jo rankovę ir reikšmingai parodė į laikrodį. 

Hardinas pakėlė galvą. 

- Sveikas, Li. Vis dar tebeširsti? Kas dabar negerai? 

- Jis turi pasirodyti po penkių minučių, ar ne? 

- Manau, kad taip. Praeitą sykį jis pasirodė vidurdienį. 

- O kas bus, jeigu nepasirodys? 

- Tu ketini mane visą gyvenimą persekioti savo bambėjimu? Na, 
nepasirodys, reiškia nepasirodys. 

Li susiraukė ir lėtai papurtė galvą. 

- Jeigu šitas spektaklis žlugs, mes vėl turėsime nemalonumų. Jei 
mūsų neparems Seldonas, Sermakas vėl pradės viską iš naujo. Jis 
jau reikalauja tiesiogiai aneksuoti Keturias Karalystes ir tuojau pat 
išplėsti Fondą, jei reikės, netgi jėga. Jis jau pradėjo naują kampa- 
niją. 2 

- Aš žinau. Ugnies rijikas turi ryti ugnį, net jeigu ją tenka susikurti 
pačiam. O tu, Li, būtinai turi dėl kažko nerimauti, net jeigu pačiam 
reikia atkasti kokią nors tinkamą tam reikalui priežastį. 

Li jau susiruošė kažką atsakyti, bet jam pritrūko kvapo kaip tik 
tuo momentu, kai šviesos pageltonavo ir nublanko. Jis pakėlė 
ranką ir parodė į stiklinį kubą, užėmusį pusę kambario, o paskui, 
garsiai atsidūsėjęs, sudribo į krėslą. 

Hardinas išsitiesė, išvydęs kube išryškėjusią figūrą - žmogų 
invalido vežimėlyje! Jis vienintelis iš čia esančių prisiminė tą dieną 
prieš tris dešimtmečius, kai ši figūra pasirodė pirmąsyk. Tada jis 
buvo jaunas, o atvaizdas - seno žmogaus. Nuo to laiko figūra 
nepasikeitė, o jis pats suseno. 

Žmogus žvelgė tiesiai prieš save, pirštai glostinėjo ant kelių 
gulinčią knygą. 

- Aš esu Haris Seidonas! - balsas buvo senas ir švelnus. 

Kambaryje visi užgniaužė kvapą, o Haris Seldonas visiškai 
paprastu tonu kalbėjo toliau: 

- Štai aš jau antrą kartą pasirodau čia. Suprantama, aš nežinau, 
ar kas nors iš jūsų buvo čia pirmąsyk. Tiesą sakant, savo pojūčių 
pagalba aš negaliu sužinoti, ar čia iš viso kas nors yra, tačiau tai 
nesvarbu. Jeigu jums pavyko sėkmingai įveikti antrąją krizę, jūs 
turite būti čia, kitaip neįmanoma. Jeigu čia nieko nėra, vadinasi, 
antroji krizė pasirodė besanti ne jūsų jėgoms. 

Jis maloniai nusišypsojo. 

- Tačiau aš abejoju, kad būtų taip, 1 nes mano apskaičiavimai 
rodo, jog tikimybė, kad per pirmuosius aštuoniasdešimt metų 
nebus ryškių nukrypimų nuo Plano, lygi devyniasdešimt aštuo- 
niems ir keturioms dešimtosioms procento. 

Pagal mūsų apskaičiavimus, jūs dabar pradėjote dominuoti 
tarp barbariškų valstybių, tiesiogiai supančių Fondą. Jeigu per 
pirmąją krizę jūs atrėmėte juos, pasinaudodami jėgų pusiausvyra, 
tai antrosios metu pasirodėte pranašesni, remdamiesi amžinosio- 
mis dvasinėmis jėgomis. 

Tačiau noriu jus perspėti, kad nepervertintumėte savo jėgų. 
Šiuose įrašuose aš neketinu jums pateikinėti kokios nors informa- 
cijos užbėgdamas įvykiams už akių, tačiau vis dėlto reikėtų pabrėž- 
ti, jog jūs dabar pasiekėte tiktai naują pusiausvyrą. Tiesa, jūsų 
padėtis dėl to žymiai pagerėjo. Dvasinė jėga gali atremti puolimą, 

tačiau atsakomajam smūgiui jos nepakanka, nes neišvengiamai 
stiprėja priešingos galios, vadinamos separatizmu ar nacionaliz- 
mu, kurių dvasinės jėgos negali įveikti. Aš įsitikinęs, kad taip 
kalbėdamas, nepasakau jums nieko naujo. 

Beje, jūs turėtumėte man atleisti, kad kalbu taip miglotai. Aš 
naudojuosi labai apytikrėmis kategorijomis, kadangi niekas iš jūsų 


. neturi pakankamai žinių, kad suprastų sudėtingą psichoistorijos 


simboliką, todėl stengiuosi išsiversti kitaip. 

Šiuo atveju Fondas yra tik pradžioje to kelio, kuris veda į 
Naująją Imperiją. Kaimyninės karalystės pagal gyventojų skaičių ir 
turimus resursus dar gerokai jus pranoksta. Už jų ribų tęsiasi 
bekraštės ir klaidžios barbariškos džiunglės, apimančios visos 
Galaktikos platybes. Jose dar egzistuoja senosios Galaktinės Impe- 
rijos likučiai - nusilpę, yrantys, bet vis dar neįsivaizduojamai 
galingi. S 

Po šių žodžių Haris Seldonas paėmė knygą ir ją atvertė. Jo 
veidas pasidarė iškilmingas. 

- Ir niekada nepamirškite, kad buvo sukurtas dar vienas Fon- 
das, taip pat prieš aštuonis dešimtmečius, tiktai kitame Galaktikos 
pakraštyje, Žvaigždžių Pašalyje. Jūs visada turite prisiminti šį 
dalyką. Ponai, jums prieš akis dar devyni šimtai dvidešimt Plano 
metų. Tai jūsų problema! Spręskite ją! 

“| Jis nuleido žvilgsnį į knygą ir išnyko. Šviesos vėl įsižiebė ryškiau. 
Prasidėjusiame šurmulyje Li palinko prie Hardino ausies: 

- Jis nepasakė, kada vėl pasirodys. 

- Nežinau, tačiau tikiuosi, kad iki to laiko mes jau saugiai ir 
jaukiai gulėsime kapuose! - atsakė Hardinas. 


IV skynRius 


PIRKLIAI 


PIRKIJAI -... ir visada, prieš įvedant Fondo politinę begemoni- 
ją, pirmieji ėjo pirkliai, atkakliai, žingsnispo žingsnio, išnaudoda- 
mi net menkiausią galimybę, kad išplėstų savo įtaką neaprėpia- 
miems Periferijos plotams. Jie galėjo ištisus mėnesius ir metus 
negrįžti į Terminusą; jų laivai dažnai buvo bet kaip sulipdytos 
griuvenos; jų moralės toli gražu nebuvo galima laikyti pavyzdinga; 
jų įžūlumas... 

Šitaip jie sulydė imperiją kur kas patikimiau, negu pseudore- 
liginis despotizmas sutvirtino Keturias Karalystes... 

Apie šiuos nuostabius vienišius pasakojama daugybė legendų. 
Ojiepusiaurimtai, pusiau juokais savo devizu pasirinko vieną iš 
Salvoro Hardino aforizmų: “Niekada neleiskite jūsų moralės sup- 
ratimui kliudyti jums pasielgti teisingai!" Dabarjau sunku pasaky- 
ti, kurios iš tų istorijų tikros, o kurios išgalvotos. Atrodo, nėra 
tokios legendos, kuri nebūtų daugiau ar mažiau išpūsta... 

GALAKTIKOS ENCIKLOPEDIJA 


 Limaras Ponijetis buvo visas muilinas, kai jo imtuvas priėmė 
šaukimo signalą - įrodymas, kad senas banalus pokštas apie 
telefono skambutį ir vonią tebegalioja net tamsioje, rūsčioje 
Galaktikos Periferijos erdvėje. 

Laimė, ši laisvojo pirklio laivo dalis, kuri neužgriozdinta pačio- 
mis įvairiausiomis prekėmis, buvo gana patogiai įrengta. Tarkim, 
dušas (netgi su karštu vandeniu) - jo kabina viso labo už dešimties 
pėdų nuo Valdymo pulto. Ponijetis puikiausiai girdėjo imtuvo 
traškesį. 

Taškydamasis putomis ir keiksmais, jis išlindo iš dušo ir nustatė 
ryšį, o po trijų valandų greta jau skrido dar vienas prekybinis laivas. 

Pro hermetišką tunelį, sujungusį abu laivus, įžengė besivaipantis 
jaunuolis. 
Ponijetis pastūmė jam savo geriausią kėdę, o pats įsitaisė 
sukamoje piloto kėdėje. 
- Ką beveiki, Gormai? - niūriai paklausė jis. - Atrodo, mane 
| vaikaisi nuo paties Terminuso? 
Lesas Gormas išsitraukė cigaretę ir neigiamai pakratė galvą. 
- Aš? To betrūko. Aš tik nelaimėlis, sugebėjęs nusileisti Eliptale 
IV rytojaus dieną po to, kai ten atėjo pašto siunta. Todėl jie mane 
ir išgrūdo paskui tave, kad perduočiau štai šitą. 
| Mažutis spindintis rutuliukas perėjo iš vienų rankų į kitas, o 


Gormas pridėjo: 

- Konfidencialu. Super slapta. Negali būti patikėta subeteriui ir 
taip toliau, ir panašiai. Na, bent jau aš taip supratau. Galų gale čia 
personalinė kapsulė, kurios neimanoma atidaryti niekam kitam, 
tiktai tau. 

Ponijetis rūgščiu veidu tyrinėjo kapsulę. 

- Matau. Tokiose kapsulėse aš dar niekada nesu gavęs gerų 


naujienų. 

Kapsulė jo rankose atsidarė, ir tarsi atleista laikrodžio spyruok- 
lė išsivyniojo plonytė permatoma juostelė. Jis greitai perbėgo 
akimis žinutę. Kai pasiekė juostelės galą, jos pradžia jau buvo 
parudavusi ir susiraukšlėjusi. Per pusantros minutės ji pajuodo ir 
| suskilo į molekules. 

- O, Galaktika! - suvaitojo Ponijetis. 
- Gal aš galėčiau kuo nors padėti? - tyliai paklausė Lesas 
Gormas. - Ar tai per daug slapta? 
| - Galiu tau paskyti. Tu juk priklausai Gildijai. Man reikia skristi 
į Askoną. 

- Tenai? Kodėl? 

- Jie pasodino į kalėjimą pirklį. Bet tai tebūnie tik tarp mūsų. 

Gormo veidas plykstelėjo pykčiu: 

- Pasodino! Bet juk tai prieštarauja Konvencijai. 

- Kišimasis į vietinę politiką. 

- O! Negi jis tikrai tam ryžosi? - Gormas susimąstė. - Kas tas 
pirklys? Gal aš jį pažįstu? 

--Ne! - nukirto Ponijetis. Gormas pastabą suprato ir daugiau 
nebeklausinėjo. 

Ponijetis atsistojo ir piktai įsistebeilijo į apžvalgos ekraną. 
Žvelgdamas į Galaktiką, kuri savo forma priminė balzganą lęšį, jis 
patylom suburbėjo keletą riebių frazių, o paskui garsiai tarė: 

- Velniava prakeikčiausia! Juk mano dar norma neįvykdyta. 

Gormui galvoj prašviesėjo: 

- E, drauguži, Askona gi uždara zona. 

- Teisingai. Askonoje tu net peiliuko neparduosi, o ką ten 
bešnekėti apie kokius nors atominius įtaisus. Man ta norma kaip 
svarstis prie kojos. Ir apskritai - ten lįsti tiesiog savižudybė. 

- O tu negali kaip nors išsisukti? 

Ponijetis išsiblaškęs pakratė galvą. 

- Pažįstu tą vyruką. Negaliu palikti draugo nelaimėje. Ką daryti. 
Aš Galaktinės Dvasios rankose ir turiu drąsiai eiti ten, kur ji mane 
kviečia. 

- Hm, - abejingai numykė Gormas. 

Ponijetis pažvelgė į jį ir nusijuokė: 

- Pamiršau, kad tau neteko skaityti “Dvasios knygos", ar ne? 

- Net negirdėjau apie tokią, - atšovė Gormas. 

- Na, jei būtum studijavęs religiją, būtum girdėjęs. 

- Studijavęs religiją? Ruošęsis į žynius? - Gormas buvo giliai 
sukrėstas. 

- Bijau, kad taip. Tai mano gėdos dėmė ir paslaptis. Tiesa, 
šventiesiems tėvams niekaip nesisekė manęs suvaldyti. Galų gale 
buvau išgrūstas lauk dėl priežasčių, kurios nesutrukdė Fonde 
įsigyti pasaulietinio išsilavinimo. Na, viskas, man metas judintis. O 
kaip tau sekasi vykdyti normą? 

Gormas sumaigė cigaretę ir pasitaisė kepuraitę. 

- Turiu tik likučius. Tačiau ir su jais greit susitvarkysiu. 

- Laimingas žmogus, - niūriai burbtelėjo Ponijetis. 

Kai Lesas Gormas išskrido, jis dar ilgai sėdėjo nejudėdamas, 
paskendęs apmąstymuose. 

Vadinasi, Eskelis Gorovas Askonoje ir dar kalėjime! 

Prasti popieriai! Tiesą sakant, žymiai prastesni, negu galėtų 
pasirodyti. Vienas dalykas buvo parduoti smalsiam jaunikliui 
praskiestą versiją, kad atitrauktum jo dėmesį nuo dalyko esmės. O 
iš tikrųjų viskas buvo toli gražu ne taip. 

Limaras Ponijetis buvo vienas iš nedaugelio, kurie žinojo, kad 
vyresnysis pirklys Eskelis Gorovas visai ne pirklys, bet užsiima 
visiškai kitais reikalais. Jis - Fondo agentas. 

Praėjo dvi savaitės! Dvi savaitės tuščiai. 

“ Savaitės prireikė vien tam, kad pasiektų bent jau pačius Asko- 
nos pakraščius, kur jį apspito visas būrys karinių laivų. Kad ir kokia 
būtų jų sekimo sistema, ji veikia, ir netgi labai puikiai. 

Flotilė lėtai apsupo jį ratu ir be jokių signalų, išlaikydama 
griežtą nuotolį, kreipė tiesiog į Centrinę Askonos saulę. 

Ponijetis būtų galėjęs vienu mostu juos visus ištaškyti. Šie laivai 
buvo užsilikę dar iš senų seniausiai mirusios Galaktinės Imperijos 
laikų, tačiau jie buvo sportiniai kreiseriai, o ne karo laivai. Jie 
neturėjo atominio ginklo ir tebuvo tik tuntas spalvingų ir bejėgių 
elipsoidų. Bet Eskelis Gorovas buvo jų rankose, kalėjime, o tokio 
įkaito, kaip Gorovas, prarasti nevalia. Ir askoniečiai privalo tai 
žinoti. 

O po to dar savaitė - savaitė ilgų ir varginančių procedūrų, ilgas 
kelias per galybių galybes smulkių valdininkų, kurie sudarė filtrą 
tarp Didžiojo Magistro ir išorinio pasaulio. Ir kiekvieną sekreto- 
riūkštį reikėjo pamaloninti, užglostyti ir, nugalėjus savo pasišlykš- 
tėjimą, galų gale priversti jį suraityti įmantrų parašą, atveriantį 
kelią pas kitą, aukštesnio rango valdininką. 

Pirmąsyk Poniječio pirklio pažymėjimas pasirodė esąs bevertis. 

Pagaliau dabar jį nuo Didžiojo Magistro teskyrė paauksuotos 
durys, abipus kurių stovėjo sargybiniai, tačiau, šiaip ar taip, dvi 
savaitės prarastos. 5 

Gorovas tebesėdėjo kalėjime, o Poniječio krovinys trūnijo laivo 
triumuose. 

Didysis Magistras buvo nedidukas žmogelis su plinkančia galva 
ir be galo raukšlėtu veidu. Didžiulė, blizganti kailinė apykaklė, 
regis, slėgė jį prie žemės ir trukdė judėti. 

Magistro pirštai sujudėjo, ginkluotų žmonių eilė prasiskyrė, 
leisdama praeiti, ir Ponijetis atsidūrė valdovo sosto papėdėje. 

- Nekalbėk, - viauktelėjo Didysis Magistras ir beatsiveriančios 
Poniječio lūpos tvirtai susispaudė. 

- Štai šitaip, - tarė Askonos valdovas, aiškiai lengviau atsikvėpęs. 
- Negaliu pakęsti plepalų. Grasinti tu man negali, o pataikavimas 
manęs neveikia. Be to, beprasmiška skųstis ir aimanuoti. Jau 
nebesuskaičiuoju, kiek kartų jūsų perėjūnai buvo perspėti, kad 
tos jūsų šėtoniškos mašinos Askonoje nereikalingos. 

- Sere, - ramiai tarė Ponijetis, - aš nemėginu pateisinti pirklio, 
apie kurį kalbama. Pirkliams nereikia lįsti ten, kur jų nenori. 
Tačiau juk Galaktika didžiulė, pasitaikydavo ir anksčiau, kad kas 
nors netyčia pažeisdavo ribas. Tai buvo tiesiog apmaudi klaida. 

- Apmaudi, be abejonės, - supiepsėjo Didysis Magistras. - Tačiau 
ar tik klaida? Jūsų žmonės iš Gliptolo IV užpylė mane prašymais 
pradėti derybas, nors tepraėjo dvi valandos, kai sučiupome tą 
šventvagį. Jie daug kartų mane perspėjo ir apie tavo atvykimą. Visa 
tai labai primena puikiai organizuotą gelbėjimo kampaniją. Atro- - 
do, labai daug kas buvo žinoma iš anksto - truputį per daug 
paprastai klaidai, nesvarbu, apmaudi ji ar kokia nors kitokia. 

Juodose askoniečio akyse žybsėjo panieka. Jis bėrė toliau: 

- Jūs, pirkliai, jūs kaip kvailos plaštakės plasnojate nuo žvaigž- 
dės prie žvaigždės, bet negi esate tokie bepročiai, kad sugebate 
nusileisti didžiausiame Askonos pasaulyje, jos sistemos centre ir 
vadinate tai apmaudžiu suklydimu? Aišku, kad nė. 

Ponijetis susigūžė, nors stengėsi to neparodyti, bet atkakliai 
laikėsi savo: 

- Jeigu jis taip pasielgė sąmoningai, jūsų kilnybe, tai šis poelgis 
visiškai neapgalvotas ir prieštarauja griežčiausioms mūsų Gildijos 
taisyklėms. 

- Neapgalvotas, taip, - atžariai ištarė askonietis. - Tiek neapgal- 
votas, kad jūsų draugužis greičiausiai už tai užmokės savo gyvybe. 

Ponijetis įsitempė, tačiau ryžtas jo neapleido. Jis tarė: 

- Mirtis, jūsų kilnybe, yra toks nepataisomas dalykas, kad, be 
abejonės, turėtų būti kokia nors alternatyva. 

Pauzė, o po jos atsargus atsakymas: 

- Girdėjau, kad Fondas turtingas. 

- Turtingas? Žinoma. Tačiau mūsų turtas - tai kaip tik dalykai, 
kuriuos jūs atsisakote priimti. Mūsų atominės prekės vertos... 

- Jūsų prekės bevertės, nes jos nepalaimintos protėvių. Jūsų 
prekės šėtoniškos ir prakeiktos, nes jos uždraustos protėvių. - Šie 
sakiniai, pasakyti su atitinkama intonacija ir beveik progiesmiu, 
nuskambėjo it ritualinė formulė. Paskui Didžiojo Magistro akių 
vokai nusileido ir jis reikšmingai pridėjo: 

- O daugiau nieko vertingo jūs neturite? 

Pirklys niekaip negalėjo suvokti, kurgi slypi tų žodžių raktas. 

- Nesuprantu. Ko jūs norite? 

Askonietis skėstelėjo rankomis: 

- Prašai manęs pasikeisti su tavimi vietomis, nori mane priversti 
iškloti savo norus. Nieko nebus. Atrodo, tavo kolegos laukia 
bausmė už šventvagystę. Ji skiriama pagal askoniečių kodeksą. 
Mirtis dujų kameroje. Mes teisingi žmonės. Net vargingiausias 
valstietis panašiu atveju daugiau nenukentėtų. Net ir aš pats 
susilaukčiau ne mažesnės bausmės. 

Ponijetis beviltiškai sumurmėjo: 

- Jūsų kilnybe, ar man bus leista pasikalbėti su kaliniu? 

- Askonos įstatymai, - šaltai tarė Didysis Magistras, - neleidžia 
bendrauti su pasmerktaisiais. 

Mintyse Ponijetis sulaikė kvėpavimą. 

- Jūsų kilnybe, aš prašau jūsų būti gailestingu to žmogaus sielai 
tą valandą, kai jo kūno laukia bausmė. Jis buvo atskirtas nuo 
dvasinės paguodos šaltinių visą tą laiką, kol gyveno pavojuose. Net 

ir dabar jį tebeslegia grėsmė nueiti į visagalės Dvasios prieglobstį 
nepasiruošusį. 

Didysis Magistras lėtai ir įtariai paklausė: 

- O jūs esate sielų ramintojas? 

Ponijetis nutaisė sopulingą veido išraišką. 

- Aš esu gavęs atitinkamą išsilavinimą. Tuščiose Visatos platybė- 
se toks žmogus, kaip aš, reikalingas keliaujantiems pirkliams, kad 
pasirūpintų jų gyvenimo, pasinėrusio į komerciją ir pasaulieti- 
nius reikalus, dvasine puse. 

Askoniečių valdovas susimąstęs kramtė apatinę lūpą. 

- Kiekvienas žmogus turi paruošti savo sielą kelionei pas 
protėvių dvasias. Nors aš niekada negalvojau, kad jūs, pirkliai, 
esate tikintys. 

Eskelis Gorovas sujudėjo savo lovoje ir pramerkė vieną akį, 
Limarui Poniječiui įžengus pro sunkias kaustytas duris, kurios už 
jo nugaros trenksmingai užsivėrė. Gorovas kažką suburbuliavo ir 
atsikėlė. Ė 

- Ponijetis! Tai jie atsiuntė tave? 

- Gryniausias atsitiktinumas, - gižiai ištarė Ponijetis, - arba mano 
asmeninio piktojo demono išdaigos. Punktas numeris pirmas: tu 
įsipainioji į nemalonumus Askonoje. Punktas numeris antras: 
mano prekybos kelias, kaip žino Prekybos taryba, eina viso labo už 
penkiasdešimties parsekų nuo pirmajame punkte minėtosios 
sistemos. Punktas numeris trečias: anksčiau mes esame kartu 
dirbę, ir Taryba tai žino. Argi tai ne žavingas rečiausių sutapimų 
pluoštelis? Atsakymas tiesiog piršte peršasi. 

- Atsargiau, - perspėjo Gorovas. - Jie gali mūsų klausytis. 
Tikiuosi, lauko kreiviklio nepamiršai? 

Ponijetis parodė ornamentuotą apyrankę ant riešo ir Gorovas 
su palengvėjimu atsikvėpė. 

Ponijetis apsižvalgė. Celė buvo tuščia, bet erdvi. Ji buvo puikiai 
apšviesta, nesijautė jokių nemalonių kvapų. 

- Neblogai, - pareiškė jis. - Sakyčiau, jie tave tiesiog popina. 

Gorovas nuleido šią pastabą negirdom. 

- Klausyk, kaip tu čia įsigavai? Jau beveik dvi savaites sėdžiu 
visiškai vienas. 

- Kaip tik nuo tada, kai čia atsiradau aš, ar ne? Ką gi, atrodo, tas 
senas krienas, kuris čia viskam vadovauja, turi savų silpnybių. Jis 
turi polinkį dievobaimingiems pareiškimams. Tuo aš pasinaudo- 
jau ir visiškai sėkmingai. Esu čia, kaip tavo dvasios ganytojas. 
Tokiuose dievobaiminguose, kaip jis, šio to esama. Jis su didžiau- 
siu malonumu perpjaus tau gerklę, jeigu tik jam šitai paranku, 
tačiau jis ilgai dvejos, prieš ryždamasis sukelti grėsmę tavo nema- 
terialiai sielai, kurios buvimas ganėtinai problematiškas. Tai tik 
empirinės psichologijos pavyzdys. Pirklys turi po truputį žinoti 
apie viską. 2 

Gorovas sardoniškai nusišypsojo: 

- O tu dar ir teologinėje mokykloje mokeisi. Šaunuolis, 
Ponijeti. Džiaugiuosi, kad pasiuntė tave. Tačiau Didžiajam Magist- 
rui patinka ne tik mano siela. Ar jis neužsiminė apie išpirką? 

Pirklio akys susiaurėjo: 

- Buvo tokia užuomina. Be to, jis dar grasino dujų kamera. 
Nusprendžiau nerizikuoti ir išsisukau nuo atsakymo: tai galėjo 
būti pinklės. Vadinasi, šantažas, ar ne? Ko gi jis nori? 

- Aukso. 

- Aukso? - Ponijetis suraukė kaktą. - Tiesiog metalo? Kam? 

- Tai jų mainų priemonė. 

- Taip? Ir iš kur man to aukso imti? 

- Iš kur tik nori. Paklausyk manęs, tai svarbu. Man nieko blogo 
neatsitiks, kol Didysis Magistras užuos auksą. Pažadėk jam, paža- 


dėk tiek, kiek jis pareikalaus. Paskui grįžk į Terminusą, jeigu tai 


būtina. Kai aš būsiu laisvas, mus išsiųs iš sistemos ir mes galėsim 
skirtis. 

Ponijetis pervėrė jį nepritariančiu žvilgsniu: 

- O paskui vėl grįši ir vėl bandysi laimę? 

- Tokia mano užduotis - parduoti Askonai atominę techniką. 

- Jie tave sučiups anksčiau, negu tu nuskrisi vieną parseką. 
Manau, tu tai ir pats Žinai. 

- Ne, - tarė Gorovas. - Bet net jeigu žinočiau, niekas nepasi- 
keistų. : 

- Kitą kartą jie tave nužudys. 

Gorovas gūžtelėjo pečiais. 

- Jei jau aš ketinu dar kartą pabandyti susitarti su Didžiuoju 
Magistru, man reikia žinoti viską. Kol kas veikiau aklai. Rezultatas 
- kelios visiškai nekaltos mano pastabos vos nesukėlė Jo Kilnybei 
isterijos priepuolio. 2 

- Viskas gana paprasta, - tarė Gorovas. - Vienintelis būdas 
užsitikrinti Fondui saugumą čia, Periferijoje, yra sukurti religijos 
kontroliuojamą prekybinę imperiją. Kol kas mes dar per silpni, 
kad galėtume primesti jiems politinę valdžią. Tai ir viskas, ką 
galime padaryti, kad išlaikytumė Keturias Karalystes. 

Ponijetis linktelėjo. 

- Tiek aš suprantu. Nė viena sistema, nepriėmusi mūsų atomi- 
nių įtaisų, nepasiduos religijos įtakai... 

- Ir dėl to gali tapti nepriklausomybės ir priešiškumo židiniu. 
Taip. S 

- Gerai, aišku, - pasakė Ponijetis, - teorijos tiek. Tačiau kas gi 
konkrečiai kliudo prekybai? Religija? Didysis Magistras tai ir teigė. 

- Tai tam tikra protėvių garbinimo forma. Jų padavimai pasako- 
ja apie tamsius praeities laikus, iš kurių juos išvadavo paprasti ir 
geraširdžiai senovės didvyriai. Taip iškreiptai pateikiamas šimto 
metų senumo anarchijos periodas, kai iš čia išvijo Imperijos 
kariškius ir buvo sukurta nepriklausoma vyriausybė. Pažangus 
mokslas ir ypač atominė energetika pradėta tapatinti su senuoju 
Imperijos režimu, kurį jie prisimena su siaubu. 

“ - Štai kaip? Bet juk jie turi labai mielų laivelių, kurie labai mikliai 
mane susekė būdami už dviejų parsekų. Man rodosi, čia kvepia 
atomine energetika. 

Gorovas gūžtelėjo. 

- Be abejonės, tie laiveliai - Imperijos palikimas. Gal jie ir turi 
atominius variklius. Jie saugo tai, ką turi. Svarbu, kad jie kratosi 

“ naujovių ir jų vidaus ekonomika visiškai neatominė. Kaip tik šitai 
mes ir turime pakeisti. 

- Ir kaipgi jūs ketinate įvykdyti šią užduotį? 

- Palauždami jų pasipriešinimą bent smulkmenose. Paprasčiau 
tariant, jeigu aš sugebėčiau parduoti didikui peiliuką su jėgos 
lauko ašmenimis, jam būtų paranku įpiršti įstatymą, leidžiantį tuo 
peiliukų naudotis. Atvirai kalbant, tai skamba kvailai, tačiau psi- 
chologiškai pagrįsta. Parduodami strategines prekes strategiškai 
tinkamomis sąlygomis, mes sukursime proatominę frakciją. 

- Ir jie siunčia dėl to tave. Tuo tarpu aš čia tik tam, kad išpirkčiau 
tave ir išskrisčiau, o tu ir toliau tęstum savo bandymus? Ar 
neatrodo, kad viskas yra atvirkščiai? 

- Kokia prasme? - atsargiai paklausė Gorovas. 

- Paklausyk, - Ponijetis staiga sudirgo, - tu diplomatas, o ne 
pirklys, ir net jeigu pasivadinsi pirkliu, vis vien juo nebūsi. Šitas 
darbas tik tam, kuris iš jo duoną valgo, o mano laivas kimšte 
prikimštas prekių, kurios eina perniek, ir neįvykdyta norma, 
kurios aš, atrodo, niekada neįvykdysiu. 

- Nori pasakyti, kad ruošiesi rizikuoti savo gyvybe, kišdamasis 
ne į savo reikalus? - Gorovas vos ne vos šyptelėjo. 

- Tavo manymu, šis užsiėmimas tiktai tikram patriotui, o 
pirkliai patriotais niekada nebūna? - atkirto Ponijetis. 

- Žinoma, nebūna. Pionieriai negali būti patriotai. 

- Na gerai, pritariu. Nesiruošiu dumti per Visatą, kad išgelbė- 
čiau Fondą ar panašiai. Tačiau aš visada pasiryžęs užsikalti pinigė- 
lio, o čia kaip tik pasipainiojo tokia galimybė. Jeigu tuo pačiu dar 
ir padėsiu Fondui, juo geriau. Esu rizikavęs savo kailiu ir dėl 
menkesnio laimikio. 

Ponijetis pakilo, atsistojo ir Gorovas. 

- Ką žadi daryti? 

Pirklys nusišypsojo. 

- Gorovai, aš nežinau. Dar nežinau. Man svarbiausia prekyba, 
o tada aš jau tavo paslaugoms. Nemėgstu girtis, tačiau vienam 
principui esu ištikimas. Dar nėra atsitikę, kad neįvykdyčiau nor- 
mos. 3 

Durys atsivėrė, vos tik jam pabeldus, ir iš abiejų pusių atsistojo 


po sargybinį. 
4 


- Tikras spektaklis! - piktai suburbėjo Didysis Magistras. Jis 
patogiau įsirausė į savo kailius ir plona ranka siektelėjo geležinio 
strypo, kuriuo naudojosi kaip lazdele. 

- Ir auksas, Jūsų Kilnybe. 

- Ir auksas, - nerūpestingai sutiko Didysis Magistras. 

Ponijetis pastatė dėžę ir ją atidarė, nutaisęs tokią savimi pasi- 


tikinčią išraišką, kokią tik įstengė. Jis jautėsi vienišas visuotinio | 


priešiškumo atmosferoje. Panašiai taip jis pirmaisiais metais jaus- 
davosi kosmose. Pusračiu išsirikiavę barzdoti patarėjai svilino jį 
nepalankiais žvilgsniais. Tarp jų buvo ir Ferlas - pailgaveidis 
favoritas, sėdintis greta Didžiojo Magistro ir kupinas nepalenkia- 
mo priešiškumo. Ponijetis kartą jau buvo su juo susidūręs ir tuoj 
pat įvertino jį, kaip savo pagrindinį priešininką, vadinasi, ir kaip 
svarbiausią auką. 

Anapus salės sienų nedidelė armija lūkuriavo, kaip susiklostys 
įvykiai. Ponijetį labai sumaniai izoliavo nuo laivo. Dabar jis netu- 
rėjo kito ginklo, tik kyšį, kurį rengėsi jiems įbrukti. O Gorovas 
tebebuvo įkaitas. 

Pagaliau pirklys sureguliavo savo grubiai sukurptą pabaisą, 
kuriai buvo paaukojęs savaitę laiko bei visą savo išradingumą, ir 
dar kartą pasimeldė, kad kvarcas, apdėtas švino plokštelėmis, 
išlaikytų įtampą. 

- Kas čia? - paklausė Didysis Magistras. 

- Čia, - tarė Ponijetis atsitraukdamas, - nedidelis prietaisėlis, 
kurį pats sukonstravau. 


- Tiek aišku, bet ne ši informacija mane domina. Tai vienas iš 
jūsų pasaulio juodosios magijos tvarinių? 

- Taip, jis naudoja atominę energiją, - niūriai prisipažino 
Ponijetis, - tačiau nė vienam iš jūsų nereikia jo liesti ar šiaip ką nors 

su juo veikti. Jeigu jis tikrai yra prakeiktas, aš prisiimu sau visą 
nuodėmės sunkybę. 

Didysis Magistras pakėlė savo geležinę lazdą, grasinančiu gestu 
nukreipė ją į mašiną, o lūpos pradėjo greitai be garso krutėti, 
tardamos apvalantįjį užkeikimą. Liesaveidis patarėjas, sėdėjęs jo 
dešinėje, palinko, prikišdamas savo pasišiaušusius ugniaspalvius 
ūsus prie Didžiojo Magistro ausies. Susierzinęs senasis askonietis 
galų gale atsitraukė. 

- Ir koks gi ryšys tarp šito šėtoniško instrumento ir aukso, kuris 
gali išgelbėti tavo tėvynainio gyvybę? 

- Padedamas šios mašinos, - pradėjo Ponijetis, o jo ranka 
švelniai nusileido ant centrinės kameros ir paglostė jos kietas 
aptakias sieneles, - aš galėsiu paversti jums nereikalingą geležį 
aukščiausios prabos auksu. Tai vienintelis žmogui žinomas prie- 
taisas, sugebantis paversti geležį - niekingą geležį, Jūsų Kilnybe, 
kuria sutvirtintas jūsų krėslas, ant kurio sėdite, ir šio pastato 
sienos, - padaryti iš jos spindintį, sunkų, geltoną auksą. 

Ponijetis jautė, kad gadina visą reikalą. Paprastai siūlydamas 
prekes jis kalbėdavo sklandžiai, grakščiai ir įtaigiai, tuo tarpu ši jo 
kalba buvo suklypusi lyg pamuštas krovininis erdvėlaivis. Tačiau 
Didįjį Magistrą labiau domino ne forma, o turinys. 

- Vadinasi, pavertimas? Yra buvę kvailių, kurie skelbė, jog esanti 
tokia galimybė. Jie brangiai sumokėjo už savo šventvagišką įžūlu- 
mą. š 

- Ar jiems tai pavykdavo? 

- Ne, - atrodė, kad visa tai Didžiajam Magistrui kėlė piktdžiugą. 
- Sėkmė aukso gamyboje savaime suteikia kaltės atleidimą. O 
nepavykęs bandymas reiškia mirtį. Nagi, ką tu padarysi su mano 
lazda? 

Jis stuktelėjo į grindis savo geležiniu strypu. 

- Jūsų Kilnybė, tikiuosi, man atleis. Mano prietaisas viso labo tik 
nedidelis savarankiškai padarytas modelis, o jūsų lazda per ilga. 

Mažos,.blizgančios Didžiojo Magistro akytės pradėjo bėgioti, 
paskui sustojo. 

- Randeli, duokite šen savo sagtis. Nesijaudinkit, atgausite 
dvigubai, jeigu tik to prisireiks. 

Sagtys nukeliavo iš rankų į rankas. Didysis Magistras susimąstęs 
pasvėrė jas saujoje. 

- Štai, - tarė nusviesdamas sagtis ant grindų. 

Ponijetis jas pakėlė. Reikėjo gerokai pasistengti, ko! cilindras 
atsidarė. Ponijetis mirksėjo ir raukėsi, stengdamasis kuo tiksliau 
padėti sagtis ant anodinio ekrano. Paskui bus lengviau, bet pirmą- 
syk neturi būti jokių klaidų. 3 . 

Savos gamybos prietaisas grėsmingai sudžeržgė. Tai tęsėsi 
kokias dešimt minučių, kol salėje pasklido aiškiai juntamas ozono 
kvapas. Askoniečiai, neaiškiai sušurmuliavę, atsitraukė atgal. Fer- 
las vėl kažką greitai sušnibždėjo į valdovo ausį. Didžiojo Magistro 
veidas buvo lyg akmeninis. Jis net nekrustelėjo. 

Ir sagtys pasidarė auksinės. 

Ponijetis ištiesė jas Didžiajam Magistrui sumurmėdamas: 

- Prašau, Jūsų Kilnybe! 

Tačiau senis padvejojo, paskui gestu atsisakė jas paliesti. Jo 
žvilgsnis sustingo ties prietaisu. 

- Ponai, tai auksas, - paskubomis išpylė Ponijetis. - Jūs galite 
daryti bet kokius fizinius ar cheminius bandymus, jei norite 
patikrinti. Jis niekuo nesiskiria nuo aukso, randamo gamtoje. Taip 
galima pakeisti bet kurį geležies gabalėlį. Rūdys - ne kliūtis, lygiai 
kaip ir nedidelė kirų metalų priemaiša. 

Bet Ponijetis kalbėjo tik tam, kad užpildytų tuštumą. Sagtys 
tebegulėjo jo ištiestoje rankoje, o jų auksas bylojo pats už save. 

Galų gale Didysis Magistras lėtai ištiesė ranką, o liesaveidis 
Ferlas vėl atgijo: 

- Jūsų Kilnybe, šis auksas iš nešvaraus šaltinio. 

- Rožė gali išaugti ir purvyne, Jūsų Kilnybe, - paprieštaravo 
Ponijetis. - Jūs perkate iš savo kaimynų įvairiausias medžiagas, 
nesukdami sau galvos, ar jos pagamintos įprastomis mašinomis, 
palaimintomis jūsų garbiųjų protėvių, ar kokiu nors siaubingu 
įtaisu iš Visatos gelmių. Be to, aš jums ir nesiūlau mašinos. Aš 
siūlau jums auksą. 

- Jūsų Kilnybe, - tarė Ferlas, - jūs neatsakote už kažkokių 
svetimšalių nuodėmes, nes jie veikia be jūsų sutikimo ir be jūsų 
žinios. Tačiau priimdamas šį pseudoauksą, nuodėmingu būdu 
sukurtą iš geležies jums dalyvaujant ir jums pritariant, jūs įžeisite 
mūsų šventųjų protėvių dvasias. 

- Vis dėlto auksas yra auksas, - abejodamas pratarė Didysis 
Magistras, - ir yra viso labo tik išpirka už šitą pasmerktą pagonį. 
Ferlai, nereikia būti pernelyg priekabiam. 

Tačiau ranką jis visgi atitraukė. 

- Jūs esate pati išmintis, Jūsų Kilnybe, - pasakė Ponijetis. - Tik 
pagalvokite - atiduodami man pagonį, jūs nepadarysite žalos savo 
protėviams, nes auksu, kurį gausite mainais, galėsite papuošti jų 
nemirtingųjų sielų šventovę. Ir be abejonės, net jei auksas pats 
savaime būtų nuodėmingas - nors abejoju, kad tai įmanoma, - visa, 
kas bloga, išnyks, jeigu metalas bus panaudotas tokiam šventam 
reikalui. 

- Prisiekiu savo senelio kaulais, - tarė Didysis Magistras netikėtai 
pagyvėjęs, o jo lūpomis nubėgo gudri šypsenėlė, - ką dabar 
pasakysite šitam jaunuoliui? Jo pasiūlymas vertingas. Tiek pat 
vertingas, kiek mano protėvių žodžiai. 

. = Atrodo, kad taip, - burbtelėjo Ferlas, - jeigu tik jų nebus 
išgalvojusi Piktoji Dvasia. 

- Galima padaryti netgi dar geriau, - netikėtai pasiūlė Ponijetis. 
- Paimkite jį išbandymui. Padėkite auksą ant altoriaus kaip auką 
. protėviams ir sulaikykite mane trisdešimčiai dienų. Jeigu per tą 
laiką nepasirodys jokių nepasitenkinimo ženklų, neįvyks jokių 
nelaimių, tai bus akivaizdus patvirtinimas, kad auka priimta. Ką 
dar galima pasiūlyti? 
į Ir kada Didysis Magistras atsistojo, norėdamas sužinoti, ar nėra 
prieštaraujančių, visi dalyvaujantieji išreiškė savo pritarimą. Netgi 
Ferlas, kramtydamas savo styrančio ūso galą, linktelėjo sutinkąs. 

Ponijetis nusišypsojo ir susimąstė apie religinio išsilavinimo 
privalumus. 

Kad surengtų susitikimą su Ferlu, teko sugaišti dar savaitę. 
Ponijetis jautė siaubingą įtampą, tačiau jis jau buvo spėjęs priprasti 
prie fizinio bejėgiškumo jausmo. Už miesto ribų jis išvažiavo su 
sargyba. Ferlo užmiesčio viloje jį taip pat budriai saugojo. Nebuvo 
kas daryti - teko nesimuistant susitaikyti su tokia padėtimi. 

Nebūdamas seniūnų rate, Ferlas atrodė aukštesnis ir jaunesnis. 
Be iškilmingų drabužių jis apskritai nelabai buvo panašus į seniū- 
ną. 

- Keistas jūs žmogus, - staiga ištarė jis. Poniječiui pasirodė, kad 
jo akys po užmerktais vokais virptelėjo. 

- Pastarąją savaitę, o ypač pastarąsias dvi valandas jūs nieko kito 
ir neveikiate, tik įrodinėjate, kad man reikia aukso. Regis, užsiėmi- 
mas visiškai niekam tikęs, nes aukso reikia visiems. Kodėl gi mums 
nežengus dar vieno žingsnio? 3 

- Tai ne šiaip sau auksas, - atsargiai tarė Ponijetis. - Ne paprastas 
auksas. Ne viena kita moneta. Tai greičiau visa, kas slypi už aukso. 

- Ir kas gi gali slypėti už aukso? - lyg ragindamas su rūgščia 
šypsena paklausė Ferlas. - Tikiuosi, tai nėra dar vienos negrabios 
demonstracijos įžanga? 

- Negrabios? - Ponijetis truputį apsiblausė. 

“- Na, žinoma! - Ferlas sudėjo rankas ir atsargiai parėmė jomis 
smakrą. - Aš jūsų nekritikuoju. Esu įsitikinęs, kad tas negrabumas 
ne atsitiktinis. Man būtų reikėję visa tai pranešti jo Kilnybei, jei 
būčiau buvęs tikras dėl jūsų motyvų. Jumis dėtas, būčiau pagami- 
nęs auksą laive ir pasiūlęs vien tik jį. Tada nebūtų reikėję to 
spektaklio, kurį mums surengėte, nebūtų iškilę tiek prieštaravi- 
mų. 

- Teisingai, - sutiko Ponijetis, - tačiau kadangi aš esu toks, koks 
esu, priėmiau tuos prieštaravimus, kad patraukčiau jūsų dėmesį. 

. Štai kaip? Tik tiek? - Ferlas net nesistengė nuslėpti niekinan- 
čios piktdžiugos. - Ir, kiek aš suprantu, jūs pasiūlėte trisdešimties 
dienų apsivalymo laikotarpį, nes jums reikėjo laiko paversti šį 

atrakcioną šiuo tuo labiau apčiuopiamu. Tačiau kas bus, jeigu 
auksas pasirodys besąs nešvarus? 

Ponijetis leido sau atsakyti tokia pat pikta pašaipa: 

- Tačiau juk nuspręsti, ar švarus auksas, turės tie, kurie labiau- 
siai suinteresuoti jo švarumu? 

Ferlas pakėlė akis ir įdėmiai įsistebeilijo į pirklį. Jis atrodė kartu 
ir nustebęs, ir patenkintas. 

- Subtilus dalykas. O dabar pasakykit, kodėl jūs norėjote 
patraukti mano dėmesį. 

- Būtinai. Per tą neilgą laiko tarpą, kurį praleidau čia, aš aptikau 
keletą vertingų faktų, susijusių su jumis, kurie mane sudomino. 
Pavyzdžiui, jūs esate jaunas - labai jaunas, kaip tarybos narys, be to, 
jūsų šeima taip pat negali pasigirti giliomis šaknimis. 

- Kritikuojate mano šeimą? 

- Toli gražu ne. Jūsų protėviai buvo didingi ir šventi, su tuo 
sutiks kiekvienas. Bet bus ir tokių, kurie pasakys, kad jūs neprik- 
lausote nė vienai iš Penkių Genčių. 

„ Ferlas atšlijo atgal. 

- Kad ir kaip gerbčiau tuos, kurie joms priklauso, - didikas 
neslėpė pagiežos, - Penkių Genčių silpnos blauzdos ir praskydęs 
kraujas. Dabar jų gyvų nėra nė penkiasdešimties. 

- Tačiau yra tokių, kurie kalba, jog šalis nepanorės Didžiojo 
Magistro vietoje matyti žmogaus ne iš Penkių Genčių. O dar tokio 
jauno, neseniai iškilusio Didžiojo Magistro favorito. Jis neabejoti- 
nai turi galybes priešų valdančiųjų tarpe. Jo Kilnybė sensta, o jo 
parama po jo mirties liausis, juo labiau kad jūsų priešai, reikia 
manyti, pasistengs savaip išaiškinti, ką byloja jo dvasia. 

Ferlas apsiniaukė. 


- Kaip užsienietis, jūs labai daug girdite. Turbūt reikėtų jums - 


apkarpyti ausis. 

- Tai bus galima nuspręsti vėliau. 

- Leiskite užbėgti jums už akių, - Ferlas nekantriai subruzdėjo 
savo kėdėje. - Jūs ketinate man pasiūlyti turtus ir galybę tų 
šėtoniškų prietaisėlių, kurių prikimštas jūsų laivas. Teisingai? 

- Galima sakyti, kad taip. Kas jums kliudo? Tiesiog jūsų gėrio ir 
blogio supratimas? 

Ferlas papurtė galvą. 

- Toli gražu ne. Paklausykit, mielasis svetimšali, jūsų nuomonė 
apie mus, jūsų pagoniško agnosticizmo požiūriu, tebūnie, kokia 
yra, tačiau aš toli gražu nesu mūsų mitologijos vergas, nors taip ir 
galėjo pasirodyti. Aš esu išsilavinęs žmogus ir, tikiuosi, pakanka- 
mai apsišvietęs. Visa mūsų religijos papročių gelmė, labiau ritua- 
line, negu etine prasme, yra skirta masėms. 

- Tokiu atveju, kodėl jūs nusistatęs prieš? - palengva mygo 
Ponijetis. . 

- Kaip tik dėl to - dėl tos pačios minios. Gal aš ir norėčiau su 
jumis bendradarbiauti, tačiau jūsų aparatėliai juk turi būti naudo- 
jami. Kaipgi mane užplūs turtai, jeigu aš naudosiuosi - ką jūs ten 
duosite? - na, tarkim, skustuvu, tačiau tik griežčiausioje paslaptyje, 
drebėdamas iš baimės. Net jeigu mano smakras bus švariau 
nuskustas, o pati procedūra paprastesnė, kokiu būdu aš praturtė- 
siu? Kaip aš išvengsiu mirties dujų kameroje arba įsiutusioje 
minioje, jeigu mane bent kartą kas nors užtiks juo besinaudojant? 

Potijetis gūžtelėjo: 

- Jūsų tiesa. Aš galėčiau pasakyti, kad reikėtų jūsų Žmones 
išmokyti naudotis atominiais įrenginiais jų pačių labui bei jūsų 
pačių nemenkai naudai. Tam prireiktų gigantiškų pastangų, šito 
aš neneigiu, tačiau nauda būtų dar didesnė. Tačiau tai jūsų 
rūpestis, o šiuo metu manęs jie visiškai nedomina. Nes aš siūlau 
ne skustuvą, ne peilį ir ne mechaninį šiukšlių šalintuvą. 

- Ką gi jūs siūlote? 

- Patį auksą. Auksą. Jūs galite gauti mašiną, kurią demonstravau 
praeitą savaitę. 

Ferlas įsitempė, o jo kaktos oda sutrukčiojo. 

- Prietaisą, paverčiantį geležį auksu? 

- Būtent. Jūsų aukso atsargos bus lygios geležies atsargoms. 
Tokio kiekio, mano supratimu, užteks visoms reikmėms. Pakaks ir 
tam, kad, nepaisant jaunystės ir priešų, užimtumėte Didžiojo 
Magistro vietą. Ir šis dalykas visiškai nepavojingas. 

- Kokia prasme? 

- Saugumas - pagrindinė naudojimo sąlyga; visiška paslaptis, 
kurią jūs minėjote, kalbėdamas apie atominių prietaisų naudoji- 
mo saugumą. Jūs galite palaidoti šį aparatą savo tolimiausio dvaro 
stipriausios tvirtovės giliausiame požemyje, o jis vis vien jums 
tuojau pat sukraus didžiulius turtus. Jūs perkate auksą, bet ne 
mašiną, o ant aukso nelieka pėdsakų, kokiu būdu jis pagamintas, 
kadangi šio metalo neįmanoma atskirti nuo natūralaus. 

- O kas valdys tą mašiną? 

- Jūs pats. Penkios minutės instruktažo - štai ir viskas, ko jums 
reikia. ž 

- Ir kas už tai? 

- Na, - Ponijetis pasidarė atsargesnis, - aš užsiprašysiu nemenką 
kainą. Iš to aš gyvenu. Tarkim - juk tai labai vertinga mašina, - 
kubinės pėdos aukso ekvivalentą gryniausiu plienu. 

Ferlas nusijuokė, o Ponijetis paraudo. 

- Pabrėžiu, sere, - sumišęs pridūrė jis, - kad jūs kompensuosite 
jo vertę per porą valandų. 

- Teisingai, tačiau po valandos jūs galite būti jau išskridęs, o 
mašina staiga pasirodys niekam tikusi. Man reikalingos garantijos. 

- Aš duodu žodį. 

- Labai puikus dalykas, - Ferlas sardoniškai nusilenkė, - tačiau 
jūsų buvimas čia būtų dar tvirtesnė garantija. Tai aš duodu žodį, 
kad jums užmokėsiu, praėjus savaitei po to, kai pristatysite man 
veikiantį aparatą. 

- Šitaip neįmanoma. 

- Neįmanoma? Neįmanoma po to, kai jūs jau užsitarnavote 
mirties bausmę, vien tik pasiūlydamas man kažką pirkti. Vieninte- 
lė alternatyva - mano garbės žodis, kad jūs jau rytoj atsidursite dujų 
kameroje. 

Poniječio veidas buvo be jokios išraiškos, tačiau akys, regis, 
sublyksėjo. 

- Jūs nesąžiningai naudojatės savo padėtimi, - pasakė jis. - Tada 
gal bent pateiksite savo pažadą raštu? 

- Kad turėtumėte įkaltį mano mirties bausmei? Ne, sere! - Ferlas 
nusišypsojo plačia patenkinto žmogaus šypsena. - Ne, sere! Iš 
mūsų dviejų kvailys tik vienas. 

- Ką gi, tenka sutikti, - tyliai ištarė pirklys. 

Gorovą paleido trisdešimtąją dieną. Jo vietą užėmė penki 
šimtai svarų geltoniausio aukso. Kartu buvo panaikintas karanti- 
nas ir tabu tam pasibjaurėtinam tvariniui - jo laivui. 

Po to, kai skrendant į Askonos sistemą, lygiai taip pat ir iš jos, 
juos palydėjo glaudžiu žiedu apspitę maži grakštūs laiveliai, Poni- 
jetis sekė žvilgsniu blankų, saulės apšviestą tašką - Gorovo laivą, o 
Gorovo balsas, nestiprus, bet aiškus, skriejo pas jį plonu, apsau- 
gotu nuo trukdžių, eterio spinduliu: 

- Betgi čia ne tai, ko mums reikia, Ponijeti. Tavo aparatas, 
paverčiantis geležį auksu, netinka. Beje, iš kur tu jį išpešei? 

. Iš niekur, - kantriai atsakė Ponijetis. - Suknerpiau jį iš kameros 
maistui švitinti. Tiesą sakant, tas daiktas visiškai niekam tikęs. Jis 
ryja tiek energijos, kad didesniu mastu jo niekaip nepritaikysi. 
Priešingu atveju, Fondas jau seniai būtų naudojęsis tokiais daik- 
čiukais, užuot naršęs po visą Galaktiką, ieškodamas sunkiųjų 
metalų. Tai vienas iš tų paprastų triukų, kuriais naudojasi kiekvie- 
nas pirklys, nors įtaiso, geležį paverčiančio auksu, man nebuvo 
tekę matyti. Tačiau reginys įspūdingas, o aparatas veikia - tiesa, 
laikinai. 

- Na, gerai. Bet pats tas triukas netikęs. 

- Jis ištraukė tave iš pakankamai nemalonios vietos. 

- Visa tai labai toli nuo dalyko esmės. Ypač, jei turėsim omenyje, 
kad man teks grįžti, vos tik atsikratysime savo rūpestingojo eskorto. 

- Kodėl? 

- Tu gi pats tai paaiškinai tam savo politikui, - Gorovo balsas 
skambėjo dirgliai. - Viso tavo sandėrio kertinis akmuo yra argu- 
mentas, kad aparatas tik priemonė tikslui pasiekti, o pats savaime 

jis neturįs vertės; kad jis perkąs auksą, ne mašiną. Kaip psicholo- 
ginis ėjimas, jis geras ir veiksmingas, bet... 

- Bet? - ironiškai ir reikliai paragino Ponijetis. 

Balsas, sklindantis iš imtuvo, darėsi vis spigesnis: 

- Bet mes norime parduoti jiems mašiną, kuri būtų vertinga pati 
savaime. Kažką, kuo jie galėtų naudotis atvirai, kažką, kas priverstų 
juos palankiai pažvelgti į atominę energetiką jų pačių labui. 

- Visa tai aš suprantu, - švelniai tarė Ponijetis. - Tu man kažkada 
jau aiškinai. Bet gal pabandykim pamąstyti, kas gi iš šito sandėrio 
išeina? Kol aparatas veiks, Ferlas štampuos auksą, o jis dirbs 
pakankamai ilgai, kad nupirktų savo šeimininkui pergalę rinki- 
muose. Dabartinis Didysis Magistras neilgai tepragyvens. 

- Tikiėsi dėkingumo? - šaltai paklausė Gorovas. 

- Ne, tiktai protingo rūpinimosi savais interesais. Aparatas, 
gaminantis auksą, pravers jam rinkimuose, o kiti mechanizmai... 

- Ne, ne! Kaip tik priešingai. Jis vertins ne patį aparatą, o auksą, 
seną gerą auksą. Kaip tik šitai aš ir bandau tau paaiškinti. 

Ponijetis vyptelėjo ir įsitaisė patogiau. Na, gerai. Jis jau pakan- 
kamai ilgai bandė to vargšelio kantrybę. Gorovas jau pradėjo 
niršti. E 
- Ne taip greitai, Gorovai, - tarė pirklys. - Aš dar nebaigiau. Jau 
susitarta ir dėl kitų prietaisų. 

Stojo trumpa tyla. 

- Kokie kiti prietaisai? - Gorovo balsas skambėjo atsargiai. 

Ponijetis automatiškai, visiškai be reikalo mostelėjo ranka: 

- Matai eskortą? ; 

- Matau, - trumpai atsakė Gorovas. - Papasakok man apie tuos 
prietaisus. Š 

- Papasakosiu, jeigu tik tu klausysi. Mus lydi Ferlo asmeninis 
laivynas - ypatingas Didžiojo Magistro prielankumo jam ženklas. 
Ferlui pavyko tai išsiprašyti. 

- Ir? 

-Ir į kur, tavo manymu, jie rodo mums kelią? Į Askonos pakraštį, 
į jo dvarus, kur yra kasyklos, štai kur. Paklausyk! - Ponijetis staiga 
įsikarščiavo. - Aš tau sakiau, jog ėmiausi šito reikalo, kad užsidirb- 

čiau pinigų, o ne norėdamas išgelbėti pasaulius. Gerai. Aš parda- 
viau tą aparatą už grašius. Praktiškai veltui, jeigu neminėsim 
rizikos pakliūti į dujų kamerą. Tačiau tai niekai, palyginus su 
prekybos norma. 

- Grįžkim prie kasyklų, Ponijeti. Kuo jos čia dėtos? 

- Tuo, kad jos -tai pelnas. Mes skrendame alavo, Gorovai. Alavo, 
kuriuo aš užpildysiu kiekvieną laisvą savo senos geldos kubinę 
pėdą, o ir tavo laivas neliks tuščias. Seni, aš leidžiuosi kartu su 
Ferlu pasiimti, kas priklauso, o tu pridenk mane iš viršaus visais 
pabūklais, kokius tik turi, jei pasirodys, kad Ferlas į šį reikalą žiūri 
ne taip šaltakraujiškai, kaip bando atrodyti. Tas alavas - tai mano 
uždarbis. 

- Už aparatą, kuris gamina auksą? 

- Už visą mano atominių prietaisų krovinį. Dviguba kaina, plius 
premija. - Jis tarsi atsiprašydamas gūžtelėjo pečiais. - Sutinku, aš 
apvyniojau jį aplink pirštą, bet aš juk turėjau įvykdyti normą, ar ne? 

Buvo aišku, kad Gorovas visiškai sutriko. 

- Ar tu negalėtum vis dėlto paaiškinti? - vos girdimai paprašė jis. 

- Ką čia aiškinti? Tai juk akivaizdu, Gorovai. Tas gudrus lapinas 
manė, kad apmovė mane ir įviliojo į spąstus, nes jo žodžiai 
Didžiajam Magistrui reiškė žymiai daugiau negu mano. Jis paėmė 
aparatą, o tai Askonoje reiškia mirties bausmę. Tačiau bet kuriuo 
momentu jis galėjo pasakyti, kad įviliojo mane į pinkles, skatina- 
mas pačių patriotiškiausių motyvų, ir apkaltinti, kad aš pardavinė- 
ju uždraustas prekes. 

- Šitai akivaizdu. 

- Žinoma, tačiau jo žodis prieš mano žodį - būtų per daug 
paprasta. Matai, Ferlas niekada nebuvo girdėjęs, net neįsivaizda- 
vo, kad gali būti tokia mikrofilmų kamera. 

Gorovas staiga nusikvatojo. 

- Taip, teisingai, - pasakė Ponijetis. - Buvo jo viršus. Aš likau 
visiškai supančiotas. Kai aš, nutaisęs prikulto šuns povyzą, nusta- 
tinėjau aparatą, įmontavau į jį ir mikrokamerą, O rytojaus dieną per 
apžiūrą ją išėmiau. Turėjau nuostabų įrašą, padarytą jo slapčių 
slapčiausioj, švenčių švenčiausioj vietoj, kur pats nelaimėlis Ferlas 

valdė visu pajėgumu paleistą aparatą ir taip įsidžiūgavo, gavęs 
pirmąjį aukso gabalą, tarsi pats ką tik būtų padėjęs auksinį 
kiaušinį. 

- Parodei jam įrašą? 

- Po poros dienų. Vargšelis niekad gyvenime nebuvo regėjęs 
trimačio, spalvoto, garsinio filmo. Jis tvirtina nesąs prietaringas, 
tačiau galvą guldau, man niekad neteko matyti šitaip išsigandusio 
suaugusio žmogaus. Kai aš jam pasakiau, kad įtaisiau tokį patį 
. dalykėlį miesto aikštėje ir vidurdienį jis įsijungs, kad įrašą pama- 

tytų milijonai fanatiškų askoniečių, kurie po to suplėšys jį į 
skutelius, jis po pusės sekundės voliojosi ant kelių prie mano kojų. 
Jis buvo pasiryžęs sudaryti su manimi bet kokią sutartį. 
į - Tai tiesa? - Gorovas vos tramdė juoką. - Turiu omenyje, ar tu 
tikrai kažką įtaisei miesto aikštėje? 

- Ne, bet tai visiškai nieko nereiškia - sutartį jis sudarė. Jis 
nupirko visus prietaisus, kurių buvo prikrautas mano ir tavo laivas 
už tiek alavo, kiek mes pajėgsim pavežti. Tuo momentu jis neabe- 
jojo, kad esu visagalis. Yra ir raštiška sutartis, kurios kopiją duosiu 
tau prieš leisdamasis su juo - šiaip, dėl viso pikto. 

- Užgavai jo savimeilę, - tarė Gorovas. - Ar jis naudosis prietai- 
sais? 

- Kodėl gi ne? Jam tai vienintelis būdas padengti nuostolius, o 
jeigu iš to jis uždirbs pinigų, susigrąžins ir savigarbą. Be abejonės, 
jis bus Didžiuoju Magistru. Mums jis pats geriausias žmogus, nes 
bus mūsų pusėje. 

- Taip, - tarė Gorovas, - sandėris pavykęs. Tačiau tavo prekybos 
metodai gana abejotini. Ne šiaip sau tave išgrūdo lauk iš semina- 
rijos. Negi tu visiškai neturi moralės jausmo? 

- Koks skirtumas? - abejingai pasakė Ponijetis. - Tu juk pats 
žinai, ką Salvoras Hardinas pasakė apie moralę. 


Aue 


V skyRius 


"PREKYBOS KARALIAI 


PIRKLIAI -... Kaip ir numatė psicboistorija, Fondo ekonominė 
įtaka stiprėjo. Pirkliai turtėjo, o kartu su turtu jie įgydavo ir 
valdžią... 

Kartais pamirštama, kad Hoberas Melou pradėjo savo gyveni- 
mą kaip pats paprasčiausias pirklys. Tačiau niekada nepamiršta- 
ma, kad baigė jį, jau tapęs pirmuoju prekybos karaliumi... 

GALAKTIKOS ENCIKLOPEDIJA 


Džoreinas Satas sudėjo pirštų galiukus su rūpestingai nudailin- 
tais nagais ir pasakė: ; 

- Dalykas ganėtinai keblus. Faktiškai - bet tai tik griežtai tarp 
mūsų - gali būti, kad susidūrėme su dar viena Hario Seldono krize. 

Žmogus, sėdintis priešais, susirado savo trumpo smyrnietiško 
švarko kišenėje cigaretę. 2 

- Nežinau, Satai. Paprastai politikai pradeda šūkalioti apie 
Seldono krizę per kiekvieną rinkimų kampaniją. 

Satas vos vos šyptelėjo. 

- Man nerūpi kampanija, Melou. Mes susidūrėme su atominiais 
ginklais, tačiau nežinome, iš kūr jie. 

Hoberas Melou, vyresnysis pirklys iš Smyrno, ramiai, beveik 
abejingai rūkė. 

- Tęskite. Jei dar turite ką pasakyti, dėstykit. 

Melou niekada nepasižymėjo perdėto mandagumo su Fondo 
žmonėmis yda. Tebūnie jis svetimšalis, bet dėl to jo vertė nė kiek 
ne mažesnė. 

Satas parodė į trimatį žvaigždėlapį ant stalo. Jis pasukiojo 
reguliatorius, ir žvaigždžių spiečius, kurį sudarė pustuzinis siste- 
mų, sužibo raudona šviesa. 

- Tai ir yra Korelos Respublika, - tarė jis tyliai. 

Pirklys linktelėjo: 

- Esu ten buvęs. Dvokiantis žiurkių urvas! Gal jį ir galima vadinti 
respublika, bet visą laiką kažkaip atsitinka, kad į komandoro postą 
išrenkamas kažkas iš Argo šeimos. O jeigu jums tas dalykas 
nepatinka, jus būtinai ištinka kokia nors nelaimė. 

Jis perkreipė lūpas ir pakartojo: 

- Taip, esu ten buvęs. 

- Bet jūs grįžote, o tai ne visada pavyksta. Per pastaruosius 
vienerius metus respublikos teritorijoje dingo trys laivai, pagal 
Konvenciją turėję neliečiamumo statusą. O tie laivai buvo ginkluo- 
ti visomis įprastinėmis atominėmis bombomis, turėjo apsauginius 
jėgų laukus. 

- Kokie buvo paskutinieji pranešimai, gauti iš tų laivų? 

- Paprasti raportai. Nieko daugiau. 

- Ką apie tai sako Koreloje? 

Sato akys sardoniškai blykstelėjo: 

- Nebuvo kaip jų paklausti. Didžiausias Terminuso privalumas 
visoje Periferijoje - jo galybės suvokimas. Negi jūs manote, kad 
galim sau leisti prarasti tris laivus ir dar klausinėti apie juos? 

- Na, gerai, bet aš tikiuosi, jūs pasakysite, ko norite iš manęs? 

Džoreinas Satas negalėjo švaistyti laiko tokiai prabangai, kaip 
susierzinimas. Būdamas mero sekretoriumi, jis mokėjo atsikratyti 
opozicijos patarėjų, darbo ieškotojų, reformatorių ir visokių kuok- 
telėjusių tipų, tvirtinančių, kad jiems pavyko suvokti tolesnę 
istorijos eigą, numatytą Hario Seldono. Esant tokiai patirčiai, 
reikėjo tikrai kažko nepaprasto, kad išmuštų jį iš vėžių. 

- Minutėlę pakentėkit, - nesutrikęs atsakė jis. - Matote, trys 3 
laivai, prapuolę tais pačiais metais tame pačiame sektoriuje, negali 
būti atsitiktinumas. Atominę jėgą galima įveikti tik atomine jėga, 
tačiau didesne. Savaime kyla klausimas: jeigu Korela turi atominį 
ginklą, iš kur jis pas juos atsirado? 

- Ir iš kur gi? 

- Yra dvi galimybės. Arba korelai jį sukūrė patys... 


- Sunkiai įtikėtina! 

- Labai! Tačiau antroji galimybė - išdavystė. 

- Jūs taip manote? - Hobero Melou balsas buvo šaltas. 

- Čia nėra nieko antgamtiško ar neįmanomo, - ramiai atsakė 
sekretorius. - Nuo to laiko, kai Keturios Karalystės priėmė Fondo 
Konvenciją, mums yra tekę susidurti su gausiomis kitaminčių 
grupėmis, esančiomis kiekvienoje iš tų karalysčių. Kiekvienoje 
buvusioje karalystėje yra savi pretendentai į sostą ir savi buvę 
aristokratai, kurie nesugeba pakankamai gerai apsimesti, kad myli 
Fondą. Galimas dalykas, kažkas iš jų pradėjo aktyviai veikti. 

Melou raustelėjo. 

- Aišku. Jūs norite kažką pasakyti konkrečiai man? Aš juk iš 
Smyrno. 

- Žinau, Jūs smyrnietis, gimęs Smyrne, vienoje iš buvusių 
Keturių Karalysčių. Fondo žmogus jūs esate tik savo išsilavinimu. 
Pagal kilmę jūs svetimšalis ir užsienietis. Be abejonės, jūsų senelis 
buvo baronas Anakreono ir Lorio karų laikais, be abejonės, jūsų 
šeimos dvarai buvo atimti, kai Sefas Sermakas surengė žemių 
perdalinimą. 

- Ne, prisiekiu Juoduoju Kosmosu, ne! Mano senelis buvo 
varganas piloto sūnus ir mirė už niekingus grašius kasdamas anglį, 
dar prieš ateinant Fondui. Senajam režimui aš neturiu būti dėkin- 
gas. Tačiau aš gimiau Smyrne ir, prisiekiu Galaktika, man negėda 
nei dėl Smyrno, nei dėl smyrniečių. Jūsų pasalūniškos užuominė- 
lės apie išdavystę neprivers manęs tirtėti iš baimės ir laižyti Fondo 
spjaudalų. O dabar arba dėstykit savo įsakymus, arba klokit 
kaltinimus. Man tas pats. 

- Mano mielas vyresnysis pirkly, man nė per elektroną nerūpi, 
ar jūsų senelis buvo Smyrno karalius, ar paskutinis skurdžius 
visoje planetoje. Visos tos užuominos apie kilmę ir protėvius buvo 
reikalingos tik tam, kad parodyčiau, jog manęs tai visiškai nedomi- 
na. Matyt, jūs neužčiuopėte esmės. Grįžkime atgal. Taigi jūs 
smyrnietis. Jūs pažįstate svetimšalius. Be to, jūs pirklys, ir vienas 
iš geriausių. Jūs esate buvęs Koreloje ir pažįstate korelus. Kaip tik 
ten jūs ir turite keliauti. 

Melou giliai atsikvėpė: 

- Kaip šnipas? 

- Ne visiškai. Kaip pirklys, tačiau jūsų akys turės būti plačiai 
atmerktos. Jei pavyks, pasistenkite išsiaiškinti, iš kur jie gavo 
atominę energiją. Beje, norėčiau jums priminti, kadangi jūs smyr- 
nietis, kad dviejuose iš tų dingusių laivų buvo smyrniečių įgulos. 

- Kada man išskristi? 

- Kada bus paruoštas laivas? 

- Po šešių dienų. 

- Tada ir išskrisite. Visas smulkmenas jums pateiks Admiralite- 
te. ; 

- Tvarka! - Pirklys pakilo, grubokai pakratė Sato ranką ir išėjo. 

Satas linktelėjo, išskėtė pirštus ir juos patrynė, norėdamas 
atsikratyti sustingimo; po to gūžtelėjo pečiais ir patraukė į mero 
kabinetą. . ž 

Meras išjungė videoekraną ir atsilošė. 

- O kokią gi nuomonę susidarei tu, Satai? 

- Jis būtų galėjęs tapti geru aktoriumi, - tarė Satas ir susimąstęs 
įsistebeilijo į tuštumą priešais save. 

Tos pačios dienos vakarą viengungiškame Džoreino Sato bute, 
dvidešimt pirmajame “Hardin Bildingo" aukšte, sėdėjo Publis 
Manila ir lėtai gurkšnojo vyną. 

Būtent Publis Manila, liesas ir nebejaunas žmogelis, buvo 
dviejų svarbiausių Fondo funkcijų vykdytojas. Mero kabinete jis 
buvo užsienio reikalų sekretoriumi, o visoms kitoms saulėms, 
išskyrus tik patį Terminusą, jis dar buvo ir Bažnyčios Primas, 
Šventojo Maisto tiekėjas, Šventyklų Magistras su nesuskaičiuoja- 
ma daugybe skambių ir sunkiai suprantamų titulų. 

- Bet jis sutiko, kad jūs ten pasiųstumėte tą pirklį. Štai kas 
svarbiausia, - tarė jis. 

- Tačiau čia smulkmena, - nesutiko Satas, - kuri neduoda greito 
sprendimo. Visas šis reikalas - tik grubi strategija, nes mes 
neturime galimybės numatyti rezultatus. Tas pats, kaip traukti 
virvę tikintis, kad jos gale rasi kilpą. 

- Teisybė. O šitas Melou - gabus žmogus. Kas bus, jei pasirodys, 
kad jį ne taip lengva apmauti? 

- Tokia galimybė yra, bet mes priversti rizikuoti. Jeigu ėsama 
išdavystės, su ja susiję gabūs žmonės. Jei ne, mums reikalingas 
sumanus žmogus, kuris išsiaiškintų tiesą. Melou bus stebimas. 
Jūsų taurė tuščia. 

- Ne, dėkoju. Man pakaks. 

Satas prisipylė savo taurę ir kantriai palaukė, kol jo svečias 
nusikratys slegiančio susimąstymo. 

Ką Manila bemąstė, sprendimo jis nesurado, nes netikėtai 
beveik šiurkščiai paklausė: 

- Satai, ką jūs sumanėte? 

- Aš jums papasakosiu, Manila. - Jo plonos lūpos prasivėrė. - 
Mes esame pačiame Seldono krizės centre. 

Manila pažvelgė nustebęs, paskui paklausė: 

- Iš kur jūs žinote? Ar Seldonas vėl pasirodė Saugykloje? 

- Tiek daug, mano drauge, nereikia. Štai, pasvarstykim. Nuo to 
laiko, kai Galaktinė Imperija pasitraukė iš Periferijos, palikusi mus 
likimo valiai, mes niekada neturėjome priešininko, taip pat besi- 
naudojančio atomine energija. Dabar pirmąsyk mes susidūrėme 
su tokiu. Jau pats savaime šis įvykis reikšmingas. Bet jis nėra 
vienintelis. Pirmąsyk po daugiau kaip septynių dešimtmečių susi- 
darė rimta, krizinė situacija vidaus politikoje. Manau, kad toks 
dviejų krizių, vidinės ir išorinės, sutapimas išsklaido bet kokias 
abejones. 

Manilos akys susiaurėjo: 

- Šių dviejų dalykų nepakanka. Jau buvo dvi Seldono krizės ir 
kiekvienąsyk Fondui iškildavo reali sunaikinimo grėsmė. Nevalia 
kalbėti apie trečiąją krizę, kol tokios grėsmės nėra. 

Satas niekada neparodydavo savo nekantravimo: 

- Tokia grėsmė yra. Kiekvienas kvailys sugebės pažinti krizę, kai 
ji atslinks. Tikra paslauga valstybei - pažinti ją dar užuomazgoje. 
Paklausykite, Manila, mes einame iš anksto numatytos istorijos 
keliu. Mes žinome, kad Haris Seldonas apskaičiavo ateities istori- 
jos tikimybes. Žinome, kad kada nors mes turime atkurti Galaktinę 
Imperiją. Žinome, kad tam prireiks tūkstančio metų arba maždaug 
tūkstančio. Ir mes žinome, kad per tą laiką neabejotinai susidur- 
sime su krizėmis. Taigi pirmoji krizė atslinko praėjus penkiems 
dešimtmečiams nuo Fondo įkūrimo, antroji - praėjus trisdešimčiai 
metų. Krizės laikas atėjo, Manila. 

Manila abejodamas pasitrynė nosį: 

- O jūs turite planą, kaip sutikti šitą krizę? 

Satas linktelėjo. 

- O aš, - tęsė Manila, - aš taip pat turėsiu jame atlikti tam tikrą 
vaidmenį? 

Satas vėl linktelėjo: 

- Prieš pasitikdami išorės atominę grėsmę, mes turim padaryti 
tvarką savo pačių namuose. Šitie pirkliai... 

- A! - primas įsitempė, žvilgsnis pasidarė aštrus. 

- Teisingai. Būtent pirkliai. Jie naudingi, bet jie per stiprūs ir per 
daug nekontroliuojami. Jie svetimšaliai, gavę išsilavinimą, atsietą 
nuo religijos. Viena vertus, mes duodame jiems į rankas žinias, kita 
vertus, netenkam tvirčiausios jų tramdymo priemonės. 

- O jeigu sugebėsime įrodyti, kad yra išdavystė? 

- Jeigu sugebėsime tai padaryti, toliau viskas bus žymiai aiškiau 
ir paprasčiau. Tačiau tai nieko nereiškia. Net jeigu tarp jų nėra 
išdavikų, jie vis vien bus tam tikru mūsų visuomenės nestabilumo 
elementu. Juk jų su mumis nejungs patriotiškumas ar bendra 
kilmė arba bent jau religinė baimė. Dėl jų pasaulietiškos įtakos 
išorinės provincijos, kurios nuo Hardino laikų žiūri į mus kaip į 
šventą planetą, gali atskilti. 

- Visa tai aš suprantu, bet kur išeitis?.. 

- Būtina išeitį surasti nedelsiant, kol Seldono krizė + 
viršūnės. Jeigu atominiai ginklai mums grasins iš išorės, o nepasi- 

tenkinimas iš vidaus, rizika bus per didelė. - Satas padėjo tuščią 
taurę, kurią ligi tol sukiojo rankose. - Visiškai akivaizdu, kad tai jau 
darbas, skirtas jums. 

- Man? 

- Aš negaliu šito padaryti. Mano postas skiriamas, o ne renka- 
mas ir aš neturiu įstatymų leidimo teisės. 

- O meras... 

- Neįmanoma. Visiškai netinkamas žmogus. Jis būna energin- 
gas tik tada, kai jam reikia išsisukti nuo atsakomybės. Tačiau jeigu 
atsirastų nepriklausoma partija, kuri sukeltų grėsmę jo perrinki- 
mui, jis, galimas dalykas, pasiduotų jos įtakai. 

- Bet, Satai, aš visiškai neturiu praktinių politiko sugebėjimų. 

- Palikite šitai man. Kas žino, Manila? Nuo Salvoro Hardino 
laikų primo ir mero įgaliojimai nėra buvę vieno žmogaus rankose. 
Tačiau tai gali įvykti dabar - jeigu jūs gerai atliksite savo darbą. 


:] 


Kitame miesto pakraštyje, kur kas paprastesnėje aplinkoje, 
Hobero Melou namuose, vyko kitas pokalbis. Šeimininkas, ilgai 
klausęsis, pagaliau atsargiai tarė: 

- Taip, aš esu girdėjęs apie jūsų siekį, kad pirkliams būtų - 
tiesiogiai atstovaujama Taryboje. Tačiau kodėl aš, Tverai? 

Haimas Tveras, kuris prašytas ar neprašytas mėgdavo priminti, 
jog esąs vienas iš pirmųjų svetimšalių, gavęs Fondo pasaulietinį 
išsilavinimą, tiesiog suspinduliavo. | 

- Aš žinau, ką darau, - tarė jis. - Prisimenate, kaip pirmąkart jus 
susitikau pernai? 

- Pirklių suvažiavime. 

- Teisingai. Jūs vedėte tą susirinkimą. Jūs parodėte tiems 
raudonsprandžiams veršiams jų vietą, o paskui įsikišote juos į 
kišenę ir išėjote su jais. Be to, jus myli Terminuso žmonės. Be to, 
jums būdingas tam tikras žavesys ar bent jau solidi tikro avantiū- 
risto reputacija, nors tai vienas ir tas pats. 

- Labai gerai, - sausai atsakė Melou. - Tačiau kodėl dabar? 

- Todėl, kad dabar atsirado galimybė. Ar žinote, kad švietimo 
ministras įteikė atsistatydinimo pareiškimą? Apie tai dar viešai 
nekalbama, bet taip yra. 

- O jūs iš kur žinote? 

- Tai... tai neturi reikšmės, - jis pasibjauižUz:i25 mostelėjo 
ranka. - Taip jau yra. Veiksmo partijoj matyti aiškus skilimas, mes 
galim pribaigti ją nors ir dabar, atvirai iškeldami pirklių lygiateisiš- 
kumo klausimą ar, greičiau, demokratijos klausimą: kas už, kas 
prieš. 3 

Melou atsilošė ir įsispoksojo į savo storus pirštus. 

- Ach, ach, labai gaila, Tverai, bet kitą savaitę aš išskrendu su 
reikalais. Jums teks pasiieškoti ko nors kito. 

Tveras išpūtė akis: 

- Su reikalais? Kokiais reikalais? 

- Itin superslaptais. Patrigubintas A laipsnio skubumas ir taip 
toliau, ir panašiai. Teko pasikalbėti su mero asmeniniu sekretoriu- 
mi. 

- Su tuo žalčiu Satu? - Haimas Tveras smarkiai susijaudino. - 
Apgaulė. Tas šunsnukis nori jumis atsikratyti. Melou... 

- Palaukit! - Melou ranka nusileido ant sugniaužto pašnekovo 
kumščio. - Nesikarščiuokit. Jeigu tai pinklės, vieną gražią dieną aš 
sugrįšiu atsiskaityti. Jeigu ne, tada to žalčio Sato veiksmai mums 
parankūs. Paklausykite, artėja Seldono krizė. 

Melou laukė kokios nors reakcijos, tačiau jos nebuvo. 

Tveras tebespoksojo buku žvilgsniu. 

- O kas ta Seldono krizė? 

.- O, Galaktika! - pykčiu sprogo priblokštas Melou. - Tai kokį 
velnią jūs veikėte mokykloje? Ir iš viso, ką jūs norite pasakyti tokiu 
idiotišku klausimu? 

Senyvas jo pašnekovas susiraukė: 

- Gal jūs paaiškintumėt... 

Po ilgos pauzės Melou lėtai prabilo: 

- Aš paaiškinsiu. - Jis žvelgė iš padilbų. - Kai Galaktinė Imperija 
pakraščiuose pradėjo irti, kai jos tolimosios sritys paskendo 

barbariškume ir atskilo, Haris Seldonas ir jo pasekėjai psichologai 
čia, vidur šitos maišaties, sukūrė koloniją, Fondą, kad mes išsau- 
gotume meną, mokslą bei technines žinias ir taptume Antrosios 
Imperijos branduoliu. 

- A, taip, taip... 

- Aš dar nebaigiau, - šaltai nukirto pirklys. - Fondo ateitis buvo 
iš anksto suplanuota psichoistorijos mokslo, kuris tada buvo 
pasiekęs itin aukštą lygį. Sąlygos buvo sudarytos tokios, kad mes 
neišvengiamai susidurtume su serija krizių, kurios mus skatintų 
greičiau eiti mums skirtu keliu į būsimąją Imperiją. Kiekviena 
krizė, kiekviena Seldono krizė, ženklina naują mūsų istorijos 
epochą. Dabar mes artėjame prie vienos iš jų, prie trečiosios. 

- Na, žinoma! - Tveras gūžtelėjo pečiais. - Turėjau prisiminti. 
Bet aš baigiau mokyklą taip seniai - žymiai anksčiau už jus. 

- Ko gero. Bet pamirškim tai. Dabar svarbiausia, jog mane 
siunčia į patį šios krizės židinį. Neįmanoma nuspėti, su kokiomis 
naujienomis aš grįšiu, o Tarybos rinkimai vyksta kasmet. 

Tveras pažvelgė į jį. 

- Kažką suuodėte? 

- Ne. 

- Turit kokių nors konkrečių planų? 

- Neturiu nė menkiausių plano apmatų. 

- Štai kaip? 

- Štai taip - visiškai nieko. Kažkada Hardinas pasakė: “Kad 
pavyktų, neužtenka tiktai viską suplanuoti. Reikalinga ir improvi- 
zacija". Aš improvizuosiu. 

Tveras abejodamas palingavo galvą, jie atsistojo, žvelgdami 
vienas į kitą. 

Staiga Melou nei iš šio, nei iš to, bet labai dalykiškai pasiūlė: 

- Klausykit, skriskite ir jūs kartu. Ko išsižiojote? Juk buvote 
pirkliu prieš nuspręsdamas, kad politika - patrauklesnis užsiėmi- 
mas. Bent jau aš esu tai girdėjęs. 

- Kur jūs skrendate? Bent tiek pasakykit. 

- Link Vasalianos Tarpeklio. Negaliu pasakyti tiksliau, kol mes 
dar ne kosmose. Ką jūs į tai? 

- O jeigu Satas nuspręs, kad būčiau ten, kur jis gali mane 
stebėti? 

- Vargu. Jeigu jis nori atsikratyti manimi, kodėl neatsikračius ir 
jūsų? Be to, nė vienas pirklys neskrenda į kosmosą, nesurinkęs 
įgulos. Aš galiu imti į laivą, ką tik noriu. 

Vyresniojo pašnekovo akyse užsižiebė keisti žiburėliai: 

- Gerai, aš skrendu. - Jis ištiesė ranką. - Tai bus pirmoji mano 
kelionė po trejų metų pertraukos. 

Melou suėmė ir paspaudė ištiestą ranką. 

- Gerai! Viskas puiku! Dabar man belieka pasiieškoti vyrukų. 
Jūs žinote, kur stovi “Tolimoji žvaigždė"? Tada pasimatysim rytoj. 
Iki! 

Korela buvo gana dažno istorijos reiškinio pavyzdys: respubli- 
ka, kurios vadovas turėjo absoliutaus monarcho atributus, išsky- 
rus titulą. Todėl joje viešpatavo įprastas tokiais atvejais despotiz- 
mas, nevaržomas netgi tų dviejų aplinkybių, kurių paiso tituluoti 
monarchai: karališkosios garbės ir rūmų etiketo. 

Materialinio išsivystymo lygis buvo žemas. Galaktinės Imperi- 
jos dienos nuėjo užmarštin, palikdamos vienintelį savo atminimą 
- nebylius paminklus ir sugriuvusius pastatus. Fondo laikai dar 
neišaušo, o Korelos valdovas, Komandoras Asperas Argas, buvo 
tvirtai pasiryžęs, griežtai kontroliuodamas pirklių ir drausdamas 
misionierių veiklą, neleisti tai aušrai išaušti niekada. 

Pats kosmodromas buvo apšiuręs, apgriuvęs ir paliko “Tolimo- 
sios žvaigždės“ įgulai be galo slogų įspūdį. Pripeliję angarai, 
pelėsiais tvoskė ir visa atmosfera. Haimas Tveras, dėliodamas 
pasiansą, dirgliai muistėsi. . 

Hoberas Melou susimąstęs ištarė: 

- Neblogos čia perspektyvos prekybai. 

Jis tylėdamas. žvalgėsi pro iliuminatorių. Daugiau apie Korelą 
kol kas nebuvo ką pasakyti. Kelionė į čia praėjo be nuotykių. 

Korelos eskadrą, apsupusią “Tolimąją žvaigždę“, sudarė maži, 
suluošinti, senąją šlovę sunkiai beprimenantys laiviūkščiai ir 
kažkokie sunkūs, šleivi, kreivi griozdai. Jie nepatikliai išsirikiavo 
per saugų atstumą. Atstumas išliko iki dabar, nors laivas stovėjo jau 
visą savaitę, o Melou prašymas paskirti jam audienciją, pasiųstas 
vietinei valdžiai, vis dar nesulaukė jokio atsakymo. 


- Gera vieta prekybai, - pakartojo Melou. - Sakyčiau, nepaliesti 


dirvonai. 

Haimas Iveras nekantriai pakėlė galvą ir nubloškė į šalį kortas. 

- Ką, po velnių, tu ketini daryti, Melou? Įgula niurzga, karininkai 
susirūpinę, o mane kamuoja smalsumas... 

- Smalsumas? Dėl ko? 

- Dėl situacijos. Ir dėl tavęs. Ką mes čia veikiam? 

- Laukiam. 

Senasis pirklys šniurkštelėjo nosimi ir paraudo. 

- Tu eini aklai, Melou, - suburbėjo jis. - Aplink lauką sargyba, 
viršuje laivai. O jeigu jie mus susprogdins ir nė šlapios vietos 
nepaliks? 

- Tam jie turėjo visą savaitę. 

- Gal jie laukia pastiprinimo? 

Tvero žvilgsnis buvo aštrus ir nepalenkiamas. 

Netikėtai Melou atsisėdo. 

- Taip, aš galvojau apie tai. Matai, problema pakankamai paini. 
Visų pirma, mes nusileidom čia be jokių trukdymų. Gal tai nieko 
nereiškia, nes pernai prapuolė tik trys laivai iš daugiau nei trijų 
šimtų. Jei skaičiuosime procentais, nėra daug. 


- Tačiau tai gali reikšti, jog jie turi mažai laivų, aprūpintų | 


atomine galia, ir kad jie be ypatingo reikalo nenori pasirodyti jų 
turį, kol tokių laivų skaičius neišaugs. Kita vertus, šis faktas gali 
reikšti, jog jie iš viso neturi atominės energijos. O gal turi, tačiau 
tai slepia bijodami, kad mes ko nors nesužinotume. Galų gale 
viena yra piratiškai puldinėti lengvai ginkluotus prekybinius lai- 
vus, o visai kas kita bandyti apkvailinti akredituotą Fondo pasiun- 
tinį, kada jau pats jo atvykimo faktas gali reikšti, jog Fondui 
pradeda kilti įtarimai. 

- Turint omenyje visa tai... 

- Palauk, Melou, palauk. - Tveras iškėlė rankas. - Tu baigi mane 
paskandinti šnekose. Ko tu sieki? Tiktai be didelių išvedžiojimų. 

-Jų reikia, Tverai, kitaip tu nieko nesuprasi. Ir vieni, ir kiti - mes 
laukiam. Jie nežino, ko man čia reikia, o aš nežinau, ką jie turi. 
Tačiau aš blogesnėje padėtyje, nes esu vienas, o jų čia ištisas 
pasaulis - galimas dalykas, turintis atominę energiją. Be abejonės, 
tai pavojinga. Be abejonės, iš mūsų gali likti šlapia vieta. Bet mes 
tą žinojome dar prieš išskrisdami. Ką mes dar galim padaryti? 

- Aš ne... Čia dabar kas? 

Melou ramiai pakėlė galvą ir įjungė imtuvą. Ekranas nušvito ir 
jame pasirodė griežtas budinčio seržanto veidas. 

- Kalbėkite, seržante. 

- Atleiskite, sere, - tarė seržantas. - Vyrai įsileido į laivą Fondo 
misionierių. E 

- Ką tokį? - Melou Ei ė įgavo vyšninę spalvą. 

- Misionierių, sere. Jam reikalinga medicininė pagalba, sere... 

- Už tokius darbus ne vienam greit taip pat prireiks medicininės 
pagalbos, seržante. Įsakykite visiems būti kovinėje parengtyje. 

Poilsio kambarys liko beveik tuščias. Praėjus penkioms minu- 
tėms po įsakymo, prie pabūklų jau buvo ir tie, kurie nebudėjo. 
Greitis buvo laikomas itin didele vertybe tarpžvaigždinėse Perife- 
rijos platybėse, kur viešpatavo anarchija, o Melou laivo įgula kaip 
tik pasižymėjo šiuo privalumu. B 

Melou lėtai įėjo ir atidžiai, iš visų pusių apžiūrėjo misionierių. 
Jo žvilgsnis nuslydo prie leitenanto Tinterio, kuris sumišęs pasit- 
raukė į šalį, ir prie budinčio seržanto Demeno, kurio akmeninis 
veidas ir tvirtai suręsta figūra gožė leitenantą. 

Vyresnysis pirklys pasisuko į Tverą, susimąstęs patylėjo, po to 
tarė: 

- Na, Tverai, patylom sušauk čia visus karininkus, išskyrus 
koordinatorius ir trajektorininkus. Iki tolesnių įsakymų visiems 
likti savo vietose. 

Penketą minučių buvo tylu, tiktai Melou triukšmingai atidari- 
nėjo tualeto kabinų duris, žvilgtelėjo už baro, užtraukė užuolaidas 

ant storų iliuminatorių stiklų. Pusei minutės jis iš viso buvo išėjęs 
iš kambario, o grįžo kažką išsiblaškęs beniūniuodamas. 

"Vidun suėjo karininkai. Paskui juos įžengė Tveras ir tyliai 
uždarė duris. 

- Visų pirma, - lėtai ištarė Melou, - kas įleido šį Žmogų, 
neatsiklausęs manęs? 

Budintysis seržantas išėjo į priekį. Visų žvilgsniai nukrypo į jo 
“ pusę. 

- Atleiskite, sere, neįmanoma pasakyti, kas konkrečiai. Tai buvo 
savotiškas visuotinis sprendimas. Juk jis, taip sakant, vienas iš 
mūsiškių, o tie svetimšaliai čia... 

Melou griežtai nukirto: 

- Man suprantami jūsų jausmai, seržante. O tie žmonės, jie buvo 
pavaldūs jums? 

- Taip, sere. 

- Kai visa tai baigsis; jie gaus atsėdėti savo kajutėse-po savaitę 
namų arešto. Jūs pats atleidžiamas nuo visų vadovo pareigų 
tokiam pačiam laikui. Aišku? 

Seržanto veido išraiška nė truputėlio nepasikeitė, tiktai jo 
pečiai truputį sulinko. S r 

- Taip, sere, - aiškiai atsakė jis. 

- Galite eiti prie savo ginklų pulto. 

Už jo nugaros užsidarė durys ir tarp susirinkusiųjų prabėgo 
šurmuliukas. 

Įsiterpė Tveras: 

- Už ką jie nubausti, Melou? Juk žinote, kad korelai žudo 
misionierius, kurie pakliūva į jų rankas. 

- Veiksmas, prieštaraujantis mano įsakymams, jau savaime 
blogybė, kokiomis priežastimis jis bebūtų teisinamas. Niekas 
neturėjo išeiti iš laivo ar įeiti į jį be mano leidimo. 

Leitenantas Tinteris nesutikdamas sumurmėjo: 

- Septynias dienas nieko neveikti! Kas po to gali kalbėti apie 
discipliną? 

Melou balsas buvo ledinis: 

- Aš galiu. Idealiomis aplinkybėmis iš disciplinos jokios nau- 
dos. Aš pasieksiu, kad ji būtų net mirties akivaizdoj, nes kitaip ji 
bevertė. Kur tas misionierius? Atveskite ji pas mane. 

Pirklys atsisėdo. Į priekį atsargiai buvo išvestas žmogus su 
purpurine mantija. 

- Koks jūsų vardas, šventasis tėve? 

- E? - Purpurinė figūra pribangavo prie Melou. Misionieriaus 
akys buvo bereikšmės, ant smilkinio puikavosi mėlynė. Jis nekal- 
bėjo ir, kiek Melou galėjo prisiminti, iki tol nebuvo net sujudėjęs. 

- Jūsų vardas, šventasis tėve? 

Misionierių staiga užliejo kažkokios karštligiškos gyvybės ban- 
ga. Jis išskėtė rankas, tarsi norėdamas visus apkabinti. 

- Sūnau mano, vaikai mano. Te visuomet jus lydi sauganti 
Galaktinės Dvasios ranka. ; > 

Tveras išėjo į priekį. Jo žvilgsnis buvo susirūpinęs, balsas 
kimus. 

- Jis gi ligonis. Nuveskit kas nors jį į lovą. Melou, įsakykite, kad 
ji paguldytų, kad juo pasirūpintų. Jis smarkiai sumuštas. 

Sunki Melou ranka nustūmė jį šalin. 

- Tverai, nesikiškite, nes išgrūsiu iš čia. Jūsų vardas, šventasis 
tėve? 

Misionierius sudėjo rankas tarsi maldai. 

- Jūs apsišvietę žmonės, gelbėkite mane nuo tų stabmeldžių! 

Iš jo lūpų pasipylė žodžių srautas: 

- Gelbėkit mane nuo šitų galvijų ir tamsuolių, kurie nori mane 
suplėšyti ir įžeisti savo nusikaltimais Galaktikos Dvasią. Aš esu 
Džordas Parma, anakreonietis. Mokiausi Fonde, pačiame Fonde, 
mano vaikai. Aš Dvasios žynys, kuriam buvo atskleistos visos 
paslaptys. Aš atvykau čia, pašauktas savo vidinio balso. - Jis gaudė 
orą. - Aš patyriau kančias šitų netikėlių rankose. Jūs - Dvasios 
vaikai, todėl aš Dvasios vardu prašau - apginkite mane nuo jų. 

Jo žodžius nustelbė metalinis balsas, pasigirdęs iš pavojaus 
sistemos garsiakalbio: 

- Matyti priešo daliniai! Laukiame nurodymų. 

Visų akys nesąmoningai nukrypo į garsiakalbį. 

Melou riebiai nusikeikė. Jis įjungė atgalinį ryšį ir subliuvo: 

- Stebėti toliau! Viskas! - ir vėl išjungė. 

Jis nusiyrė prie storų užuolaidų, kurios nuo jo prisilietimo 
prasiskyrė, ir niūriai pažvelgė pro iliuminatorių. 

Priešo daliniai! Jų buvo keletas tūkstančių: artinosi didžiulė 
korelų minia. Vilnijanti žmonių jūra buvo užliejusi visą kosmod- 
romą nuo vieno krašto iki kito. Šaltoje, aštrioje magnio prožekto- 
rių šviesoje buvo matyti, kaip pirmosios eilės slenka vis artyn ir 
artyn. 

- Tinteri! - Pirklys nepasisuko, tačiau net jo sprandas buvo 
raudonas. - Įjunkite išorinį garsiakalbį ir sužinokite, ko jie nori. 
Paklauskite, ar tarp jų yra įstatymo įgaliotų atstovų. Nieko nežadė- 
kite ir negrasinkite, kitaip aš jus nudobsiu. 

Tinteris pasisuko ir išėjo. 

Melou pajuto ant peties sunkią ranką ir numetė ją šalin. Tai 
buvo Tveras. Jis tulžingai sušnypštė Melou į ausį: 

- Privalai apginti tą Žmogų. Priešingu atveju tu nebūsi nei 
padorus, nei garbingas. Jis iš Fondo, ir galų gale jis juk dvasinin- 
kas. Šitie laukiniai tonai... Ar tu girdi mane? 

- Girdžiu, Tverai. - Melou balsas skambėjo kandžiai. - Turiu čia 
ir daugiau reikalų negu misionierių apsauga. Aš pasielgsiu taip, 
gerbiamasis, kaip man reikės, ir, prisiekiu Seldonu bei visa Galak- 
tika, jeigu bandysi mane sustabdyti, perplėšiu tavo prismirdusią 
gerklę. Nesipainiok man ant tako, Tverai, arba tau galas. 

Jis apsigręžė ir praėjo pro Tverą. 

- Jūs! Jūsų šventenybe Parma! Ar jūs žinojote, kad, pagal 
konvenciją, nė vienas Fondo misionierius neturi teisės įkelti koją 
į Korelos teritoriją? 

Misionierių krėtė drebulys. 

- Aš turiu eiti ten, kur veda Dvasia, mano sūnau. Jeigu tamsuo- 
liai stengiasi atstumti jiems nešamą šviesą, ar begali būti aiškesnis 
ženklas, kad ta šviesa jiems reikalinga? 

- Ne apie tai kalba, šventasis tėve. Jūs esate čia, pažeisdamas 
tiek Korelos, tiek ir Fondo įstatymus. Aš neturiu teisės jūsų ginti. 

Misionierius vėl iškėlė rankas į viršų. Ankstesnysis jo sumišimas 
praėjo. Kimiai sudžeržgėjo laivo išorinių ryšių sistema, pasigirdo 
prislopintas įniršusios minios ošimas. Nuo tų garsų misionieriaus 
akys užsidegė laukiniu siaubu. 

- Girdite? Ir jūs kalbate man apie įstatymus, apie įstatymus, 
sukurtus žmonių? Yra aukštesni įstatymai. Argi neliepė Galaktikos 
Dvasia: “Nestovėk abejingas, matydamas savo artimo kančią". Argi 
ji nesakė: “Kaip tu elgsiesi su pažemintaisiais ir beginkliais, taip ir 
su tavimi bus elgiamasi". Argi jūs neturite ginklų? Neturite laivo? 
Aruž jūsų pečių nestovi Fondas? Negi visur ir viskam neviešpatauja 
Dvasia, kuri valdo Visatą? - jis nutilo, kad įkvėptų oro. 

Galingas “Tolimosios žvaigždės“ išorinis balsas nutilo. Grįžo 
susirūpinęs leitenantas Tinteris. 

- Kalbėkit! - trumpai paliepė Melou. 

- Sere, jie reikalauja, kad išduotume jiems Džordą Parmą. 

- O jeigu ne? : 

- Grasinimų buvo visokių, sere. Sunku susigaudyti. Jų tiek 
daug... ir jie atrodo visiškai pamišę. Yra vienas, kuris sakosi esąs to 
rajono gubernatorius ir turįs policijos įgaliojimus, bet jis aiškiai 
veikia ne sava valia. 

- Sava ar ne sava, - gūžtelėjo pečiais Melou, - jis valdžios atstovas. 
Pasakykit jiems, kad jeigu tas gubernatorius ar policininkas, ar kas 
jis ten bebuvęs, ateis prie laivo vienas, jis galės pasiimti Džordą 
Parmą. 

Staiga jo rankoje atsirado ginklas. 

- Aš nežinau, kas yra nepaklusnumas, - pridūrė jis. - Niekada 
neteko tokio dalyko patirti. Bet jeigu atsiras bent vienas, kuris 
mano, kad gali mane mokyti, aš pasiruošęs ir jį šio to pamokyti. 

Ginklas lėtai atsisuko į Tverą. Senajam pirkliui prireikė nemažų 
pastangų, kad jo veidas išsilygintų, o rankos atsigniaužtų ir nusvir- 
tų. Kvėpavo jis garsiai šnirpšdamas. 

Tinteris išėjo, ir po penketo minučių nuo minios atsiskyrė 
geibi figūrėlė. Ji artinosi lėtai ir neryžtingai. Žmogus aiškiai buvo 
sukaustytas baisaus siaubo. Dusyk jis buvo besigręžiąs atgal ir 

dusyk grasinantis, kraupus daugiagalvio monstro maurojimas 
privertė jį vėl eiti į priekį. 

- Taip, - Melou mostelėjo rankiniu blasteriu, kuris vis dar 
tebebuvo jo rankoje. - Granai ir Apšarai, išveskite jį. 

Misionierius sukliko. Jis iškėlė rankas, o jo sustingę pirštai 

“styrojo į viršų. Sunkios, plačios rankovės nudribo ant pečių, 
apnuogindamos liesas rankas su išsišovusiomis venomis. Akimir- 
ką blykstelėjo kažkokia šviesa, kuri tuoj pat užgeso. Melou sumirk- 
sėjo ir vėl paniekinamai mostelėjo į misionierių. 

Du kareiviai nutempė jį prie išėjimo, o jis blaškėsi ir svaidėsi 
prakeiksmais: 

- Tebūnie prakeiktas išdavikas, kuris atiduoda artimą savo, 
pasmerkia jį patyčioms ir mirčiai. Teapkursta jo ausys, kurios 
kurčios silpnojo maldavimams. Teapanka akys, kurios aklos ne- 
kaltojo kančioms. Tegu amžiams aptemsta siela, susidėjusi su 
tamsiosiomis jėgomis... 

Tveras užspaudė rankomis ausis. Melou spragtelėjo blasterio 
saugiklį ir įsidėjo ginklą į dėklą. š 

- Išsiskirstykit, - ramiai paliepė jis. - Kiekvienas į savo vietą. 
Kovinė parengtis išlieka šešias valandas po minios išsiskirstymo. 
Po to dar keturiasdešimt aštuonioms valandoms padvigubinti 
budėtojų postus. Kol kas viskas, iki tolimesnių įsakymų. Tverai, 
eikite su manim. 

Jie buvo Melou kajutėje. Melou parodė kėdę ir Tveras atsisėdo. 
Jo kresna figūra tarsi susitraukė. 

Melou sardoniškai žvelgė į jį. 

- Tverai, - pasakė jis. - Aš nusivylęs. Atrodo, tie treji metai 
politikoje ištrynė tavo pirkliškus įpročius. Įsimink, Terminuse aš 
gal ir demokratas, bet savo laive aš tvarkysiuosi taip, kaip manau 
esant reikalinga, nevengdamas jokių priemonių, neišskiriant ir 
tironijos. Aš dar niekada nesu pakėlęs blasterio prieš savo žmonės. 
Nebūtų to prireikę ir šiandien, jeigu ne tavo išsišokimai. Tverai, 
šiame laive tu neturi oficialių pareigų, esi čia mano kvietimu ir aš 
pasiruošęs būti su tavimi malonus, kol esam dviese. Tačiau nuo šio 

momento mano karininkų ir eilinių akivaizdoje aš tau esu seras, o 
ne Melou. Kai aš ką nors įsakysiu, tu šoksi vykdyti mano įsakymo 
mitriau už bet kurį trečios kategorijos naujoką, bent jau dėl viso 
pikto, kad dar greičiau nebūtum sukaustytas grandinėmis ir 
patupdytas į triumą. 

Partijos lyderis pabandė nuryti nesančias seiles. 

- Atleisk, - per jėgą išspaudė jis... 

- Atsiprašymas priimtas! Paspausim vienas kitam ranką? 

Glebūs Tvero pirštai paskendo didžiulėje Melou letenoje. 
Tveras tarė: 

- Mano motyvai buvo kuo geriausi. Sunku atiduoti žmogų, kad 
jį nulinčiuotų. Tas klišakojis gubernatorius, ar kas jis ten, jo 
neapsaugos. Tai žmogžudystė. 

- Niekuo negalėjau padėti. Atvirai šnekant, visa ta istorija 
pakankamai įtartina. Tu nepastebėjai? 

- Ko nepastebėjau? 

- Kosmodromas yra pačiame tingaus ir apsnūdusio sektoriaus 
viduryje. Staiga nei iš šio, nei iš to atsiranda pabėgęs misionierius. 
Iš kur? Jis bėga čia. Atsitiktinumas? Susirenka milžiniška minia. Iš 
kur? Artimiausias padoresnis miestas ne mažiau kaip už šimto 
mylių. Tačiau jie atsiranda čia per pusvalandį. Kaip? 

- Kaip? - aidu pakartojo Tveras. 

- Gali būti, kad misionierių atgabeno čionai ir paleido vietoje 
jauko. Mūsų bičiulis, šventasis tėvas Parma, buvo kažko labai jau 
sumišęs. Regis, per visą tą laiką, kiek buvo pas mus, jis taip ir 
neatsikvošėjo. 

- Žiaurus elgesys... - karčiai sumurmėjo Tveras. 

- Gali būti! O gal buvo viliamasi, jog pabus mūsų riteriški 
jausmai ir mes kaip kvailiai imsimės ginti tą žmogų, pažeisdami ir 
Korelos, ir Fondo įstatymus. Pasilikti jį laive būtų tolygu agresijos 
aktui prieš Korelą, ir Fondas nebūtų turėjęs juridinio pagrindo 
apginti mus. 

- Tai... tai labai jau neįtikėtina. 

Atgijo garsiakalbis, užbėgdamas už akių Melou atsakymui: 


169 


- Sere, gautas oficialus pranešimas. 

- Tuoj pat perduokit man! 

Iš angos spragtelėdamas iššoko blizgantis cilindras. Melou jį 
atidarė ir iškratė pasidabruotą ritinėlį. Jis reikšmingai patrynė 
lapelį tarp nykščio ir smiliaus ir tarė: 

- Teleportuotas tiesiog iš sostinės. Asmeninis Komandoro 
blankas. 

Greitai peržvelgęs tekstą, jis trumpai nusijuokė: 

- Taigi, mano įtarimai buvo labai jau neįtikėtini, ar ne? 

Jis mestelėjo lapelį Tverui ir pridūrė: 

- Praėjus pusvalandžiui po to, kai perdavėm misionierių, mes 
pagaliau gaunam mandagų pakvietimą aplankyti jo šviesybę Ko- 
mandorą. Ir tai pralaukus septynias dienas. Manau, mes išlaikėm 
egzaminą. 

Komandoras Asperas, kaip jis pats tvirtino, buvo paprastas 
žmogus. Jo susitaršiusių žilų plaukų liekanos kaip papuola dribo 
ant pečių, marškinius aiškiai reikėjo skalbti, o kalbėjo jis sniauk- 
rodamas. 

- Tai ne gyrimasis, pirkly Melou, - tarė jis. - Ne akių dūmimas. 
Mano asmenyje jūs matote tiktai pirmąjį šios valstybės pilietį. Kaip 
tik tai ir reiškia Komandoro titulas, o kitų titulų aš neturiu. 

Atrodė, jog viskas jam kelia begalinį pasitenkinimą. 

- Tiesą sakant, man atrodo, jog tai ir yra vienas ryškiausių 
Korelos ir jūsų šalies panašumų. Kiek žinau, jūsų liaudis taip pat 
džiaugiasi visomis respublikos teikiamomis malonėmis, lygiai 
kaip ir mes. 3 

- Visiškai teisingai, Komandore, - niūriai sutiko Melou, mintyse 
nusipurtęs nuo tokio sulyginimo. - Kaip tik šį faktą aš ir laikau viena 
svarbiausių prielaidų tolimesniems taikiems ir draugiškiems mū- 
sų vyriausybių santykiams. 

- Taikiems! O! - Skysta žila Komandoro barzdelė sukrutėjo, 
veidui įgaunant sentimentalumo grimasą. - Nemanau, kad Perife- 
rijoje atsirastų kitas toks žmogus, kurio širdžiai būtų taip artimi 
Taikos idealai, kaip jie artimi man. Galiu ranką prie širdies pridėjęs 
pasakyti, kad nuo to laiko, kai aš pakeičiau savo šlovingąjį tėvą prie 
valdžios vairo, čia visada viešpatavo Taika. Gal man nederėtų taip 
kalbėti, - jis negarsiai krenkštelėjo, - bet man sakė, kad mano 
liaudis ar, greičiau, mano bendrapiliečiai, mane vadina Visų 
Mylimuoju Asperu. 

Melou apmetė žvilgsniu kruopščiai prižiūrimą sodą. Galimas 
dalykas, tie tvirti vyrukai, stypsantys pačiose netikėčiausiose sodo 
vietose su keistos konstrukcijos, tačiau neabejotinai pavojingais 
ginklais, buvo atsargumo priemonė prieš jį patį. Tai būtų visiškai 
suprantama. Bet aukštos, plienu apjuostos sienos, apsupusios 
rūmus, visiškai neseniai buvo sutvirtintos - šitai buvo aiškiai 
matyti. Keistokas Visų Mylimojo Aspero užsiėmimas. 

Jis tarė: 

- Tuomet man pasisekė, kad susitikau su jumis, Komandore. 
Įvairiausi gretimų pasaulių despotai ir monarchai, nebūdami 
apsišvietusiais vadovais, dažnai nepasižymi savybėmis, už kurias 
liaudis galėtų juos mylėti. 

- Pavyzdžiui? - Komandoro balse pasigirdo atsargumo gaidelė. 

- Pavyzdžiui, jie negalvoja apie savo liaudies interesus. Tuo 
tarpu jūs kuo puikiausiai turėtumėte juos suprasti. 

Jiems lėtai bevaikštinėjant, Komandoro žvilgsnis buvo visą 
laiką įsmeigtas į žvyru nubarstytą takelį, o sudėtos už nugaros 
rankos glostinėjo viena kitą. 

Melou ramiu balsu tęsė: 

- Iki šiol mūsų dviejų valstybių prekybą sunkino įvairūs apribo- 
jimai, kuriuos jūsų vyriausybė įvedė mūsų pirkliams. Įsitikinęs, jog 
jūs jau seniai supratote, kad neribojama prekyba... 

- Laisva prekyba! - suniurnėjo Komandoras. 

- Ką gi, laisva prekyba. Jūs turėtumėte suprasti, kad ji pasitar- 
nautų abiejų valstybių labui. Jūs turite dalykų, kurių norime mes, 

o mes turime to, ko norėtumėte jūs. Reikia tik skatinti mainus ir 
sulauksime suklestėjimo. Toks apsišvietęs Žmogus, kaip jūs, 
liaudies draugas... sakyčiau, netgi žmogus iš liaudies... supras 
viską be jokių paaiškinimų. Būtų tiesiog įžeidimas tai aiškinti 
tokiam protingam žmogui, kaip jūs. 

- Teisybė! Aš suprantu. Bet ar suprantate jūs? - Jo žodžiai beveik 
priminė skundą. - Jūsų žmonės visada elgėsi taip neprotingai. Aš 
visada už prekybą, kuri skatintų mūsų ekonomikos vystymąsi, bet 
tik ne jūsų sąlygomis. Aš juk nesu čia visagalis, - jo- balsas tapo 
garsesnis. - Aš tik viešosios nuomonės reiškėjas. Mano liaudis 
neketina prekiauti S ar auksiniais niekniekiais. 

Melou sukluso. 

- Religiniai įpareigojimai? 

- Juk visada kaip tik taip ir būna. Be abejonės, jūs prisimenate, 
kas nutiko Askonai prieš dvidešimt metų. Pirmiausiai jūs pardavė- 
te jiems šiokių tokių prekių, paskui pareikalavote suteikti visišką 
laisvę misionierių veiklai, kad būtų teisingai naudojamasi jūsų 
technika, bei sukurti Sveikatos šventyklas. Po to sekė dvasinių 
mokyklų steigimas, religijos tarnų autonomija. O rezultatas? Asko- 
na dabar neatsiejama Fondo sistemos dalis, o Didysis Magistras 
neturi teisės net savo apatinių baltinių vadinti savais. O ne! Ne, ne! 
Nepriklausomos liaudies šlovė niekada šito nepatirs. 

- Tai, apie ką jūs kalbate, visiškai nesusiję su mano pasiūlymu, 
- įsiterpė Melou. 

- Ne? 

- Ne. Aš vyresnysis pirklys. Mano religija - pinigai. Visa ta mistika 
ir misionierių fokusai mane erzina. Aš netgi patenkintas, kad jūs 
jų nepriimate. Tai byloja, jog esame artimų pažiūrų žmonės. 

Komandoras spigiai ir trūkčiojamai nusijuokė: 

- Gerai pasakyta! Fondui reikėjo atsiųsti tokį, kaip jūs, jau 
anksčiau. 

Jis draugiškai uždėjo ranką ant galingo pirklio peties. 

- Bet, gerbiamasis, jūs man pasakėte tik pusę tiesos. Pasakėte, 
ko nesiekiate. O dabar pasakykite, kokia iš viso to nauda. 

- Vienintelė nauda, Komandore, kad jūs būsite apsunkintas 
neišmatuojamų turtų našta. 

- Nejaugi? - šniurkštelėjo šis. - Kam man tie turtai? Pats tikriau- 
sias lobis - tai liaudies meilė. O ją aš turiu. 

- Jūs galite turėti ir viena, ir kita, kadangi auksą galima žarstyti 
viena ranka, o meilę - kita. Ką apie tai pasakysit? 

- Na, šitai, jaunuoli, būtų gana įdomus dalykėlis, jeigu tik būtų 
įmanoma. Kaip jūs ketinate tą padaryti? 

- O, yra daugybė būdų. Sunkiausia pasirinkti kurį nors vieną. 
Pažiūrėkim. Na, kad ir prabangos dalykai. Štai, pavyzdžiui, šitas 
daiktelis... 

Melou atsargiai ištraukė iš vidinės kišenės plokščią grandinėlę. 

- Kad ir tai. 

- Kas čia? 

- Reikėtų pademonstruoti. Gal galėtumėte pakviesti kokią nors 
merginą? Bet kokią jauną moteriškę. Ir didelį veidrodį visu ūgių. 

- Chm... m... Tada eime vidun. 


+ 


Komandoras savo būstą vadino namu. Paprasti žmonės jį 
neabejotinai turėjo vadinti rūmais. Nesugadintam Melou žvilgs- 
niui jis itin priminė tvirtovę. Pastatas buvo aukštumoje, nuo kurios 
atsivėrė sostinės vaizdas. Pilį juosė storos įtvirtintos sienos, visos 
jos prieigos buvo saugomos, o architektūra aiškiai skirta gynybai. 
“Pats tinkamiausias būstas", - kandžiai pamanė Melou, - “Visų 
Mylimajam Asperui". 

Prieš juos stovėjo jauna mergina. Ji žemai nusilenkė Komando- 
rui, kuris tarė: : 

- Tai viena iš mano žmonos tarnaičių. Ar tiks? 

- Puikiausiai! 

Komandoras įdėmiai stebėjo, kaip Melou apjuosė grandinėle 
merginos liemenį ir žingtelėjo atgal. 

Komandoras šniurkštelėjo: 

- Na, nejaugi ir viskas? 

- Gal galėtumėte užtraukti užuolaidas, Komandore. Panele, 
prie sagties yra nedidelis iškilumas. Prašyčiau truktelėti jį į viršų. 
Nebijokit, jis nesikandžioja. 

Mergina padarė, kas liepta, giliai įkvėpė, pažvelgė į savo rankas 
ir aiktelėjo. 

Nuo jos liemens sklido švelnus, besimainantis įvairiausiomis 
spalvomis švytėjimas, kuris kilo aukštyn ir sudarė virš galvos 
spinduliuojančią skystos ugnies karūną. Atrodė, tarsi nuo dangaus 
būtų nuplėšta šiaurės pašvaistės skiautė ir pritvirtinta prie jos 
mantijos. > 

Mergina priėjo prie veidrodžio ir kaip užburta žvelgė į savo 
atvaizdą. 

- Štai, paimkite dar ir šitą. - Melou padavė jai blankių akmenukų 
vėrinį. - Užsidėkite jį ant kaklo. 3 

Mergina įvykdė paliepimą, ir kiekvienas akmenėlis, patekęs į 
spinduliuojantį lauką, sužibo sava šviesa, žioruojančia purpuro ir 
aukso spalvomis. 

- Na, kaip jums patinka? - paklausė Melou. Mergina nieko 
neatsakė, tačiau jos akyse švieste švietė susižavėjimas. Komando- 
ras mostelėjo, ji nenorom paspaudė iškilumą, ir visa didybė 
išnyko. Mergina išėjo - bet išsinešė prisiminimą. 

- Tai jūsų, Komandore, - tarė Melou, - perduokite savo žmonai. 
Tebūnie tai mažutė dovanėlė nuo Fondo. 

- Chmim... - Komandoras laikė dirželį ir vėrinį rankoje, tarsi 
norėdamas nustatyti svorį. - Kaip tai daroma? 

Melou gūžtelėjo pečiais: 

- To reikėtų paklausti mūsų specialistų. Bet tas daiktelis veikia, 
ir, pabrėžiu, veikia be jokio žynių kišimosi. 

- Na, visa tai tik moteriški blizgučiai. Ką su jais veikti? Kuo čia 
dėti pinigai? 

- Pas jus būna puotos, priėmimai, banketai ar kas nors pana- 
šaus? 

- O, taip. 


174 


- Ar įsivaizduojate, kiek damos bus pasiryžusios sumokėti už 
tokį papuošalą? Ne mažiau kaip tūkstantį! 

Komandoras atrodė pritrenktas. 

- Ach! 

- O kadangi šių grožybių energijos šaltinis veikia ne ilgiau kaip 
šešis mėnesius, juos būtina dažnai keisti. Mes galime parduoti 
jums šių blizgučių tiek, kiek tik panorėsite, už geležies partiją, 
ekvivalentišką tūkstančiui kredų. Jūsų pelnas bus devyni šimtai 
procentų. 

Komandoras įsikirto rankomis sau į barzdą ir atrodė visiškai 
pasinėręs karštligiškuose apskaičiavimuose. 

- O, Galaktika, kaip tos matronos dėl jų grumsis! Aš apribosiu 
jų kiekį ir priversiu jas varžytis kaip aukcione. Žinoma, nereikia 
joms žinoti, kad aš pats... 

- Jei norite, mes galėsime paaiškinti, kaip veikia fiktyvios 
korporacijos. O toliau mes, pavyzdžiui, galėtume pasiūlyti visą 
namų ūkio priežiūros prietaisų rinkinį. Mes turime sudedamų 
krosnelių, kurios iškeps net pačią kiečiausią mėsą iki jūsų pagei- 
daujamo minkštumo per porą minučių. Mes turime peilių, kurių 
nereikia galąsti. Turime skalbyklų, atliekančių viską, kas būtina, 
telpančių bet kurioje spintoje ir veikiančių visiškai automatiškai. 
Yra taip pat įtaisų ir indams plauti, ir grindims šveisti, ir baldams 
poliruoti, ir dulkėms susiurbti, yra šviestuvų - žodžiu, turime 
visko, ko tik panorėsite. Pagalvokite, kaip išaugs jūsų populiaru- 
mas, jeigu visa tai padarysite prieinama žmonėms. Pagalvokite 
apie jūsų gausėjančius turtus, kuriuos susikrausite, turėdamas 
valstybės monopoliją ir devynis šimtus procentų pelno. Žmonėms 
tai bus daugybę kartų vertingiau už pinigus, ir jiems visai nebūtina 
žinoti, kiek už tas prekes mokate jūs. Ir, primenu, nė vienam iš tų 
dalykų nereikia žynių priežiūros. Visi bus patenkinti. 

- Išskyrus jus, atrodo. Kokia jums iš to nauda? 

- Tik tokia, kokia pagal Fondo įstatymus priklauso kiekvienam 
pirkliui. Aš ir mano žmonės pasiimsim penkiasdešimt procentų 
gauto pelno. Nupirkite viską, ką noriu jums parduoti, ir mes abu 
išlošime. Išlošime. 

Komandoras mėgavosi savo mintimis. 

- Kuo, jūs sakėte, norit, kad sumokėtume? Geležimi? 

- Geležimi, anglimi, boksitais. Galima ir tabaku, pipirais, mag- 
niu, tvirta mediena. Viso to jums tikrai nestinga. 

- Skamba neblogai. 

- Aš manau. O, beje, dar vienas dalykas, Komandore, aš galiu 
pertvarkyti jūsų gamyklas. 

- A? Kokiu būdu? 

- Na, tarkim, jūsų plieno liejyklos. Aš turiu nedidelių rankinių 
prietaisėlių, kurių padedami jūs sumažinsite produkcijos savikai- 
ną iki vieno ankstesniosios vertės procento. Jūs galėsite sumažinti 
kainas dvigubai ir dar pasidalinti su gamintojais gana svarų pelną. 
Galiu jums pademonstruoti, ką turiu minty, jei tik jūs man leisite. 
Ar jūsų mieste yra plieno liejykla? Tai neužims daug laiko. 

- Galima suorganizuoti, pirkly Mėlou. Tačiau rytoj, rytoj. Juk jūs 
pavakarieniausite su mumis šįvakar? 

- Mano žmonės... - buvo bepradedąs Melou. 

- Tegul jie visi ateina, - maloningai tarė Komandoras. - Simbo- 
linis draugiškas mūsų dviejų tautų susitikimas. Tai suteiks mums 
galimybę pratęsti mūsų bičiulišką pokalbį. Bet nepamirškite, - jo 
veidas pailgėjo ir sugriežtėjo, - jokios religijos. Nemanykite, kad tai 
atvers vartus jūsų misionieriams. 

- Komandore, - sausai atsakė Melou, - duodu jums garbės žodį, 
kad religija sumažintų mano pelną. 

- Tokiu atveju kol kas viskas. Jus palydės atgal į laivą. 

Komandorienė buvo gerokai jaunesnė už savo vyrą. Jos veidas 
buvo blyškus ir šaltas, o juodi plaukai prilaižyti ir sušukuoti atgal. 
-Ar jūs jau baigėte, mano brangiausiasis ir prakilniausiasis vyre? 
: Visiškai? Tikiuosi, dabar galiu įeiti į sodą? - jos balsas skambėjo 
spigiai. 

- Licija, brangioji, nereikia dramatizuoti, - nuolaidžiai tarė 
Komandoras. - Tas jaunuolis šį vakarą su mumis vakarieniaus, taigi 
tu galėsi iki valios su juo pasikalbėti ir netgi pasimėgauti klausyda- 
masi, ką kalbėsiu aš. Kur nors reikės paruošti vietą ir jo žmonėms. 
Žvaigždės man kužda, kad jų nebus daug. 

- Greičiausiai jie pasirodys tikri rajūnai, kemšantys mėsą di- 
džiausiais gabalais, milžiniškais kiekiais lakantys vyną, ir jūs porą 
naktų stenėsite, skaičiuodamas padarytus nuostolius. : 

- Na, šįsyk gal neskaičiuosiu. Nepaisant tavo požiūrio, vakarie- 
nė turi būti kuo prašmatniausia. 

- A, suprantu, - ji paniekinamai nužvelgė savo vyrą. - Kažko jūs 
labai draugiškai elgiatės su tais barbarais. Ar tik ne dėl to man 
nebuvo leista dalyvauti pokalbyje? Gal jūsų niekingoje, pajuodu- 
sioje sieliūkštėje rezgasi sąmokslas prieš mano tėvą? 

- Visiškai ne. 

- Ir aš, suprantama, tavimi patikėsiu? Jeigu kada nors vargšę 
moterį aukojo politikai, užkraudami jai šlykščią santuoką, tai ta 
moteris buvau aš. Būčiau radusi tinkamesnį vyrą net purviniausia- 
me savosios planetos šiukšlyne. 

- Žinote, ką noriu jums pasakyti, mano ledi. Jeigu jums taip 
patinka, galite grįžti į savo gimtąją planetą. Aš tik pasiliksiu 
atminimui tą jūsų kūno dalį, kuri man geriausiai pažįstama, tiesiog 
nupjausiu jūsų liežuvį. O po to, - jis pakreipė galvą tarsi matuo- 
damas, - kad padaryčiau jus dar žavingesnę, nupjausiu jūsų 
ausytes ir nosytės galiuką. 

- Neišdrįsi, tu, suskretęs mopse. Mano tėvas sutrins tavo žaislinį 
pasaulėlį į meteoritų dulkes. Tiesą sakant, jis ir taip gali tai 
padaryti, jeigu aš jam pasakysiu, kad tu susidėjai su tais barbarais. 

. - Chm-m. Na, gerai, nereikia grasinti. Šį vakarą tu pati galėsi 
išklausinėti tą žmogų. O kol kas, madam, palaikykite savo besimas- 
katuojantį liežuvį už dantų. 

- Tu taip įsakai? 

- Na, imk šitą ir tylėk. 

Jis užsegė jai ant liemens dirželį, uždėjo ant kaklo vėrinį, pats 
truktelėjo rankenėlę ir atsitraukė. S 

Komandorienei užėmė kvapą, ištiestos rankos sustingo. Paskui 
ji nedrąsiai palietė vėrinį ir aiktelėjo. 

Komandoras patenkintas patrynė rankas ir tarė: 

- Galėsi pasipuošti šįvakar. Ir dar gausi. O dabar patylėk. 

Ir Komandoro žmona nutilo. 

Haimas Tveras, nenustygdamas vietoje, krutino koją. 

- Ko tavo veidas taip persikreipęs? - paklausė jis. 

Hoberas Melou pabudo iš susimąstymo: 

- Tu apie mane? Neįsivaizduoju. 

- Reikia manyti, vakar kažkas įvyko, na, išskyrus šventę. - Ir 
staiga tvirtai pridūrė. - Melou, iškilo sunkumų, ar ne? 

- Sunkumų? Ne. Kaip tik priešingai. Tiesą sakant, atrodo, aš, 
bandžiau brautis pro atviras duris. Mus per lengvai įsileido į tą 
plieno liejyklą. 

- Įtari, kad tai spąstai? 

- O, vardan Seldono, kam tos melodramos? - Melou nuslopino 
susierzinimą ir jau ramiau pridūrė: - Tiesiog tai reiškia, kad ten 
nieko nepamatysim. 

- Kalbi apie atominę energiją, ar ne? - Tveras susimąstė. - Aš tau 
pasakysiu. Čia, Koreloje, praktiškai nėra jokių atominės energijos 

panaudojimo požymių. O užmaskuoti tokią rimtą technologiją, 
kaip atominė, būtų pakankamai sunku. 

- Ne, jeigu ji tik užuomazgoje, Tverai, ir naudojama tiktai 
kariniams tikslams. Ją rastum tiktai laivų statyklose ir plieno 
liejyklose. 

- Vadinasi, jeigu nieko nerasime ten, tai... 

- Tai jie nieko netuti arba slepia. Jei nori, mesk monetą ir 
pabandyk atspėti. 

Tveras palingavo galvą. 

- Gaila, kad vakar nebuvau su tavimi. 

- Man taip pat gaila, - šaltai tarė Melou. - Būtų visai neproša! 
buvusi moralinė parama. Deja, sąlygas diktavo Komandoras, o ne 
aš. Štai, atrodo, už durų mūsų laukia valdovo automobilis, kuris 
mus nuves į liejyklą. Ar paėmei visus prietaisus? 

- Viską, ko reikia. 

Gamykla buvo didžiulė, bet joje tvyrojo irimo tvaikas, kurio 
nepajėgė nustelbti joks paviršutiniškas remontas. Dabar ji buvo 
tuščia ir nelauktus svečius, Komandorą su jo svita, sutiko nenatū- 
ralia tyla. 

Melou nerūpestingai drėbtelėjo plieno lakštą ant dviejų lai- 
kiklių. Jis paėmė ištiestą instrumentą ir stipriai įsitvėrė odinės 
rankenos, įtaisytos švininio futliaro viduje. 

- Šis instrumentas, - tarė jis, - yra pavojingas, bet lygiai tiek pat 

pavojingas ir diskinis pjūklas. Tiesiog reikia nekišti artyn pirštų. 
. Bekalbėdamas jis lengvai perbraukė prietaisu išilgai lakšto. 
Lakštas greitai ir be garso pasidalino pusiau. 

Visi be žado sudrebėjo, o Melou nusijuokė. Jis paėmė vieną 
pusę ir atrėmė ją sau į kelį. 

- Pjovimo gylį galima nustatyti šimtųjų colio dalių tikslumu, o 
dviejų colių storio lakštą perpjautum lygiai taip pat lengvai, kaip 
ir šitą. Jeigu tiksliai nustatytumėte pjovimo gylį, galėtumėte padėti 
plieno lakštą ant medinio stalo ir perpjauti metalą, nepaliesdami 
medžio. 

Sulig kiekviena fraze atominis pjoviklis judėjo, ir po patalpą 
lakiojo atpjauti plieno gabalėliai. 

- Tai tas pats, - tarė Melou, - kaip pjaustyti peiliu, tiktai 
pjaustomas plienas. 

Jis atitraukė pjoviklį. 

- Arba, tarkim, jūs turite plokštumą. Jeigu norite, galite suma- 
žinti lakšto storį, pašalinti nelygumus ir rūdis. Žiūrėkite! 

Plona, perregima folija nusiraitė nuo antrosios lakšto pusės 
pirmiausiai šešių colių dydžio skiautelėmis, po to aštuonių ir 
dvylikos. 2 

- Jeigu reikia gręžti, principas tas pats. 

Visi susigrūdo aplink. Tai galėjo būti ir rankų miklumo de- 
monstravimas, ir gatvės fokusininko pasirodymas, ir varjetė, bet iš 
tikrųjų tai buvo įtikinama prekės reklama. Komandoras Asperas 
čiupinėjo plieno gabaliukus. Vyriausybės nariai stiepėsi, žvilgčiojo 
vienas kitam per petį ir šnabždėjosi, o Melou pramušinėjo taisyk- 
lingas, dailias, apvalias skylutes, prisilietinėdamas atominiu grąž- 
tu prie colio storumo plieno lakšto. 

- Noriu dar šį tą pademonstruoti. Atneškit kas nors du vamz- 
džius. 

Kažkoks garbingas kamerheris, apimtas visuotinio susijaudini- 
mo, šoko vykdyti paliepimo ir išsitepliojo rankas kaip paprasčiau- 
sias darbininkas. 

Melou pastatė vamzdžius vertikaliai ir vienu rankos mostu 
nupjovė abiejų galus, o paskui pridėjo abu šviežius pjūvius vieną 
prie kito. Ir jo rankose buvo vienas vamzdis! Nupjautieji galai 
neturėjo net atomo dydžio nėlygumų. Sudėtos abi pusės sudarė 
vientisą visumą. Vientisa masė vieninteliu rankos judesiu. 

Melou pakėlė žvilgsnį į žiūrovus, buvo besižiojąs kažką sakyti, 
bet nutilo. Jam užėmė kvapą, o skrandį suspaudė dilgčiojantis 
šaltis. 

Komandoro asmens sargybinis per sumaištį atsidūrė pirmoje 
eilėje, ir Melou pirmąsyk turėjo progą iš pakankamai nedidelio 
atstumo apžiūrėti nepažįstamą rankinį ginklą. 

Ginklas buvo atominis! Jis negalėjo suklysti: ginklas, šaudantis 
sprogstamosiomis kulkomis, jokiu būdu neturėtų tokių žiočių. 
Bet svarbiausia buvo ne tai. Toli gražu ne tai. 

Ant ginklo buožės buvo auksinė plokštelė su giliai išgraviruotu 

„atvaizdu - Žvaigždėlaiviu ir Saule! 3 

Tas pats Žvaigždėlaivis ir Saulė puošė visus didžiulius Enciklo- 
pedijos originalo tomus, Enciklopedijos, kurią pradėjo ir dar 
nebuvo užbaigęs leisti Fondas. 

Tas pats Žvaigždėlaivis ir Saulė, kurie tūkstantmečius puošė 
Galaktinės Imperijos vėliavą. 

Neparodydamas jį užplūdusių minčių, Melou tęsė: 

- Pažiūrėkite į šį vamzdį. Jis vientisas. Žinoma, sujungta ne 
idealiai, tačiau tai ir neverta daryti rankiniu būdu. 

Tęsti triukus nebuvo būtina. Užteks, Melou nusprendė baigti. 
Jis gavo, ko norėjo. Dabar jo mintyse tebuvo viena: auksinis 
skritulys su stilizuotais spinduliais ir aptakus cigaro formos kosmi- 
nis laivas. : 

Imperijos Žvaigždėlaivis ir Saulė! 

Imperija! Šis žodis kėlė virpulį. Praėjo jau pusantro šimtmečio, 
o ji vis dar tebebuvo gyva kažkur Galaktikos tolumoj. Ir štai ji vėl 
Periferijoje. 

Melou nusišypsojo! 

“Tolimoji žvaigždė" jau dvi dienas buvo kosmose, kai Hoberas 
Melou pasikvietė į savo kajutę vyresnįjį leitenantą Droutą, įteikė 
jam paketą, mikrofilmo ritinėlį ir sidabrišką steroidą. 

- Lygiai po valandos, leitenante, jūs imsite vadovauti “Tolimajai 
žvaigždei", kol aš grįšiu... o gal ir visam laikui. 

Doutas buvo besistojąs, tačiau Melou didingu mostu įsakė jam 
sėdėti. 

- Ramiai, klausykite. Pakete yra tikslios planetos, į kurią turite 
skristi, koordinatės. Ten jūs lauksite manęs du mėnesius. Jeigu per 
tą laiką Fondas jus suras, mikrofilmas bus mano ataskaita apie 
kelionę. O jeigu, - jo balsas pasidarė niūrus, - po dviejų mėnesių 
aš negrįšiu, ir Fondo laivai jūsų nesuras, skriskite į Terminuso 
planetą ir atiduokite kapsulę. Supratote? 

- Taip, sere. 

- Ir niekada, jokiomis aplinkybėmis, nei jūs, nei bet kuris kitas 
įgulos narys neturi papildyti mano oficialaus raporto. 

- O jeigu mus klausinės, sere? 

- Tokiu atveju jūs nieko nežinote. 

- Taip, sere. 

Pokalbis baigėsi, o po penkių minučių nuo “Tolimosios Žvaigž- 
dės" atsiskyrė kateris. 

Onumas Baras buvo senas - per senas, kad bijotų. Nuo pasku- 
tiniųjų bruzdėjimų laikų jis gyveno vienas žemės pakraštyje. 
Vienas, tik su knygomis, kurias jam pavyko išgelbėti iš griuvėsių. 
Jis nebebijojo ko nors prarasti, o užvis mažiausiai bijojo dėl savo 
varganų gyvenimo likučių, todėl išvydęs nekviestą svečią, net 
nesusigūžė. 

- Jūsų durys buvo atviros, - paaiškino nepažįstamasis. 

Jis kalbėjo su akcentu, kapodamas bei trupindamas žodžius, ir 
Baras pastebėjo prie jo šlaunies keistą ginklą iš žydro plieno. Mažo 
kambarėlio prieblandoje Baras įžiūrėjo švelnų jėgų lauko, gaubu- 
sio žmogų, švytėjimą. 

- Nėra reikalo laikyti jas uždarytas, - pavargusiu balsu tarė jis. - 
Jums ko nors iš manęs reikia? 

- Taip. - Nepažįstamasis tebestovėjo kambario sieja Jis 
buvo aukštas ir plačiapetis. - Jūsų namas čia vienintelis. 

- Čia negyvenama vietovė, - sutiko Baras, - bet į rytus nuo čia yra 
miestas. Galiu parodyti jums kelią. 

- Paskui. Ar galiu atsisėsti? 

- Jeigu kėdės jus išlaikys, - nelinksmai tarė senukas. 

Kėdės taip pat buvo senos - šviesesnių jaunystės laikų paliki- 
mas. 

Nepažįstamasis tarė: 

- Aš esu Hoberas Melou. Atvykau iš tolimos provincijos. 

Baras linktelėjo ir nusišypsojo: 

- Jūsų liežuvis jau seniai jus išdavė. O aš Onumas Baras iš 
Sivenos, kažkada buvęs Imperijos patricijus. 

- Vadinasi, čia Sivena. Aš turėjau tik senus žvaigždėlapius. 

- Taip, neabejotinai senus, jeigu supainiojote žvaigždžių pa- 
dėtis. 

Baras sėdėjo visiškai ramus, o svetimšalis pagarbiai nusuko 
nuo jo žvilgsnį. Senukas pastebėjo, kad atominių jėgų lauko 
švytėjimas, gaubęs nepažįstamąjį, dingo, ir sausai konstatavo pats 
sau, jog jis jau nebebaugina atvykėlių ir - gerai tai ar blogai - 


greičiausiai ir priešų. 

- Mano namai vargani ir atsargos kuklios, - tarė jis, - bet jūs galite 
pasidalinti su manimi tuo, ką turiu, jeigu jūsų skrandžiui tiks juoda 
duona ir džiovinti kukurūzai. 

Melou papurtė galvą. 

- Ne, aš sotus ir negaliu delsti. Man tereikia sužinoti, kaip 
patekti į centrą, ten, kur jūsų vyriausybė. 

- Tai lengva padaryti, juo labiau, kad toks skurdžius, kaip aš, 
niekuo nerizikuoja. Ar jums reikalinga planetos, ar Imperiškojo 
sektoriaus sostinė? 

Jaunuolio akys susiaurėjo: 

- Argi tai ne vienas ir tas pats? Čia juk Sivena? 

Senasis patricijus lėtai linktelėjo: 

- Taip, Sivena. Tačiau Sivena jau nėra Normanų sektoriaus 
sostinė. Jūsų senas žvaigždėlapis jus vis dėlto nuvedė ne ten. 
Žvaigždės gali nesikeisti šimtmečius, tačiau politinės ribos labai 
paslankios. 

- Prasti popieriai. Tiesą sakant, netgi visiškai blogi. Ar toli 
naujoji sostinė? 

- Oršoje II. Už dviejų parsekų. Jūsų žvaigždėlapis parodys jums 
kelią. Ar labai jis pasenęs? 

- Jam šimtas penkiasdešimt metų. 

- Toks senas? - senukas atsiduso. - Per tą laiką istorija buvo 
kupina įvykių. Ar žinote juos? 

Melou lėtai papurtė galvą. 

- Jums pavyko, - tarė Baras. - Provincijoms tai buvo sunkūs 
laikai, tačiau tik ne Staneliui VI valdant. Bet prieš penkiasdešimt 

metų jis mirė. Nuo to laiko - sukilimai ir griuvėsiai, griuvėsiai ir 
sukilimai. . 

Baras pagalvojo, kad darosi plepus. Čia jis gyveno atsiskyrėlio 
gyvenimą ir tiek mažai bebuvo progų su kuo nors pasikalbėti. 

Melou netikėtai aštriai paklausė: 

- Sakote, griuvėsiai? Iš jūsų kalbos išeitų, kad provincija buvo 
nualinta. 

- Gal dar ne iki galo. Iššvaistyti dvidešimt penkių turtingiausių 
planetų resursams reikia nemaža laiko. Jeigu palygintume su 
praeito šimtmečio turtais, mes labai smarkiai smukome ir nėra nė 
menkiausio požymio, kad viskas galėtų pasisukti į gerąją pusę, 
bent jau kol kas. Kodėl jus tai domina, jaunuoli? Jūs taip pagyvė- 
jote, jūsų akys šviečia? 

Melou vos neplykstelėjo raudoniu, kai blausios Baro akys 
jose pamatė. 

- Paklausykite, - tarė Melou, - aš esu pirklys, atsidūręs pačiame 
Galaktikos pakraštyje. Aptikau keletą senų žvaigždėlapių ir nusp- 
rendžiau paieškoti naujų rinkų. Be abejonės, kalbos apie nualintas 
provincijas mane jaudina. Negalima uždirbti pinigų planetoje, 
kurioje jų-nėra. Na, pavyzdžiui, kokia padėtis Sivenoje? 

Senukas pasilenkė į priekį. 

- Negaliu pasakyti. Gal kas ir išeitų, netgi dabar. Tačiau negi jūs 
pirklys? Jūs labiau panašus į kariškį. Jūsų rankos visą laiką greta 
ginklo, o skruostikaulį kerta randas. 

Melou krestelėjo galvą. 

- Ten, iš kur aš atsiradau, įstatymai ne itin gerbiami. Kautynės 
ir randai - neatsiejama pirklio profesijos dalis. Tačiau kautynės 
naudingos tik tada, kai jos neša pinigus, o jeigu juos galima 
pasiimti ir be šito - juo geriau. Taigi ar atsiras čia pakankamai 
pinigų, dėl kurių vertėtų grumtis? Man regis, kad ką jau ką, o 
kautynes čia tikrai nesunku surasti. 

- Tikrai nesunku, - sutiko Baras. - Galėtumėte prisidėti prie 
Viskardo armijos likučių Raudonosiose Žvaigždėse. Tiesa, aš 

nežinau, kuo tai labiau derėtų vadinti - kova ar piratavimu. Arba 
galėtumėte prisijungti prie mūsų dabartinio šlovingojo vicekara- 
liaus, kuris šlovingas tapo žudynių, grobimo ir plėšimo teise. Jis 
buvo paskirtas į šį postą berniuko Imperatoriaus, kuris po to, 
suprantama, buvo nužudytas. 

Liesi patricijaus skuostai įraudo. Jis užsimerkė, o kai vėl atsi- 
merkė, jo akys ryškiai žėrėjo. 

- Negalėčiau pasakyti, kad jūs labai draugiškai nusiteikęs vice- 
karaliaus atžvilgiu, patricijau Barai, - tarė Melou. - O jeigu aš esu 
vienas iš jo šnipų? 

- Na ir kas iš to? - karčiai paklausė Baras. - Ką jūs galite iš manęs 
atimti? - jis mostelėjo išdžiūvusia ranka į savo tuščią, apgriuvusį 
būstą. Ė 

- Jūsų gyvybę. 

- Ji greitai mane apleis - jau ir taip ji penketą metelių per ilgai 
užsibuvo. Tačiau jūs nesate vienas iš vicekaraliaus žmonių. Jei 
būtumėte, ko gero, netgi. dabar savisaugos instinktas priverstų 
mane laikyti liežuvį už dantų. 

- Iš kur jūs žinote? 

Senukas nusijuokė: 

- Jūs atrodote įtarus. Kertu lažybų, jog manote, kad mėginų 
įvilioti jus į spąstus, priversdamas burnoti prieš vyriausybę. Ne, ne. 
Aš jau seniai pasitraukiau nuo politikos. 

- Pasitraukėte nuo politikos? Negi nuo jos iš viso įmanoma 
pasitraukti? O kokiais žodžiais jūs apibūdinote vicekaralių? Žudy- 
nės, grobimas ir taip toliau. Neatrodo, kad būtumėte objektyvus. 
Ir neatrodo, kad būtumėte pasitraukęs nuo politikos: 

Senukas gūžtelėjo pečiais: | 

- Prisiminimai gelia, kai užklumpa netikėtai. Paklausykite! 
Spręskite pats! Kai Sivena buvo provincijos sostinė, aš buvau 
patricijus ir provincijos senato narys. Mano šeima buvo sena ir 


garbinga. Vienas iš mano didžiųjų protėvių buvo... Tiek to, nesvar- . 


bu. Praeities šlove sotus nebūsi. 
- Kiek suprantu, - tarė Melou, - čia vyko pilietinis karas ar 
revoliucija. 

Baro veidas patamsėjo. 

- Šiais išsigimusiais laikais pilietiniai karai tampa chroniški, 
tačiau Sivena laikėsi nuo jų nuošalyje. Valdant Staneliui VI ji 
suklestėjo beveik taip pat, kaip ir senais laikais. Tačiau po to 
prasidėjo silpnų imperatorių epocha, o silpnas imperatorius 
reiškia stiprius vicekaralius. Paskutinysis mūsų vicekaralius, tas 
pats Viskardas, kurio armijos likučiai tebeminta iš prekybos Rau- 
donųjų Žvaigždžių rajone, panoro purpurinės imperatoriškosios 
mantijos. Jis nebuvo pirmasis. O jeigu jam būtų pavykę, jis būtų 
buvęs ne pirmas, kuriam tai pasisekė. Tačiau sėkmė jo nelydėjo, 
nes tada, kai imperatoriškasis admirolas kartu su laivynu pasiekė 
provinciją, pati Sivena sukilo prieš savo A vicekaralių. - Jis 
liūdnai nutilo. 

Melou pastebėjo, jog sėdi įsitempęs ant paties kėdės kraštelio, 
ir truputį atsipalaidavo. 

- Prašau jus, sere, tęskite. 

- Dėkoju, - pavargusiu balsu tarė Baras, - jūs labai mielas, kad 
pamaloninote senuką. Taigi jie sukilo, ar, reikėtų sakyti, mes š 
sukilome, nes aš buvau vienas iš daugelio vadų. Viskardas trupu- 
tėlį mus aplenkė ir paliko planetą. Po to planeta, o kartu ir 
provincija, atsidavė admirolo malonei, tuo parodydami lojalumą 
Imperatoriui. Kodėl mes tai padarėm, aš ir pats nežinau. Gal mes 
jautėme ištikimybę Imperatoriui, simboliui, o ne asmeniui, žiau- 
riam ir galingam vaikui. O gal mus gąsdino apgulties siaubas. 

- O toliau? - mandagiai pasiteiravo Melou. 

- O toliau paaiškėjo, - pasigirdo niūrus atsakymas, - kad toks 
sprendimas nepatenkina admirolo. Jis troško sukilusios provinci- 
jos nugalėtojo šlovės, o jo žmonės troško grobio, kurį reikštų tokia 
pergalė. Todėl, kol žmonės tebebuvo susitelkę didžiuosiuose 
miestuose, šlovindami Imperatorių ir jo admirolą, jis užėmė visus 
karinius centrus ir įsakė ant žmonių numesti atomines bombas. 

- Kokiu pretekstu? 

- Pretekstas, jog jie sukilo prieš savo vicekaralių, paskirtą 
Imperatoriaus. Taip visą mėnesį užsitęsusių skerdynių, plėšimo ir 

košmarų keliu admirolas tapo naujuoju vicekaraliumi. Aš turėjau 
šešis sūnus. Penki žuvo, kiekvienas savaip. Aš turėjau dukterį. 
Manau, kad galų gale ir ji žuvo. Aš išvengiau tokios dalios, nes 
buvau senas. Apsigyvenau čia ir buvau jau per senas, kad net 
vicekaralius dėl manęs jaudintųsi. - Jis nulenkė savo žilą galvą. - Jie 
nieko man nepaliko, nes aš padėjau išvyti sukilusį valdovą, tuo 
būdu atimdamas šlovę iš admirolo. 

Melou sėdėjo tylėdamas ir laukė. Po to paklausė: 

- O kas atsitiko jūsų šeštajam sūnui? : 

- A? - Baras karčiai šyptelėjo. - Jis saugus, nes įstojo į admirolo 
armiją kaip paprastas kareivis, svetima pavarde. Jis admirolo 
asmeninio laivyno artileristas. O, ne, ne, aš matau jūsų akis. Jis 
nėra blogas sūnus. Kai tik gali, jis mane aplanko, duoda man, ką 
išgali. Jo dėka aš gyvas. Vieną dieną mūsų garbus ir šlovingas 
vicekaralius pajus mirties alsavimą ir mano sūnus bus jo budelis. 

- Ir sakote visa tai nepažįstamam žmogui? Tokiomis kalbomis 
jūs keliate pavojų savo sūnui. 

- Ne, aš jam padedu, nurodydamas naują priešą. Jeigu būčiau 
vicekaraliaus draugas tiek, kiek esu jo priešas, aš jam patarčiau 
užpildyti visą išorinę erdvę laivais iki pat Galaktikos ribų. 

- Negi ten nėra laivų? 

- Ar sutikote bent vieną? Ar bent vienas sargybinių laivelis kliudė 
jums skristi į čia? Kai laivų mažai, o pasienio provincijose viešpa- 
tauja intrigos ir neteisybė, nė vieno laivo negalima paskirti apsau- 
gai nuo išorinių barbariškų pasaulių. Mums niekada negrasė joks 
pavojus iš tolimųjų Galaktikos pakraščių, kol neatskridote jūs. 

- Aš? Aš nesu pavojingas. 

- Paskui jus atskris kiti. 

Melou.lėtai papurtė galvą: 

- Nelabai jus suprantu. 

- Paklausykite! - senio balse pasigirdo karštligiškas jaudulys. - Aš 
iš karto supratau, kas esate, vos tik įėjote. Jūsų kūną gaubia 
apsauginis jėgų laukas, arba bent jau gaubė, kai išvydau jus 
pirmąsyk. 

Padvejojęs Melou sutiko: 

- Taip, tai tiesa. 

- Gerai. Jūs klydote, tačiau pats to nežinojote. Aš šį tą Žinau. 
Mūsų nuosmukio laikais mokslas tapo nebemadingas. Įvykiai 
skuba, skrieja pro šalį kaip žaibai ir tie, kurie neturi atominio 
ginklo, kad galėtų kovoti su šia lavina, nuplaunami šalin, kaip 
buvau nuplautas aš. Tačiau aš buvau mokslininkas ir žinau, kad per 
visą atominės energetikos istoriją portatyviniai apsauginiai jėgų 
laukai taip ir nebuvo išrasti. Mes turime apsauginius laukus 
generuojančius įtaisus, tačiau tai didžiulės, griozdiškos jėgainės, 
apsaugančios miestą arba net laivą, bet tik ne vieną žmogų. 

- Štai kaip? - Melou apatinė lūpa nukaro. - Ir kokias gi išvadas 
jūs pasidarėte iš to? 

- Po kosmosą klaidžioja įvairiausios istorijos. Jos pasiekia mus 
keisčiausiais keliais ir iškraipomos sulig kiekvienu parseku. Bet kai 
aš buvau jaunas, pas mus atskrido mažas laivelis, kuriame buvo 
keisti žmonės, kurie nežinojo mūsų papročių ir negalėjo pasakyti, 
iš kurjie yra. Jie kalbėjo, kad kažkur, Galaktikos pakraštyje, gyvena 
stebukladariai, kurie švyti tamsoje, kurie be mechanizmų pagal- 
bos gali skraidyti ir kuriems ginklai nepadaro nė menkiausios 
žalos. Tada mes juokėmės. Juokiausi ir aš. Po to pamiršau ir 
prisiminiau tik šiandien. Tačiau jūs švytėjote prieblandoje ir, esu 
tikras, mano blasteris, jeigu jį turėčiau, nebūtų jūsų sužeidės. | 
Sakykit, ar galit taip pat lengvai skraidyti ore, kaip dabar sėdite? 

Melou ramiai tarė: 

- Nieko panašaus padaryti aš negaliu. 

Baras šyptelėjo: 2 

- Pasitenkinsiu jūsų atsakymu. Nesiruošiu apžiūrinėti savo 
svečių. Tačiau jeigu tie stebukladariai egzistuoja, jeigu jūs esate 
vienas iš jų, gali ateiti diena, kai jie - ar jūs - užplūs mus. Gal tai ir 
gerai. Galbūt mums reikia šviežio kraujo. - Jis kažką be garso 
sumurmėjo ir lėtai pridūrė: - Bet gali būti ir kitaip. Mūsų naujasis 
vicekaralius taip pat turi svajonių, panašių į mūsų senojo Viskardo. 

- Ir jis trokšta Imperatoriaus karūnos? 

Baras linktelėjo: 

- Mano sūnus girdi įvairių kalbų. Asmeninėje vicekaraliaus 
apsuptyje be šito neišsiversi. Jis viską perduoda man. Mūsų 
naujasis vicekaralius neatsisakytų karūnos, jeigu ją jam pasiūlytų, 
bet jis ruošia ir kelius atsitraukimui. Kalbama, jog, jeigu nepavyk- 
sią pasiekti imperatoriškųjų aukštumų, jis planuojąs įkurti naują 
imperiją barbarų pakraštyje. Be to, šnekama, nors negaliu dėl to 
guldyti galvos, esą jis jau ištekinęs vieną iš savo dukterų už 
kažkokio nežymaus karaliuko, viešpataujančio kažkur Periferijos 
glūdumoje. 

- Jeigu klausytum visų plepalų... 

- Žinau. Yra ir daugybė kitų gandų. Aš nusenau ir tauškiu 
niekus. O ką jūs pasakytumėte? - aštrios senuko akys skverbėsi 
giliai giliai. 

Pirklys susimąstė. 

- Pasakyti aš nieko nepasakysiu, bet norėčiau šio to paklausti. 
Taip, aš žinau, kad jūs susipažinęs su teorija. Tačiau ar išliko 
generatoriai, ar per neseniai vykusius pogromus jie buvo sunaikin- 
ti? 

- Sunaikinti juos? O, ne! Greičiau pusė planetos išlėktų į orą, 
negu būtų paliestas kad ir mažiausias atominis reaktorius. Be jų 
apsieiti neįmanoma, jie - mūsų laivyno galios šaltinis, - pasakė 
beveik su pasididžiavimu. - Mes turime didžiausią ir geriausią 
jėgainę šiapus paties Trantoro. 

- Tuomet ką man pirmiausia reikia padaryti, kad pamatyčiau 
generatorius? 

- Nieko! - ryžtingai atsakė Baras. - Jūs negalėsite net prisiartinti 
nė prie vieno karinio centro. Jus tiesiog tuojau pat nušaus. Niekas 
negali prie jų prisiartinti. Sivena žmogaus teisių nesilaiko iki šiol. 

- Norite pasakyti, kad visas energijos stotis kontroliuoja kariš- 
"kiai? 

- Ne, yra nedidelės miestų stotys, kurios tiekia energiją šildymui 
ir namų apšvietimui, įvairiems mechanizmams ir taip toliau. Bet 
jos beveik tiek pat neprieinamos ir kontroliuoja jas technikai. - 

Žas 


- Kas jie? 

- Speciali žmonių grupė, prižiūrinti jėgaines. Tai garbingos 
paveldimos pareigos. Vaikai mokosi šios profesijos, dirbdami 
pameistriais. Itin ryškus pareigos, garbės jausmas ir panašiai. 
Niekas, išskyrus technikus, negali įžengti į stotį. 

- Aišku. 

- Tiesa, aš nesakau, - pridūrė Baras, - jog nebuvo atsitikimų, kai 
technikus papirkdavo. Tokiais laikais, kai per penkiasdešimt metų 
pasikeitė devyni imperatoriai, o septyni iš jų buvo nužudyti; kai 
kiekvienas kosminio laivyno kapitonas stengiasi užgrobti viceka- 
raliaus vietą, o kiekvienas vicekaralius - Imperatoriaus, man regis, 
net technikus galima sugundyti pinigais. Bet pinigų prireiktų 
daug, ir aš jų neturiu. O jūs? 

- Pinigų? Ne. Bet negi papirkti galima tik pinigais? 

- Kuo gi dar, jeigu už pinigus galima nupirkti viską? 

- Yra pakankamai daug dalykų, kurių nenupirksi už pinigus. O 
dabar būčiau labai dėkingas, jeigu pasakytumėte, kūr čia artimiau- 
sias miestas, kuriame yra tokia stotis, ir kaip geriausia jį pasiekti. 

- Palaukit! - Baras ištiesė savo liesas rankas. - Kur jūs veržiatės? 
Jūs atėjote čia, bet aš jūsų nieko neklausinėjau. O mieste, kur 
vietiniai gyventojai iki šiol tebevadinami maištininkais, jus sučiups 
pirmas pasitaikęs kareivis ar sargybinis, išgirdęs jūsų akcentą ir 
pamatęs drabužius. 

Jis pakilo ir iš tolimiausio savo senos spintos kampo ištraukė 
knygelę: 

- Mano pasas, padirbtas. Su juo aš pabėgau. 

Jis įdėjo pasą Melou į delną: 

- Išorės aprašymas neatitiks, tačiau jeigu pakankamai įtikina- 
mai juo mojuosite, yra šansų, kad jie labai įdėmiai jo netyrinės. 

- Bet jūs! Jūs gi liekate be nieko. 

Senasis tremtinys ciniškai gūžtelėjo pečiais. 

- Ir kas iš to? Dar vienas perspėjimas: prilaikykite liežuvį! Jūsų 
akcentas barbariškas, keistas tarimas, o kada ne kada jūsų kalboje 
šmėsteli stebėtini archaizmai. Kuo mažiau šnekėsite, tuo mažiau 
kelsite įtarimų. O dabar paaiškinsiu jums, kaip pasiekti miestą... 

Po penkių minučių Melou jau buvo kelyje. 

Jis tik akimirkai sugrįžo prie senojo patricijaus namo, prieš 
išeidamas amžiams. O kai ankstų rytojaus rytą Onumas Baras 
susiruošė į savo mažą sodelį, prie pat kojų pamatė dėžę. Joje buvo 
produktai, koncentruoti maisto produktai, tekie, kokie paprastai 
imami į kosminius skrydžius, o jų skonis ir paruošimo būdas buvo 


neįprasti. 
Tačiau jie buvo geri ir užteko jų ilgam. 


11 


Technikas buvo mažas ir taip nusipenėjęs, kad net oda žvilgėjo. 
Jo plaukai buvo praretėję, pro juos švietė rausva plikė. Ant pirštų 
jis mūvėjo storus, masyvius žiedus, drabužiai dvelkė kvepalais ir 
apskritai jis buvo pirmasis Melou šioje planetoje sutiktas žmogus, 
kuris neatrodė alkanas. | 

Techniko lūpos buvo paniekinamai sučiauptos. 

- Na, greičiau, kalbėkite. Manęs laukia svarbesni dalykai. Jūs 
atrodote esąs svetimšalis... - Atrodė, jog jis bando įvertinti aiškiai 
ne sivenietišką Melou kostiumą, ir jo akyse užsižiebė įtarumas. 

- Aš nesu jūsų kaimynas, - ramiai tarė Melou, - bet reikalo esmės 
tai nekeičia. Turėjau garbės jums vakar atsiųsti nedidelę dova- 
nėlę... 

Technikas kilstelėjo nosį. 

- Aš ją gavau. Įdomus niekutis. Kada nors gal kur ir pasinau- 
dosiu. 

- Turiu ir kitų, dar įdomesnių dovanėlių. Taip pat priskirtinų 
niekučių kategorijai. 

- Oho? - techniko balsas rūpestingai išvinguriavo kiekvieną 
raidę. - Atrodo, aš jau numanau, koks mūsų pokalbio tikslas. 
Panašių dalykų pasitaikė ir anksčiau. Pakišite man vieną kitą 
smulkmeną. Gal keletą kredų, gal apsiaustą ar kokį antrarūšį 

"papuošaliūkštį - ką nors, kuo jūsų niekinga sieliūkštė tikisi papirkti 

techniką. - Jis karingai atkišo apatinę lūpą. - Ir aš žinau, ko jūs 
norite mainais. Kitiems irgi yra šovusi į galvą panaši šviesi mintis. 
Jūs norite būti priimtas į mūsų klaną. Jūs norite išmokti atominės 
energetikos paslapčių, išmokti prižiūrėti mašinas. Jus, Sivenos 
šunis, - o svetimšalių jūs greičiausiai dedatės saugumo sumeti- 
mais - persekioja nuolatinė bausmė už jūsų maištą ir jūs norite 
išvengti tos bausmės, slėpdamiesi už technikų gildijos privilegijų 
ir apsaugos. 

Melou pabandė įsiterpti, bet technikas netikėtai subliuvo: 

- O dabar nešdinkis iš čia, nes pranešiu tavo vardą miesto 
protektoriui! Negi manai, kad apvilsiu man parodytą pasitikėjimą? 
Sivenos išdavikai, buvę čia prieš mane, gal ir būtų taip pasielgę! Bet 
aš ne iš tokio molio drėbtas. O Galaktika! Prisiekiu, aš pasiryžęs 
tuojau pat tave pribaigti, plikomis rankomis! 

Melou mintyse šyptelėjo. Visa ta kalba buvo ištisai dirbtinė, tiek 
tonu, tiek ir turiniu, todėl visas šio švento pykčio protrūkis pavirto 
kvailiausiu farsu. 

Pirklys pašaipiai nužvelgė dvi putnias rankutes, kurios, kaip 
buvo pažadėta, galėjo tapti jo egzekucijos įrankiu čia pat, nedel- 
siant, ir tarė: ž 

- O, Išmintingasis, jūs klystate dėl trijų dalykų. Visų pirma, aš 
nesu pasiųstas vicekaraliaus, kad patikrinčiau jūsų lojalumą. Ant- 
ra, ta dovana - tai daiktas, kurio net pats Imperatorius, koks jis 
bebūtų didingas, neturi ir niekada neturės. Trečia, tai, ko noriu aš, 
yra labai maža, tiesiog menkniekis, beveik nieko. 

- Tai jūs taip sakote! - jis apsimetė be galo sarkastišku. - Na, ir 
kokią gi dovaną, vertą Imperatoriaus, jūs, o Dieviškai Galingasis, 
trokštate padėti prie mano kojų? Kažką, ko neturi Imperatorius, a? 
- Jis pratrūko aštriu, paniekos kupinu juokeliu. 

Melou atsistojo pastumdamas kėdę į šalį: 

- Aš laukiau tris dienas, kad pamatyčiau jus, o Išmintingasis, tuo 
tarpu demonstracija užims tik trejetą sekundžių. Gal paimtumėte 
tą blasterį, kurio rankeną aš matau visiškai greta jūsų rankos... 

- Ką? 

- Ir šautumėte į mane. Būčiau labai dėkingas. 

- Ką? . 

- Jeigu žūsiu, galėsite pasakyti policijai, kad bandžiau jus 
papirkti ir išgauti jūsų gildijos paslaptis. Jūs susilauksite tik 
pagyrimo. O jeigu liksiu gyvas, galėsite pasiimti mano apsauginį 
skydą. 

Tik dabar technikas pastebėjo balkšvą švytėjimą, glaudžiai 
gaubusį jo lankytojo figūrą. Atrodė, tarsi šis būtų apibarstytas 
perlamutro dulkelėmis. Iš nuostabos ir įtarumo net sužvairėjęs 
technikas pakėlė blasterį ir sujungė kontaktą. 

Oro molekulės, pagautos staigaus atominio skilimo blyksnio, 
suiro į šviečiančius, degančius jonus, nubrėždamos akinančią 
liniją, trenkėsi Melou į krūtinę ir... pažiro į šalis. 

šidloų vpidp liko „Acpakitusi karto išraiška, nors atominės 
šviesoje, atšokdavo atgal, kad galutinai išblėstų. 

Techniko blasteris nukrito ant grindų, bet šis net nepastebėjo 
dunkstelėjimo. 

Melou paklausė: 

- Argi Imperatorius turi asmeninį jėgos lauko skydą? O jūs galite 
jį turėti. 

- Jūs - technikas? - užsikirsdamas paklausė technikas. 

- Ne. 

- Tada... tada iš kur tą daiktą gavote? 

- Ne jūsų reikalas, - su šalta panieka atkirto Melou. - Norite jo? 
- Nestora gumburiuota grandinė išsidriekė ant stalo. - Štai. 

Technikas ją sugriebė ir ėmė nervingai knyburiuoti. 

- Čia viskas yra? 

- Taip. 

- O kur energijos šaltinis? 

Melou dūrė pirštu į stambiausią gumburą, padengtą blausiu 
švino futliaru. 

Technikas pakėlė is ojo veidas buvo priplūdęs pasižę 

- Sere, aš aukščiausios kategorijos technikas. Esu dvidešimt 
metų išdirbęs prižiūrėtoju, o mokiausi pas patį didįjį Blerą Tran- 
toro universitete. Jeigu jums užtenka prakeikto įžūlumo teigti, jog 
tame... riešuto dydžio konteineryje, perkūnas jį trenktų, telpa 
atominis generatorius, tai jūs po trijų sekundžių stovėsite priešais 
protektorių. 

- Tai ir aiškinkitės patys, jei galit. O aš tvirtinu, kad čia yra viskas, 
ko reikia. 

Raudonis pamažu atslūgo nuo techniko veido. Jis apsijuosė 
grandine ir, paklusdamas Melou gestui, spustelėjo mygtuką. Jį 
apgaubė švytėjimas, primenantis blausų bareljefą. Technikas iš 
lėto pakėlė blasterį, paskui suabejojo ir atsargiai nustatė jį iki 
beveik nekenksmingo minimumo. 

Po to konvulsišku judesiu sujungė kontaktą ir atominė ugnis 
bloškėsi į jo ranką, nepadarydama nieko blogo. 

Jis staigiai pasisuko: : 

- O kas būtų, jeigu dabar jus nušaučiau ir pasilikčiau jūsų skydą? 

- Pamėginkit! - pasiūlė Melou. - Manote, kad atidaviau jums 
vienintelį mano turėtą egzempliorių? 

Pirklį taip pat gaubė švytėjimas. 

Technikas nervingai sukikeno. Blasteris dunkstelėjo į stalo 
paviršių. 

- Ir kas gi tas menkniekis, ta smulkmena, kurią jūs norite gauti 
mainais? - paklausė jis. 

- Noriu pamatyti jūsų generatorius. 

- Jūs suprantate, kad tai uždrausta? Mus abu ištėkš į kosmosą... 

- Aš neketinu jų liesti ar dar ką nors jiems daryti. Aš noriu juos 
pamatyti... iš tolo. 

- O jeigu ne? 

- O jeigu ne, turėkitės šį skydą, bet žinokit, kad aš turiu dar ir 
kitų daikčiukų. Pavyzdžiui, specialus blasteris, galintis pramušti 
apsauginį lauką. 

- Chm-m-m, - technikas nusuko akis į šalį. - Eime. 

Techniko namas buvo nedidelis dviaukštis pastatas netoli 
milžiniško, kubo formos statinio, dunksančio miesto centre. Me- 
lou perėjo iš vieno į kitą požeminiu tuneliu ir pasijuto besąs 
ozono prisodrintoje jėgainės tyloje. 

Penkiolika minučių jis, nė žodžio netardamas, sekė savo vado- 
vą. Jo pirštai nieko nepalietė. Galiausiai technikas prislopintu 
balsu tarė: 

- Gal jau pakaks? Negaliu pasitikėti savo pavaldiniais šitokioj 
situacijoj. 

- O iš viso ar kada nors galite? - ironiškai paklausė Melou. - Tiek 
to, man užteks. : 

Jie grįžo į kabinetą, ir Melou susimąstęs paklausė: 

- Ir visi tie generatoriai jūsų rankose? 

- Visut visutėliai, - itin paslaugiai atsakė technikas. 

- Jūs prižiūrite, kad jie visada būtų tvarkingi ir veiktų? 

- Be abejonės! 

- O jeigu jie sulūžta? 

Technikas pasipiktinęs papurtė galvą. 

- Jie pastatyti amžiams. 

- Amžinybė - gana ilgas laiko tarpas. Tik įsivaizduokite... 

- Įsivaizduoti beprasmius dalykus nemoksliška. 

- Gerai. Įsivaizduokite, jei būčiau blasteriu sunaikinęs kokią 
nors gyvybiškai svarbią dalį? Nemanau, kad jūsų mašinos būtų 
atsparios atominėms jėgoms. Tarkim, sunaikinčiau svarbias jung- 
tis arba sudaužyčiau kvarcinį D vamzdelį? 

- Tada, - įniršio pagautas, suriko technikas, - jūs žūtumėte. 

- Taip, žinau, - irgi sušuko Melou, - tačiau kaip būtų su 
generatoriumi? Ar galėtumėte jį sutaisyti? 

- Sere, - sustingo technikas, - aš sąžiningai su jumis atsiskaičiau. 
Jūs gavote, ko prašėt. O dabar nešdinkitės! Daugiau aš jums nieko 


neskolingas! 

Melou su pašaipia pagarba nusilenkė ir išėjo. 

Po dviejų dienų jis jau buvo ten, kur jo laukė “Tolimoji 
žvaigždė", pasiruošusi skristi į Terminusą. 

Ir lygiai po dviejų dienų techniko skydas liovėsi veikęs. Kiek šis 
belaužė galvą, kiek besikeikė, jis taip daugiau ir nesušvytėjo. 

Pagaliau Melou galėjo atsikvėpti - pirmąsyk per pastaruosius 
šešis mėnesius. Jis visiškai nuogas gulėjo ant nugaros savo naujojo 
namo soliariume. Jo didžiulės rudos rankos buvo atmestos už 
galvos. Jam įsitempus, raumenys subangavo, paskui vėl suglebo. 

Žmogus, buvęs greta Melou, įdėjo jam į burną cigarą, paskui 
pridegė. Tada, pakramtęs savojo cigaro galiuką, tarė: 

- Greičiausiai jūs persidirbote. Gal jums reikėtų ilgesnio poil- 
sio. 

- Gali būti, Džaelai, bet aš mielai ilsėčiausi Tarybos nario krėsle, 
todėl ir stengiuosi jį gauti, o jūs man padėsite tai padaryti. 

Ankoras Džaelas pakėlė antakius ir tarė: 

- O kuo gi čia dėtas aš? 

- Viskas labai paprasta. Visų pirma, politikoje jūs senas vilkas. 
Antra, iš kabineto nario kėdės jus išspyrė Džoreinas Satas, tas pats, 
kuris greičiau sutiks prarasti akį, negu mane įsileisti į Tarybą. 
Manote, mano šansai nedideli? 

- Taip, nedideli, - sutiko buvęs švietimo ministras. - Juk jūs iš 
Smyrno. 

- Teisiškai tai nėra kliūtis. Be to, aš gavau pasaulietinį išsilavi- 
nimą. 

- Na ir kas? Argi išankstinės nuostatos grindžiamos kokiais nors 
įstatymais, išskyrus tuos, kuriuos specialiai sukūrė? O kaipgi tas 
"jūsų žmogus, Haimas Tveras? Ką sako jis? ; 

- Jis siūlė man kelti savo kandidatūrą į Tarybą beveik prieš 
metus, - ramiai atsakė Melou, - bet aš jį peraugau. Bet kokiu atveju, 

jis negalėtų šito dalyko prastumti. Ne tokia jėga. Jis triukšmingas 
ir stiprus, bet tai greičiau jo trūkumas. Jeigu noriu padaryti tikrai 
vykusį ėjimą, turiu rinktis jus. 

- Džoreinas Satas protingiausias planetos politikas ir jis bus 
prieš jus. Nesiimu jo pergudrauti. Ir nesitikėkit, kad jis kovos, 


nenaudodamas jėgos ar nešvarių metodų. 

- Aš turiu pinigų. 

- Tai padeda. Bet išankstinėms nuostatoms nupirkti pinigų 
prirciks daug, prisiminkit tai, purvinas smyrnieti. 

- Aš jų turėsiu daug. 

- Gerai, apgalvosiu šį reikalą. Bet tik nemėginkit kada nors 
šliaužioti prieš mane ant kelių ir inkšti, kad tai aš pastūmėjau jus 
tokiam žingsniui. Ten dar kas? 

Melou lūpų kampučiai nusileido ir jis tarė: 

- Patsai Džoreinas Satas, man regis. Jis atėjo anksčiau, ir aš 
suprantu kodėl. Visą mėnesį aš jo vengiau. Klausykit, Džaelai, eikit 
į gretimą kambarį ir tylutėliai įjunkit mikrofoną. Norėčiau, kad 
pasiklausytumėte. 

Jis išgrūdo Tarybos narį iš kambario, stumtelėdamas jį basa 
koja, po to pakilo ir įsisupo į šilkinį chalatą. Dirbtinė saulės šviesa 
nuslopo iki normalaus apšvietimo. 

Mero sekretorius, kurio judesiai buvo gerokai sukaustyti, įžen- 
gė vidun, o garbusis namų valdytojas nutipeno ir uždarė už jo 
nugaros duris. 

Melou susiveržė diržą ir tarė: 

- Rinkitės bet kurią kėdę, Satai. 

Satas šiaip ne taip išspaudė kankinio šypseną. Kėdė, kurią 
pasirinko sekretorius, buvo patogi, tačiau jis neatsipalaidavo. 
Stirksodamas ant paties jos kraštelio, jis tarė: į 

- Jei išdėstytumėte savo sąlygas, galėtume iškart eiti prie 
reikalo. 

- Kokias sąlygas? 

- Norite būti įkalbinėjamas? Ką gi, sakykit, pavyzdžiui, ką jūs 
veikėte Koreloje? Jūsų raportas buvo nepilnas. 

- Padaviau jį jums prieš kelis mėnesius. Tada jus mano raportas 
patenkino. S 

- Taip, - Satas susimąstęs pasikrapštė kaktą pirštu, - bet nuo to 
laiko jūs nemaža nuveikėte. Mes šiek tiek žinome, ką jūs veikiate, 
Melou. Mes tiksliai žinome, kiek statote gamyklų, kaip skubate ir 
kiek jos jums kainuoja. O dar šitie jūsų rūmai, - jis persmeigė 
pašnekovą šalto abejingumo žvilgsniu, - kainavo jums gerokai 
daugiau, negu aš gaunu per metus. Be to, dar jūsų ryšiai, kuriuos 
užmezgėte su aukščiausiais Fondo visuomenės sluoksniais; jie 
labai svarbūs ir labai nepigūs. 

- Taip? Ir ką gi tai byloja, išskyrus faktą, jog jums dirba labai 
gabūs šnipai? 

- Tai byloja, kad turite tiek pinigų, kiek prieš metus neturėjote. 
Šitai gali reikšti daug ką. Pavyzdžiui, kad Koreloje įvyko kažkas, 
apie ką mes nieko nežinome. Iš kur gavote pinigų? 

- Mano mielasis Satai, juk jūs tikrai nesitikit, kad papasakočiau? 

- Ne. 

- Ir aš taip manau. Kaip tik dėl to ir pasakysiu. Pinigai yra tiesiai 
iš Korelos Komandoro skrynių. 

Satas sumirksėjo. 

Melou šyptelėjo ir tęsė: 

- Jūsų nelaimei, mano pinigai gauti visiškai teisėtu būdu. Aš esu 
vyresnysis pirklys ir pinigus gavau už geležies ir chromito partiją, 
mainais jiems pristatęs tam tikrą kiekį įvairiausių niekniekių. Pagal 
oficialų susitarimą su Fondu, penkiasdešimt procentų pelno 
priklauso man. Antroji pusė bus atiduota valdžiai metų pabaigoje, 
kai pajamų mokesčius moka visi dori piliečiai. 

- Jūsų raporte nepaminėta jokia prekybos sutartis. 

- Jame taip pat nepaminėta, ką tą dieną valgiau pusryčių, 
neminimas mano dabartinės meilužės vardas bei daugybė kitų su 
jums rūpimu dalyku nesusijusių smulkmenų. - Melou šypsena 
pavirto niekinančia grimasa. - Aš buvau pasiųstas, anot jūsų paties, 
vaikščioti ten plačiai atmerktomis akimis. Jų aš tikrai niekada 
neužmerkiau. Jūs norėjote išsiaiškinti, kas atsitiko pagrobtiesiems 

Fondo prekybiniams laivams. Aš nei jų regėjau, nei girdėjau apie 
juos. Jūs norėjote sužinoti, ar turi Korela atominę energetiką. 
Mano raporte kalbama apie atominius blasterius, kuriuos turi 
Komandoro asmens sargybiniai. Kitų požymių aš nemačiau. O 
blasteriai, kuriuos mačiau, viso labo senosios Imperijos palikimas 
ir gali būti skirti tik pasižiūrėjimui. Kiek suprantu tokius dalykus, 
gal jie ten iš viso neveikia. Kiek galėjau, paklusau jūsų įsakymams, 
tačiau tuo pat metu buvau ir tebesu Žmogus, turintis veiksmų 
laisvę. Pagal Terminuso įstatymus, vyresnysis pirklys gali ieškotis 
naujų rinkų bet kur ir pasiimti iš tų sandorių jam teisėtai priklau- 
sančią pusę pelno. Jūs nesutinkate? Manau, kad prieštaravimų ir 
būti negali. 

Satas nusuko akis ir, įdūręs žvilgsnį į sieną, prabilo, sunkiai 
tramdydamas įniršį: 

- Egzistuoja visuotinai priimtas pirklių paprotys: greta preky- 
bos skleisti ir religiją. 

- Aš laikausi įstatymų, o ne papročių. 

- Būna atvejų, kai paprotys aukščiau už įstatymą. 

- Tada kreipkitės į teismą. š 

Satas pakėlė rūškanas akis, kurios atrodė tarsi paskendusios 
akiduobėse. 

“ - Žinoma, jūs gi smyrnietis. Atrodo, natūralizacija ir išsilavini- 
mas neišrūkino iš jūsų tos įgimtos ydos. Bet vis vien paklausykit ir 
pamėginkit suprasti. Religija aukščiau už pinigus ar rinkas. Didžio- 
jo Hario Seldono mokslas įrodo, kad nuo mūsų priklauso būsimo- 

"sios Galaktinės Imperijos ateitis. Mes negalime nuklysti į šoną nuo 
kelio, kuris veda į tą Imperiją. Religija - tai svarbiausias įrankis šiam 
tikslui pasiekti. Jos pagalba mes privertėme paklusti mums Ketu- 
rias Karalystes ir dar kaip tik tokiu momentu, kai jos galėjo mus 
sutriuškinti. Tai pats galingiausias iš visų Žmonėms žinomų ginklų, 
leidžiantis kontroliuoti tiek žmones, tiek pasaulius. Pagrindinė 
pirklių ir prekybos įsitvirtinimo priežastis - noras greičiau diegti ir 
skleisti šią religiją, o taip pat ir platinti naujas technologijas ir naują 
ekonomiką, kuri būtų visiškai ir tiesiogiai kontroliuojama mūsų. 

Jis stabtelėjo, kad įkvėptų oro, o Melou tyliai įsiterpė: 

- Teoriją aš žinau. Ir puikiausiai ją suprantu. - 

- Tikrai? Tai daugiau, negu aš tikėjausi. Tada jūs, be abejonės, 
suprantate, kad jūsų bandymas prekiauti tik dėl pačios prekybos, 
pradėti masinę beverčių įrenginių gamybą, kuri pasaulinę ekono- 
miką gali paveikti tik paviršutiniškai, bandymas pakirsti tarpž- 
vaigždinę politiką ir priversti ją tarnauti pelno dievui, atskirti 
atominę energetiką nuo mūsų kontroliuojančiosios religijos - visa 
tai gali baigtis visišku mūsų politikos atmetimu ir neigimu; politi- 
kos, kuri taip sėkmingai veikia jau visas šimtas metų. 

- Ir tai jau per ilgai, - abejingai tarė Melou, - tokiai išsisėmusiai, 
pavojingai ir nepriimtinai politikai. Kad ir kokia ta religija buvo 
sėkminga Keturiose Karalystėse, vargu ar atsiras Periferijoje dar 
bent vienas pasaulis, kuris ją priimtų. Tada, kai ėmėmės kontro- 
liuoti Karalystes, atsirado nesuskaičiuojama galybė bėglių, Galak- 
tika mato, jie išplatino į visas puses istoriją apie tai, kaip Salvoras 
Hardinas pasinaudojo žyniais ir žmonių prietaringumu tam, kad 
atimtų iš pasaulietinių valdovų galią ir nepriklausomybę. O jeigu 
dar ir negana, tai Askonos atvejis, ta dviejų dešimčių metų senumo 
istorija, galutinai viską išaiškino. Periferijoje dabar neatsirastų nė 
vieno valdovo, nesuprantančio, kad verčiau persipjauti sau gerklę, 
negu leisti bent vienam Fondo žyniui įkelti koją į jų teritoriją. Aš 
neketinu primetinėti Korelai ar kokiam nors kitam pasauliui to, 
ko, kiek aš žinau, jie nenori. Ne, Satai. Jeigu atominė energetika 
daro juos pavojingus, tai nuoširdi draugystė, užsimezgus preky- 
biniams ryšiams, bus daug kartų geresnė už išklibusį viešpatavimą, 
pagrįstą svetimšalių dvasininkijos galia ir, vos tik ji bent truputėlį 
susilpnės, žlugs galutinai, nepalikdama nieko daugiau, tik amžiną 
baimę ir neapykantą. 

Satas ciniškai pasakė: 

. - Labai žavingai išdėstyta. Taigi = žme prie pradinio mūsų 
pokalbio taško. Kokios jūsų sąlygos? Ko jums reikia, kad 8ESK 
mėte savo pažiūras į manąsias? 
- Jūs manote, kad mano įsitikinimai Aka a 

- Kodėl gi ne? - pasigirdo šaltas atsakymas. - Argi jūs neužsiimi- 
nėjate pirkimu ir pardavimu? 

- Tik tada, kai yra galimybė gauti pelną, - visiškai neįsižeidęs 
patikslino Melou. - Ar galite pasiūlyti. man daugiau, negu turiu 
dabar? 

- Galėtumėte gauti tris ketvirčius, o ne pusę pelno. 

Melou trumpai nusijuokė. 

- Nuostabus pasiūlymas. Prekyba jūsų sąlygomis duos dešimte- 
riopai mažesnį pelną negu manosios. Gal turite geresnį pasiūly- 
mą? 

- Galėsite tapti Tarybos nariu. 

- Aš ir taip juo tapsiu, be jūsų pagalbos ir jums to nenorint. 

Netikėtai staigiu judesiu Satas sugniaužė kumštį: 

- Taip pat jums pavyks išvengti dvidešimties metų kalėjimo, 
jeigu aš pasieksiu savo. Na, suskaičiuokite ir šį pelną. 

- Iš viso jokio, nebent jums pavyktų įgyvendinti Šį grasinimą. 

- Jūs kaltinamas žmogžudyste. 

- Kieno žmogžudyste? - paniekinančiai paklausė Melou. 

Sato balsas tapo griežtas, bet ne garsesnis negu iki tol. 

- Jūs kaltinamas nužudęs Anakreono žynį, tarnavusį Fondui. 

- Ak štai kaip! Ir kokie gi jūsų įrodymai? 

Mero sekretorius palinko į priekį: 

- Melou, tai ne blefas. Parengtinis tyrimas jau baigtas. Man 
bereikia pasirašyti vieną paskutinį dokumentą ir procesas “Fondas 
prieš Hoberą Melou, vyresnįjį pirklį“ bus pradėtas. Jūs, Melou, 
atidavėte Fondo pavaldinį į įsiutusios minios rankas kankinimams 
ir mirčiai, todėl turite tik penkias sekundes, kad išvengtumėte 
jums gresiančios bausmės. Nors aš pats labiau norėčiau, kad jūs 
nuspręstumėte blefuoti. Būtų saugiau matyti jus kaip sutryptą 
priešą negu kaip abejotiną naujai iškeptą draugą. 

Melou iškilmingai pareiškė: 

- Tebūnie taip, kaip norite jūs. 

- Gerai! - tulžingai išsišiepė sekretorius. - Tai meras norėjo 
pirma pamėginti surasti kompromisą, o ne aš. Pripažinkit, kad ne 
taip jau labai ir stengiausi. 

Prieš jį atsivėrė durys ir jis išėjo. 

Melou, pažvelgęs į Ankorą Džaelą, kuris grįžo į kambarį, 
paklausė: 

- Girdėjote jo kalbą? 

Politikas įsitaisė ant grindų. 

- Kiek pažįstu šitą žaltį, tokio įsiutusio jo dar negirdėjau. 

- Gerai. Ką jūs apie tai manote? 

- Ką gi, galiu pasakyti. Išorinio dominavimo politika dvasinėmis 
priemonėmis - jo idee fixe, bet man nuojauta kužda, kad jo 
galutinis tikslas toli gražu nėra dvasinis. Mane išvijo iš kabineto už 
ginčus ta pačia tema. Beje, šito jums neverta ir pasakoti. 

- Neverta. Ir koks tas nedvasinis tikslas, jūsų manymu? 

Džaelas surimtėjo: 

- Juk jis nėra kvailas, todėl turi matyti, kad mūsų religinė 
politika žlunga ir kad per septyniasdešimt metų ji praktiškai 
neatnešė nė vienos pergalės. Aišku, kad jis naudoja ją saviems 
tikslams. Be to, bet kuri dogma, visų pirma grindžiama tikėjimu ir 
emocijomis, yra pavojingas ginklas, kai nukreipiamas prieš kitus, 
kadangi praktiškai neįmanoma garantuoti, kad tas ginklas niekada 
neatsisuks prieš tave patį. Štai jau šimtą metų mes palaikome 
ritualus ir mitologiją, kurie darosi vis labiau sustabarėję, tradiciški 
ir... nepaslankūs. Tam tikra prasme, jie jau nebėra mūsų kontro- 
liuojami. 

- Kokia prasme? - pareikalavo Melou. - Tęskite, noriu išgirsti, ką 
jūs manote. 

- Na, tarkim, vienas žmogus, vienas ambicingas žmogus, panau- 
dos religines jėgas greičiau prieš mus, o ne mūsų labui. 

- Turite omeny Saią... 

- Jūs teisus. Kalbu apie jį. Pagalvokit, jeigu jam pavyktų sutelkti 
įvairias pavaldžių planetų struktūras prieš Fondą, kokie šansai 
mums išsilaikyti? Stojęs tikrojo tikėjimo gynėjų priešakyje, jis 
galėtų paskelbti karą erezijai, kurią, pavyzdžiui, įkūnijate jūs, ir 
pagaliau pasidarytų karaliumi. Galų gale, juk Hardinas yra pasa- 
kęs: “Atominis blasteris - geras ginklas, bet jis gali atsisukti ir į 
vieną, ir į kitą pusę". 

Melou pliaukštelėjo sau per nuogą šlaunį: 

- Puiku, Džaelai, tada padėkite man pakliūti į Tarybą ir aš 
pradėsiu su juo kovoti. | . 

Džaelas padarė pauzę, o paskui reikšmingai tarė: 

- Gali ir nieko neišeiti. O kaip ten su tuo nulinčiuotu žyniu? Juk 


tai netiesa, ar ne? 

- Kodėl gi, tai tiesa, - nerūpestingai atsakė Melou. 

Džaelas švilptelėjo. 

- O jis turi rimtų įrodymų? 

-- Manau, kad taip, - Melou padvejojo ir pridūrė: - Haimas Tve- 
ras nuo pat pradžių buvo jo agentas, nors nė vienas iš jų neitarė, 
kad aš tai žinojau. O Haimas Tveras visa tai matė savo akimis. 

Džaelas palingavo galvą. 

- Vai, vai, prasti popieriai. 

- Prasti? Kas gi čia blogo? Tas žynys buvo planetoje, pažeisda- 
mas paties Fondo įstatymus. Akivaizdu, kad Korelos valdžia pa- 
naudojo jį vietoje jauko, gal tyčia, o gal netyčia. Pagal visas sveiko 
proto taisykles, man beliko vienintelis kelias - griežtai prisilaikyti 
įstatymo. Jeigu jis patrauks mane teisman, nepasieks nieko dau- 
giau, tik apsikvailins. 

Džaelas vėl palingavo galvą. 

- Ne, Melou, čia jūs klystate. Aš jums sakiau, kad jo žaidimas 
nešvarus. Jis nesiruošia jūsų nuteisti; žino, kad tai nepavyks. Bet 
jis ketina sugriauti jūsų reputaciją žmonių akyse. Girdėjote, ką jis 
pasakė. Kartais papročiai būna aukščiau už įstatymus. Jūs galėsite 
išeiti iš teismo salės visiškai laisvas, bet jeigu liaudis manys, kad 
atidavėte žynį šunims, jūsų populiarumui ateis galas. Jie pripažins, 
kad pasielgėte pagal įstatymus ir netgi protingai. Bet jų akyse jūs 
vis vien būsit niekingas bailys, bejausmis žvėris, kietaširdė pabaisa. 
Jūs galite prarasti net vyresniojo pirklio vardą, kadangi gali būti 
nubalsuota atimti iš jūsų pilietybę. O juk jūs gimęs ne čia. Kaip jūs 
manote, ko dar Satui benorėti? 

Melou užsispyręs susiraukė. 

- Ir kas? 

- Mano berniuk, - tarė Džaelas, - liksiu su jumis, bet aš jums 
padėti niekuo negaliu. Jūs esate taikinio centre. 

Ketvirtąją vyresniojo pirklio Hobero Melou teismo proceso 
dieną Tarybos salė buvo perpildyta tikrąja to žodžio prasme. 
Vienintelis patarėjas, kuris nedalyvavo, paskutiniais žodžiais keikė 
ligą, prirakinusią jį prie patalo. Galerijos buvo pilnut pilnutėlės, 
vos ne iki pat lubų prisigrūdusios tų, kurie savo įtakos, turtų ar 
tiesiog šėtoniško atkaklumo dėka sugebėjo patekti į salę. Likusieji, 
užplūdę aikštę priešais, knibždėjo prie trimačių ekranų. 

Ankoras Džaelas prasibrovė į salę beveik neįtikėtinų pastangų 
ir policininkų palydos dėka. Po to jam šiaip taip pavyko prasiirti iki 
Melou krėslo per ne ką mažesnę minią. 

Melou su palengvėjimu atsigręžė: 

- Garbė Seldonui, vis dėlto suspėjote. Turite viską? 

- Štai, imkite, - tarė Džaelas. - Tai viskas, ko prašėte. 

- Gerai. Kokios nuotaikos ten, anapus sienų? 

- Jie visiškai sužvėrėję. - Džaelas neramiai nusipurtė. - Jums 
jokiu būdu nereikėjo leisti, kad įvyktų viešas procesas. Juk galėjote 
juos sustabdyti. 

- Bet nenorėjau. Kalbama apie Linčo teismą. O Publio Manilos 
žmonės išorinėse planetose... 

- Kaip.tik norėjau apie tai paklausti, Džaelai. Jis kursto prieš 
mane bažnytinę Hierarchiją, ar ne? 

- Kurgi ne! Tokių dalykėlių jūs dar nesate regėjęs! Kaip užsienio 
reikalų sekretorius, jis kelia jums kaltinimus iki tarpžvaigždinės 
teisės lygio. Kaip didysis žynys ir bažnyčios primas, jis išjudina 
fanatikų ordas... 

- Tiek to, pamirškim tai. Prisimenate tą Hardino posakį, kurį 
prieš mėnesį taikėte man? Ką gi, parodysime jiems, kad atominis 
blasteris tikrai gali būti nukreiptas ir į vieną, ir į kitą pusę. 

. Meras jau sėdosi į savo vietą, o Tarybos nariai, jį pagerbdami, 
atsistojo. 

Melou sušnibždėjo: 

- Šiandien mano eilė. Sėdėkite čia ir stebėkite spektaklį. 

Prasidėjo posėdis ir, praėjus penkiolikai minučių, Hoberas 
Melou, lydimas priešiškų kuždesių, nužingsniavo į tuščią erdvę 
prie mero pakylos. Į jį įsirėmė vienintelis prožektoriaus spindulys 
ir tiek miesto viešuosiuose ekranuose, tiek nesuskaičiuojamoje 
galybėje ekranų beveik visuose Fondo planetų namuose iškilo 
vieniša gigantiška figūra - žmogus, kuris metė iššūkį visiems. 

Jis pradėjo ramiai ir tyliai: ž 

- Taupydamas laiką, aš priimu visus man iškeltus kaltinimo 
punktus. Istorija apie žynį ir minią, kuri buvo čia išdėstyta, tiksli iki 
smulkmenų. 

Per salę nuvilnijo šurmulys, galerija triumfuodama suošė. Jis 
kantriai laukė tylos. 

- Tačiau, kad pateiktasis paveikslas būtų išsamus, šio to trūksta. 
Prašau leidimo užpildyti spragas taip, kaip manau esant reikalin- 
ga. Iš pradžių mano pasakojimas gali pasirodyti nesusijęs su 
dalyko esme, tačiau paprašyčiau jūsų kantrybės. 

Melou nežiūrėjo į priešais gulinčius užrašus. 

- Pradėsiu nuo to paties momento, nuo kurio pradėjo ir 
kaltintojai; nuo tos dienos, kai kalbėjausi su Džoreinu Satu ir 
Haimu Tveru. Apie ką buvo kalbama, jūs žinote. Pokalbiai buvo 
atpasakoti ir pridėti aš neturiu ko, išskyrus tai, kokios mintys mane 
užplūdo tądien. O jos buvo kupinos įtarimų, nes tos dienos įvykiai 
man pasirodė keisti. Pagalvokit patys. Du žmonės, kuriuos pažino- 
jau tik vos ne vos, pateikia man keistus ir kažkokius neįtikėtinus 
pasiūlymus. Vienas, mero sekretorius, prašo mane imtis vyriausy- 
bės agento vaidmens itin slaptame reikale, kurio pobūdis ir svarba 
jums jau išaiškinti. Antrasis, apsišaukėlis politinės partijos lyderis, 
prašo mane balotiruotis į Tarybos narius. 

Suprantama, aš mėginau įžvelgti paslėptus motyvus. Dėl Sato 
viskas buvo akivaizdu. Jis manimi nepasitikėjo. Gal jis manė, kad 

aš parduodu priešams atominę technologiją ir planuoju sukilimą. 
O gal jis bandė paspartinti įvykius ar bent tikėjosi tai darąs. Tokiu 
atveju jam reikėjo turėti žmogų, kuris visos mano šnipinėjimo 
misijos metu būtų greta manęs. Pastaroji mintis, beje, dingtelėjo 
man vėliau, kada į areną išėjo Haimas Tveras. 

Pagalvokit dar sykį. Tveras prisistato kaip pirklys, perėjęs į 
politiką, tačiau aš nieko nežinau apie tai, ką jis nuveikė, būdamas 
pirkliu, nors šioj srity mano žinios didžiulės. Be to, nors Tveras ir 
gyrėsi savo pasaulietiniu išsilavinimu, jis niekad nieko nebuvo 
girdėjęs apie Seldono krizes. 

Hoberas Melou luktelėjo, kad klausytojų sąmonę pasiektų jo 
žodžių prasmė, ir pirmąsyk buvo apdovanotas tyla - publika 
galerijoje sulaikė kvėpavimą. Bet tai buvo skirta tik paties Termi- 
nuso gyventojams. Išorinių planetų gyventojai girdėjo jau cenzūros 
iškarpytą variantą, atitinkantį religijos reikalavimus. Jie juk nieko 
nebuvo girdėję apie Seldono krizes. Bet bus ir kitų smūgių, kurių 
jie nepraleis. 

Melou tęsė: 

- Kas iš čia esančių galėtų ranką prie širdies pridėjęs pasakyti, 
kad žmogus, gavęs pasaulietinį išsilavinimą, galėtų būti nieko 
negirdėjęs apie Seldono krizes? Fonde egzistuoja tik vienas švieti- 
mo tipas, atmetantis bet kokias užuominas apie Seldono sukurtą 
istorijos planavimo metodą, o į patį jo asmenį žiūri, kaip į pusiau 
mitinį stebukladarį... Tuo momentu aš ir suvokiau, kad Haimas 
Tveras niekada nebuvo pirkliu. Tada aš supratau, kad jis yra iš 
pašvęstųjų, gal net priklauso žynių luomui. Nebuvo abejonių, kad 
visus tuos trejus metus, kol apsimetinėjo pirklių politinės partijos 
vadovu, iš tikrųjų jis buvo apmokamas Džoreino Sato agentas. 

Tada aš klupinėjau patamsyje. Nežinojau, kokius planus, susi- 
jusius su manimi, puoselėja Satas, bet, kadangi jis suteikė man 
pakankamą veiksmų laisvę, aš, savo ruožtu, nutariau truputį 
apsigraibyti aplinkui. Aš spėjau, kad Tveras turi mane lydėti 
kelionėje, kaip neoficialus Sato prižiūrėtojas. Žinojau, jog, jeigu 
jis nesutiks, manęs lauks kitos pinklės, kurių aš galėjau laiku ir 

nepastebėti. Žinomas priešas sąlyginai nepavojingas. Aš pakvie- 
čiau Tverą skristi drauge. Jis sutiko. 

Ponai Tarybos nariai, tai paaiškina du dalykus. Visų pirma, tai 
rodo, jog Tveras visiškai nėra mano draugas, liudijantis prieš mane 
nenoriai ir tik todėl, kad jį graužia sąžinė. O juk kaip tik tai mėgina 
įrodyti kaltintojai. Jis šnipas, atliekantis apmokamą darbą. Antra, 
tai paaiškina vieną mano veiksmą vos atsiradus misionieriui, kurio 
nužudymu esu kaltinamas. Veiksmą, kurio nepaminėjo, nes apie 
jį nieko nežinojo. > 

Tarybos salė nerimastingai sušnabždėjo. Melou teatrališkai 
kostelėjo ir tęsė: 

- Aš nenoriu kalbėti apie tuos jausmus, kurie užplūdo mane, 
pirmąkart išgirdus apie laive esantį pabėgusį misionierių. Nenoriu 
net jų prisiminti. Ryškiausias buvo siaubingo netikrumo jausmas. 
Iš pradžių man toptelėjo, jog tai bus Sato ėjimas, todėl gerai 
nesuvokiau ir neįvertinau jo esmės. Buvau pasimetęs, visiškai 
pasimetęs. Buvo tik viena, ką galėjau padaryti. Penkioms minu- 
tėms atsikračiau Tvero, išsiųsdamas jį pakviesti karininkų. Jam 
nesant, įjungiau videojrašų įrenginį, kad kas beatsitiktų, vėliau 
galėčiau kruopščiai išanalizuoti. Tai padariau vildamasis - bepro- 
tiškai, bet karštai vildamasis, - jog mane trikdančius dalykus bus 
galima išsiaiškinti paskui. S 

Tą įrašą peržiūrėjau gal penkiasdešimt kartų. Aš turiu jį su 
savimi, ir mes dabar, čia pat, peržiūrėsime jį penkiasdešimt pirmąjį 
kartą. 

Meras monotonišku balsu paprašė laikytis tvarkos, nes salėje 
prasidėjo visiškas sąmyšis, galerija stūgavo. Penkiuose milijonuo- 
se Terminuso namų susijaudinę žiūrovai glaudžiau susispietė apie 
ekranus, o Džoreinas Satas, sėdintis kaltintojo suole, šaltai palin- 
gavo galvą, pažvelgęs į nervingą didijį žynį, paskui įsmeigė lieps- 
nojantį žvilgsnį tiesiai Melou į veidą. 

Salės centrą ištuštino, šviesos prislopo. Ankoras Džaelas, sėdė- 
jęs ant suolelio kairėje pusėje, nustatė aparatą. Pasigirdo spragte- 
lėjimas, ir salėje iškilo vaizdas: spalvotas, trimatis, visiškai kaip 
gyvas, nors būtent pačios gyvybės jame ir nebuvo. : 

Sumišęs ir sumaigytas misionierius stovėjo tarp leitenanto ir 
seržanto. Melou atvaizdas tylėdamas laukė, paskui įėjo karininkai, 
kurių eilę užbaigė Tveras. 

Pokalbis pasikartojo žodis žodin. Seržantas buvo nubaustas, o 
misionierius apklaustas. Atsirado minia, buvo girdėti jos riaumo- 
jimas. Džordas Parma pažėrė savąją beprotiškų prakeikimų seriją. 
Melou pakėlė ginklą. Misionierius, velkamas link durų, iškėlė 
rankas į viršų, siųsdamas paskutinį prakeikimą, trumpai žybtelėjo 
kažkokia šviesa ir tuojau pat užgeso. 

Scena baigėsi momentu, kai karininkai sustingo iš siaubo, 
Tveras tirtinčiomis rankomis užsispaudė ausis, o Melou ramiai 
nuleido ginklą. 

Vėl užsižiebė šviesa. Tuščios vietos salės centre niekas net 
nebandė užimti. Melou, tikrasis, realusis Melou, tęsė savo pasako- 
jimą: 

- Incidentas, kaip matote, atrodo lygiai toks pats, kokį jį 
nupiešė kaltintojai... bet tik paviršutiniškai. Greitai paaiškinsiu. 
Beje, Haimo Tvero emocijos viso šio incidento metu kuo aiškiau- 
siai byloja apie jo religinį išsilavinimą. 

Dar tą pačią dieną aš nurodžiau Tverui tam tikras keistas šio 
įvykio detales. Aš“ paklausiau jo, kaip nei iš šio, nei iš to galėjo 
atsirasti misionierius tokioje tolimoje ir negyvenamoje vietoje, 
kokioje mes buvome. Dar aš paklausiau jo, iš kur galėjo susirinkti 
“tokia gigantiška minia, jeigu artimiausias didesnis miestas yra už 
kokio šimto mylių. Kaltintojai į šias problemas neatkreipė dė- 
mesio. 

Arba kad ir toks įdomus faktas, jog Džordas Parma buvo tiesiog 
stebėtinai puikiai matomas. Misionierius, esantis Koreloje, rizi- 
kuojantis gyvybe ir pažeidžiantis savo buvimu tiek Korelos, tiek 
Fondo įstatymus, vaikštinėja apsitaisęs naujutėlaičiu ir itin ryškiu 
dvasininko apdaru. Čia kažkas ne taip. Tuomet aš spėjau, kad 
misionierius būsiąs, jam pačiam nežinant, paverstas Komandoro 
bendrininku ir kad Komandoras tokiu būdu mėgina mus priversti 
imtis visiškai prieštaraujančios įstatymams agresijos, idant paskui 

galėtų įstatymiškai pateisinti mūsų laivo, drauge su mumis pačiais, 
sunaikinimą. 

Kaltintojai tikėjosi, kad bandysiu šitaip pateisinti savo veiks- 
mus. Jie laukė, jog aiškinsiuosi, kad buvo iškilusi grėsmė mano 
laivui, mano įgulai ir mano misijai, kurių aš negalėjau aukoti dėl 
vieno žmogaus, nes jis vis vien bet kuriuo atveju būtų buvęs 
sunaikintas, nesvarbu, su mumis ar be mūsų. Atsakymu į tai būtų 
kalbos apie Fondo “garbę" ir apie būtinybę išlaikyti mūsų “oru- 
mą", kad būtų palaikoma mūsų viršenybė. 

Bet dėl kažkokios keistos priežasties kaltintojai pamiršo patį 
Džordą Parmą, kaip asmenybę. Jie nepateikė apie jį jokių duome- 
nų: nei kur jis gimė, nei kur mokėsi, nei jokių kinų detalių apie jo 
ankstesnįjį gyvenimą. Paaiškinus tai, paaiškėtų ir tos videojrašo 
keistenybės, kurias nurodžiau. Jos tarpusavyje susijusios. 

Kaltintojai nepateikė jokių duomenų apie Džordą Parmą, nes 
tai neįmanoma. Scena, jūsų matyta įraše, atrodo netikra, nes ir pats 
Džordas Parma netikras. Džordas Parma niekada neegzistavo. 
Visas šis procesas - pats didžiausias farsas, sukurptas dėl proble- 
mos, kurios niekada nebuvo. 

Jam vėl teko palaukti, kol nurims triukšmas. Tada jis lėtai ištarė: 

- Parodysiu jums vieną vienintelį padidintą įrašo kadrą. Jis bylos 
pats už save. Džaelai, pritemdykite šviesas. 

Salė paskendo prieblandoje, o tuščioje erdvėje vėl išryškėjo 
sustingusios figūros - vaškiniai, nerealūs vaiduokliai. “Tolimosios 
žvaigždės“ karininkai suakmenėjo keisčiausiomis pozomis. Iš ne- 
linkstančios Melou rankos žvelgė pistoletas. Jo kairėje - Džordas 
Parma, sustingęs savo prakeiksmų viduryje, tiesiantis rankas į 
viršų. Krintančios rankovės pakibo pusiaukelėje. 

Ant misionieriaus rankos buvo mažas taškelis, kuris, pirmąsyk 
žiūrint, atrodė kaip žybtelėjimas. Dabar tas taškelis švietė nepa- 
liaujamai. 

- Žiūrėkite į tą švieselę ant jo rankos, - iš tamsos šūktelėjo 
Melou. - Padidinkite tą kadrą, Džaelai! 

Vaizdas greitai ėmė didėti. Jo pakraščiai išnyko, o misionierius 
pasislinko į centrą ir tapo gigantiškas. Po to iš jo beliko tik galva ir 

ranka, o galiausiai vien tik ranka, užpildžiusi visą erdvę ir dunksan- 
ti milžiniška miglota mase. 

Šviesos taškelis pavirto išskydusiomis švytinčiomis raidėmis: 
KSP. 

- Ponai, - sugriaudėjo Melou balsas, - tai tatuiruotė. Esant 
įprastam apšvietimui ji nematoma, bet ultravioletinėje šviesoje, 
kurią įjungiau, darydamas įrašą, ji pasidaro pakankamai aiški. 
Sutinku, tai gana naivus slaptosios identifikacijos metodas, bet jis 
visiškai tinkamas Koreloje, kur ultravioletinis apšvietimas ant 
kiekvieno kampo nesimėto. Net mūsų laive aš tai pastebėjau 
atsitiktinai. “ 

Galimas dalykas, kai kurie iš jūsų jau susigaudė, ką reiškia 
santrumpa KSP. Džordas Parma tobulai mokėjo žynių žargoną ir 
savo darbą atliko tiesiog puikiai. Nežinau, negaliu pasakyti, kur ir 
kaip jis to išmoko, bet galiu pasakyti, jog KSP reiškia “Korelos 
slaptoji policija". 

Melou turėjo šaukti, kad perrėktų publikos ūžesį: 

- Turiu ir dokumentais patvirtintus įrodymus, kuriuos atsigabe- 
nau iš Korelos ir kuriuos, jei reikės, galiu pateikti Tarybai. 

Kurgi dabar kaltintojų argumentai? Jie jau nesyk buvo išsakę 
siaubingą mintį, kad turėjau apginti misionierių, pažeisdamas 
įstatymus, paaukodamas savo misiją, savo laivą ir save patį Fondo 
“garbei". Bet ar turėjau tai daryti dėl apsišaukėlio? Ar turėjau tai 
daryti dėl Korelos slaptojo agento, mėginusio apdumti akis man- 
tija ir žynio žargonu, kurio jis greičiausiai išmoko iš kokio nors 
Anakreono išeivio? O gal Džoreinas Satas ir Publis Manila norėjo, 
kad pakliūčiau į kvailas, nevykusias pinkles... 

Jo prikimęs balsas nublanko minios šauksmuose. Jį pakėlė ant 
rankų ir nunešė prie mero pakylos. Pro langus jis matė paklaiku- 
sias minias, kurių srautai plūdo į aikštę, papildydami ten jau 
bangavusią tūkstantinę žmonių jūrą. 

Melou akimis paieškojo Ankoro Džaelo, tačiau surasti vieną 
vienintelį veidą siautėjančioje masėje buvo neįmanoma. Pamažu 
jis pradėjo skirti ritmiškai pasikartojantį skandavimą, pradžioje 

silpną, paskui vis stiprėjantį iki pulsuojančios beprotybės: “Tegy- 
vuoja Melou!.. Tegyvuoja Melou!.. Tegyvuoja Melou!..? 

Ankoras Džaelas iškankintu veidu pažvelgė į Melou. Pastaro- 
sios dvi dienos buvo beprotiškos ir bemiegės. 

- Melou, jūs surengėte nuostabų reginį, todėl negadinkite 
įspūdžio, mėgindamas iššokti per aukštai. Negali būti, kad rimtai 
galvotumėte apie mero postą. Minios entuziazmas - galingas 
dalykas, tačiau jis gi toks nepastovus. 

- Būtent! - niūriai tarė Melou. - Todėl turime jį pakurstyti, o 
geriausias būdas tai padaryti - tęsti 9 


- O dabar kas? 
- Jūs turite areštuoti Publį Manilą ir Džoreiną Satą... 
- Ką?! 


- Tai, ką girdėjote. Reikia, kad meras juos areštuotų! Man 
nesvarbu, kokiu pretekstu. Aš kontroliuoju minią, bent jau šian- 
dien. Jis neišdrįs stoti prieš ją. 

- Bet koks kaltinimas, Melou? 

- Visiškai akivaizdus. Jie skatino išorinių planetų žynius stoti jų 
pusėn frakcinėje kovoje prieš Fondą. Tai antiįstatymiška, prisiekiu 
Seldonu! Apkaltinkite juos, kad kėlė pavojų valstybės saugumui. 
Man nusispjaut, koks bus nuosprendis, lygiai kaip ir jie dėl to 
nesuko galvos mano byloje. Tiesiog reikia juos izoliuoti, kol aš 
tapsiu meru. 

- Iki rinkimų dar pusė metų. 

- Ne taip jau daug! - Melou pašoko ir smarkiai a Džaelo 
ranką. - Paklausykit, jeigu reikės, aš užgrobsiu valdžią jėga - kaip 
Salvoras Hardinas prieš šimtą metų. Šiaip ar taip, artėja Seldono 
krizė ir, jai atėjus, aš turiu būti meru ir didžiuoju žyniu. Ir vienu, 
ir kitu! 

Džaelas suraukė kaktą ir tyliai paklausė: 

- Ir kas gi šį kartą? Vis dėlto Korela? 

Melou linktelėjo. 

- Žinoma. Anksčiau ar vėliau jie vis vien paskelbs karą, nors, 
kertu lažybų, tai bus po kokių poros metų. 

- Su atominiais laivais? 

- O kaip jūs manote? Juk tų prekybinių laivų, kurie pražuvo jų 
sektoriuje, nenumuši pneumatiniais šautuvėliais. Džaelai, jie gau- 
na laivus iš pačios Imperijos. Ko sėdit išsižiojęs kaip kvailys? Aš 
pasakiau, iš Imperijos! Ji dar tebėra. Gal ji ir pasitraukė iš Perife- 
rijos, tačiau Galaktikos centre ji gyva, dar ir kaip. Vienas Klaidingas 
judesys ir ji gali griebti mus už sprando. Štai kodėl turiu būti meru 
ir didžiuoju žyniu. Aš esu vienintelis, kuris žino, kaip kovoti su 
krize. 

Džaelas pabandė nuryti seilę: 

- Kaip? Ką jūs ruošiatės daryti? 

- Nieko. 

Džaelas netvirtai šyptelėjo. 

- Tikrai? Čia tai bent! 

Bet Melou kandžiai atrėžė: 

- Kai aš vadovausiu Fondui, ketinu nedaryti nieko. Šimtu 
procentų nieko. Tai ir yra krizės paslaptis. 

Asperas Argas, Visų Mylimasis Korelos Respublikos Komando- 
ras, pasveikino savo žmonos pasirodymą, kaltai nuleisdamas retus 
antakius. Šiaip ar taip, jai nebuvo taikomas jo paties prisilipintas 
epitetas. Net jis tai žinojo. 

Jos balsas buvo toks pat glotnus, kaip jos plaukai, ir toks pat 
šaltas, kaip jos akys: 

- Mano prakilnusis pone, kiek suprantu, jūs pagaliau priėmėtė 
sprendimą dėl tų Fondo išsišokėlių likimo. 

- Nejaugi? - rūgščiai paklausė Komandoras. - O ką gi dar jums 
kužda jūsų visapusiškas protas? 

- Daug ką, mano kilmingasis vyre. Įvyko dar viena audringa 
konsultacija su jūsų patarėjais. Ir su begaline panieka žlibų idiotų, 
spaudžiančių savo niekingą pelną prie įoupa krūtinių mano 
tėvo nepasitenkinimo akivaizdoje. 

- O kas, mano brangioji, - saldžiai paklausė Komandoras, - yra 
tas nuostabusis šaltinis, kurio dėka jūsų protas darosi toks protin- 
gas? 

Komandorienė trumpai nusikvatojo: 

- Jeigu jums pasakysiu, tai mano šaltinis bus panašesnis į 
lavoną, o ne į šaltinį. 

- Ką gi, jūs sugebate pasiekti savo kaip visada, - Komandoras 
gūžtelėjo pečiais ir nusisuko. -- O jeigu kalbėsime apie jūsų tėvo 
nepasitenkinimą, aš labiausiai bijau, kad tai pasireikš jo gobšumu 
ir atsisakymu duoti daugiau laivų. 

- Daugiau laivų! - Ji užsiplieskė. - Jūs juk turite penkis! Nenei- 
kite. Žinau, kad penkis laivus turite, o šeštasis pažadėtas. 

- Pažadėtas dar pernai. 

- Bet užtektų vieno, tik vieno, kad ištaškytumėte Fondą į 
dvokiančius skutus. Tik vieno! Vienas laivas - ir neliktų jų pigmė- 
jiškų laiviūkščių. 

- Negaliu užpulti jų planetos net ir su tuzinu. 

- O ar ilgai išsilaikys jų planeta, jeigu žlugs prekyba, o visokių 
žaisliūkščių ir kitokio šlamšto krovinys bus sunaikintas? 

- Tie žaisliūkščiai ir šlamštas kainuoja pinigus, - pastebėjo jis. - 
Daug pinigų. 

- Bet jeigu jūsų rankose bus pats Fondas, argi jums nepriklausys 
viskas, kas jame yra? O jeigu jūs susilauksite mano tėvo pagarbos 
ir dėkingumo, argi tuomet neturėsite daugiau, negu kada nors 
Fondas galėtų jums duoti? Praėjo jau treji metai, netgi daugiau, 
nuo to laiko, kai tie barbarai atskrido čia su savo magiškais triukais. 
Tai pakankamai ilgas laiko tarpas. 

- Mano mieloji! - Komandoras palinko prie jos veido. - Aš 
senstu. Aš pavargau. Aš nebeturiu jėgų pakelti jūsų tarškėjimo. Jūs 
sakėte, kad žinote apie mano sprendimą. Tebūnie, aš nusp- 
rendžiau. Viskas baigta. Tarp Korelos ir Fondo vyksta karas. 

- Gerai! - Komandoro žmona įsitempė, akys sublizgėjo. - 
Pagaliau išmokote būti protingas, kiek tai leidžia jūsų suskydusios 
seniokiškos smegenys. Kai tapsite šito užkampio šeimininku, gal 
jus pradės tiek gerbti, jog įgytumėte tam tikrą svorį ir svarbą 
Imperijoje. Gal pagaliau mes galėsime palikti šitą barbarišką pasaulį 
ir apsigyventi vicekaraliaus rūmuose. Greičiausiai taip ir bus. 

Šypsodamasi, įrėmusi ranką į klubą, ji išplaukė iš kambario. 
Šviesoje žvilgėjo jos plaukai. 

Komandoras palaukė, kol durys užsidarė, o tada kreipėsi į jas 
su pagieža ir neapykanta: 

--O kai aš tapsiu šeimininku tame, anot jūsų, užkampyje, aš 
būsiu pakankamai gerbiamas, kad galėčiau apsieiti be jūsų tėtušio 
pasipūtimo ir jo dukrelės liežuvio. Visiškai be jų! 

“Tamsiojo ūko" vyresnysis leitenantas žvelgė į ekraną su siau- 
bu. 

- O, Didžiosios pulsuojančios galaktikos! - jis norėjo šaukti, bet 
pajėgė tik sušnibždėti. - Kas čia? 

Tai buvo laivas, prieš kūrį “Tamsusis ūkas" atrodė it kilbukas 
prieš banginį. Ant jo šono buvo Žvaigždėlaivis ir Saulė - Imperijos 
emblema. Isteriškai sužviegė visos aliarmo sistemos. 

Paklusdamas įsakymams, “Tamsusis ūkas“ pasiruošė bėgti, 
jeigu galės, arba kovoti, jeigu prireiks. O iš ultrabangų ryšio 
kabinos per hipererdvę link Fondo nuskriejo žinia. 

Vėl ir vėl iš naujo! Prašymas padėti, bet greičiau perspėjimas 
apie pavojų. š 

Hoberas Melou pavargęs makalavo kojomis, vieną po kito 
sklaidydamas raportus. Per dvejus metus, praleistus mero poste, 

jis pradėjo kiek rečiau lankytis namuose, tapo truputėlį švelnesnis 
ir truputėlį kantresnis, bet taip ir neprisivertė pamėgti vyriausybi- 
nių ataskaitų ir to supainioto oficialaus žargono, kuriuo jos buvo 
parašytos. 

- Kiek laivų jie užgrobė? - paklausė Džaelas. 

- Keturi užgrobti stovintys. Apie du žinių nėra. Kur likusieji, 
žinoma - jie saugūs. - Paskui suniurzgėjo: - Galėjo būti ir geriau, bet 
tai tik įbrėžimas. 2 

Neišgirdęs. atsakymo, Melou įbedė žvilgsnį į savo draugą. 

- Jus kas nors jaudina? 

- Norėčiau, kad čia būtų Satas, - nei iš šio, nei iš to atsakė 
Džaelas. 

- A, taip, dabar mes išklausysime eilinę paskaitą apie padėtį 
vidaus fronte. 

- To nebus, - išpoškino Džaelas, - bet jūs tikras kietasprandis, 
Melou. Gal jūs ir išstudijavote išorinę situaciją iki menkiausių 
smulkmenų, bet jūs niekad nekvaršinot sau galvos dėl to, kas 
vyksta čia, mūsų pačių planetoje. 

- Betgi tai jūsų darbas, ar ne? Kam tada aš jus padariau Švietimo 
ir propagandos ministru? 

- Sprendžiant iš to, kiek man padedate, tikriausiai tam, kad kuo 
greičiau nuvarytumėte į kapus. Visus šiuos metus aš jums jau ausis 
išūžiau kalbomis apie augantį Sato ir jo Religijos šalininkų partijos 
pavojų. Koks geras bebūtų jūsų planas, bet jeigu Satas išsireikalaus 
ypatingųjų rinkimų ir nuvers jus, kokia iš jo bus nauda? 

- Sutinku, jokios. 

- O jūsų ano vakaro kalba praktiškai padovanojo Satui rinki- 
mus, besišypsant ir patapšnojant jam per petį. Argi būtinas buvo 
toks atvirumas? 

- Argi ne toks dalykas vadinamas “užkimšti gerklę" Satui? 

- Ne, - piktai atšovė Džaelas, - tik ne taip, kaip jūs tai padarėte. 
Jūs sakėtės viską numatęs, bet nepaaiškinote, kodėl trejus metus 
prekiavote su Korela, nešdami naudą išimtinai jai. Vienintelis jūsų 
kovos planas - pasitraukti be kovos. Jūs nutraukiate bet kokią 


2E5 


prekybą su sektoriais, besiribojančiais su Korela. Jūs atvirai skel- 
biate apgulties padėtį. Jūs nežadate puolimo, netgi ateityje. Var- 
dan Galaktikos, Melou, ką jūs man siūlote daryti su tokiu šlamštu? 

- Nepakanka efektingumo? 

- Nepakanka emocinio poveikio miniai. 

- Tas pats. 

- Melou, pabuskite. Yra dvi galimybės. Arba jūs duodate žmo- 
nėms dinamišką užsienio politiką, kokie bebūtų jūsų planai, arba 
ieškote tam tikro kompromiso su Satu, 

- Gerai, - pasakė Melou, - jei man nepavyko įtikinti vieno, 
pamėginsiu įtikinti kitą. Kaip tik atvyko Satas. 

Satas ir Melou asmeniškai nebuvo susitikę nuo teismo proceso 
dienos dvejus metus. Nė vienas nepastebėjo antrajame jokių 
pokyčių. Gal tik kažkas itin subtilaus, juos gaubianti aura, bylojo, 
jog valdovas ir jo priešininkas apsikeitė vaidmenimis. 

Satas atsisėdo, nepaspaudęs rankos. 

Melou pasiūlė cigarą ir tarė: ; 

- Neprieštarausite, kad Džaelas pasiliktų? Jis nuoširdžiai trokšta | 
kompromiso. Jis galės būt tarpininko, jeigu pernelyg užvirs 
aistros. 

Satas gūžtelėjo: 

- Kompromisas naudingas jums. Buvo drėlis, kai aš prašiau 
jūsų išdėstyti savo sąlygas. Regis, dabar būsim pasikeitę vietomis. 

- Jums teisingai regisi. 3 

- Tokiu atveju štai jums mano sąlygos. Jūs turite atsisakyti 


* klaidingos ekonominio papirkinėjimo ir prekybos visokiu šlamštu 


politikos ir grįžti prie mūsų tėvų išmėgintos užsienio a noiNkos: 

- Užkariavimai, siunčiant misionierius? 

- Visiškai teisingai. 

- Be šito kompromiso nebus? 

- Ne. 

- Hm... m... mm, - Melou iš lėto uždegė cigarą ir laukė, kol jo 
galas pakankamai įsidegė. - Hardino laikais, kai toks užkariavimų 
būdas buvo naujas ir radikalus, žmonės, panašūs į jus, jam 

priešinosi. Dabar jis išbandytas, patikrintas ir palaimintas - kaip tik 
tai, ką Džoreinas Satas mano esant geru dalyku. Bet pasakykite, 
kaip jūs ketinote mus ištraukti iš susidarusios padėties? 

- Jūsų sukurtos padėties. Aš dėl jos nesu atsakingas. 

- Laikykime, kad aš pakeičiau klausimą, kad jums įtikčiau. 

- Akivaizdu, kad būtinas stiprus puolimas. Sąstingis, kuris, 

atrodo, jus patenkina, yra mirtinas. Jis rodo silpnumą visiems 
Periferijos pasauliams, kur kaip tik svarbi jėgos regimybė. Tarp jų 
atsiras ne vienas maitvanagis, pasiryžęs prisidėti prie puolimo, kad 
"tik atsiplėštų sau gabalą dvėselienos. Jūs turėtumėte tai suprasti. 
Juk jūs iš Smyrno, ar ne? 

Melou nuleido negirdomis tą reikšmingą pastabą ir tarė: | 

--O kai sumušite Korelą, kas bus su Imperija? Ji tikrasis mūsų 
priešas. 

Siaurų besišypsančių Sato lūpų kampučiai suvirpčiojo: 

- Ak, ne, jūsų ataskaita apie vizitą į Siveną buvo išsami. Norma- 
nų Sektoriaus vicekaralius suinteresuotas, kad Periferija susiskal- 
dytų, jam tai naudinga, bet šis tikslas jam šalutinis. Jis gi nepuls, 
viskuo rizikuodamas, į Galaktikos pakraštį, kai jį supa penkiasde- | 
šimt priešiškų kaimynų, be to, yra Imperatorius, prieš kurį būtų 
neblogai sukelti maištą. Aš perfrazuoju jūsų paties žodžius. 

- Ne, Satai, jis gali surizikuoti, jeigu nuspręs, kad esame 
pakankamai galingi, jog būtume pavojingi. O taip jis gali pagalvoti, * 
jeigu mes sutriuškinsime Korelą, tiesiogiai ją atakuodami. Mes 
turim veikti žymiai subtilesniais metodais. 

- - Pavyzdžiui... 

Melou palinko į priekį: 

- Satai, aš duosiu jums šansą. Man jūsų nereikia, bet aš galiu 
jumis pasinaudoti. Todėl papasakosiu, ką visa tai reiškia, 0 tada 
galėsite arba prisidėti prie manęs ir gauti vietą koaliciniame 
kabinete, arba suvaidinti kankinį ir trūnyti kalėjime. 

- Kartą jūs jau bandėte kažką panašaus. 

- Nepakankamai rimtai, Satai. Tas laikas atėjo tik dabar. Na, bet 
štai, klausykitės. 

Melou akys susiaurėjo. 

- Kai pirmąsyk nusileidau Koreloje, - pradėjo jis, - papirkau 
Komandorą visokiausiais niekniekiais ir prietaisais iš įprastų pirk- 
lio atsargų. Pradžioje padariau tai, vien tik norėdamas pakliūti į 
plieno liejyklą. Neturėjau jokių tolimesnių planų, tik šį, bet tada 
man pasisekė. Gavau, ko norėjau. Ir tik apsilankęs Imperijoje 
pirmąsyk suvokiau, kokiu ginklu galiu paversti prekybą. Dabar 
mes susidūrėme su Seldono krize, Satai, o Seldono krizės spren- 
džiamos ne atskirų individų, bet istorijos jėgų. Haris Seldonas, 
planuodamas mūsų būsimąją istoriją, negalvojo apie šaunius 
didvyrius. Jo apskaičiavimai paremti galingomis ekonomikos ir 
sociologijos tėkmėmis. Todėl ir įvairių krizių sprendimo reikia 
ieškoti tarp tų jėgų, kurios veikia konkrečiu laiko momentu. Šiuo 
atveju - tai prekyba! 

Satas skeptiškai kilstelėjo antakius ir pasinaudojo pauze: 

- Tikiuosi, nesu bukaprotis, bet, deja, jūsų trumpa paskaitėlė 
ne itin mane apšvietė. 

- Tuojau apšvies, - patikino jį Melou. - Įsivaizduokite, kad ligšiol 
prekybos jėga nebuvo tinkamai įvertinta. Buvo manoma, kad 
stipriausias mūsų ginklas - tai mūsų kontroliuojami žyniai. Iš 
tikrųjų visiškai ne taip. Tai ir yra mano indėlis į Galaktikos pažangą. 
Prekyba be žynių! Tik prekyba! Ji pakankamai galinga. Kalbėkim 
paprastai ir konkrečiai. Dabar Korela su mumis kariauja. Vadinasi, 
mūsų prekyba su ja yra nutrūkusi. Bet, - atkreipkite dėmesį, darau 
šią problemą tiek pat paprastą, kaip aritmetinis sudėties veiksmas, 
- pastaruosius trejus metus jos ekonomika vis labiau ir labiau buvo 
grindžiama atominėmis technologijomis, kurias jie gavo iš mūsų 
ir tik mes tegalim tęsti jos aprūpinimą. O dabar įsivaizduokite, kas 
atsitiks, kai mažutėliai generatoriai pradės streikuoti, kai vienas po 
kito liausis veikę įvairūs įrenginiai? Pirmiausiai sustos smulkūs 
buitiniai prietaisai. Po pusės metų šito sąstingio, kaip jūs jį 
vadinate, atominis šeimininkės peilis nustos pjovęs. Jos krosnis 
ims gesti. Jos skalbykla blogai skalbs. Karštą vasaros dieną išsijungs 
temperatūros ir drėgmės reguliatorius. Kas atsitiks? 

Jis nutilo laukdamas atsakymo, o Satas šaltai atkirto: 

- Nieko. Per karą žmonės ištveria daug ką. 

- Tikra tiesa. Ištveria. Jie siunčia daugybę savo sūnų siaubingai 
mirčiai sudaužytuose žvaiždėlaiviuose. Jie iškenčia priešo bom- 
bardavimus, gali palaikyti savo gyvybę supelėjusia duona ir sušvin- 
kusiu vandeniu, įsirausę pusės mylios gilumo urvuose. Tačiau be 
galo sunku ištverti, kai trūksta smulkmenų, o patriotinių jausmų 
nepakursto akistata su tiesioginiu pavojumi. Sąstingis tęsis. Nebus 
aukų, nebus bombardavimų, nebus mūšių. Bet bus peilis, kuris 
nepjauna, krosnis, kuri nekepa, ir namas, kuris kiaurai peršąla 
žiemą. Tai erzina, ir žmonės pradės niurnėti. 

Satas lėtai ir smalsiai paklausė: 

- Ir tuo pagrįstos jūsų viltys? Ko jūs tikitės? Namų šeimininkių 
maišto? Žakerijos? Netikėto mėsininkų ir bakalėjininkų sukilimo, 
kurie, mojuodami kirviais ir duonriekiais peiliais, šauktų: “Grąžin- 
kite mums atomines skalbimo mašinas!“ 

- Ne, sere, - nekantriai atrėžė Melou, - nesitikiu. Tačiau tikiuosi, 
kad susidarys bendra niurzgėjimo ir nepasitenkinimo nuotaika, 
kuri vėliau įtrauks ir žymiai svarbesnes figūras. 

- Ir kokios gi tos svarbesnės figūros? 

- Gamintojai, fabrikų savininkai, Korelos pramonininkai. Praė- 
jus dvejiems sąstingio metams, vienas po kito pradės liautis veikę 
fabrikų įrengimai. Tos pramonės šakos, kur absoliučiai visi seni 
įrenginiai buvo pakeisti mūsų naujais, atominiais, staiga bus 
sugriautos. Sunkioji pramonė vienu metu pasijus nieko nebetu- 
rinti, tik sugedusius ir neveikiančius įrengimus. 

- Tačiau gamyklos kuo puikiausiai veikė ir iki jums ten atvyks- 
tant, Melou. 

- Taip, Satai, jos veikė... duodamos maždaug vieną dvidešimtą- 
ją to, ką duoda dabar. Net jeigu neskaičiuotume, kiek kainuotų ją 
grąžinti į ikiatominę būklę. Ar ilgai išsilaikys Komandoras, jeigu 
prieš jį bus visi - ir pramonininkai, ir finansininkai, ir paprasti 
žmonės? 

- Tiek, kiek panorės, jeigu tik jam šaus į galvą nusipirkti naujų 
generatorių iš Imperijos. 

Melou džiugiai nusikvatojo: 

- Jūs klystate, Sartai, jūs suklydote tiek pat stipriai, kiek ir pats 
Komandoras. Jūs klystate, nes taip nieko ir nesupratote. Paklausy- 
kite, Imperija nepajėgi nieko pakeisti. Imperija visada valdė milži- 
niškus resursus. Jie buvo įpratę skaičiuoti planetas, žvaigždžių 
sistemas ar net ištisus Galaktikos sektorius. Jų generatoriai gigan- 
tiški, nes jie mąstė gigantiškomis kategorijomis. O mes... mes, 
mūsų mažutis Fondas, mūsų vienišas pasaulis, beveik neturintis 
metalų atsargų, turėjo dirbti, kuo griežčiausiai viską taupydamas. 
Mūsų generatoriai turėjo būti nykščio dydžio, nes mes negalėjome 
jiems skirti daugiau metalo. Mes turėjome sukurti naujas techno- 
logijas ir naujus metodus, kurių perimti Imperija negali, nes ji jau 
regresavusi žemiau tos ribos, kai įmanoma reali mokslo pažanga. 
Sukūrę atominius skydus, pakankamai didelius, kad apsaugotų 
laivą, miestą ar ištisą pasaulį, jie taip ir nesugebėjo sukurti tokių, 
kurie saugotų vieną žmogų. Apšviesti ir apšildyti vienam miestui 
jie pastatė šešiaaukščio namo didumo stotis, aš mačiau jas. Tuo 
tarpu mūsiškės tilptų į šitą kambarį. O kai aš pasakiau vienam iš 
tenykščių atominės energetikos specialistų, kad švininiame grai- 
kiško riešuto dydžio konteineryje telpa generatorius, jis vos ten 
pat neužspringo iš nuostabos. Juk jie dabar jau nebesupranta, kaip 
veikia jų pačių kolosai. Iš kartos į kartą mašinos veikia automatiš- 
kai, o jas prižiūrintys žmonės yra tapę paveldimos kastos nariais, 
kurie būtų bejėgiai, jeigu visoje toje gigantiškoje konstrukcijoje 
perdegių bent vienas D vamzdelis. 

Visas šis karas - tai dviejų sistemų kautynės; Imperijos ir Fondo, 
didelio ir mažo mūšis. Norėdami kontroliuoti kokį nors pasaulį, jie 
siūlo kyšį - didžiulius laivus, tinkamus karui, bet visiškai beverčius 
ekonomikai. Tuo tarpų mes papirkinėjame smulkmenomis, ne- 
naudingomis kare, bet gyvybiškai būtinomis klestėjimui ir turtų 
augimui. Karalius ar Komandoras pasirinks laivus ir netgi pradės 
karą. Despotiški valdovai visais laikais išmainydavo savo pavaldi- 
nių gerovę į tai, ką jie laikė garbe, šlove ir pergale. Tačiau gyvenime 
be galo svarbios ir smulkmenos... ir Asperas Argas neatsilaikys 

- prieš ekonominę depresiją, kuri prislėgs šalį antraisiais ar trečiai- 


siais metais. 

Satas stovėjo prie lango, atsukęs nugarą Melou ir Džaelui. Buvo 
jau ankstyvas vakaras. Kur ne kur blausiai mirksėjo negausios šio 
Galaktikos pakraščio žvaigždutės, išsibarsčiusios milžiniško mig- 
loto lęšio fone. Lešio, kuriame tebegyvavo Imperijos likučiai, vis 
dar galingi ir stiprūs. Imperijos, kuri kovojo prieš juos. 

Satas tarė: 

- Ne, jūs ne tas žmogus. 

- Netikit manim? 

- Ne, netikiu. Jūsų kalba slidi. Jūs kaip reikiant mane apkvaili- 
not, kai maniau, jog pakankamai jus kontroliuoju, pirmosios 
kelionės į Korelą metu. Kai maniau, kad per procesą jau prirėmiau 
jus prie sienos, jūs, pasitelkęs demagogiją, išsukote uodegą, ir dar 
ne bet kaip, o tiesiog į mero krėslą. Jūs niekad neinate tiesiai. Už 
kiekvieno jūsų motyvo slypi dar vienas motyvas. Kiekvienas teigi- 
nys turi mažiausiai tris reikšmes. O jeigu jūs išdavikas? O jeigu, 
lankydamasis Imperijoje, jūs gavote subsidijas ir pažadą valdyti? 
Tokiu atveju jūsų veiksmai būtų lygiai tokie patys. Jūs pradėtumė- 
te karą prieš tai sustiprinęs priešą. Jūs primestumėte Fondui tam 
tikrus veiksmus. Ir jūs pateiktumėte labai tikroviškus paaiškini- 
mus, tiek tikroviškus, kad jie įtikintų visus. 

- Norite pasakyti, kad kompromiso nebus? - švelniai paklausė 
Melou. 

- Noriu pasakyti, kad turite nešdintis iš čia, jeigu ne gera valia, 
tai prievarta. 

- Aš jus perspėjau, kokia vienintelė bendradarbiavimo alterna- 
tyva. 

Džoreino Sato veidą išmušė raudonis nuo netikėto emocijų 
antplūdžio. 

- O aš perspėju jus, Hoberai Melou iš Smyrno, kad tuo atveju, 
jeigu mane areštuosite, jums išsigelbėjimo nebus. Mano žmonių 
niekas nesulaikys. Jie paskleis visą teisybę apie jus, ir paprasti 
Fondo piliečiai susivienys kovoje prieš savo svetimšalį valdovą. Jie 

suvokia, koks likimas jų laukia, bet to niekada nesuvoks smyrnie- 
tis. Tai jus ir pražudys. 

Hoberas Melou tyliai ištarė dviem sargybiniams, kurie ką tik 
įėjo: 

- Išveskite jį. Jis areštuotas. 

- Jūsų paskutinis šansas, - pasakė Satas. 

Melou užgesino cigarą, bet žvilgsnio taip ir nepakėlė. 

Po penketo minučių Džaelas sujudėjo ir pavargusiu balsu 
paklausė: 

- Na, o dabar, kai padarėte jį kankiniu už teisybę, kas toliau? 

Melou liovėsi žaidęs pelenine ir pažvelgė į Džaelą: 

- Tai jau nebe tas Satas, kurį pažinojau. Tai įniršio apakintas 
bulius. O Galaktika, kaip jis manęs neapkenčia! 

- Tada jis dar pavojingesnis. 

- Pavojingesnis? Nesąmonė. Jis prarado sugebėjimą teisingai 
mąstyti. 

-Jūs per daug savimi pasitikite, Melou, - niūriai pasakė Džaelas. 
- Jūs ignoruojate liaudies maišto galimybę. 

Melou pažvelgė į jį taip pat jau rūsčiu žvilgsniu: 

- Džaelai, įsikalkite sau į galvą kartą ir visiems laikams: nėra 
jokios liaudies maišto galimybės. 

- Labai jau pasitikite savimi! 

- Aš pasitikiu Seldono krizėmis ir galimybe jas išspręsti istorinių 
jėgų pagalba, tiek užsienio, tiek ir vidaus politikoje. Kai ko aš Satui 
dabar nepasakiau. Jis mėgino kontroliuoti patį Fondą, pasitelkda- 
mas religines jėgas, lygiai taip pat, kaip kontroliavo išorinius 
pasaulius. Jam nepavyko. O tai akivaizdus ženklas, kad Seldono 
schemoje religija jau išsisėmė. Kitaip veikia ekonominė kontrolė. 
Perfrazavus jūsų garsiąją Salvoro Hardino mintį, blogas tas blaste- 
ris, kuris negali būti nukreiptas ir į vieną, ir į kitą pusę. Jeigu 
prekybos dėka klestėjo Korela, nelikom nuskriausti ir mes. Jeigu 
gamyba Koreloje sužlugs, netekusi prekybinių ryšių su mumis, 
jeigu jų gerovės lygis smuks dėl išorinių pasaulių prekybinės 
izoliacijos, lygiai taip pat sužiugs mūsų gamyba, smuks mūsų 
gyvenimo lygis. 

Ir nėra tokios gamyklos, tokio prekybos centro ar kosminių 
laivų linijos, kuri nebūtų mano kontroliuojama, kurios negalėčiau 
sutrinti į dulkes, jeigui Satas pamėgins ten skleisti sav> revoliucinę 
propagandą. Padarysiu taip, kad ten, kur ta propaganda įleis 
šaknis, ar bent man taip pasirodys, liausis klestėjimas. J ten, kur 
ji neprigis, tebevešės gerovė, todėl mano gamyklose niekada 
netrūks darbininkų. Dėl tos pačios priežasties, dėl kurios, esu 
įsitikinęs, Korelos gyventojai sukils, kad apgintų savo gerovę, dėl 
to paties, esu tikras, mes nesukilsim prieš ją. Žaidimas bus 
sužaistas iki galo. 

- Tokiu atveju, - tarė Džaelas, - jūs kuriate plutokratiją. Jūs 
paverčiate mūsų kraštą pirklių ir prekybos karalių šalimi. O kas gi 
bus ateityje? 

Melou pakėlė rūškaną veidą ir piktokai sušuko: 

- Koks mano reikalas, kas bus ateityje? Be abejonės, Seldonas 
visa tai numatė ir tam pasiruošė. Bus kitos krizės, kada pinigų galia 
išseks tiek pat, kiek dabar išseks religija. Tegul mano ainiai 
išsprendžia tas naujai iškilusias problemas, kaip vieną iš jų aš 
išsprendžiau šiandien. 


KORELA... - Po trejų metų karo, kuris neabejotinai buvo pats 
laikiausias karas visoje istorijoje, Korelos Respublika paskelbė 
apie savo besąlygišką kapituliaciją, o Hoberas Melou užėmė vietą 
Fondo žmonių širdyse greta Hario Seldono ir Salvoro Hardino. 

